
Stîrnit din inima pustiului, la cumpăna dintre iarnă 
şi primăvară, hamsinul — vîntul celor cincizeci de zile, 
după cum îl indică şi numele său în arabă — acoperă pe 
neașteptate azurul obișnuit al orizontului întunecîndu-l cu 
nori denși de colb şi nisip. Sub rafalele sale nemiloase se 
schimbă însăși configuraţia reliefului: dunele; mutate 
dintr-un loe în altul, capătă noi forme ; vechile poteci ale 
caravanelor de cămile dispar ; izvoarele de apă sînt în- 
„gropate lipsindu-i pe eventualii călători de necesare surse 
de viață. 

Hamsinul, intrat în obișnuinţa firii, a fost şi este pentru 
oamenii Orientului Mijlociu mai puţin dramatic, mai pu- 
țin înfricoșător, decît neîncetatele stihii ale istoriei per- 
petuate din timpuri imemorabile, prezente şi azi, în această 
regiune, cu furia lor devastatoare. În secolul nostru dea- 
supra Orientului Mijlociu s-au abâtut continuu năpraz- 
nice furtuni dislocîind populaţii, răpindu-le libertatea, 
nimicind așezări umane, ucigîndu-le sau schilodindu-le lo- 
cuitorii. Aceste furtuni sîngeroase n-au apărut însă ca ro- 
dul unor răbufniri bezmetice ale naturii pornite din 
străfundurile deșertului. Ele au fost planificate minuţios 
în spatele ușilor capitonate sau blindate ale unor guverne 
şi servicii secrete străine din metropole depărtate geogra- 
fic dar foarte apropiate prin pofte de jaf și dominație, na- 
tural potrivnice intereselor popoarelor ce trăiesc în zona 
Orientului Mijlociu. 

Cartea „Furtună deasupra Orientului“, pe care Edi- 
tura politică o publică sub semnătura lui Crăciun Ionescu, 
derulează lunga poveste a stihiilor istoriei ce s-au abătut 

în secolul al XX-lea peste această regiune, în ncîndură- 
toarea competiţie pentru reimpărţirea planetei şi acapa- 
rarea de noi zone de influenţă, o adevărată şi permanentă 
bătălie între puteri dinafară, în care nota de plată a fost 
suportată întotdeauna de popoarele acestui colţ de lume. 
Poziţia sa geografico-strategică ca pud de legătură poli- 
tico-economică între Europa, Asia şi Africa, s-a amplifi- 
cat în proporţii monstruoase pentru puterile interesate 
atunci cînd, de sub nisipurile deşertului şi de sub albia 
marelui Golf ce mărginește latura răsăriteană a Peninsu- 
lei Arabice, au început să ţişnească, fă 7. încetare, jeturile 
uriașe de „aur negru“. Încleștarea a devenit crîncenă atră- 
gind totodată la ospăț, ca un adevărat magnet, pe mulţi, 
pe foarte mulți nepoftiţi. 

Intenţiile vinătorilor de sfere de influenţă și de pro- 
fituri ușoare de pe urma exploatării marii bogății petro- 
liere a regiunii, poftele lor acaparatoare, au perpetuat și 
proliferat încilcite ghemuri de intrigi şi dezbinări înfăşu- 
rate cu perfidie de diplomaţia şi activităţile secrete ale 
puterilor străine. Aceste ghemuri de intrigi și dezbinări, 
prezente din păcate pînă în zilele noastre, subzistau de 
fapt. dinainte de începerea extracției comerciale a petro- 
lului în zonă, încă din perioada stăpinirii sultanilor cînd 
puterile europene se infiltrau temeinic în Orientul Mijlo- 
ciu în așteptarea decesului „omului bolnav“, cum era su- 
pranumit, în cancelariile occidentale, Imperiul otoman, 
pentru a-și putea împărți prada — ceea ce dealtfel au şi 
făcut la sfirşitul primului război mondial. 

Redeșteptarea sentimentelor naţionale ale arabilor, În 
pofida tuturor represiunilor și intrigilor, a condus la lupta 
politică şi armată a populațiilor subjugate din Orientul 
' Mijlociu pentru dobindirea independenţei naţionale, pentru 
dezvoltare liberă ca națiuni de sine stătătoare, luptă de-. 
clanșată la începutul acestui secol și continuată pînă 
aproape de vremurile noastre. Acesta este al doilea aspect 
major al cărţii „Furtună deasupra Orientului“ asupra că- 
ruia autorul insistă larg cu argumentări convingătoare. 

Cartea „Furtună deasupra Orientului“ nu este o lu- 
crare clasică de istorie. Multitudinea de date, fapte și con- 
sideraţiuni de ordin istoric afişează o exactitate ştiinţifică 
remarcabilă dar modul de prezentare aparţine literaturii 
politico-istorice, gen foarte prețuit la noi şi în lume, de 
cercurile largi ale cititorilor, prin care se urmărește să se 
facă cît mai accesibilă înţelegerea unor fenomene şi eveni- 


mente de larg interes cu rezonanţă în conștiința umani- 
“tăţii. Scrisă într-un stil alert, cu imagini viu colorate 
punctind cadrul și atmosfera desfășurării faptelor în con- 
tinuitatea timpurilor, autorul ne prezintă în cartea sa un 
amplu reportaj istoric, o adevărată frescă de istorie înfâ- 
țişind oameni, fapte şi întimplări, construită în mișcare 
neîntreruptă pe imensa și animata scenă a Orientului 
Mijlociu. f 

Reuşita cărții „Furtună deasupra Orientului“ rezidä 
atit dintr-o documentare temeinică, care foloseşte surse 
bibliografice extrem de variate, cît şi din capacits-tea de 
interpretare istorică datorată în mare măsură cunoașterii di- 
recte de către autor a ţărilor, a modului de viaţă, a tra- 
diţiilor și obiceiurilor din această regiune a lumii. Cră- 
ciun Ionescu, care a publicat în ultimii zece ani numeroase 
articole şi reportaje despre evenimentele din Orientul 
Mijlociu, nu este la prima sa carte privind zona respec- 
tivă. În Editura politică a apărut sub semnătura sa, nu 
cu prea mult timp în urmă, cartea de succes „„Corespon- 
dent în Orientul Mijlociu“, rod al experienţei și studiului 
din anii în care autorul a trăit și a lucrat acolo, în calitatea 
de trimis al presei române. Cartea amintită, un vast re- 
portaj de prezentare pe multiple planuri a unor ţări arabe 
din Orientul Mijlociu, cu evenimentele lor urmărite pe 
viu, la faţa locului, ne dezvăluie de la început pasiunea 
autorului pentru istorie, disponibilitatea sa pentru folo- 
sirea metodologiei cercetării riguros istorice în redarea 
evenimentelor. 

În noua sa carte „Furtună deasupra Orientului“, Cră- 
ciun Ionescu abordează pe planuri multiple fenomenele 
istorice petrecute pe parcursul secolului nostru punind 
continuu în antiteză lupta arabilor pentru libertate și in- 
dependență naţională faţă de intrigile și acţiunile puteri- 
lor străine ce aveau ca scop, mai mult sau mai. puţin de- 
clarat, aservirea și jefuirea regiunii. Autorul investighează, 
cu mijloacele specifice ale istoricului dar și ale publicistu- 
lui de talent, o epocă în care s-a realizat renașterea arabă 
cu toate componentele sale : culturală, politică, economică, : 
naţională. 

De-a lungul timpurilor năzuințele spre libertate ale 
arabilor s-au manifestat sub variate forme, însă la înce- 
putul acestui secol ele au căpătat contururi mai clar de: 
“ -finite. În regiunile locuite de arabi începea să se dezvolte 
o burghezie națională — fenomen ce riu trebuie înţeles ne- 

apărat în sensul european al cuvîntului —, cuprinzînd 
oameni de afaceri, intelectuali, liber profesioniști, stu- 
denţi, ofiţeri etc. Aceste categorii. sociale au fost influen- 
ţate şi de ideile novatoare de pe continentul european, de 
lupta tuturor popoarelor subjugate din Europa şi din Im- 
periul otoman. Să nu uităm că în anit 1859—1878 românii, 
sîrbii, muntenegrenii și-au făurit state independente. Bul- 
garia devenise, la rîndu-i, principat autonom. La lupta 
antiotomană s-au ridicat reprezentanţi ai celor mai dife- 
cite pături din lumea arabă inclusiv notabilităţi şi repre- 
zentanţi ai clerului musulman. ` 

Conștiinţa de comunitate arabă a apărut mai întîi în 
Siria și s-a dezvoltat cu timpul și în celelalte provincii 
arabe. Aici au luat fiinţă mai multe organizaţii de acţiune 
arabă care nu aveau însă nici unitate de vederi, nici de sco- 
puri. La Istanbul, s-a înfiinţat, îi? septembrie 1908, „Fră- 
ţia arabă osmană“, cu secțiuni în Siria și Irak. Această 
organizaţie își manifesta credinţa în sultan, se pronunța 
pentru aplicarea constituţiei, pentru egalitatea arabilor 
cu celelalte naţionalităţi ale imperiului. Erau însă şi orga- 
nizaţii arabe radicale ca „Al Kahtaniya“ (după numele 
unui erou legendar arab Kahtan) şi „Societatea -junilor 
arabi“ care revendicau `un stat arab independent. Cu 
aceasta din urmă a stabilit legături şi Feisal, fiul șerifului 
Hussein de la Mecca și alţi fruntaşi ai luptei de eliberare 
arabă. În 1912 s-a constituit, la Cairo, „Partidul otoman 
al descentralizării“ cu peste 10 000 membri în Siria, Liban 
şi Irak. Programul partidului era moderat : transformarea 
imperiului într-o monarhie constituțională, cu largă auto- 
nomie provincială. În sensul revendicărilor formulate de 
acest partid s-a pronunţat și primul congres arab care a 
avut loc la Paris în iunie 1913. Pentru un stat arab in- 
dependent acţiona organizația militară secretă „Revoluţia 
arabă“ fondată la Cairo în 1914. 


În cartea de faţă, autorul se oprește pe larg asupra ri- 
valităţii între marile puteri imperialiste pentru exploatarea 
bogățiilor Imperiului otoman, vizate fiind și provinciile 
-arabe. Încă în 1912 Anglia a recunoscut „interesele spe- 
ciale“ ale Franţei în Siria şi Liban, după cum Franţa re- 
cunoștea „interesele“ Marii Britanii în Irak și Palestina. 
Germania obținuse la începutul secolului nostru concesi- 
unea construirii magistralei feroviare Istanbul—Bagdad— 
Bassra. În iunie 1914 s-a fondat compania anglo-germană 
„Turkish Petroleum“ care a obţinut de la guvernul oto- 

man concesiunea exploatării petrolului din Irak. Bâncile 
europene preluaseră prin intermediul „Administraţiei da- 
toriei otomane“ controlul asupra finanțelor imperiului. 

Intrarea Imperiului sultanilor în război a accelerat pro- 
cesul său de destrămare, agravînd toate contradicţiile 
care-l măcinau și înlesnind, desigur, posibilităţile de înţe- 
legere a puterilor imperialiste din. gruparea Antantei 
pentru împărţirea „moştenirii“ otomane. În timpul pri- 
mului război mondial Imperiul otoman a mobilizat în to- 
tal patru milioane oameni (la o populaţie de 21 milioane 
locuitori) și a luptat pe frontul caucazian, în Orientul 
“Mijlociu și pe frontul grec cu 1 500 000 soldaţi, cea mai 
mare armată pe care a avut-o vreodată acest imperiu, 
Imensa majoritate a armatei era formată din ţărani turci. 
și arabi, luaţi de la treburile lor. În timpul războiului sta- 
rea economică a imperiului s-a înrăutățit, sporind sără- 
cia şi mizeria maselor populare. Agricultura imperiului, 
cu puternice rămășițe feudale, nu putea satisface cerin- 
tele mereu sporite ale războiului iar singura soluţie 
pentru autorități a devenit spolierea totală a ţărănimii. 

Participarea Imperiului otoman la război împotriva 
puterilor Antantei a pus pe agenda discuţiilor interaliate 
problema împărţirii directe a „moștenirii otomane“, atît 
în Europa, cît și în Asia. În luna martie 1915 a fost înche- 
iat acordul anglo-franco-rus prin care cele două puteri 
occidentale recunoșteau Imperiului țarist „dreptul“ “de 
a lua în stăpînire strimtorile Mării Negre, sub rezerva re- 
cunoașterii „drepturilor“ aliaților occidentali în Turcia 
asiatică. Conform acestui acord, Constantinopolul urma să 
devină port liber iar navigaţiei comerciale sub orice pavi- 
lion trebuia să i se asigure libertatea deplină. Acordul 
amintit a fost ţinut secret față de România, Bulgaria, Ser- 
bia şi Grecia, state interesate în cel mai înalt grad în na- 
vigaţie pe Marea Neagră, autorii lui temîndu-se de reacţii 
contrare în aceste state aliate sau potenţial aliate. 

Acordul anglo-franco-rus cu privire la strimtori a fost 
făcut public de președintele Consiliului de Miniștri al Ru- 
siei, Trepov, la 19 noiembrie / 2 decembrie 1916, cu care 
prilej a dat guvernului român toate asigurările că Rusia 
„va recunoaște libertatea de navigaţie pavilionului ro- 
mânesc“. 


Tratativele pentru împărţirea Turciei asiatice și a ţă- 
rilor arabe au început la Londra în noiembrie 1915 între 
subsecretarul de stat la Externe, Arthur Nicolsohn, înlocuit 

curînd de expertul Foreign Office-ului pentru problemele 
Orientului Apropiat, Mark Sykes, şi fostul consul general 
al Franţei în Siria, Francois- -Georges Picot. Tratativele au 
fost anevoioase, dar la începutul lunii martie 1916 cei doi 
negociatori au sosit la Petrograd pentru a-i prezenta lui 
Sazonov, ministrul de externe al Rusiei, proiectul anglo- 
francez de împărțire a Turciei asiatice şi a țărilor arabe. 
La 17 martie 1916 Sazonov a înmiînat cite o notă ambasa- 
dorilor Angliei și Franţei în legătură cu proiectul an- 
glo-francez : guvemul țarist era de acord cu proiectul an- 
glo-francez cu condiţia înfăptuirii înţelegerii anterioare 
asupra Constantinopolului și strimtorilor, transferării către 
Rusia 'a Armeniei turcești, a regiunii Hakyari și a, unei 
părți a țărmului sudic al Mării Negre şi asigurării dreptu- 
riłor și privilegiilor bisericii ortodoxe în „locurile sfinte“. 
Acordul final s-a încheiat la Londra la 16 mai 1916 şi s-a 
perfectat prin schimbul de note între sir Edward Grey, 
ministrul de externe al Marii Britanii, și ambasadorul 
Franţei, Paul Cambon. 

În cursul primului război mondial arabii au luptat cu 
abnegaţie pentru eliberarea de sub dominaţia otomană, 
așteptînd ca la încheierea ostilităților să fie îndeplinite 
promisiunile făcute anterior de Marea Britanie. Dar alia- 
ţii britanici procedăseră deja la stabilirea împărțirii pră- 
zii cu partenerii lor principali din coaliția militară. Auto- 
rul insistă asupra ceea ce a promis Mac Mahon şi ce 
s-a convenit între Anglia, Franţa şi Rusia cu privire la 
soarta provinciilor arabe. Acordurile Sykes-Picot, apro- 
bate de ministrul de externe al Rusiei ţariste în 1916. 
spulberau orice nădejde de constituire a unui mare stat 
arab independent. Irakul și Palestina urmau să revină 
Marii Britanii, Siria și Libanul Franţei. Aceste acorduri nu 
au rămas închise pentru multă vreme în seifuri. Guvernul 
sovietic lc-a publicat în decembrie 1917, dar guvernele 
Angliei și Franţei continuau să ofere promisiuni linişti- 
toare. ~ 

La Conferinţa de pace de la Paris a fost inventat un 
nou sistem de dominație colonială, sistemul mandatelor, 
în care au fost cuprinse și provinciile arabe ale Imperiu- 
lui otoman. 

Se știe că una din cauzele fundamentale ale războiu- 
lui între marile puteri imperialiste a fost lupta pentru 
peimpărțirea lumii și acapararea de noi colonii, surse de 

materii prime şi pieţe de desfacere. Înfrîngerea militară 
a blocului Quadruplei Alianțe a adus la ordinea zilei 
chestiunea concretă a împărțirii „moștenirii“ coloniale a 
Germaniei şi a împărţirii Imperiului otoman. Însă condi- 
ţiunile politice apărute la sfîrşitul războiului, lupta antiim= 
perialistă de tliberare naţională a popoarelor asuprite au 
determinat marile puteri imperialiste să caute forme noi 
pentru a masca dominaţia colonialistă asupra altor po- 
poare. Așa a apărut ideea mandatului pe care puterile co- 
loniale trebuiau să-l exercite asupra fostelor posesiuni 
otomane şi germane, creind iluzia unei stări mai mult sau 
mai puţin temporare de lucruri. 

Preşedintele S.U.A., W. Wilson, obișnuit în luările sale 
de atitudine publică cu promisiuni solemne și dese refe- 
riri la pacea „fără anexiuni și contribuţii“, a sprijinit ac- 
tiv ideea mandatelor sub supraveghere internațională și 
a introdus-o în proiectul Pactului Societăţii Naţiunilor, 
pînă la forma fihală aducindu-i-se unele modificări. Arti- 
colul 22 al Pactului Societăţii Naţiunilor, inclus în 
tratatele de pace din anii 1919—1920, se referea la re- 
gimul mandatelor. Scopul proclamat al mandatelor era 
„bunăstarea şi dezvoltarea popoarelor care au încetat de 
a mai fi sub suveranitatea statelor care le guvernau pină 
atunci și care nu sint încă capabile să se conducă ele în- 
sele în condiţiile deosebit de dificile ale lumii moderne“, 
Deci unor popoare cu o străveche civilizaţie, cum erau po- 
poarele arabe din fostul Imperiu otoman, nu li se recunoş- 
tea dreptul la autodeterminare, dar li se promitea în vii- 
tor că : „comunităţilor care au aparţinut odinioară Impe- 
riului otoman şi care au atins un anumit grad de dezvol- 
tare li se poate recunoaşte existența ca naţiuni indepen- 
dente cu condiţia ca provizoriu administraţia lor să fie con- 
dusă cu sfaturile şi ajutorul unui mandatar pină în mo- 
mentul cînd vor fi în stare a se conduce singure“. Statutul 
fostelor teritorii otomane (categoria de mandate A) a fost 
discutat în Consiliul celor Patru, la conferințele interaliate 
de la Londra şi San Remo, înscris în Tratatul de pace de la 
Sevres. Deşi acest tratat n-a intrat în vigoare, prevederile 
privind mandatele arabe au rămas aceleaşi. 

Arabii nu s-au împăcat cu schimbarea stăpinirii oto- 
mane cu o altă stăpînire străină chiar dacă aceasta era 
împodobită cu declaraţii de intenţii generoase sub sem- 
nul mandatului care însă nu puteau ascunde adevărata 
faţă colonialistă a noii dominaţii. Ei s-au ridicat cu eurad 

la luptă în repetate rînduri, între cele două războaie 
mondiale, flăcările revoltei aprinzîndu-se din deșertul ira- 
kian pînă în Munţii Siriei şi Libânului, în Palestina şi 
Egipt, pretutindeni unde popoarele doreau să trăiască li- 
bere fără asuprirea stăpinirilor străine. 

La sfîrşitul celui de-al doilea război mondial și în pri- 
mele decenii ce au urmat arabii au reușit să-și dobiîn- 
dească independenţa naţională silind puterile europene să 
se retragă în noile condiţii istorice ale prăbușirii întregului 
sistem colonial. Rînd pe rînd, de la Oceanul Atlantic la 
Marea Mediterană și mai departe pînă la țărmurile ma- 
relui Golf al petrolului, au luat ființă state arabe suve- 
rane care au cunoscut foarte .repede o puternică dez- 
voltare ,și modernizare a structurilor social-economice, 
afirmîndu-se cu tot mai multă prestanţă pe arena inter- 
naţională. 

Așa cum sublinia autorul în cartea sa anterioară de- 
dicată tematicii Orientului Mijlociu, poporul român a ur- 
mărit cu o deosebită simpatie și solidaritate internaţio- 
nalistă procesul de cristalizare și de dezvoltare a 
conștiinței naţionale a popoarelor arabe încă de la sfir- 
șitul secolului trecut și începutul secolului actual, lupta 
pentru eliberarea de sub jugul stăpiînirii otomane, efor- 
turile depuse în continuare pentru dobindirea deplină a ` 
independenţei naţionale, pentru consolidarea acesteia, 
pentru înfrîngerea grelei moșteniri a secolelor de domi- 
nație străină, pentru dezvoltarea economică și. socială de: 
sine stătătoare. Gazete: românești ale epocii — „Lumea 
nouă“, „România muncitoare“, „Adevărul“, „Dimineața“ 
şi altele — au comentat pe larg în coloanele lor, la vremea 
respectivă, sensut și semnificaţiile mișcărilor antiotomane 
ce se desfășurau în Siria, Liban, Irak. „Funcţionarii turci 
n-au făcut decît să sporească politica lor de apăsare față 
de arabi... neurmărind decit să se îmbogăţească“ scria 
ziarul „Adevărul“ din 21 august 1919, căutînd să explice 
cauzele care au determinat marea revoltă antiotomană 
din cursul primului război mondial. 

După prăbușirea Imperiului otoman, cînd în urma 
Conferinţei de la San Remo din 1920 a fost instituită do- 
minaţia puterilor europene — Franţa și Anglia — în Ori- 
entul Mijlociu, presa democratică din România a luat po- 
zitie fermă în sprijinul popoarelor arabe. În cursul revol- 
telor din 1925—1926 împotriva stăpînirii străine în Siria 
şi Liban, presa democratică din România, informînd 

cititorii despre evenimentele în curs, își manifesta, 
în același timp, întreaga simpatie pentru .cauza li- 
bertăţii arabe! Revista „Facla“ într-un articol intitulat 
„Chestiunea Siriei“ (12 septembrie 1925) dezaprobînd me- 
todele represive ale autorităţilor franceze sublinia în în- 
cheiere : „Dar vintul redeşteptării popoarelor . coloniale 
suflă cu putere pretutindeni... Exemplul luptelor aprige 
duse în Maroc, Egipt, India şi China, agită și populaţiile 
siriene contra exploatatorilor și asupritorilor imperialiști, 
scoțindu-le din disensiunile sectare, politice şi religioase 
și pornindu-le unite către lupta emancipatoare“. Iar citeva 
luni mai tîrziu aceeași revistă, evidențiind rezistenţa dirză 
a populaţiei din Siria împotriva dominaţiei coloniale, 
scria : „Se vede că Liga Naţiunilor, dind mandatul asupra 
Siriei, imperialiştilor francezi, nu s-ă informat tocmai 
bine dacă poporul sirian acceptă această tutelă. Dealtfel, 
în coloniile aflate sub «protectoratele» imperialiste, pre- 
tutindeni e aceeași situaţie : popoarele refuză violent să 
se supună jugului străin“. 

Dobiîndirea independenţei naţionale de ţările Orientu- 
lui Mijlociu a fost salutată cu căldură de poporul român 
și recunoscută imediat de statul român. Între România şi 
statele din regiune s-au statornicit relaţii diplomatice, 
politice, economice, pe diverse alte planuri, ce au înre- 
gistrat o dezvoltare rapidă, cuprinzătoare și temeinică. 

De o valoare deosebită pentru întărirea şi amplificarea 
acestor relaţii s-au dovediţ, vizitele președintelui Nicolae 
Ceauşescu într-o serie de ţări din Orientul Mijlociu, pri- 
mele efectuate de un șef de stat român în această zonă. 
Datorită convorbirilor. la nivel înalt și hotăririlor luate în 
comun, în interesul ambelor părţi, datorită politicii româ- 
nești principiale și constructive, relaţiile dintre ţara noas- 
tră și lumea Orientului Mijlociu au atins, în puţini ani, o 
amploare evidentă întrecînd ca proporţii echivalentul a 
-multor secole din trecut. 

România și-a exprimat, în repetate rînduri, prin re- 
prezentantul său cel mai autorizat, preşedintele ţării, prin 
numeroase documente de partid şi de stat, prin luările de 
cuvînt la Organizaţia Naţiunilor Unite şi în alte foruri in- 
ternaţionale, poziţia sa clară, principială și consecventă pri- 
vind soluționarea problemelor Orientului Mijlociu, con- 
fruntat de mai multe decenii cu un conflict ce a adus 
multe suferinţe, grele pierderi umane şi materiale, cu di- 

verse presiuni şi imixtiuni din afara regiunii, care întreţin 
o permanentă stare de tensiune. 

Partidul și statul nostru, poporul român consideră că 
trebuie depuse eforturi perseverente de toate părţile 
pentru a se ajunge la rezolvarea conflictului pe cale paş- 
nică, pentru a se instaura o pace justă şi durabilă în 
această zcnă a lumii. «* 

Aşa cum sublinia tovarășul Nicolae Ceauşescu în inter- 
viul acordat ziarului „The Jerusalem Post“ la 25 februa- 
rie 1985 : „România se pronunţă şi s-a pronunţat intot- 
deauna pentr u soluțianarea pe calea tratativelor a pro- 
blemelor complexe din Orientul Mijlociu. În acest cadru, 
am avut întotdeauna în vedere retragerea Israelului din 
teritoriile arabe ocupate în urma războiului din 1967, so- 
luționarea problemei palestiniene pe baza dreptului popo- 
rului palestinian la autodeterminare — inclusiv la realiza- 
rea unui stat palestinian independent — stabilirea unor 
astfel de relaţii între ţările din Orientul Mijlociu care să 
asigure independenţa, suveranitatea și integritatea tuturor 
statelor din zonă. 

Evenimentele au demonstrat că orice acţiuni militare 
pu au făcut decit să complice şi mai mult situaţia din 
această regiune. Dimpotrivă, calea negocierilor a dus la 
o serie de rezultate pozitive. Am în vedere, în această 
privinţă, negocierile dintre. Egipt și Israel care au dus la 
tratatul de pate și la stabilirea de relaţii între cele 
două ţări. 

Aş dori să menţionez că în situaţia internaţională ac- 
tuală — și în mod deosebit din Orientul Mijlociu — nu 
este posibilă decît o soluţie pașnică, prin tratative. Este şi 
în interesul Israelului să se ajungă la o pace justă și wai- 
nică, să stabilească relaţii de bună vecinătate şi de co- 
laborare cu toţi vecinii săi. Aceasta va reprezenta o ade- 
vărată şi reală garanţie pentru independenţa şi integrita- 
tea Israelului, ca şi a celorlalte state din zonă. 

Ţinînd seama de schimbările care au avut loc în 
Orientul Mijlociu, realizarea păcii în cadrul unor negocieri 
presupune participarea tuturor ţărilor interesate, inclusiv 
a Organizaţiei pentru Eliberarea Palestinei. În această di- 
recţie, România s-a pronunţat de mult pentru organizarea 
unei conferinţe internaţionale, sub egida Oirganizajiei 

Naţiunilor Unite“. 


Volumul de față al „Furtunii deasupra Orientului“ se 
încheie cu evenimentele imediat următoare celui de-al doi- 

lea război mondial a cărui desfăşurare şi implicaţii pentru 
această regiune a lumii sînt viu reliefate de către autor. 
Dar, așa după .curmn cunoaștem cu toţii, după dobindirea 
independenţei de stat de către ţările Orientului Mijlociu 
au urmat noi momente de restriște, puternice zguduiri și 
„conflicte armate, popoarele regiunii trăind noi drame. Pe 
scena politică a Orientului. Mijlociu a apărut complicata 
problemă palestiniană ca urmare a lipsirii unui întreg po- 
por de o patrie a sa liberă și independentă. Între statul Is- 
rael proclamat în 1948 și ţările arabe vecine s-a iscat un 
lung conflict conducînd la mai multe războaie sîngeroase 
şi la o continuă stare de tensiune. Desele imixtiuni din 
afara regiunii — presiuni diverse, debarcări de trupe 
străine pe teritoriul unor state independente, participări 
directe la conflictele armate arabo-israeliene, afluenţa de 
arme în cantități imense şi dintre cele mai sofisticate ti- 
puri, acțiunile insistente ale unor servicii'de spionaj şi 
ale diplomaţiei secrete — toate acestea, conturînd inten- 
ţii vădite de dominație şi acaparare a zonelor de influ- 
-ență, au contribuit la permanentizarea încordării, la încu- 
rajarea violenţei, la amorsarea unor adevărate tragedii 
cum este aceea reprezentată de cei zece ani ai conflictu- 
lui libanez, care continuă să provoace noi pierderi umane 
şi materiale populației Libanului și să aibă implicaţii grave 
pentru pacea şi securitatea tuturor celor ce trăiesc în zona 
Orientului Mijlociu. 


DR. GHEORGHE N. CAZAN 


Capitolul 1 
AMURGUL UNUI IMPERIU 


O intilnire, la început de secol, în Suk El-Hamidiye 
din Damasc 


Soarele coborind spre âsfinţit, poleia cu ultimele sale 
raze creasta albă de calcar a Jebelului Qassiun, contrafort 
al Munţilor AntiLiban, la poalele căruia se răsfira labi- 
rintul străduţelor întortocheate desenînd contururile bă: 
trînului oraș. Casele sale de formă cubică, tipice arhitec- 
turii arabe tradiționale, din piatră lucitoare sau cărămidă 
nearsă, purtînd patina cenuşie a secolelor scurse, impri- 
mată vizibil pe vechile sale ziduri, punctau insula de ver- 
deață a Ghoutei, oază roditoare din jur ce contrasta pu- 
ternic cu imaginea aridă și neprimitoare a pustiului vecin. 
Pieţele orașului și îndeosebi marele bazar acoperit, Suk 
El-Hamidiye, construit cu aproape trei veacuri în urmă 
și numărînd circa trei mii de prăvălioare unde se vindeau 
tot felul de mărfuri ale artizanatului local sau aduse din 
alte provincii ale imperiului, fremătau, la acele ore ale 
înserării, de furnicarul mulțimii în continuu neastimpăr, 
pălăgioasă și viu colorată, umplind, ca de obicei, cu un pi- 
toresc de neegalat, cadrul tabloului cotidian al vieţii din 
Orient. Deși la sfîrşit de octombrie, aerul era încă cald, 
creînd o ambianţă plăcută și ducînd pînă departe, la fie- 
care adiere de vînt, aromele specifice ale simigeriilor cu 
cuptoare la vedere sau ale ospătăriilor populare cu gră- 

tare la stradă pe care sfiriiau frigăruile și chiottalele din 
carne de berbec. Cafenelele, oferind ceșcuţe cu cafea abu- 
rindă fiartă la nisip, în ibrice de aramă, sau mici pahare 
cu ceai concentrat, precum şi nelipsitele narghilele, apro- 
vizionate de cite un slujnic, din timp în timp, cu tutun 
tare la gust şi cărbuni aprinși, îmbiau, la tot pasul, pe tre- 
cătorii dornici de popas și mai ales de nelipsitele taclale, 
desfășurate cu aprigă pasiune orientală în jurul măsuţelor 
aşezate, de cele mai multe ori, direct pe trotuarul „uliţei 
mari“ ce tăia în două Suk El-Hamidiye, de la poarta prin- 
cipală de intrare și pînă la străvechea moscheie a Ome- 
yazilor, situată la capătul imensei aglomeraţii comerciale. 

Prin mulţimea pestriță, cu largă paletă -reprezentiad 
diverse nații : arabi, armeni, kurzi, circazieni, evrei, per- 
sani, greci, turci, își făceau loc, deloc grăbiţi, oprindu-se, 
din timp în timp, în fața prăvălioarelor și atelierelor pro- 
ducătoare de tăvi cizelate și orferverie în filigran, de fai- 
moase săbii damasciene, brocarturi, mătăsuri fine şi par- 
fumuri orientale, trei ofiţeri ai imperiului, în vestoane 
albe, cu epoleţi auriţi, pantaloni negri, bufanţi, cizme înalte 
de călărie și fesuri roşii pe cap. Scurtele lor popasuri se 
datorau nu atit dorinţei de a admira produsele încîntătoare 
ale priceperii şi migalei meșterilor localnici ci mai mult 
pentru a schimba impresii de erdin politic fără nici o legă- 
tură cu forfota comercială din jur. 

La începutul secolului, mai precis în toamna anu- 
lui 1906, cînd firul povestirii noastre pornește să se deru- 
leze, Damascul, în care trăia peste un sfert de milion de 
suflete, era unul din principalele centre politico-militare 
ale Imperiului otoman, capitala geografică a provinciei 
arabe Siria, întinsă de la poalele Munţilor Taurus, din 
Asia Mică, la țărmurile Golfului Akaba, în capătul nordic 
al Mării Roşii, de la aridul deşert răsăritean pînă la lito- 
ralul, veşnic insorit, al Mediteranei. Zidurile străvechilor 
sale clădiri purtau peceţile unui trecut, măsurat în secole 
şi milenii, conferindu-i mindria de a se număra printre 
cele mai vechi oraşe, cu continuitate neîntreruptă, din în- 
treaga lume. Prezența sa în istorie fusese semnalată, pentru 
prima oară, de papirusurile egiptene din vremea celei de 
a XVIII-a dinastii faraofiice şi de tăbliţele asiriene con- 
temporane, fiind menționat sub același nume de Dimaşk, 
purtat şi astăzi în arabă, pentru a apare, mai tirziu, în tex- 
tele biblice, ca oraşul reşedinţă al „Țării lui Şham“ (Bilad 
Al-$ham). Capitală a unui regat arameean, cucerit cu o mie 

de ani. înaintea erei noastre de regele David al israeliților, 
din nou independent în urma unei răscoale a sclavilor pe 
timpul regelui. Solomon, căzut apoi sub stăpînirea asirie- 
ailor, supus de chaldeeni şi perși, ce vor fi goniţi de pe 
meleagurile respective de legiunile macedonene ale lui 
Alexandru cel Mare, Damascul va deveni un important 
centru al culturii elenistice sub domnia de aproape trei 
secole a dinastiei seleucizilor. Renăscut în măreție și fru- 
museţe după ce Pompei impusese dominația romană, de la 
care mai păstra unele vestigii, reşedinţă administrativă 
a unei provincii. bizantine, în primele secole ale erei noastre, 
Damascul avea să strălucească ca un astru pe scena lumii, 
împrăștiindu-şi faima peste mări și ţări, în perioada sa de 
maximă înflorire, dintre anii 661—750, cînd a fost ales 
drept capitală a celui mai întins imperiu al timpului, cti- 
torit de califii omeyazi, dinastie de cuceritori, organiza- 
tori şi constructori, cei ce aveau să pună bazele civilizaţiei 
arabe islamice. După înfringerea omeyazilor, în bătălia de 
la Zab, de către abbasizi, și ascendenţa noii dinastii care 
a mutat capitala Imperiului arab de pe Barada — „rîul de 
aur“ cum cra denumit în vechime firul de apă ce străbate 
orașul — mai spre răsărit, pe malurile fluviului Tigru, în 
Bagdadul tocmai fondat, Damascul continuă să rămînă un 
însemnat centru urban, cu ponderea cuvenită în sistemul 
administrativ al califatului, dar dezbrăcat de atributele 
gloriei trăite din plin timp de aproape un secol. Pustiit 
- de mongoli și tătari, ocupat apoi de oștile sultanilor mame- 
luci de la Cairo, Damascul va cădea în 1516, pentru o pe- 
rioadă de patru secole încheiate, sub stăpînirea perma- 
nentă a Imperiului otoman, care a'făcut din oraşul de pe 
Barada principalul punct de sprijin al dominaţiei sulta- 
nilor de la Stanbul asupra întregului Orient Arab. 

Rarii călători străini, ajunși în regiunile arabe aflate 
sub domnia otomană, se arătau neplăcut impresionați de 
starea de înapoiere şi delăsare în care se găsea populația 
sărăcită de biruri și de nemiloasă exploatare. Sistemul de 
administrare al provinciilor arabe, ca deaitfel al întregului 
Imperiu otoman, era haotic, lipsit de omogenitate, supus 
continuu unor tendinţe. centrifuge. Guvernatorii trimiși de 
la Stanbul conduceau după propria lor voinţă, legăturile 
cu Înalta Poartă fiind greoaie, dezordonate, în unele cazuri 
reducîndu-se la simple relaţii de vasalitate. Principalele 
obligaţii ale pașalelor constau în strîngerea impozitelor, 
extrem de împovărătoare pentru populatie, şi furnizarea 

de soldaţi pentru armata imperială. Corupţia, arbitrariul, 
jecmănirea sălbatecă a supușilor, ţineau locul unei orga- 
nizări statale cu continuitate şi eficienţă. De fapt, puterea 
efectivă a guvernatorilor nu depășea: decît arareori limi- 
tele orașelor şi împrejurimilor acestora. Pentru strîngerea 
impozitelor din zonele rurale mai îndepărtate, se organizau 
adevărate expediţii militare, în urma lor rămînind doar 
ruine fumeginde, sînge și jale. Guvernatorii imperiali aveau 
drept de viaţă și de moarte asupra celor cîrmuiţi ; bunul 
lor plac constituia lege pentru provincia administrată. 

Pașalele trimise de sultan se perindau la intervale 
foarte scurte. Într-o perioadă de o sută optzeci de ani, nu- 
mărul guvernatorilor de la Damasc s-a ridicat la o sută 
treizeci şi 'trei. Dintre aceștia doar treizeci şi trei şi-au 
păstrat funcţia timp de doi ani ; ceilalți — citeva luni, iar 
unii numai cîteva zile. Succesiunea rapidă se datora rare- 
ori pedepsirii de către Înalta Poartă de la Stanbul a abu- 
zurilor săvirşite ; schimbările erau dictate, de obicei, de 
mărimea peșcheşurilor primite de către marii viziri şi de 
alţi dregători, din partea unor contracandidaţi la postul de 
guvernator sau din bunăvoința dea fi răsplătite serviciile 
acoliţilor personali. Cu timpul, unii dintre aceşti guverna- 
tori au intrat în rebeliune, mai mult sau mai puţin des- 
chisă, faţă de administrația imperială centrală, neglijin- 
du-i ordinele şi conducînd provinciile după cum îi tăia 
capul, în chip de suverani autonomi. 

Anarhia ce domnea în provinciile periferice ale impe- 
riului era evidenţiată și prin desele conflicte armate dintre 
diverşii guvernatori otomani : Al Jazzar Paşa din Beirut 
s-a războit, la sfîrşitul secolului al 18-lea, o lungă perioadă 
de timp, cu Daşer Paşa din Acra (actualul oraș israelian 
Acco de pe ţărmul Mediteranei) ; cîțiva ani mai tirziu, 
Abddalah Pașa din Acra se bătea cu Dawiș Pașa din 
Damasc, iar în prima parte a secolului 19, Mahommed Ali, 
pașa din Cairo, cu toate celelalte pașale din Orientul Apro- 
piat şi pînă la urmă chiar cu oastea sultanului trimisă 
de la Istanbul pentru a-l readuce la supunere ; fiecare din- 
tre aceștia antrenau în luptele intestine pentru putere pe 
emirii locali din Munţii Libanului sau din regiunile druze, 
pe cei de la Mecca sau din alte zone ale Peninsulei Arabice. 

În a doua jumătate a secolului trecut, reorganizarea 
administrativă încercată de vizirii reformatori mai amelio- 
rase puţin starea imperiului, evidențiind o ușoară tendință 
spre ordine dar corupţia şi mentalitatea retrogradă a func- 


20 


'ționarilor provinciali împiedicau desfășurarea eficientă a 
acestui proces. Zonele periferice continuau să rămînă în 
afara stăpiînirii efective a administraţiei otomane. 

În partea estică a Peninsulei Arabice, la începutul seco- 
lului nostru șeicii locali se bucurau de o autonomie efec- 
tivă şi. dinastia wahabită din Nedjd începea acţiunea de 
construire a unui stat centralizat reunind, sub steagul fa- 
natismului religios, triburile răzlețe, așa cum mai reușise 
să realizeze şi în primele decenii ale secolului al 19-lea cînd 
pusese în pericol întreaga dominație a Istanbulului asupra 
Orientului Arab, acţiune eșuată, atunci, numai datorită in- 
tervenţiei armatei egiptene a lui Mohammed Ali, pașa de 
la Cairo. 

În Mesopotamia exista o administraţie otomană și gar- 
nizoane de sprijin (la Bagdad se afla comandamentul ar- 
matei a șasea) dar comunicațiile erau extrem de greoaie, 
unei scrisori trebuindu-i, în medie, 35 de zile pentru a 
ajunge la Istanbul şi viceversa. 

Partea vestică a Peninsulei Arabice era controlată de 
cîteva mici garnizoane otomane stabilite la Mecca, Medina 
și în portuleţele de la Marea Roșie — Djeddah, Yanbo, 
Rabegh — dar şi aici șeicii locali își păstrau autonomia și 
trupele turcești nu se aventurau în afara fortificațiilor, tri- 
burile beduine constituind un inamic curajos, incomod, 

- atunci cînd li se încălcau ţinuturile și li se ştirbea liberta- 
tea. Construirea căii ferate a Hedjazului, pornită, exact la 
începutul secolului, de la Damasc şi încheiată, în 1908, la 
Medina, străbătînd o distanță de 1 263 kilometri, prin re- 
giuni puţin populate sau de deșert ale Siriei de sud, actua- ` 
lei Iordanii și mai departe în zona de vest a Peninsulei 
Arabice, avea drept scop tocmai întărirea stăpînirii oto- 
mane în această parte a Orientului Arab, des tulburată de 
răzmeriţe ale populaţiei împotriva cărora erau trimise ex- 
pediţii de pedepsire nu întotdeauna victorioase. 

La o astfel de expediţie împotriva druzilor răsculați din 
regiunea sudică a Siriei, participase, în toamna lui 19u6, 
regimentul al 30-lea de cavalerie aparţinînd armatei a 5-a 
cu garnizoana la Damasc, una din cele șapte armate oto- 
mane răspîndite în diverse colţuri ale imperiului. Din acest 
regiment de cavalerie, făceau parte și cei trei ofiţeri pe 
care i-am lăsat plimbîndu-se prin Sukul El- -Hamidiye al 
capitalei siriene, proaspăt întorși din campania de pedep- 
sire a populaţiei răsculate în zonele Djebelului Druz şi ale 

podișului Golan. Discuţia lor se purta asupra impresiilor 
culese în timpul expediției și opiniile exprimate nu erau 
deloc favorabile sistemului de reprimare și asuprire pus 
în practică . de autorităţile de la Istanbul care foloseau 
trupe anatoliene împotriva populaţiei din Orientul Arab şi 
unităţi militare formate din arabi în regiunile din Asia 
Mică şi Europa, masele de supuși ai sultanului avînd de 
îndurat, în mod egal, peste tot, silniciile puterii gentrale 
sau locale, Populaţia turcă suferea, la fel, ca și celelalte 
naţionalităţi ale imperiului. Recrutările forțate goliseră 
satele din Anatolia de bărbaţi, stagiul militar durind şase- 
şapte ani, în condiţii extrem de dure. Supraviețuitorii, de 
regulă, după toate cele îndurate şi făcute, vlăguiți de dife- 
rite boli, nu se mai întorceau la căminele lor, ajungind 
oameni fără căpătii, la periferiile orașelor, în căutare de. 
lucru sau în cel mai bun caz se angajau în serviciul jan- 
darmeriei, pămintul de acasă răminind să fie lucrat de 
femei şi bătri îni. 


Discutind despre starea deplorabilă a armatei şi a gs 
periului, cei trei ofițeri se opriră, la un moment dat, 
fața unei prăvălioare modeste, de pe o uliţă laturalnică. a a 
Sukului El-Hamidiye, pentru a intra în vorbă cu negus-' 
torul care după trăsături şi vorbă era turc de origine ca și 
ei şi, în ciuda îmbrăcămințţii sale sărăcăcioase, avea o anu- 
mită distincţie în = mportare ce-l deosebea de înfățișarea 
masei analfabete a micilor comercianți din bazar. Vizita 
lor la această prăvălioară nu fusese întîmplătoare. Negus- 
torul, pe nume Mustafa, se afla la Damasc, în surghiun, 
din cauza activităţii sale politice, adevărata sa profesie 
fiind aceea de medic. Cam din aceleaşi motive ajunsese 
în Siria şi tinărul căpitan Mustafa Kemal care, însoţit de- 
cei doi camarazi de regiment, încerca în acea seară de oc- 
tombrie să stabilească legătura .cu medicul din Istanbul 
nevoit să vindă fasole și orez în sukul din Damasc. 

Mustafa Kemal, fiul unui modest slujbaş turc din Salo- 
nic, terminase în ianuarie 1905 cursurile Academiei de ' 
război din Istanbul, cu gradul de căpitan, avind la acea 
dată 24 de ani neîmpliniți. Tinărul ofițer, cursant sirguin- 
cios, căruia profesorii săi îi prevesteau o carieră strălucită, 
participase, în timpul şcolii, la activitatea unei asociații 
secrete ce îşi propunea să promoveze idealuri de libertate 
a poporului și de modernizare a statului, mărginindu-se, 
îndeosebi, la acţiuni propagandistice. E 

În aşteptarea repartizării, împreună cu alţi colegi, 
care-i împărtăşeau opiniile politice, închiriaseră la Istan- 
bul, pe numele unuia dinire ei, un apartament unde se în- 
tilneau pentru a discuta şi a pune la cale planuri ale acti- 
vităţii lor secrete. Denunţaţi de un fost ofițer, ce reușise 
să le cîştige- încrederea, tinerii conspiratori fuseseră ares- 
taţi și întemnițați. Dar, datorită sprijinului primit.din par- 
tea unor ofiţeri superiori cu vederi liberale, după ce făcură: 
cîteva luni de închisoare, au fost eliberaţi și imprăștiaţ, 
la unităţi ale armatei imperiului cantonate în regiuni mai 
periferice. Căpitanul Mustafa Kemal nimerise la Damasc, 
unde fusese încadrat ca ofițer de stat major, la regimentul 
al 30-lea de cavalerie și trimis în expediţia de pedepsire 
din sudul Siriei. A 

Cei doi Mustafa, ofiţerul și doctorul, s-au reîntilnit, 
cîteva nopți mai tirziu, in casa acestuia din urmă, într-o 
periferie a Damascului, punînd 'la începutul lui noiem- 
brie 1906 bazele organizaţiei secrete, denumită „Patrie și 
Libertate“, care avea să întrunească adeziunea unui număr 
important de ofiţeri și intelectuali decişi să participe la 
o acţiune fermă pentru redresarea țării aflată sub dictatura 
tiranică a sultanului Abdul Hamid al II-lea. Folosindu-se 
de protecţia unor ofiţeri prieteni din statul major al arma- 
tei de la Damasc, tinărul căpitan se deplasă la Beirut, Jaffa 
şi Ierusalim, pentru a crea filiale ale organizației în rîn- 
durile ofiţerilor din garnizoanele respective. Dar convin- 
gerea sa era că pentru reuşita acțiunii propuse, locul cel 
mai propice îl constituia Salonicul, pe atunci important 
centru militar al Imperiului otoman în Europa, sediul gar- 
` nizoanci armatei a 3-a în cadrul căreia activau un număr 
important de ofiţeri patrioţi. În acest scop, procurîndu-și 
un bilet de permisie, îmbrăcat civil și sub înfățișare de 
turist, Mustafa Kemal se îndreptă spre Egipt, luînd de aici 
vaporul de. Salonic. El rămase în acest oraș, cu ajutorul 
unor prieteni din armată, vreme de patru luni, creînd și 
acolo o filială a organizaţiei întemeiate la Damasc. În scurt 
timp, organizaţia sa ya fuziona cu societatea secretă denu- 
mită „Uniune şi Progres“, foarte activă la Salonic, care 
avea să joace un rol determinant în revoluţia „Junilor 
Turci“ și în detronarea despoticului sultan Abdul Hamid 
al II-lea. Mustafa Kemal, urmărit, în continuare, de po- 
liția politică a sultanului, a fost nevoit să se întoarcă, din 
nou, în Siria, reluîndu-și locul în cadrul armaţei a 5-a 
unde va rămine pînă la jumătatea anului 1907, răstimp 

folosit din plin pentru creare de nuclee revoluţionare în 
rîndurile ofiţerilor diverselor unităţi militare din regiune. 

În septembrie 1907, avînd gradul de vice-maior, Mus- 
tafa Kemal este transferat la statul major al armatei a 
3-a de la Salonic unde își continuă activitatea sa politică 
. secretă. Aici va fi centrul revoluţiei „Junilor Turci“ din 
iunie 1908 şi al organizării luptei pentru. înfrîngerea con- 
trarevoluției din aprilie 1909, acţiuni în cadrul cărora tî- 
nărul ofiţer va juca un rol important. Evidenţiindu-se ca 
unul dintre organizatorii armatei, Mustafa Kemal va 
ajunge, în cursul primului război mondial, general și co- 
mandant de armată, iar apoi conducătorul revoluţiei na- 
tionale de eliberare şi făuritor al Turciei noi, moderne. 
După victoria decisivă a tinerei armate turceşti, al cărei 
comandant șef era, în. bătălia de pe rîul Sakarya, nu de- 
parte de Ankara spre care se îndrepta în vara lui 1921 o 
puternică armată greacă; Marea Adunare Naţională a po- 
porului turc îi va. conferi lui Mustafa Kemal, numit și 
Atatürk, gradul de mareșal şi titlul de Gazi (Victoriosul) 
pentru a fi ales apoi, în octombrie 1923, primul preşedinte 
al Republicii Turcia. 

Trecuseră mai puţin de douăzeci de ani de la întilnirea 
din Suk El- -Hamidiye din Damasc dintre tinărul căpitan 
Mustafa şi doctorul Mustafa în urma căreia fusese puse 
bazele societăţii secrete „Patrie și Libertate“. În acest 
răstimp, se petrecuseră o serie de evenimente hotărîtoare 
privind soarta imperiului sultanilor de la Istanbul, a cărui 
prăbuşire devenise de mult inevitâbilă, ca și a celorlalte 
imperii vecine — habsburgic și țarist. Dar pentru a se 
ajunge acolo, popoarele aflate sub stăpînirea acestor im- 
parii vor cunoaște noi încercări, trecînd prin vilvătăile pus- 
tiitoare ale primului război mondial, cu cohorta sa de su- 
ferinţe și grele jertfe de sînge, servind drept carne de tun 
intereselor claselor stăpînitoare în lupta lor barbară pen- 
tru cuceriri, dominație și exploatare. 

Imperiul otoman, zdruncinat de mult timp de racile 
morale, politice și administrative de nelecuit, își va în- 
cheia existenţa cedînd locul pe harta politică a lumii unui 
stat creat pe baze noi, moderne: Republica Turcia, al 
cărui ctitor fusese însuși Mustafa Kemal. 

Iar în spațiul Orientului Mijlociu rămas liber după des- 
trămarea Imperiului otoman se vor grăbi să se înghesuie 
noi oaspeţi nepoftiţi, de peste țări și mări, împărțindu-și 
pe moment prada, dar continuînd mai departe jocul im- 

serialist de a căuta să-și smulgă, unul altuia, o bucată 
“ît mai grasă, nesocotind interesele popoarelor din această 
zarte a lumii, dreptul lor la libe:tate și independenţă na- 
țională. Vremea imperiilor coloniale începuse însă să se 
scurgă precipitat şi anacronismul lor devenise evident. Pe 
ruinele Imperiului otoman din Orientul Mijlociu vor lua 
fiinţă în deceniile următoare statele arabe naţionale, con- 
fruntate, de la început, cu politica mai veche a luptei 
pentru sfere de influenţă, practicată de unele puteri străine 
încă din secolele trecute și perpetuată, din păcate, pînă 
în zilele noastre. 


Fesul sau turbanul 


În noieiiibrie 1906, cînd tînărul căpitan de stat major 
Mustafa Kemal punea la Damăsc bazele organizaţiei se- 
crete „Patrie și Libertate“, la Istanbul domnea, de trei 
decenii implinite, Abdul Hamid al II-lea, poreclit „sultanul 
roşu“ pentru modul despotic în care cirmuia imperiul. Se 
urcase pe tron, într-un moment de restriște, urmînd fra- 
telui său mai mare, sultanul Murad al V-lea, ce realizase 
recordul celei mai scurte domnii din istoria Imperiului 
otoman : părăsise puterea după numai trei luni, retrăgîn- 
du-se ca urmare a unei afecțiuni mintale, în palatul Çi- 
ragan de pe malul european al Bosforului, unde avea să-şi 
slirşească viaţa, în liniște, 28 de ani mai tîrziu. 

Murad al V-lea ajunsese .sultan, oarecum pe neaștep- 
tate, fără vrerea sa, luînd locul unchiului Abdul Aziz I, 
detronat la miezul nopţii de 29 mai 1876, printr-o lovitură 
de stat și asasinat, trei zile mai tîrziu, crima fiind camu- 
flată în sinucidere. Conjurația militară fusese inspirată 

e „Noii Otomani“ “(Yeni Osmanhiar) sau „Tinerii Oto- 
mani“, organizaţie -fondată în 1865, care îmbina propa- 
ganda luminării poporului cu activitatea social-politică, 
ridicîndu-se împotriva absolutismului și cerînd transfor- 
marea societăţii şi a statului. 

„Tinerii Otomani“ susțineau necesitatea unor reforme 
structurale menite să schimbe înfăţişarea imperiului-dezli- 
nat, plin de contradicții de ordin etnic şi religios, cu ad- 
ministrație haotică, deficitară şi coruptă — într-un stat 
unitar, bazat pe egalitate şi drepturi civice ale tuturor 
supușilor, indiferent de naţionalitate și credinţă, pe or- 
"dine și justiție, pe conducerea centralizată a provinciilor, 

Fi vor evolua, în continuare, spre menţinerea predominan- 
tei elementului turc în condiţiile cind, în centrele urbane 
mai importante de pe întinsul imperiului cit şi în capitala 
sa, populaţia de origine turcă era minoritară iar la con- 
ducerea treburilor publice se perindau, de multe ori, di- 
verși aventurieri din regiunile periferice sau chiar din 
afara hotarelor. Este semnificativ faptul.că din cei 298 de 
mari viziri care au ţinut friiele imperiului timp de şase 
secole, mai mult de jumătate au fost după origine albanezi, 
greci, bosniaci, arabi, circazieni, gruzini, armeni, evrei şi 
chiar italieni — se înţelege, trecuţi la islamism. Aparatul 
administrativ, imediat inferior, avea o înfăţişare și mai 
pestriță din punct de vedere naţional, excluzind în mare 
măsură elementul turc. Marii dragomani ai Porții, din 
ultimele două veacuri de existență a imperiului, aparţi- 
neau marilor familii grecești din Fanar: Mavrocordat, 
Ghica, Caradja, Șuţu, Callimachi, Moruzi, Ipsilanti, fa- 
milii din rîndurile cărora au fost recrutaţi și unii din dom- 
nii străini trimiși de la Istanbul să ocîrmuiască Principa- 
tele române mai bine de un secol, perioadă cunoscută sub 
denumirea de „domnia fanariotă“. 

Turcii din Anatolia şi Tracia, regiuni unde aceștia for- 
mau o populaţie compactă, ocupîndu-se în general cu lu- 
cratul pămîntului şi păstoritul, se ţineau, prin tradiţie, mai 
departe de orașe. La Istanbul, populaţiile de origine greacă 
şi evreiască din Fanar, Pera și Hasskeni, se dovedeau mai 
numeroase decit populaţia de origine turcă propriu-zisă. 
Salonicul era considerat un oraş al evreilor (de cult mozaic 
sau trecuţi la islamism, așa-numiții donume care vor fur- 
niza un număr de lideri mișcării ulterioare a „Junilor 
Turci“). Ei proveneau în mare parte din familiile evreilor. 
spanioli şi portughezi, emigrate din cauza Inchiziției, și 
care fuseseră bine primite de Baiazid al II-lea, fiul lui Meh- 
med al II-lea, cuceritorul Constantinopolului, dornic să 
repopuleze oraşul. În Asia Mică, porturile de pe țărmurile 
Mării Negre și ale Egeei erau, la rîndul lor, locuite într-un 
procent ridicat de greci iar în estul Anatoliei armenii, 
kurzii și circazienii formau o importantă parte a populaţiei. 

Imperiul otoman, întins în perioada expansiunii sale, 
după cucerirea Constantinopolului, de la Munţii Cauca- 
zului la Oceanul Atlantic, sub stăpinirea sa aflindu-se o 
zonă largă din Europa şi intreaga regiune nordică a con- 
tinentului african, ajunsese la apogeu spre sfirșitul seco- 
dului ar XVI-lea și începutul celui de al XVI-lea, supra- 

fața sa, inclusiv a teritoriilor vasale, atingind douăzeci 
de milioane de kilometri pătraţi. După păgubosul asediu 
al Vienei (1683) şi, mai ales, după pacea de la Karlowitz 
(1699), perioadă denumită în istoria otomană „anii de ne- 
norocire“, urmase un recul, devenit, treptat-treptat, per- 
manent, imperiul sultanilor încetind să mai fie considerat 
un pericol real pentru Europa creştină. 

La începutul secolului -al XIX-lea, cînd falimentul to- 
tal se profila ameninţător și apropiat, Imperiul otoman în- 
cepuse să fie numit, în cancelariile diplomatice ale pu- 
terilor timpului, „omul bolnav“, care reuşea să-și prelun- 
gească agonia numai datorită contradicţiilor acerbe din- ”' 
tre celelalte imperii de pe continentul european, conștiente 
de implicaţiile ce le putea aduce împărțirea moștenirii 
sultanilor. |, 4 i | 

Caterina a II-a. țarina Rusiei, a cărei armată ajunsese 
în sud, la Marea Neagră, în timp ce flota sa de război, tre- 
cînd prin Gibraltar, îşi făcea apariţia în Mediterana răsă- 
riteană, îi trimetea, în septembrie 1782, împăratului aus- 
triac Iosif al II-lea, o scrisoare propunindu-i un proiect de 
împărțire a Imperiului otoman. Rusia urma să stăpînească 
Crimeea, Kubanul şi întregul litoral al Mării Negre ; Aus- 
triei i-ar fi revenit Serbia, Bosnia, Herţegovina, întreaga 
Dalmaţie ; Principatele române erau hărăzite să formeze un 
stat nou plasat sub conducerea unui prinţ ortodox oferind 
toate garanţiile pentru Austria și Rusia ; la Constantino- 
pole se preconiza instalarea unui impărat al Bizanțului 
renăscut, în persoana prințului Constantin, al doilea ne- 
pot al suveranei de la Petersburg. Dar scrisoarea țarinei n-a 
trezit prea mult entuziasm la Viena, extinderea Imperiului 
rus în plină desfășurare constituind un motiv de neliniște 
pentru curtea habsburgică. 

În perioada imediat următoare, Rusia țaristă va pune 
stăpinire pe Crimeea (1784) anexînd hanatul tătăresc vasal ` 
Imperiului otoman ; chiar în acel an va fi fondat portul 
militar Sevastopol. În continuare, armata țaristă ocupă în- 
treaga coastă ucrainiană a Mării Negre întemeind, la 1794. 
principalul port din sud — Odessa, pentru ca apoi, în 1803, 
să încheie cucerirea litoralului caucazian. 

La împărţirea Imperiului otoman se gindea și Napo- 
leon Bonaparte, încă inainte de a-şi fi pus coroana pe cap. 
El îi scria în 1800 lui Talleyrand, că „Imperiul otoman nu 
mai poate exista prea mult şi dacă Paul I (ţarul din acel 

timp al Rusiei) își va întoarce privirile in accastă direcţie, 
interesele noasjre devin comune“. Mai tirziu, după nereu- 
şita campaniei din Egipt şi Palestina, politica sa față de 
Imperiul otoman va înregistra o schimbare, Napoleon 
considerînd că interesele Franţei impuneau sprijinirea 
sultanilor de la Istanbul, mai cu seamă după ce ţarul 
Rusiei îi devenise adversar. | 

Planurile de. împărțire a Imperiului otoman deranjau 
profund interesele politice din acel moment atit ale Pru- 
siei cît și ale Angliei. Regele Frederic al II-lea avertizase 
încă mai înainte .că „nu este în interesul Prusiei de a 
vedea "puterea otomană sfărîmată în întregime,. deoarece, 
în caz de nevoie ea poate fi folosită pentru diversiuni fie 
impotriva Austriei, fie împotriva Rusiei, după cum vom 
îi în război cu una sau cu alta din puteri“. Vremurile 
cruciadelor și coalițiilor creștinătății europene împotriva 
pericolului otoman, trecuseră de mult. William Pitt, cu- 
noscutul om de stat englez, afirma cu fermitate : „Men- 
ţinerea Imperiului otoman este pentru Anglia o chestiune 
de viaţă și de moarte“, avind desigur în vedere interesele 
acesteia de a-și ţine deschise drumurile spre Indii ferite de 
eventuala dominație a Rusiei țariste sau a Franţei. lar 
şeful diplomației austriece, Metternich, considera Impc- 
riul otoman ca „una din contraponderele cele mai esen- 
țiale ale echilibrului european“. 

Preocupările unora dintre cancelariile puterilor euro- 
pene de a prelungi existența Imperiului otoman în con- 
formitate cu propriile lor interese condusese, încă de la 
începutul secolului al XIX-lea, la sprijinirea unor încer- 
cări timide de modernizare a acestuia pe baza unor 
reforme interne. Procesul schimbărilor a început cu armata 
care, în vechea sa organizare și în vechiul sistem de luptă, 
nu mai putea face faţă confruntării cu forţe adverse bine 
instruite, disciplinate și dispunind de o tehnică militară 
mai avansată. Corpul ienicerilor, altădată forţa de bază 
a oștirii sultanilor, devenise o adunătură parazitară și 
turbulentă : din 400 000 de oameni cît numărau sub dom- 
nia lui Selim al III-lea doar vreo 60 000 își efectuau încă 
obligaţiile militare și dintre ei, pe fronturile de război, 
numai 25 000 mai răspundeau la apel, dar și aceștia se 
dovedeau indisciplinaţi și slab luptători. Decăzuse de ase- 
menea și corpul spahiilor, celebra cavalerie a sultanilor 
ce “decisese, în decursul veacurilor, victoria în multe 
bătălii. În împuternicirea dată marelui vizir pentru în- 

cheierea păcii cu Rusia, Selim al III-lea scria la începutul 
secolului al XIX-lea : „Cu astfel de oaste nu se poate duce 
război ; acest lucru se ştia încă de la început, dar, ce 
folos, războiul fusese pornit. De aceea încheindu-se pacea, 
această oaste va trebui pusă în orînduială“, 

Încercările tînărului sultan de a schimba înfățișarea 
armatei se lovi de împotrivirea ienicerilor încurajați de 
clerul tradiționalist, cu vederi retrograde. La 7 mai 1807, 
marele muftiu acordă ienicerilor dezlegarea să-l detroneze 
pe Selim al III-lea. Pentru a-și salva viața, acesta cedă 
tronul vărului său, Mustafa al IV-lea. Dar, un an mai 
tirziu, Mustafa Bairakdar, paşa din Rusciuk, unul din 
partizanii fostului sultan, se va îndrepta spre Istanbul, în 
fruntea unei armate de 40 000 de bosniaci şi albanezi, pen- 
tru a-l reînirona pe Selim. Mustafa al IV-lea ordonă 
atunci să fie asasinat atit fostul sultan cît și propriul său 
frate Mahmud, ce i-ar fi putut deveni concurent la tro- 
nul imperiului. Acesta din urmă, reușind să scape cu 
viaţă, va fi instalat pe tron sub numele de Mahmud al 
II-lea imediat după sosirea la Istanbul a armatei pașei 
din Rusciuk iar Mustafa al IV-lea, conform obiceiului, va 
îi executat. 

Creîndu-şi, în paralel cu vechile corpuri de ieniceri și 
spahii, o armată modernă, cu ajutorul unor instructori 
străini, Mahmud al II-lea așteaptă cu răbdare clipa pro- 
pice pentru a se descotorosi de turbulenții ieniceri care, 
o lungă perioadă din istoria Imperiului otoman, își im- 
pusese voinţa schimbînd prin forță mari viziri și chiar 
sultani. La începutul lui iunie 1826, Mahmud al II-lea îi 
somă pe înalții funcţionari parazitari și pe comandanții 
ienicerilor să semneze regulamentul conform căruia un 
sfert dintre ei trebuiau să fie încorporaţi în noua armată, 
supusă unei discipline militare moderne. Decizia respec- 
tivă provocă, în mod deliberat, o rebeliune a ienicerilor, 
La 14 iunie, răsturnînd cazanele de mincare ale unităţilor 
lor şi transformîndu-le în darabane în care băteau cu lin- 
gurile mari de lemn, semnul tradițional de răzvrătire, 
ienicerii se concentrară în Et-Meidan, din cartierul vestic, 
îndreptîndu-se spre palatul sultanului. Noua armată a 
lui Mahmud, care cuprindea 14 000 de artileriști, îi în- 
tîimpină cu un foc nimicitor. Urmară trei zile de sîngeros 
masacru, simplul nume de ienicer echivalînd cu condam- 
narea la moarte. Fură trimiși curieri în fiecare oraș din 
provincie unde existâu garnizoane de ieniceri, răfuiala: 

desfășurîndu-se pretutindeni, fără milă, îndeplinindu-se 
astfel în mod singeros ordinele primite de la Istanbul. 
După secole și secole de glorie, în cursul cărora fusese 
mîndria oştirii otomane, corpul ienicerilor încetă, cu de- 
săvirșire, să mafl existe, supraviețuitorii fiind vînaţi și 
uciși fără milă pe tot cuprinsul imperiului. 

Bazat pe o nouă armată, Mahmud al II-lea, care va fi 
comparat de istorici cu Petru cel Mare al Rusiei pentru 
reformele întreprinse, a început prin a schimba. veșmin- 
tele orientale cu o costumaţie modernă inspirată de moda 
europeană. În armată, în locul turbanului a fost introdus 
Tesul, în locul şalvarilor, pantaloni lungi de redingotă, în 
locul cattanului peste genunchi, vestonul de uniformă 
închis la git. Mahmud al II-lea însuși se îmbracă. in haine 
cu croială franţuzească, înlocuind turbanul impodobit cu 
pietre preţioase al vechilor sultani cu un simplu fes roșu, 
obligîndu-i pe toţi funcţionarii imperiului să-i urmeze 
exemplul. Fesul deveni. astfel, semnul distinctiv al arma- 
tei și aparatului administrativ, turbanul răminind simbo- 
lul clerului musulman și al celorlalte categorii sociale. 

Începu să fie pusă în acţiune o nouă organizare a sta- 
tului şi a curţii imperiale, sub influenţă occidentală. Pen- 
tru prima oară a fost creat un jurnal oficial. Luară fiinţă 
instituții de învățămint noi, ca şcoala superioară de război 
şi şcoala de medicină, la aceasta din urmă predarea făcîn- 
du-se în limba franceză. Dealtfel, studierea limbii frah- 
ceze devenise obligatorie pentru numeroși funcţionari de 
stat și se stabilise şi practica de a trimite tinerii cei mai 
capabili să studieze la Paris pentru a-și perfecționa cu- 
noștințele. Sultanul introduse la Curte muzică europeană. 
angajîndu-l, pentru aceasta, pe fratele mai mare al cu- 
noscutului compozitor italian Donizetti căruia îi acordă ti- 
tlul de pașă. Mișcarea de reînnoire își continuă cursul său, 
în tot timpul domniei lui Mahmud'al II-lea, fără însă să 
atingă înălțimea speranţelor, tulburările din. provinciile 
periferice şi conflictele cu unele puteri europene nelăsîn- 
du-i răgazul necesar pentru a-și îndeplini opera propusă. 

Cu puţin înainte de moartea sa, survenită la virsta de 
'54 de ani (după o domnie de 31 de ani) Mahmud al II-lea 
chemă în funcţie, la Înalta Poartă, pe ambasadorul său 
de la Londra, Mustafa Rașid Pașa, un diplomat încă tînăr, 
cu idei liberale vizind reformarea și modernizarea impe- 
riului. În 1839, cînd Abdul Medjid, fiul lui Mahmud, în 
virstă de 16 ani, se urcă pe tron, Raşid Pașa se bucura 

deja de o largă putere, iar în timpul domniei noului sultan 
va fi chemat de șase ori în înalta funcție de mare vizir. 
Promotor al reoganizării imperiului, el deschise perioada 
Tanzimatului (Reformei), prin care s-a încercat ca Impe- 
riul otoman să fie transformat într-un stat modern, clădit 
pe aceleași principii şi mod de viaţă ca ţările europene, 
bazate pe tradiție și fanatism religios, adversare oricăror 
schimbări și deloc bucuroase de recentralizarea puterii. 

La 3 noiembrie 1839, Tanzimatul a fost inaugurat ofi- 
cial, în bubuitul a. 101 lovituri -de tun, prin Hatişeriful 
(firmanul) sultanului, de la Gülhane (Casa trandafirilor — 
micul chioșc semicircular situat în sudul zidului interior 
al Curţii imperiale), act comparat cu Magna Charta. Prin- 
cipalele prevederi ale documentului de la Gülhane, se 
refereau la aplicarea unor legi noi în organizarea statului, 
pe plan politic și militar, stipulindu-se pentru prima oară 
“egalitatea supuşilor, indiferent de religie : „Musulmanii 
şi celelalte neamuri se vor bucura, fără excepţie, de 
această învoire a noastră“ se spunea în proclamația sul- 
tanului. Această precizare, constituia o schimbare radi- 
cală în cadrul societăţii otomane de pină atunci în care 
supușii erau separați în două mari categorii : musulmani 
“şi creştini, cu toate consecinţele juridice sau sociale ce 
decurgeau din această împărţire. Charta de la Gülhane 
trasa, în linii mari, modelul organizării administraţiei, 
regulile de percepere a. impozitelor, modul de recrutare a 
soldaţilor, principiile de funcţionare a justiţiei, suprima- 
rea supliciilor etc. Raşid Paşa pregăti în acest sens citeva 
reforme practice : repartiția contribuţiilor pe comunităţi, 
codul penal, codul civil, organizarea spitalelor și a asis- 
tenței medicale etc. Dar popularitatea marelui vizir fiind 
în continuă creștere, tinărul sultan, influențat de cama- 
rila de la curte, încercă să se debaraseze de el, mazilin- 
du-l în mai multe rînduri, fiind nevoit însă să-l recheme 
în funcţie, la scurt timp, de fiecare dată. 


Intrigile puterilor străine 


Acţiunea de europenizare, prin reformele preconizate, 
se desfăşura în condiţiile infiltrării tot mai accentuate a 
influenţei celorlaltor puteri în treburile Imperiului otoman. 
Infiltrarea va fi caracterizată printr-o acerbă luptă pentru 

cîștigarea de poziţii dominante. O primă rundă fusese 
marcată prin Convenţia de la Londra, din 15 iulie 1840, 
care pusese în picioare o cvadruplă alianță (Anglia, Aus- 
tria, Prusia, Rusia) pentru salvarea colectivă a integrităţii 
teritoriului otoman de sub amenințarea armatei egiptene 
a lui Ibrahim Pașa, fiul vice-regelui de la Cairo, plasind 
„strîimtorile Dardanele și Bosfor sub supravegherea înal- 
telor părţi contractante, împotriva oricărei agresiuni din 
partea lui Mahommed Ali“. 

Mahommed Ali, negustor albanez de-tutun din Ka- 
valla, ajuns în 1805 pașă la Cairo, va constitui, la un mo- 
ment dat, o primejdie gravă pentru însăși existenţa Impe- 
riului otoman, salvat in extremis de intervenţia puterilor 
europene. Cu ajutorul generalului francez, Boyer, şi: a 
colonelului Seves, trecut la islamism sub numele de Soli- 
man Pașa, Mahommed Ali, guvernatorul Egiptului, și-a 
organizat, în scurt timp, o puternică armată după model 
european, pe regimente de infanterie, cavalerie și artile- 
rie, precum și o impunătoare flotă de război. După ce în 
primii ani îl sprijină pe sultanul Mahmud al II-lea la înă- 
buşirea răscoalelor triburilor wahabite din Peninsula “Ara- 
bică şi ale grecilor din Moreea, Mahommed Ali, ajuns în 
culmea puterii, nu va mai vrea să dea ascultare suzeranului 
de la Istanbul, intrînd în rebeliune directă” împotriva 
Sublimei Porţi. El alungă, rînd pe rînd, pașalele din Pa- 
lestina, Liban, Siria, ajungind cu puternica sa armată la 
graniţele Anatoliei. Sub comanda fiului său, Ibrahim Pașa, 
regimentele egiptene trec Munţii Taurus năvălind în Asia 
Mică. Armata imperială trimisă în întimpinare este zdro- 
bită la Konya (22 decembrie 1832) și soldaţii lui Ibrahim 
Pașa, după ce otupă Smirna (Izmirul de azi) se apropie 
de strîmtori. Drumul spre Istanbul este liber dar, la soli- 
citarea disperată a sultanului, o flotă de război rusească 
ancorează în Bosfor și 5 000 de soldaţi ai ţarului debarcă 
pe malul asiatic. 

Franţa și Anglia, neliniștite de intervenţia rusească, il 
obligă pe Mahommed Ali să oprească înaintarea sa spre 
Istanbul și să accepte aranjamentul de la Kutahya (mai 
1833) care îi asigura posesiunea ereditară a Egiptului și 
viageră a Siriei, Ciliciei și Cretei. În urma acestui aran- 
jament, Rusia consimte să-și retragă flota din Bosfor, 
după ce mai întîi încheie cu sultanul faimosul tratat de 
la Unkiar-Iskelessi (iulie 1833) prin care supune Imperiul 

otoman unui fel de protectorat rusesc, spre marea nemul- 
ţumire a celorlalte curţi europene. 

Ulterior, sultanul care își organizase şi el armata 
după model european, sub îndrumarea colonelului. von 
Moltke, viitorul șef al Marelui Stat-Major prusac, ho- 
tărăște să-i alunge pe egiptenii lui Ibrahim Pașa din Siria 
în condiţiile cînd dominaţia acestora era zguduită de re 
volte ale autohtonilor, nemulţumiţi de povara birurilor 
și a vexaţiunilor de tot felul ale noilor stăpinitori. La 
24 iunie 1839, cele două armate se întîlnesc la Nizib, pe 
Eufrat. Bătălia durează două ore încheindu-se cu un re- 
zultat dezastruos pentru oștirea sultanului : 4 000 de morți, 
12 000 de soldaţi căzuţi prizonieri, 162 de tunuri și 25 000 
de puști părăsite pe cîmpul de luptă. 3 

Catastrofa imperială ia proporții și mai întinse, o lună 
mai tirziu, cînd amiralul Ahmed Paşa, inamic personal 
al marelui vizir, profită de deruta generală pentru a 
preda lui Mahommed Ali întreaga flotă otomană aflată 
sub comanda sa. Dar Egiptul n-are alături de el decit pe 
francezi. Celelalte puteri europene sprijină Istanbulul : 
Rusia cu gîndul de a rămîne protectoarea sultanului şi a 
Strimtorilor (Bosforul și Dardanelele), celelalte puteri 
europene — Prusia, Austria și, îndeosebi Anglia, pentru 
ca planurile țariste să nu se realizeze. Profitînd de răs- 
coala libaneză  antiegipteană, din mai 1840, principalele 
puteri ale Europei (Anglia, Rusia, Austria și Prusia), 
adversare ale politicii proegiptene a guvernului francez, 
se grăbesc să intervină în problemele Orientului. Ele 
semnează la Londra, la 15 iulie 1840, un tratat cu sulta- 
nul, punindu-se de acord să adreseze un ultimatum lui 
Mahommed Ali prin care îi cereau evacuarea Siriei în 
decurs de zece zile. Respectiînd aceste condiţii i s-ar fi 
recunoscut guvernarea ereditară a Egiptului și posesiu- 
nea viageră a pașalikului Acra. Puterile semnatare ale 
tratatului se angajau să asigure executarea hotăririi lor, 
la nevoie, prin forţa armelor. i 

Ultimatumul fiind respins de Mahommed Ali, puterile 
seninatare deciseră să intervină militar pentru a-l scoate 
din Siria. O escadră engleză blocă imediat coasta libaneză 
și bombardă Beirutul, în timp ce un corp expediționar 
anglo-turco-austriac format din 8 500 infanteriști debarca 
în apropiere, la Jounieh. O altă escadră engleză își făcea 
apariţia, simultan, în fața portului egiptean Alexandria, 
convingîndu-l pe Mahommed Ali să părăsească pînă la 

urmă Întreaga Sirie. El va rămîne însă stăpin deplin în 
Egipt perpetuîndu-şi dinastia. 

Franţa, sprijinitoarea constantă a regimului egiptean, 
ieșise învinsă din această confruntare dar cărţile nu erau 
complet făcute. Rivala principală a Angliei în ceea ce 
priveşte tutela asupra sultanului era acum Rusia şi un al 
doilea tratat, încheiat la Londra, la 13 iulie 1841, cunoscut 
sub numele de „Convenția strîmtorilor“, la care aderă şi 
Franţa, avea tocmai scopul să îngrădească expansiunea 
ţaristă. În preambulul respectivei convenţii, puterile 
semnatare  garantau integritatea teritoriului otoman 
printr-o frază destul de vagă : ele ofereau sultanului „o 
probă manifestă a respectului pe care-l purtau inviolabi- 
lităţii drepturilor sale suverane, cît și dorința sinceră de a 
vedea consolidindu-se odihna imperiului său“. Ele soli- 

„citau ca „Înălțimea sa, să nu admită nici o navă străină 
(de război) în numitele strimtori, puterile (semnatare) 
angajindu-se să respecte această închidere“ (art.1). De la 
acestă regulă erau exceptate doar „navele ușoare sub pa- 
vilion de război al lggaţiilor străine“, răspectiva specifi- 
care negind sultanului dreptul de a lăsa să treacă prin 
strimtori orice altă forță năvală. De data aceasta, învinsul 
în confruntarea diplomatică eră regimul țarist, tutela sa 
exclusivă, stabilită prin tratatul de lä Unkiar-Iskelessi, din 
1833, fiind înlocuită prin paza colectivă a Europei care, 
închizînd strîmtorile în fața flotei rusești, o lăsa prizonieră 
în Marea Neagră. Eforturile de un secol ale regimului 
țarist de a înainta liber în Mediterana fuseseră şterse prin- 
tr-o simplă trăsătură de condei. La rîndul său, Imperiul 
otoman ieșise din criza egipteană marcat de o nouă slăbire 
a puterii sale. 

Este tocmai momentul cînd Raşid Pașa va încerca prin 
noi reforme să revigoreze imperiul : în 1843, fu introdus 
sistemul de recrutare în armată cu un stagiu de cinci ani 
serviciu activ și șapte ani de rezervă ; pentru prima oară 
fură admişi în cadrul forţelor armate și supuși creştini 

- (curînd însă se va renunța la contingentul creștin); se 

stabili un program detaliat pentru fiecare departament — 
justiţie, instrucțiune publică etc ; se fondă o „Bancă Oto- 

mană“ pentru a da împrumuturi statului, în realitate o 
bancă a capitalurilor europene ; se schimbă modul de 
administrare a provinciilor, puterea fiind distribuită 
între un guvernator civil (vali), un comandant militar 

(muavin) şi un administrator al finanţelor (deferdar). Puțin 

mai tîrziu, guvernatorul civil deveni funcţionarul cel mai 
înalt în grad, autoritatea sa extinzindu-se şi asupra po- 
liţiei şi justiţiei. 

` Provinciile arabe din Orientul Mijlociu fură și ele su- 
puse reformelor administrative, teritoriile actuale ale 
Siriei, Libanului, Irakului, Iordaniei și Israelului fiind di- 
vizate în mai multe guvernorate cu o conformaţie geogra- 
fică ce nu avea nici o legătură cu hotarele țărilor de azi, 
De exemplu, vilayatul (guvernoratul) Beirut cuprindea 
aproape tot litoralul mediteranean al Siriei, Libanului și 
Israelului din zilele noastre.. Cimpia Bekaa aparţinea de 
guvernoratul Damasc. Mesopotamia era împărțită în trei 
guvemorate : Bagdad, Mossul, Bassra. Dacă reorganizarea 
administrativă a imperiului atingea, cel puţin formal, 
aproape întregul Orient Arab, provinciile de pe țărmul 
de nord al Africii scăpau de sub autoritatea directă a Is- 
tanbulului, păstrînd vagi relaţii de vasalitate. 

Politica de modernizare a imperiului în perioada Tan- 
zimatului se lovea nu numai de opoziţia funcționărimii și 
clerului musulman retrograd, adversar al oricărei schim- 
bări. Pe plan extern, imperiul era supus la noi presiuni 
din partea marilor puteri și, îndeosebi, a regimului țarist, 
care nu renunțase la visul mai vechi de a controla Strîm- 
torile și a-și trimite liber flota de război în Mediterana. 
Obstacolul principal în această direcție continua să fie 
Anglia, a cărui influență creștea tot mai mult pe lingă 
sultan. 

În timpul unui bal, desfășurat la Petersburg, pe la în- 
ceputul anului 1853, ţarul Nicolae I întreţinîndu- -se cu 
ambasadorul englez, Hamilton Seymour, îi spuse : „Luaţi 
în consideraţie, noi avem sub braţ un om bolnav ; ar fi o 
mare nenorocire, vă spun sincer, dacă într-o zi el ne-ar 
scăpa, mai ales înainte ca toate măsurile necesare să fi 
fost luate...“ Diplomatul englez, în conformitate cu poli- 
tica guvemului său de a apăra integritatea teritoriului 
otoman îi replică imediat : „Este datoria omului generos 
şi puternic să menajeze pe omul bolnav și slab“. Întilnin- 
du-se, din nou, cu o altă ocazie, citeva săptămîni mai 
tîrziu, ţarul ţinu să pună punctul pe i, exprimîndu-se de 
data aceasta în termeni foarte preciși : „Nu vreau o ocu- 
paţie permanentă a Constantinopolului de către ruși ; dar 
nu vreau nici să văd Constantinopolul ocupat vreodată de 
englezi sau francezi, niciodată de una din marile puteri. 

Nu voi permite niciodată reconstruirea unui imperiu bi- 
zantin, nici ca Grecia să obţină o extindere a teritoriului 
său care să facă din ea un stat puternic... Cu atît mai 
puţin aș accepta ca Turcia să fie împărţită în mici repu- 
blici, aziluri gata făcute pentru alde Kossuth, Mazzini și 
alți revoluționari ai Europei. Mai degrabă decît să sufăr 
de astfel de aranjamente, voi face război şi îl voi conti- 
nua atita timp cît îmi va rămîne un singur om și o sin- 
gură puşcă“. Mai departe, ţarul expuse modul cum vedea 
„împărţirea, după căderea Imperiului otoman“ : Princi- 
patele dunărene, Serbia, Bulgaria sub protectoratul Ru- 
siei ; Egiptul şi Creta — Angliei, precizînd că nu cere în- 
cheierea unei convenții în acest sens ci doar „un schimb 
liber de vederi și la nevoie cuvîntul unui gentlemen“, 
adăugiînd „între noi acesta este suficient“. Informînd gu- 
vernul de la Londra despre conţinutul întrevederilor sale 
cu țarul, ambasadorul englez era de părere că un suveran 
care insistă cu o astfel de îndirjire asupra căderii iminente 
a unui stat vecin, înseamnă că a și decis în mintea sa că 
ora a venit : nu de a aștepta desfiinţarea acestuia ci de a 
o provoca. Împotriva acestor planuri, Anglia va acţiona 
cu perseverenţă pe cale diplomatică și militară, raliindu-și 
Franţa şi intrînd împreună în război alături de Imperiul 
otoman împotriva Rusiei, pentru a participa activ la ex- 
pediţia din Crimeea din septembrie 1854 — septembrie 
1855, care avea să coste viaţa a zeci de mii de oameni din 
cele două tabere adverse. 

Războiul Crimeii și Tratatul de la Paris din 1856, în- 
cheiat la sfîrşitul ostilităţilor, dădură cîştig de cauză po- 
liticii engleze, susținută temporar și de celelalte puteri 

"europene : sultanul primi garanţii asupra integrității teri- 
toriului imperiului ; Principatele române fură scoase de 
sub protectoratul rusesc ; se proclamă libera navigaţie pe 
Dunăre, sub controlul internaţional al unei „Comisii euro- 
pene“, iar în ceea ce privește Strîmtorile nu numai că ele 
au fost închise navelor de război (respectiv rusești), dar, aşa 
cum se stipula : „Marea Neagră va fi neutralizaţă. Des- 
chise marinei comerciale a tuturor naţiunilor, apele sale 
vor rămîne interzise marinelor militare. În consecință nu 
vor fi create nici păstrate arsenale maritime pe litoralul 
Mării Negre“ (art. 11—13). 

Eliminînd din calea sa dominația pe care regimul 
țarist încercase s-o exercite asupra Imperiului otoman, și 
mai cu seamă pericolul prezenței flotei acesteia în Medi- 

terana, considerată drept o amenințare directă a drumu- 
rilor spre India, politica engleză în Levant va intra din 
nou în concurență cu orientările politicii Franţei, care 
după eșecul planurilor sale privind rolul Egiptului lui 
Mahommed Ali, se îndrepta acum spre Liban căutînd să-și 
construiască un cap de pod prin intermediul sprijinului, 
tot mai asiduu, acordat populaţiei creștine din această 
țară. Centrul intrigilor politicii puterilor europene în 
Orientul Mijlociu se mută din cartierul ambăsadelor stră- 
ine de la Istanbul în cel al consulatelor de la Beirut. 


Profitînd de tulburările dintre creștini și druzi, pe care 
le încurajaseră în ascuns, autoritățile otomane puseseră 
capăt autonomiei de secole a Libanului montan, la înce- 
putul anului 1842, destituindu-l pe emirul Beşir III, ce 
domnea asupra ţării de la palatul său din Beit Ed-din. Gu- 
vernator al Libanului montan a fost numit, atunci, Omar 
Paşa, un ofițer otoman de origină austriacă. Acesta a în- 
cercat mai întîi să se folosească de feudalii creștini îm- 
potriva feudalilor druzi, iar apoi de aceștia din urmă îm- 
potriva primilor. Consulatele europene nu erau nici ele 
inactive. Consulatul englez îi susținea pe druzi, cel rusese 
pe greco-ortodocșşi, Austria sprijinea comunităţile catolice 
(maronită și greco-catolică) aflate sub influenţă franceză. 
În timp ce diplomaţii străini își continuau jocul lor de 
recrutare a simpatiilor feudalilor, conducători ai diver- 
selor comunități, în regiunea Kesruan, din zona muntoasă 
de la nord de Beirut, izbucni în 1858 o revoltă a ţăranilor 
creştini, condusă de un anume Tanyos Şahin, potcovar din 
satul Rayfun, împotriva asupririlor de tot felul la care era 
supusă populaţia rurală : impozite mereu crescînde, cor- 

vezi grele şi îndelungate, abuzuri sălbatice. În faţa aces- 
tei mișcări antifeudale căreia începuseră să i se ralieze 
și ţăranii druzi, administraţia otomană acţionă punînd la 
cale o diversiune de ordin religios, în 'cîrdășie cu consu- 
lii străini de la Beirut, îngrijoraţi de faptul că feudalii lo- 
cali, clienţi de-ai lor, ar fi putut să-și piardă privilegiile. 
Ei reușiră o țesătură densă de intrigi, transformînd lupta 
politico- -socială începută în Kesruan, într-un război civil 
religios, care îi opunea pe creştini druzilor și invers. Cu 
armele furnizate din belșug feudalilor druzi de guvernul 
prea crestinei regine a Angliei fură masacrați mii de 
crestini localnici din rîndurile popilației paşnice neînar- 
mite, Astfel de izbueniri sînzeroase ale fanatismului re- 
ligios au fost încurajate de autorităţile otomane nu numai 

în Liban dar şi în Siria, unde numeroşi creştini au căzut 
victime la Damasc. 

Sub pretextul apărării populaţiei creștine, în 1860, un 
corp expediționar francez, sub comanda generalului Beau- 
fort de Hautpoul, debarcă în Liban cu toată împotrivirea 
diplomatică a guvernului de la Londra. În faţa pericolu- 
lui ce se contura pentru integritatea imperiului în această 
zonă, la sugestia Londrei, Istanbulul hotărî măsuri rapide 
şi drastice pentru a le lua înainte francezilor. Înarmat cu 
împuterniciri speciale din partea sultanului, ministrul de 
externe Fuad Pașa se deplasă la Beirut și Damasc, pedep- 
sind fără cruţare pe toţi cei consideraţi vinovaţi de încu- 
rajarea și făptuirea masacrelor — ofițeri otomani sau feu- 
dali druzi. La Damasc, trimisul sultanului începu 
tragerea la răspundere. a celor implicați: în această 
afacere urîtă, cu însuşi vechiul său prieten, Ahmed Pașa, 
guvernatorul Siriei, pe care îl degradă şi-l trimise în fața 
plutonului de execuţie, împreună cu un grup de 111 ofi- 
teri, în timp ce 57 de civili, participanţi la masacre, erau 
spînzuraţi. La fel de drastic procedă și în Liban dar feuda- 
lii druzi vinovați de crimele comise reușiră să se pună la 
adăpost cu sprijinul Consulatului englez de la Beirut. 

n octombrie 1860, reprezentanţii puterilor europene 
— Franţa, Anglia, Rusia, Austria, Prusia — formară îm- 
preună cu împuternicitul extraordinar al sultanului, o co- 
misie internaţională însărcinată să ancheteze evenimen- 
tele singeroase, președinte al acesteia fiind numit însuși 
Fuad“Pașa. De la început, se vădi o netă opoziţie din partea 
reprezentantului Angliei, lordul Dufferin, ce caracte- 
riză evenimentele petrecute drept „un război civil“ în care 
ambele părți aveau o vină egală, calificind masacrele 
făptuite de feudalii druzi, cu complicitatea autorităţilor 
otomane locale, drept „măsuri în legitimă apărare“. 

Intrigile englezilor şi ale lui Fuad Paşa făcură să eșu- 
eze planurile expediției franceze de a pune mîna pe Siria 
și de a-l întrona rege pe emirul Abdel-Kader, protejatul 
împăratului Napoleon al III-lea. Ca urmare a măsurilor 
adoptate: de 'comisia internaţională de. anchetă, prezenta 
trupelor franceze în Liban a fost declarată inutilă și aces- 
tea au trebuit să fie retrase în iunie 1861. În aceeași lună, 
se încheia un protocol între cele cinci mari puteri euro- 
“pene și Imperiul otoman, prin care se recunoștea autono- 
mia Libanului montan și se instituia un „regulament or- 
ganic“ al acestuia. În fruntea sa era numit direct de la 

Istanbul un mutasarii (guvernator), învestit cu atribu- 
tele puterii executive. Conform înțelegerilor, acesta tre- 
buia să fie un funcţionar otoman de religie creştină, urmînd 
a fi asistat de un consiliu administrativ (Majlis Al-ida-. 
rah), format din reprezentanții tuturor comunităţilor li- 
„baneze (patru maroniți, trei druzi, doi greco-ortodocşi şi 
cîte un greco- -catolic, un sunit și un şiit). În perioada da 
„54 de ani cit a durat această nouă autonomie a Libanului 
montan, ca mutasarifi au fost numiţi mai mulţi armeni, 
albanezi, chiar și un italian, Rustom Pașa, pe numele său 
adevărat contele Mariani, un polonez Muzaffar Paşa (la 
origine Ceaikowski) dar nici un libanez. 


Instituirea autonomiei „Micului Liban“ (fără podișul 
Bekaa și litoralul. mediteranean rămase sub administra- 
ție directă otomană) n-a făcut să înceteze intrigile puteri- 
lor europene și mai cu seamă tendinţele de a-și stabili in- 
“fluenţa, competiţia desfășurindu-se, în special, între An- 
glia şi Franța, aceasta din urmă fiind considerată ca repre- 
zentînd un real pericol pentru politica Londrei în Orient. 
După ce, în 1859, primele lovituri de tirnăcop erau date. 
pe marele şantier al construcției Canalului Suez, sub con- 
ducerea întreprinzătorului francez Ferdinand de Lesseps, 
lucrare care a condus la crearea unei noi scene de con- 
fruntări internaționale, poziția Franţei a devenit şi mai 
primejdioasă în ochii Londrei. Franţa va continua să-şi 
întărească influenţa în Egipt pe timpul guvernării lui Said 
Pașa și apoi, după 1863, a lui Ismail Pașa, pentru care 
Napoleon al III-lea a obţinut, de la Sublima Poartă, re- 
cunoașterea eredității, în linie directă, la coroana egip- 
teană și titlul de kediv, echivalind cu cel de sultan. 


Competiţia continuă 


Sfera de influenţă franceză începea să cuprindă, în- 
cetul cu încetul, însăși inima imperiului, ajungînd din nou 
la Istanbul, după o perioadă de preponderență engleză. Pe 
tron se afla, din 1861, Abdel Aziz, un sultan lipsit de per- 
sonalitate, datorită obişnuitei izolări de lumea exterioară 
a moștenitorilor tronului în perioada pînă le venea soro- 
cul la domnie. Puterea efectivă va fi exercitată, pe rînd, 
de cei doi mari viziri — Fuad Pașa, fost chirurg militar și 
diplomat, cunoscut pentru incoruptibilitatea sa, rara avis 
în contextul vechilor moravuri de la Înalta Poartă, și Ali 

Paşa, de asemenea. fost diplomat, ceva mai puţin energic 
decît colegul său, dar la fel de corect și liberal. Ambii, de- 
părtîindu-se de influența exercitată pînă atunci de amba- 
sadorul englez se orientară spre efectuarea unor reforme, 
inspirîndu-se după modele franceze, atit în viața econo- 
mică, cît și în organizarea administraţiei şi a învăţă- 
mâîntului. Dispariția lor naturală de pe scena politică, la 
mijlocul domniei lui Abdul Aziz, lăsă un gol în mișcarea 
reformatoare, fără însă ca aceasta să-și înceteze însă 
complet activitatea. 

Crearea mișcării „Tinerilor Otomani“ anunţa o nouă 
și iminentă confruntare între forțele moderniste și cele 
tradiționaliste ale imperiului, prima ‘rundă încheindu-se 
prin detronarea sultanului Abdul Aziz I. 

După efemera domnie a lui Murad al V-lea, urmă la 
tron tînărul său frate, Abdul Hamid al II-lea, considerat 
a fi un om cu educație modernă, deschis ideilor de reno- 
vare a societăţii otomane, El îl luă ca prim sfetnic pe Mid-. 
hat Pașa, partizan al unui regim constituțional, fost mare 
vizir și în timpul domniei lui Abdul Aziz. Mihdat primi, 
din nou, înalta funcţie în stat, într-un moment dificil 
pentru imperiu, cînd presiunile de peste hotare deveneau 
tot mai insistente ; acțiunile sîngeroase ale autorităţilor 
militare otomane împotriva supușilor creştini din Balcani 
facilitaseră motivaţia unei iminente intervenţii a Rusiei, 
inacceptabilă pentru celelalte puteri europene şi, în- 
deosebi, pentru Anglia. 

„Lordul Derby, ministru al afacerilor, externe, avertiză 
Petrogradul la 30 octombrie 1876 că resentimentul engle- 
„zilor faţă de atrocitățile otomane va ceda locul cu totul 
altei opinii dacă Istanbulul ar fi amenințat, iar Canalul 
Suez s-ar găsi în pericol. Zece zile mai tîrziu, premierul 
britanic, Disraeli, declară într-un discurs că se va angaja 
într-o acţiune independentă, dacă va fi nevoie, spre a pro- 
teja supușii creștini ai Porții. Un nou război anglo-rus, 
avînd ca obiect Istanbulul, părea inevitabil. Convocarea, 
din iniţiativa Angliei, a unei conferințe internaţionale în- 
sărcinată să adopte măsuri administrative pentru protec- 
ţia supușilor creștini avu darul să mai risipească norii. 
Sultanul hotărî atunci să facă un pas important înainte și, 
la sosirea ambasadorilor pentru conferința internaţională 
(23 decembrie 1876), salve de tun salutară proclamarea 
primei Constituţii a imperiului, care prevedea reforme de 

tip european, libertatea și egalitatea tuturor supușilor, un 
parlament reprezentativ,  responsabilitatea nisterială, 
independenţa tribunalelor, descentralizare administra- 
tivă etc. l i 

Abdul Hamid dorea astfel să pună puterile europene 
în faţa faptului împlinit : „În prezenţa acestui eveniment 
lucrările (conferinţei) sînt de prisos“. Divergenţele dintre 
participanţi vor face, dealtfel, ca la scurt timp, conferinţa 
să se amine sine die, fără nici un rezultat concret. Sultanul 
apărea acum în faţa supușilor săi nu numai ca un refor- 
mator, dar şi ca un erou al apărării imperiului împotriva 
ingerinţei străinilor. å 

Tergiversînd răspunsul la propunerile puterilor euro- 
pene în legătură cu garantarea securității și drepturilor 
“ supuşilor săi creştini, Abdul Hamid se trezi izolat în fața. 
Rusiei care se va grăbi, după ce își asigurase neutralitatea 
Austriei, prin aprobarea ocupării de către aceasta a Bos- 
niei şi Herțegovinei, să ia apărarea fermă a popoarelor 
creștine asuprite şi pe acest motiv să declare război, la 
24 aprilie 1877, Imperiului otoman. Datorită curentului de 
opinie creat în întreaga Europă, ca urmare a atrocităților 
săvîrşite de otomani împotriva populaţiei creștine din 
Bulgaria, Anglia fusese nevoită, cel puţin pentru moment, 
să rămînă în expectativă, este adevărat cu arma la picior, 
lăsînd iniţiativa în mîna Rusiei. 

Trupele rusești trecură Dunărea, urmate la scurt timp 
de tinăra dar viguroasa armată română, care a adus o 
contribuţie importantă în desfășurarea războiului luptînd 
cu eroism şi dînd grele jertfe de sînge în bătăliile victo- 
rioase de la Plevna, Vidin, Rahova. Pe frontul deschis 
în Asia, generalul rus Melikof puse în derută o armată 
otomană de 100 000 de oameni, cucerind Ardahanul, blo- 
cînd Karsul şi âmeninţind Erzerumul. În Bulgaria la mai 
puţin de o lună de la. căderea Plevnei, care imobilizase în 
cursul asediului 140 000:de oameni şi 500 de tunuri, ar- 
matele rusești ocupară Sofia în ianuarie 1878, ajungind 
la sfîrşitul lui februarie la porţile capitalei Imperiului 
otoman, care fu obligat să înceteze lupta, încheind, la 
3 martie, Tratatul de la San Stefano (o suburbie a Is- 
tanbulului, unde se află astăzi aeroportul internaţional 
de la Yeşilkoy), ce asigura Rusiei avantaje apreciabile, iñ- 
dlusiv importante cîştiguri politice şi teritoriale. 

Puterile europene își exprimară însă, imediat, îngri- 
jorarea faţă de puternica ascendență a Rusiei în Balcani. 

Nici nu se terminase bine războiul şi o puternică escadră 
engleză trecu prin Dardanele în Marea Marmara ancorînd 
în fața Arhipelagului Prinkipo, la două ore de navigaţie 
pînă la Istanbul: Premierul Disraeli ceru revizuirea totală 
a Tratatului de la San Stefano (9 martie), concentră trupe 
în Malta și solicită Camerei Comunelor să voteze un buget 
de șase milioane lire. sterline pentru necesităţi de război, 
incitind totodată opinia publică engleză împotriva Rusiei. 
În: music-hall-urile din Londra se cînta : „Noi nu vrem 
să ne batem, dar dacă va trebui, noi avem vapoare, avem 
soldaţi, avem și bani...“ urmînd refrenul, intonat'cu în- 
tregul public : „Ruşii nu vor,avea niciodată Constantino- 
polul“. La rîndul său Imperiul austro-ungar mobiliza și 
el trupe la frontiere. În această situaţie extrem de încor- 
dată, cancelarul german, prințul Bismarck, își oferi Lon- 
drei, Vienei și Petersburgului, bunele oficii. 

Congresul de la Berlin din iunie-iulie 1878, convocat 
la cererea marilor puteri europene va reduce substanţial 
pretențiile Petersburgului, limitîndu-i influenţa pe care ar 
fi dorit s-o exercite în Balcani și micșorind foarte mult 
pierderile inițiale ale Imperiului otoman, cum îi fuseseră 
impuse prin Tratatul de la San Stefano. Bismarck, care ` 
juca rolul de arbitru principal în cadrul Congresului, a 
ținut să explice clar, de la început, reprezentanţilor oto- 
mani, poziţia participanţilor : „Dacă credeți că Congresul 
s-a reunit pentru Turcia (așa se obișnuia să i se spună, 
pe atunci, Imperiului otoman în limbajul diplomatic euro- 
pean) vă înșelaţi. Tratatul de la San Stefano ar fi rămas 
așa cum stipulează el între Rusia și. Turcia dacă n-ar fi 
atins unele interese de ordin european“. 

Anglia ciştigase din nou o mişcare în marea pârtidă 
politică pe„care o juca în Orient, mai cu seamă că în 
preajma Congresului de la Berlin primise în dar Insula 
Cipru (la 1 iunie 1878), în schimbul serviciilor aduse sul- `` 
tanului. Provinciile Bosnia şi Herţegovina vor intra oficial 
sub administraţia Austro-Ungariei. În ce priveşte efortu- 
rile diplomaţiei ruse de a impune autonomia popoarelor 
creştine din cadrul Imperiului otoman, ele nu vor obţine 
decit rezultate limitate la posesiunile din Europa ale sul- 
tanului, Anglia opunindu-se ferm la orice aranjament în 
zona asiatică, care ar fi atins cît de cît interesele pe ter- , 
men scurt sau mai lung ale politicii sale privind Orientul 
Mijlociu, 

= 42 


/ 


7 - În acest „răstimp, Imperiul otoman va continua să fie 
calamitat de noi acte de insubordonare ale guvernatori- 
lor provinciilor periferice şi răzmeriţe ale populațiilor 
locale asuprite, în paralel eu infiltrarea sistematică, tot 
'mai asiduă, a puterilor europene în vastul: teritoriu din 
Orientul Mijlociu și nordul Africii, locuit de populații 
arabe și aflat sub stăpinirea mai mult sau mai puţin di- 
rectă a Sublimei Porţi. Profitind de dificultăţile ce le avea 
sultanul în aceste regiuni periferice, puterile europene Şi, 
în primul rînd Anglia şi Franța, se vor grăbi să pună pi- 
ciorul în diverse puncte și să se instaleze sub diferite 
forme, anticipind acapararea “totală a moștenirii rămase 
de pe urma imperiului al cărui deces va surveni odata cu 
sfirșitul primului război mondial. 

Guvernul de la Londra reuşise încă din prima PEA a 
secolului al 19-lea să-și stabilească două capete de pod 
în Peninsula Arabică. Căutind să-și asigure calea liberă 
pe mare spre Indii, Anglia va lua, în 1820, sub „protecto- 
ratul“ său micile șeicate arabe din zona sudică a Golfului, 
după ce o escadră a sa distrusese flotilele corsarilor autoh- 
toni și le bombardase devastator portuleţele de refugiu 
din încrețiturile coastei. Cam în același timp, englezii de- 
barcau în cealaltă extremitate a sudului Peninsulei Ara 
bice punînd stăpînire pe Aden care, începînd din 1827, va 
devehi o colonie a Coroanei împreună cu minusculele sul- 
tanate din împrejurimi. Anglia își crease astfel un im- 
portant punct de aprovizionare și sprijin strategic la ju- 
mătatea drumului maritim dintre portul Capetown din 
sudul Africii, capitala Coloniei Capului, şi Indii. Ambele 
teritorii din "Peninsula Arabică, acaparate” de englezi, se 
aflau sub suzeranitate otomană, dar în acel moment Su- 
blima Poartă era prea preocupată de invazia armatelor 
egiptene ale lui Mahommed Ali ca să mai poată reacţiona 
împotriva acestei știrbiri a suveranităţii sale în regiunile. 
periferice ale imperiului. 

Franța nu se va lăsa nici ea mai prejos și în 1830 se 
îndreptă spre coasta nordică a Africii punînd piciorul 
în Algeria și luînd-o într-o lungă stăpinire. Și în acest caz, 
Sublima Poartă, suzerana acestei țări de peste trei sute 
de ani, se află în imposibilitate de a lua o atitudine fermă. 

În ultimele decenii ale secolului trecut competiția an- 
glo-franceză de acaparare a noi teritorii în Africa va 
smulge din componenţa, dealtfel formală, a Imperiului 

otoman, aproape toate posesiunile sale de pe acest con= 
tinent. 

Prima rundă s-a jucat în Egipt. Prin construirea Cana- 
lului Suez de către Ferdinand de Lesseps, Franţa şi-a asi- 
gurat aici poziţii solide, cel puţin la prima vedere. Dar 
Anglia, care își stabilise prin teritoriul egiptean un ,Over- 
land Route“ (drum pe uscat) spre Indii, încă din 1829, pri- 
mind din partea lui Mahommed Ali autorizaţia de a trans- 
porta poşta de la portul mediteranean Alexandria la 
Marea Roşie, nu va rămîne cu braţele încrucişate. Încă de 

_la deschiderea Canalului Suez, principalu) client fusese 
“Hota comercială engleză, 78 la sută din tonajul navelor 
tranzitate- prin această nouă cale acvatică aparținindu-i. 
Pentru a se implanta temeinic pe Canal, Anglia considera 
că cel mai bun lucru ar fi fost să-i devină proprietar. Da- 
torită împrudenţei financiare a kedivului — suveranul 
autonom al Egiptului care deţinea o bună parte a acţiu- 
nilor acestei lucrări — apa Canalului va începe să curgă, 
foarte curînd, la moara guvernului de la Londra. Jena fi- 
nanciară îl obligă pe kediv, în anul 1875, să vindă 177 000 
de acţiuni ale societății Canalului și acestea sînt cumpă- 
rate toate,. pe sub mînă, de către Anglia. În același an, 
kedivul este nevoit să accepte un control franco-englez 
asupra finanţelor Egiptului care din cauza proastei gos- 
podăriri și a corupţiei se aflau într-o situaţie dezastruoasă, 
datoria externă fiind în continuă creştere. Acum, alături 
de Franţa, pe scena egipteană începe să joace un rol tot 
mai activ Anglia. 

La începutul deceniului al nouălea.al secolului trecut, 
Franţa va face, la rîndul ei, un nou pas în Africa, punînd 
stăpînire pe regiunea Tunisului pe care o considera un 
fel de prelungire a Algeriei. Tunisul, deși depindea nomi- 
nal de sultan, era guvernat de beyul local la fel ca un re- 
gat independent. Ruinat financiar, el va accepta.în 1880 
crearea unei comisii europene a datoriei tunisiene, com- 
pusă din reprezentanţii a trei puteri cu interese diferite. 
Franţa era de părere că Tunisul trebuie să-i aparţină de 
drept din moment ce ea stăpînea Algeria. Italia ar îi dorit 
să pună şi ea stăpînire pe Tunis atît din considerente stra- 
tegice dar și pentru a susține interesele cetățenilor săi sta- 
biliți pe coasta africană şi care avansau tot mai mult în 
acapararea economiei acestei regiuni. Anglia, care stăpi- 
nea Malta nu dorea preponderența nici unei alte puteri 
în Strîmtoarea Siciliei. Dar, cum tocmai ocupase Ciprul şi 

își îndrepta privirile, în acel moment, cu tot mai multă 
insistență spre Egipt, guvernul de la Londra era de părere 
că totuşi era cazul să-i acorde o compensație şi Franţei, 
mai cu seamă că prefera ca pe laturile Strîmtorii Sicilici 
să existe doi parteneri și nu Italia singură. Cancelarul ger- 
man Bismarck favoriza, la rîndul său, politica colonială a 
Franţei, sperînd că în acest fel o deturna de la ideea re- 
vanșei după înfrîngerea pe care o suferise în războiul cu 
Prusia din 1870, Berlinul grăbindu-sc, concomitent cu Lon- 
dra, să asigure prin declarații verbale făcute ambasadorilor 
că va recunoaște legitimitatea intereselor franceze. 

Beyul tunisian, conștient de rivalitatea italiano-fran-- 
ceză, va lua o atitudine ostilă Franţei, mizînd pe sprijinul 
Italiei..În acest sens, el îl va trimite la Palermo pe nepotul 
său pentru a-l saluta pe regele Umberto I al Italiei care, 
în ianuarie 1881, se afla în capitala siciliană. Dar cărţile 
erau făcute şi în luna mai a aceluiaşi an, după ce trupele 
franceze trecură din Algeria în Tunisia, beyul va accepta 
semnarea unui tratat de protectorat ce dădea rezidentului 
guvernului francez controlul politicii externe, comandu- 
mentul trupelor de ocupaţie și posibilitatea intervenţiei în 
administrația țării. Italia va fi nevoită să se încline în faţa 
faptului împlinit dar nu va uita afrontul, conflictul său 
politic cu Franţa conducînd-o spre alianța cu Reichul ger- 
man și Imperiul auștro-ungar în cadrul Triplei Înţelegeri. 

Dînd satisfacţie Franţei, guvernul englez considera că 
avea acum mîinile dezlegate pentru a se instala temeinic în 
Egipt, folosind primul moment propice. Kedivul Ismail, 
ducînd o viaţă fastuoasă, înconjurat de tot felul de escroci 
năvăliţi din Europa și promovînd o politică de falsă gran- 
doare națională și militară, se înglodase pînă peste cap în 
datorii reprezentînd sumele înghiţite de risipă fără noimă, 
misiuni diplomatice, expediţii în Sudan, la care se adăugau 
dobinzile cămătăreşti pe care era obligat să le plătească 
pentru împrumuturi bancherilor din Londra și Paris. Di- 


verse societăţi financiare —  „Anglo-Egyptian Bank“, 
„Oppenheim“, „Rothschild“, „Pillet Will“, „Credit lyon- 
nais“, „Comptoir national de l'escompte“ —, deţineau poliţe 


mari asupra tezaurului kedivului, încercînd să-şi recupe- 
reze banii printr-un control strict al economiei egiptene. 
Organismul internaţional, în fapt un condominiu franco- 
englez, controla întreaga administraţie a finanţelor, căile 
ferate, porturile, intervenind tot mai, des în însăși viaţa 
politică şi de stat a Egiptului. S-a ajuns astfel la impune- 

rea unor măsuri umilitoare cum ar fi fost acceptarea a doi 
miniștri trimişi de la Londra și Paris in guvernul de la 
Cairo sau desființarea unei părți a armatei egiptene, prin 
punerea în disponibilitate, cu jumătate de soldă, a 2 500 
de ofițeri autohtoni, în timp ce erau păstrâte cadrele de co- 
mandă de origină turcă sau circaziană. Toate acestea au 
făcut să se nască o efervescenţă naționalistă, liderul miş- 
cării fiind colonelul Arabi, un ofiţer patriot care aparți- 
nea unei familii modeste din delta Nilului. 

În 1879, kedivul Ismail, considerat prea slab; fusese în- 
locuit cu fiul său Tewkif. Acesta, încă de la începutul dom- 
niei, luă măsuri drastice împotriva ofiţerilor și intelectua- 
lilor naționaliști. În 1881, colonelul Arabi, împreună cu 
alți doi ofițeri de același grad, sînt arestaţi, dar liderul 
naționalist va -fi eliberat imediat de însuşi regimentul său 
pus în mișcare. În septembrie 1881, 4 000 de soldaţi egip- 
teni avîndu-l în frunte pe colonelul -Arabi înconjoară: pa- 

„latul kedivului, impunînd schimbarea guvernului. Colo- 
nelul Arabi va primi titlul de pașă, fiind numit ministru 
de război. Kedivul a fost nevoit să accepte programul 
partidului reformator : apărarea privilegiilor Egiptului 
în relaţiile cu Înalta Poartă de la Istanbul ; egalitate și li- 
bertate politică și religioasă ; organizarea învățămîntului ; 
sporirea efectivului armatei naţionale la 18 000 de oa- 
meni. Anglia și Franţa vor reacţiona trimiţind o mică flotă 
mixtă, compusă din șase nave de război, să ancoreze în 
fața Alexandriei — port locuit în mare parte de euro- 
peni — în timp ce alte două nave de război se îndreptau 
spre Suez. Trebuia însă găsit și un pretext, cît de mic, 
pentru a începe o acţiune armată. Acesta a fost furnizat, 
la 11 iunie 1882, de o banală încăierare în portul Alexan- 
dria între nişte muncitori maltezi și arabi, degenerată prin- 
tr-un pogrom al acestora din urmă în cartierul cretin din 
apropiere care s-a soldat cu 50 de morţi și 80 de răniți.. 
Lordul Gladstone, ce conducea guvernul de la Londra, va 
ordona navelor engleze să bombardeze Alexandria. Gu- 
vernul francez, datorită unor dificultăţi politice interne, 
se va abţine dînd dispoziţii navelor sale de război, aflate în 
apele teritoriale egiptene, să se retragă. Șeful guvernului 
francez, Gambetta, încearcă să determine Adunarea Na- 
țională să aprobe trimiterea unui. corp expediționar în 
Egipt : „Nu pentru națiunea egipteană, nici de dragul parti- 
dului naţional egiptean trebuie să ne ducem noi în Egipt, 
ci pentru națiunea franceză“. Dar majoritatea parlamen- 

tului -refuză să aprobe creditele solicitate pentru această 
intervenţie militară. Anglia va rămine să acţioneze singură. 

-Regina Victoria, proclamată împărăteasă a Indiilor în 
18176, scria : „Dacă se va întîmpla ca Egiptul să fie smuls. 
Turciei el nu va trebui să cadă în alte miini, decît ale noas- 
tre“. Și în 1882, Anglia va forţa „întimplarea“ debarcînd 
trupe la Suez. Generalul Wolseley s-a instalat la Port Said 
luînd Canalul drept bază de pornire a operaţiunilor mili- 
tare. Corpul expediționar englez va întilni la 13 septembrie 
1882 armata egipteană, slab înarmată și organizată, în zona 
Tell el Kebir, din delta Nilului, reușind s-o împrăștie de 
la primul contact. Arabi Paşa şi ofiţerii naționaliști pier- 
duseră partida. Anglia este acum stăpînă pe situaţie. La 
23 octombrie, kedivul, determinat de înaltul comisar en- 
glez, anunţă că de la acea dată controlul financiar va fi 
exercitat humai de Anglia, Franța fiind exclusă astfel, po- 
litic, din Egipt. Cancelarul german, prinţul Bismarck, îi 
transmise imediat Londrei că nu s-ar opune dacă Anglia 
ar anexa oficial Egiptul la coroana britanică. Lordul Glad- 
stone nu a căzut însă în cursa abil întinsă de.Bismarck care 
ar fi însemnat o ruptură'atit cu Franţa cît și cu Imperiul 
otoman. El se mulțumeşte:să notifice cancelariilor euro- 
pene că Anglia își va menţine trupele de ocupaţie în Egipt 
pe termen scurt pentru a asigura ordinea publică şi că le 
va retrage imediat ce împrejurările i-o vor permite. Nu- 
mai că sosirea acestor împrejurări va dura încă trei sfer- 
turi de veac, pînă cind ultimul soldat englez va îi retras 
de pe Canalul Suez, 

Între timp, Anglia se va lansa în' cucerirea unei alte 
țări arabe de pe continentul -african și anume Sudanul, 
Cînd în urma unei răscoale a localnicilor prezența egip- 
teană din Sudanul anexat pe timpul lui Mahommed Ali 
avea să fie lichidată, trupele de întărire trimise de englezi 
vor suferi o gravă înfrîngere, generalul Gordon și soldaţii 
săi fiind masacrați la Khartum, în 1885, de forţele autoh- 
tone. Vor trebui să treacă mai bine de zece ani pînă cînd 
o armată egipteană încadrată de ofiţeri englezi și coman- 
dată de generalul Kitchener, viitorul ministru de război 
al Marii Britanii la începutul primului război mon- 
dial, va reuşi să recucerească Sudanul stabilind un condo- 
miniu anglo-egiptean de guvernare a acestei țări, 

Înalta Poa. tă fără a fi măcar consultată în toate aceste 
evenimente de care rămase departe, izolată, pierduse de 

sub suzeranitatea sa aproape întregul nord al Africii cu 
excepția Libiei ce va fi ocupată de Italia în 1911. 

Domnia lui Abdul Hamid începuse în cele mai întu- 
necate culori pentru Imperiul otoman, pierderile teritoriale 
suferite în urma războiului din 1877—78 fiind continuate 
cu ieșirea de sub suzeranitatea sa a posesiunilor din 
Africa, ce mai dăinuia, este adevărat, doar cu numele. 
Pentru a prelungi agonia „omului bolnav“, sultanul Ab- 
dul Hamid va căuta noi alianţe, agitînd în acelaşi timp 
steagul fanatismului religios, dar domnia sa tiranică nu va 
fi altceva decit fermentul involuntar dar sigur al grăbirii 
sfîrşitului imperiului.” 


Capitolul al Ii-lea 


OMUL BOLNAV MAI PUTEA Fi 
SALVAT ? 


Regimul de la Yldiz Kioșk 


Situat pe o colină, dominînd întîlnirea Bosforului cu 
Marea Marmara, complexul rezidențial al sultanilor, de- 
numit Topkapî Sarayi, a constituit, o perioadă de aproape 
patru secole, simbolul puterii otomane, de aici fiind diri- 
jate destinele întregului imperiu, prin ordine drastice de 
reprimare a nesupușilor și încîlcite intrigi de palat.. Con- 
strucţia sa a început la un an de la cucerirea Constantino- 
polului de către Mahomed al II-lea, care și-a clădit în acest 
loc încîntător o reședință de vară. În timpul domniei sale 
conducerea administrativă a imperiului va rămîne însă în 
vechiul palat, Eski Sarayi, din centrul orașului, moștenire 
de la bizantini. Primul dintre sultanii osmanlii ce s-a ho- 
tărit să-şi stabilească permanent reședința la Topkapi Sa- 
rayi a fost Soliman Magnificul, de pe urma căruia au ră- 
mas să împodobească Istanbulul o serie de construcții 
monumentale, printre acestea și splendida moscheie Su- 
limaniya, mindrie a arhitecturii islamice din secolul al 
XVI-lea. Sultanii ulteriori au completat, la rîndul lor, com- 
plexul de la 'Topkapi, cu alte clădiri de utilitate multiplă. 
ziduri înalte înconjurătoare, grădini luxuriante, porţi de 
intrare în incintă purtind nume semnificative : Poarta de 
Fier, Poarta Izvorului Rece, Poarta Palatului Roz, Sublima 

Poartă. Prin această ultimă poartă se ajungea în curtea 
ienicerilor, străjuită de. un uriaș platan de crengile căruia 
erau spînzuraţi uneori ienicerii alte ori victimele lor. De 
la ferestrele lui Alai Kioșk, locuința imperială integrată 
chiar în zidul înconjurător, sultanii asistau la spectacolul 
execuțiilor. Tot de acolo, unul dintre sultani, Murad al 
Il-lea, obișnuia să se distreze trăgînd cu arbaleta în tre- 
cătorii întîmplători ; numărul victimelor sale ajunsese la 
un moment dat atit de mare încît căpeteniile cultului mu- 
sulman i-au cerut să-și limiteze sîngeroasa îndeletnicire 
doar la zece ţinte vii, de la răsăritul la. apusul soarelui. 

- La 'Topkapi Sarayi, una din clădiri, fără ferestre la 
vedere, adăpostea Kafess-ul, închisoarea de stat unde erau 
ținuți prizonieri moștenitorii tronului, pînă cînd le venea 
rindul la domnie. Ei erau serviţi aici de sclavi surdo-muţi 
și de odalisce sterpe, pentru a se evita procrearea eventua- 
lilor candidaţi nedoriți. Osman al III-lea, înainte de a 
ajunge sultan, a petrecut în Kafess, nu mai puțin de cinci- 
zeci de ani, pierzind deprinderea vorbirii ; Soliman al 
III-lea a rămas acolo treizeci şi nouă de ani copiind Co- 
ranul şi înfrumuseţindu-i paginile transcrise cu miniaturi 
frumos colorate ; Selim al III-lea și el pensionar al acestei 
sinistre instituţii, vreme de cincisprezece ani, de cum a ieșit 
la lumină și s-a urcat pe.tron, înţelegînd că sistemul oto- 
man trebuie neapărat eliberat de practicile anacronice, a 
inițiat un program de reforme dar situaţia nu era încă 
coaptă pentru transformări radicale: așa că pînă la urmă a 
fost detronat şi ucis. 

O mare parte din complexul rezidențial Topkapi Sa- 
rayi era format din sutele de încăperi ale haremului și din 
locuinţele slujitorilor Curţii, numărul acestora ridicîn- 
du-se la peste zece mii de persoane. 

Spre mijlocul secolului trecut, Topkapi Sarayi. și-a pier- 
dut importanţa și semnificaţiile sale seculare, sultanii pe- 
rioadei reformelor părăsindu-l pentru a se muta în pa- 
late noi, cu aspect mai modern, construite pe malul euro- 
pean al Bosforului. Astăzi vechiul serai de la Topkapi con- 

` stituie unul din cele mai mari și mai bogate muzee din 
lume, vizitatorii avînd posibilitatea să admire obiecte de 
inestimabilă valoare ce au aparținut unei întregi pleiade 
-de stăpinitori otomani : tronuri din aur masiv, săbii şi 
pumnale cu minere bătute în pietre prețioase, bijuterii fa- 
buloase, vestminte imperiale lucrate cu fir de aur, tapi- 
serii de mare preț, colecții de porţelanuri fine, toate aces- 

tea reînviind în imaginaţie, opulenţa, rafinamentul și fas- 
tul de la Curtea sultanilor ce au domnit, o jumătate de 
mileniu, peste întinse teritorii pe trei continente și peste 
nenumărate popoare'ale lumii. 

Sultanul Abdul Medjid a pus să se clădească pe malul 
Bosforului, în 1853, tocmai cînd începea războiul Crimeii, 
palatul Dolmabahçe, din marmură albă, un amâstec de 
stiluri europene și orientale, cu săli splendid împodobite 
scînteind în lumina candelabrelor uriaşe, cu scări mo- 
numentale și băi din alabastru. Puțin mai departe, tot pe 
partea europeană a Bosforului, cam în dreptul marelui 
pod din zilele noastre (inaugurat în 1973) ce leagă malul 
european cu cel asiatic, s-a ridieat, în aceeași perioadă, 
Giragan Sarayi, opera arhitectului armen Balian. Despre 
acest palat se spune că ar fi fost cel mai reuşit dintre noile 
reședințe imperiale. El a dispărut complet, în preajma pri- 
mului război mondial, ca urmare a unui incendiu devas- 
tator. . 

Lui Abdul Hamid al II-lea nu i-a plăcut să locuiască în 
nici unul din aceste palate, El și-a stabilit reședința pe 
un teren puţin mai înalt, cam în dreptul Giragan-ului, acest 
nou complex imperial fiind cunoscut sub denumirea de 
Yldiz Kioșk (Pavilionul Stelei) după numele unei sclave 
îavorite a sultanului anterior, Abdul Aziz. Complexul re- 
zidenţial de la Yldiz era compus dintr-o serie de pavilioane 
şi vile fanteziste ascunse într-o mare de verdeață, astăzi 
devenită un imens parc public. Un adevărat labirint de 
poteci pietruite, pierdute printre tufișuri și ronduri de 
flori, trecea pe lîngă lacuri artificiale și colțuri zoologice 
— cu gazele, iepuri şi struți plimbîndu-se în libertate — 
pentru completarea peisajului. Un cordon exterior de ca- 
zemate și cazărmi, vopsite în galben, ale gărzilor albaneze, 
arabe și anatoliene, apărau toate punctele strategice. În 
interiorul acestui cordon fuseseră construite, de asemenea, 
locuinţe pentru slujbașii de încredere ai sultanului, o în- 
treagă pătură parazitară numărînd şapte-opt mii de per- 
soane, care leneveau prin toate colțurile pavilioanelor im- 
periale. 

Punctul slab al sistemului de apărare al Yldiz-ului îl. 
constituia ieşirea sa spre Bosfor unde se afla palatul Çi- 
ragan, cu prizonierul său dement, fostul sultan Murad al 
V-lea. Abdul Hamid nu avea încredere în marină şi nicio- 
dată n-a încredinţat paza sa unei nave de război. În timpul 
său, marina decăzuse vizibil. Se spune că, la un moment 

dat, statul cumpărase la un preț exorbitant, prin inter- 
mediul guvernului englez, un crucișător modern care ime- 
diat după sosire a fost deposedat de piesele sale principale, 
sultanul ordonînd să fie depozitate la Ildiz, astfel că nava 
a rămas ancorată la țărm ca o biată epavă. 

Domnia de 33 de ani a lui Abdul Hamid al II-lea a avut 
drept trăsătură caracteristică suspiciunea și delațiunea, ri- 
dicate la rangul de politică de stat, sultanul bizuindu-și 
întregul său sistem de guvernare pt un serviciu secret, 
umflat monstruos, cu ramificații în toate provinciile im- 
periului. Principala ocupație și, în acelaşi timp, distracţie 
a sultanului era să-și petreacă o bună parte a zilei citind 
rapoartele agenţilor secreţi, subagențţilor și agenților în- 
șărcinați cu supravegherea celor dintii. Serviciul secret pri- 
mea regulat salariile, în timp ce funcționarii civili erau 
murjtori de foame, lefurile fiindu-le plătite la citeva lunj 
odată și atunci mult subțiate. Dealtfel regimul hamidian 
transformase birourile guvernamentale propriu-zise în niște 
locuri fără prea mare utilitate publică. Jumătate din sa- 
lariaţi nu făceau nici măcar act de prezenţă iar ceilalţi se 
dovedeau la fel de inutili. Nouă zecimi dintre ei n-aveau 
altă ocupaţie decît să se instaleze comod pe cîte un divan, 
într-o totală stare de apatie. Uneori, se întimpla ca vreunul 
“dintre ei să fie chemat de un pașă care-i dicta vreun act; 
plictisitul funcţionar, deranjat din somnolenţa sa obișnuită, 
miîzgălea cîteva hieroglife pe o hirtie ţinută în palma 
stingă, pașa respectiv îşi punea, apoi, în josul scrierii, am- 
prenta degetului său gros, în chip de semnătură, și docu- 
mentul respectiv, ajungea, mai întotdeauna, într-un sac 
din colțul încăperii, şingura arhivă existentă. 

Curtea de la Yldiz parodia pompa vechiului serai, cu 
modificări de rigoare în vestimentaţie și obiceiuri. Marele 
vizir nu mai purta bogata mantie albă dublată cu hermină 
şi uriașul turban ovoidal împodobit cu pietre preţioase, 
ca pe timpuri ; acum era îmbrăcat cu un fel de uniformă 
germană civilă și pe cap. avea un fes roşu. Eunucii păreau 
mai de grabă, în îmbrăcămintea lor, a fi niște pastori pro- 
testanți. Corpul pajilor își pierduse și el caracterul oriental 
devenind un simplu corp de valeţi. Funcţionarul palatului 
însărcinat cu înecurile — post de călău obişnuit la vechea 
curte a sultanului — era un paşă prezentabil, îmbrăcat eu- 
ropenește, care, probabil, a găsit puțin cam dur faptul de 
a fi spînzurat de un pod de peste Cornul de Aur, în 1909, 
de către trupele revoluţionare, datorită dezagreabilei func- 

ţii pe care o îndeplinise înainte de detronarea stăpinu- 
lui său. 

Abdul Hamid, ce dăduse Imperiului otoman prima 
Constituţie, imediat după urcarea sa pe tron, fusese consi- 
derat, la început, drept un om cu idei avansate ; dar, ime- 
diat după ce a trecut furtuna dezlănţuită de „Tinerii Oto- 
mani“, care. îl răsturnase pe vechiul sultan, Abdul Hamid 
a căutat, în primul rînd, să se debaraseze de marele vizir 
Midhat Paşa, iniţiatorul reformelor și de toţi cei ce îi îm- 
părtăşeau ideile. Mazilit în februarie 1877 și trimis în ju- 
decată acesta va fi condamnat la moarte, pe bază de măr- 
turii false, sub învinovăţirea de a fi pus la cale asasinarea 
fostului sultan Abdul Aziz, după detronarea acestuia de 
conjuraţia „Tinerilor Otomani“. Graţiat, pentru moment, 
la intervenţia Angliei, Midhat Pașa va fi exilat în Creta, 
apoi la Smirna și Damasc, și în fine în Peninsula Arabică, 
fiind torturat fizic și moral, pînă în 1882, cînd a fost stran- 
gulat, capul său fiind trimis sultanului la Istanbul. Ura 
lui Abdul Hamid împotriva marelui vizir reformator fu- 
sese așa de puternică încît într-un vestibul al dormitoare- 
lor de la Yldiz Kioșk era atiîrnat un tablou, se zice pictat 
de suveran însuși, în care Midhat Pașa și reformatorii din 
1876, îmbrăcaţi ca iezuiţi pluteau într-o barcă pe apa 
unui rîu, la ale cărui maluri dansau, lasciv, femei goale, 
dirijate de un diavol ; mizgălitura respectivă vroia 'să su- 
gereze plăcerile grosolane în eare se complăceau elementele 
revoluţionare din Imperiul otoman. Este de notat că în 
timpul domniei despotice a lui Abdul Hamid, peste 60 000 
de supuși de-ai săi, îndeosebi intelectuali, luaseră calea 
emigrației, pentru a scăpa de închisoare sau ucidere. 

Mic de statură, slab şi osos, cu nas coroiat și barbă nea- 
gră, deasă, Abdul Hamid era denumit și „sultanul tremu- 
rător“ pentru frica sa bolnăvicioasă față de posibile com- 
ploturi și asasinate ; aceasta îl făcuse să transforme Ildiz 
Sarayi într-o adevărată tabără de război. Gărzile militare 
ale incintei înconjurătoare erau dublate de o puzderie de 
agenţi înarmaţi, plasați în toate colţurile complexului re- 
zidenţial. Sultanul dormea în fiecare noapte într-o altă 
cameră, de obicei nu din același pavilion, alegînd locul în 
ultimul moment. Înfăţișarea pavilioanelor imperiale se 
schimba destul de des ; unele ferestre erau zidite, altele se 
tăiau proaspete, adeseori false, pentru a înșela eventualii 
atentatori. Fiecare coridor era înțesat cu mobile grele, în 
aşa fel încît printre ele să nu poată trece decit o singură 

persoană. Mica curte care separa apartamentele imperiale 
de harem nu avea mai mult de zece pași în lărgime ; era 
„însă traversată de poduri volante astfel ca sultanul să nu 
păşească de două ori prin același loc. 

Abdul Hamid lua masa, gătită și servită în condiţii ase- 
mănătoare, sub semnul suspiciunii. Bucatele se pregăteau 
într-o mică bucătărie bine zăvorită şi cu ferestrele ascunse 
vederii din afară. Platourile cu mîncare erau învelite în 
șervete sigilate. Fiecare dintre ele i se prezenta sultanu- 
lui, după un anumit ceremonial, pentru ca acesta- să-şi 
aleagă ce doreşte. Sultanul rupea sigiliul şi din felul de 
mîncare ales, trebuia să guste, mai întîi, bucătarul șef. 
Apoi se dădea cîte o fărîmă de mîncare unui cîine sau unei 
pisici şi abia atunci, după o mică pauză, începea să se os- 
păteze și marele stăpîn. De multe ori, la ora mesei, se pu- 
teau vedea cortegii întregi purtind platouri cu bucate, în- 
velite în șervete sigilate, destinate acelora dintre oficiali 
care ar fi putut fi bănuiți că aveau cel mai mic interes în- 
tr-o schimbare de sultan. 

Se povestește că într-una din zile, Abdul Hamid, însoțit 
de secretarul său și de cafedjibașul personal, purtind cu 
el toate ustensilele pentru pregătit cafeaua, plimbîndu-se 
prin parc, unde stoluri de papagali anunțau cu fluierături 
ascuţite prezenţa oricărui străin, a întîlnit, pe marginea 
unei poteci, un grădinar oarecare, acesta grăbindu-se să 
i se înfline pină la pămînt. Surprins de apariţia neaștep- 
tată a nefericitului grădinar, Abdul Hamid, care nu vedea 
prea bine, speriindu-se, s-a grăbit să-i răspundă tiimiţîn- 
du-i, prin frunzișul de la marginea potecii, un glonte în 
cap. În altă zi, dormitînd într-un pavilion de vară a fost 
trezit de una din copilele sale preferate ; sculindu-se, bui- 
mac, din somn a deschis, instinctiv, focul, ucigînd-o pe 
loc. Cînd Yldiz Kioșk, a fost ocupat, în 1909, de trupele răs- 
culate, prin toate camerele, inclusiv pe marginea băilor, 
s-au găsit revolvere încărcate, pentru folosința personală 
a sultanului, precum și numeroase veste de oțel, capitonate 
cu mătase, rezistente la gloanţe. 


+ Băncile europene preiau controlul imperiului 


În timpul domniei lui Abdul Hamid, datoriile externe 
creşteau neîncetat, imperiul administrat defectuos nepu- 
tind face față, din visteria proprie, îurniturilor de arma- 

ment din străinătate, garanţiilor pentru construcţiile de 
căi ferate: și de porturi moderne, cheltuielilor exorbitante 
ale Curţii sultanului și risipei diverșilor guvernatori ai 
provinciilor și a altor înalţi dregători. Pentru a nu pierde 
banii împrumutaţți, Europa occidentală va lua, în mîna sa, 
datoria otomană, instituindu-şi controlul și însușindu-și 
beneficiul din vînzarea sării, a tutunului, timbrelor, din 
impozitul pe mătase, din taxele de vamă etc. Finanţele 
şi o mare parte din economie se aflau sub dominația directă 
a puterilor europene ; armata era năpădită. de instructori 
străini. Societăţile franceze acaparează, spre sfîrşitul se- 
colului trecut, monopolul tutunului, exploatarea portului 
Beirut, a cheiurilor, docurilor și antreprizelor din Istanbul 
și Smirna, a minelor de cărbune Ergli, a portului Salonic. 


Capitalurile franceze din Imperiul otoman ajunseseră, în . 


acea perioadă, la un miliard și jumătate de franci şi între 
1890—1900 Franţa acordase sultanului cinci împrumuturi 
substanţiale unul după altul. „Banca Otomană“ era, în 
realitate, o instituție franco-engleză. Germania obținuse 
comenzi importante pentru uzinele de armament Krupp și 
Mauser, preluind, totodată, instruirea armatei otomane. 
În 1883, „Deutsche Bank“ obținea concesiunea căilor fe- 
rate anatoliene iar „Deutsche Levant Line“ începea să 
facă concurenţă, cu' pacheboturile sale, societăţilor mari- 
time engleze şi franceze, în mai toate porturile imperiului. 

Dacă, în primele trei sferturi ale secolului trecut, lupta 
pentru dominarea Imperiului otoman se dădea între An- 
glia, Franţa şi Rusia și într-o oarecare măsură și Austria, 
spre sfîrșitul său, la ospăț, își face loc, cu coatele, din ce 
în ce mai insistent, Germania kaiserului Wilhelm. În 1897, 
numărul cetățenilor germani veniţi să se stabilească în 
Imperiul otoman era de 600 ; în 1898 el va spori de zece 
ori, crescînd la 6 000 de persoane. Este anul în care îm- 
păratul Germaniei Wilhelm al II-lea întreprinde o călătorie 
oficială la Istanbul și la Ierusalim prezentindu-se ca un 
fidel apărător al Islamului și fiind primit cu mari onoruri. 

Germania profita de faptul că în acea perioadă Anglia 
era angrenată în plină campanie,de cuceriri coloniale, pe 
continentul african cit și în Asia, soldaţii săi fiind obligaţi 
să se bată cu cafrii, zuluşii, matabelii, așanţii, egiptenii, 
sudanezii, afganii şi birmanii care le opuneau, peste tot, 
rezistenţă, încercînd să-și apere libertatea. Cam în acelaşi 

timp, Rusia era preocupată de Manciuria căutînd să-şi sta- 
bilească protectoratul asupra acestei întinse regiuni 
şi să facă față proaspetelor tendinţe de expansiune 
japoneze care amenințau interesele regimului țarist în 
zona Extremului Orient. Așa se explică reușita politicii 
germane ce făcuse să eșueze, în 1895, intenţiile premieru- 
lui englez, lordul Salisbury, de a trece la partajarea Im- 
periului otoman amenințînd că își va trimite flota în Dar- 
danele și Bosfor, pretextul fiindu-i oferit de masacrarea 
armenilor din Anatolia. Germania declarase atunci că va 
acorda tot sprijinul său Imperiului otoman şi Londra, ne- 
“dorind să se angreneze într-un conflict militar în Europa, 
slăbise fermitatea iniţială a tonului. Cît despre Franţa, ea 
adusese la cunoştinţă guvernului de la Petersburg că, în 
ciuda excelentelor ei relaţii cu Rusia, nu îl va sprijini în- 
tr-o intervenţie militară la Istanbul. 

Armenii, care formau o minoritate națională impor- 
tantă în Imperiul otoman, nu prea avuseseră, în trecut, de 
suferit și se bucurau de o situaţie economică mulţumitoare. 
Persecutarea lor a început tocmai cînd pe tronul impe- 
riului se afla Abdul Hamid, a cărei mamă era armeancă 
de origină iar gurile rele afirmau, că la rîndul său, tatăl 
adevărat al sultanului ar fi fost în realitate un medic ar- 
mean al haremului. La cîţiva ani de la luarea puterii și ex- 
cluderea din preajma sa a oamenilor politici reformatori, 
Abdul Hamid. va începe să promoveze o politică bazată 
exclusiv pe religia islamică, încercînd să-i atragă pe su- 
puşșii musulmani și presupunînd că astfel va reuși să re- 
facă şi să întărească unitatea imperiului. La fel ca și înain- 
tașii săi, Abdul Hamid purta pe lîngă titlul de sultan și pe 
cel de talif, fiind șeful spiritual al întregii comunităţi mu- 
sulmarie sunite. Acest titlu fusese luat, pentru prima oară, 
de un membru al familiei domnitoare otomane, în persoana 
lui Selim I, care zdrobise, la 22 august 1514, în apropiere 
de Alep, armata sultanului mameluk de la Cairo și cap- 
turase cu această ocazie și pe ultimul dintre califii abbas- 
sizi. Imediat după victorie, Selim I s-a proclamat calif 
peste toţi credincioșii musulmani din lume, în marea mos- 
chee de la Alep. Funcţia de calif trecea astfel din mîinile 
arabilor în mîinile turcilor, reunind, după mult timp, acest 
titlu religios cu cel laic de sultan și transformindu-l într-o 
instituţie otomană. 

Primul calif fusese Abu Bakr, succesorul profetului 
Mahomed ; în continuare titlul respectiv a fost purtat în 

total de 101 persoane, dintre care 29 de membri ai familiei 
imperiale otomane, între 1514 și 1924, ultimul fiind Ab- 
dul Medjid al II-lea înainte ca funcţia de calif să fie des- 
[iinţată definitiv de către tinăra Republică Turcă. 

„ Încercînd să se servească de acest titlu, Abdul Hamid a 
proclamat, în cursul domniei sale, panislamismul drept 
politică de stat, căutînd să creeze o nouă unitate a impe- 
viului dar, așa cum spunea însuși nepotul său, prinţul Sa- 
bah ed-Din, aceasta n-a -fost decît „o mantie de spirituali- 
tale, în speranţa de a salva edificiul despotismului care se 
clătina“. Iar în ceea ce privește masacrele puse la cale îm- 
potriva armenilor, ele nu constituiau altceva decit o di- 
versiune cu caracter religios avînd drept scop cîștigarea 
maselor musulmane înapoiate din zonele periferice ale im- 
periului. s 

În Anatolia, turcii care trăiseră pînă atunci în relații 
bune cu armenii și grecii au fost solicitați să joace acel 
rol ingrat. Unii dintre ei, care erau datori creștinilor, ne- 
gustori în bazare şi caravanseraiuri, au 'fost incitaţi -să le 
jefuiască prăvăliile cu îndemnul : „Capul ghiaurului, sulta- 
nului şi averea lui, poporului profetului !“ Autorităţile de 
la Istanbul s-au folosit, în acțiunile împotriva armenilor, 
în mod special de populaţia kurdă-sunită sau șiită — care 
în timpul regimului hamidian s-a bucurat de privilegii 
speciale, din rîndurile sale fiind recrutate regimentele 
auxiliare, echipate cu uniforme și arme pe cheltuiala vis- 
teriei sultanului, șefilor lor dîndu-li-se solde substanţiale, 
grade și decorații. Astfel, un oarecare Hussein din Patnos, 
arestat ca şef al unei bande de briganzi, a fost eliberat din 
închisoare cu titlu de Pașă și grad de colonel. 

Silniciile împotriva. armenilor au început la Samsun, 
oraș de pe țărmul asiatic al Mării Negre, în 1895 și au con- 
tinuat în primăvara lui 1896 la Birdjik şi Sert şi apoi, în 
august același an, la Istanbul, fiind înregistrate mii și mii 
de victime. Masacrele au stirnit un protest drastic din 
partea puterilor europene, acestea însărcinînd Rusia și 
Franţa să ancheteze, în primul rînd, ceea ce se întîmplase 
la Samsun. Opinia publică franceză era însă influențată, 
în favoarea sultanului, de mai multe ziare pariziene care, 
după cum s-a aflat ulterior, primeau subsidii grase de la 
ambasada otomană. Cît privește Rusia ţaristă, ea nu se 
arăta prea încîntată de eventuala prezență a unei forţe 
internaţionale de poliție în apropierea frontierelor sale. 
Prinţul Lobanoff, reprezentantul guvernului țarist în co- , 

misia de anchetă avea să declare : „Nu există în înțelesul 
cuvîntului, un colț de lume care s-ar putea numi Arme- 
nia ; deci să nu se viseze la organizarea unui nou Liban 
(autonom) “. În felul acesta ancheta va fi îngropată din 
pornire și după întoarcerea acasă a membrilor comisiei un 
nou val de masacre va devasta Armenia otomană, teri- 
toriu în care populaţia armeană atingea procentul de 
39.la sută. După masacrele de la Istanbul, începute prin 
agresiunea hamalilor kurzi împotriva celor armeni, in- 
citată şi pusă la cale de autorităţi pentri a dezlănțui ime- 
diat un adevărat genocid, puterile europene se vor agita 
din' nou. Ambasadorii acestora vor protesta cu energie, 
tără însă a fi susținuți ferm, pînă la capăt, de guvernele 
pe care le reprezentau. În cele din urmă, conferința di- 
plomaţilor europeni va obţine, înffebruarie 1397, o vagă 
amnistie pentru... victime ! Puterile europene aveau atunci 
alte preocupări decit să se ocupe de soarta armenilor din 
Imperiul otoman. 

Continuînd politica sa panislamică, regimul hamidian 
va provoca, în continuare, noi tulburări, de data aceasta 
în Balcani, punind la cale disensiuni între supușii creș- 
tini şi cei musulmani și lansind împotriva populaţiei din 
Macedonia o sută de mii de luptători auxiliari, așa-numiții 
bazbuzuci, care atacau şi incendiau satele, masacrindu-i 
pe locuitorii fără apărare. Pentru a face să crească şi mai 
mult anarhia, sultanul a decupat Macedonia în „sfere 
naţionale“ înarmînd o parte a populaţiei împotriva 'celei- 
lalte. Puterile europene vor interveni, din nou, pe cale 
diplomatică, cu proteste ferme ; s-a format chiar o jan- 
darmerie europeană cu un efectiv de 6000 de oameni 
(soldaţi creștini din imperiu plus 50 de ofițeri europeni) 
admisă să păstreze ordinea dar butoiul de pulbere era 
legat de prea multe fitile, greu de stins toate odată și 
chiar pe rînd, așa că exploziile violenței au continuat să 
se țină lanț în Macedonia, pe tot timpul domniei lui 
Abdul Hamid, făcînd numeroase vir:iime. 

În ceea'ce privește provinciile arabe, Abdul Hamid a 
căutat, prin toate mijloacele, prevalindu-se de titlul pe 
care-l avea de calif, să-și apropie notabilităţile locale Sub 
steagul comun al islamismului. La un moment dat,.recru- 
‘tase, în însăși camarila de la palat, o serie de slujbași de 
origină arabă, fluturînd ideea atrăgătoare a refacerii 
vechiului Imperiu arab din secolele înfloririi sale, se în- 
țelege sub conducerea sa personală în calitate de calif. Dar 

în același timp, guvernatorii trimiși de la Istanbul conti- 
nuau să asuprească populaţia arabă autohtonă și, pentru 
a face faţă deselor revolte locale, să întărească garnizoanele 
militare şi să întreprindă dese expediţii de pedepsire îm- 
potriva celor nesupuși. Dorinţa de libertate a arabilor, la 
care s-au adăugat încurajările și sprijinul unor puteri 
străine, și în primul rînd ale Angliei, vor conduce, inevi- 
tabil, la confruntări directe între suzeran şi unii din va- 
salii săi, îndeosebi în regiunile periferice mai greu con- 
trolabile, așa cum era cazul cu provinciile din Peninsula 
Arabică. Aici politica engleză reușise să-și creeze cîteva 

capete de pod spre sfîrşitul secolului trecut, la Aden, în 
Mascat,_ Bahrein și în micile şeicate din partea de nord a 
Zonei Goltului, încheind tratate de protecţie cu cîrmui- 
torii locali. 


- La începutul secotului XX, a venit rîndul Kuweitului, 
defecțiunea cunoscută aici de Imperiul otoman fiind ur- 
mată la scurtă vreme de actul de nesupunere din Arabia 
centrală unde tînărul emir al Nedjdului, Abdel Aziz, viito- 
rul întemeietor al regatului Arabiei Saudite, avea să se 
confrunte direct, la un moment dat, cu armata otomană. 

În Kuweit, pe atunci, un mic port de pescari şi negus- 
tori, înconjurat de vreo două-trei oaze, situat în extremi- 
tatea de nord a Zonei Golfului, cu o populație ce nu depășea 
citeva zegi de mii de locuitori, cîrmuitor local era șeicul 
Mubarak care-l detronase pe fratele său Mohammed, "vasal 
credincios al sultanului de la Istanbul. Aşezarea geogra- 
fică conferea Kuweitului o activitate comercială nu lip- 
sită de importanţă ; în piețele sale se întîlneau negustori 
persani şi hinduși veniţi de la Teheran şi Bombay, sirieni 
originari din Alep și Damasc, armeni, turţi, evrei, euro- 
peni. De aici plecau, în toate direcţiile, caravane cu măr- 
furi : spre Persia, Arabia centrală, spre Egipt și Siria. 
Comerţul înflorea "dar odată cu el și activităţile de spionaj 
dat fiind poziţia strategică ce o ocupa Kuweitul pe harta 
Orientului Mijlociu. Marile puteri erau prezente î în această 
zonă a Golfului atît prin consuli cît și prin agenţi secrceţi, 
camuilaţi în negustori, misionari sau arheologi. 

Rusia ţaristă încerca, în acea vreme, să-și creeze și ea 
un port de acces la Zona Golfului. Germania kaiserului 
obținuse în 1899 concesiunea construirii căii ferate Istan- 
bul-Bagdad cu prelungire pînă la Bassra, port situat în 
extremitatea nordică a Golfului. Aceste implicaţii pericu- 

oase nu-i puteau lăsa indiferenți pe englezi care începu- 
seră deja să se instaleze în Golf și în anii următori vor 
acţiona, în primul rînd, în Kuweit, pentru a-și întări ca- 
petele de pod stabilite anterior. 

Mubarak, trăise mai mulţi ani la Bombay, în India, 
făcînd negustorie şi avea aici o serie de prieteni în rîndu- 
rile englezilor. Așa că înlăturarea fratelui său, la sfîrşitul 
anului 1899, şi instalarea sa la cîrmuirea Kuweitului, nu 
avea decît să-i bucure pe prietenii săi englezi, aceștia asi- 
gurîndu-l de tot sprijinul în confruntarea ce se contura 
cu suzeranul de la Istanbul. În 1991, nava otomană „Zu- 
haf“ ancora în faţa portului Kuweit, aducînd un ultima- 
tum prin care Mubarak era somat să primească un deta- 
șament al armatei imperiale sau, în caz contrariu, să abdice 
şi să se retragă la Istanbul. Sigur de protecţia Angliei, 
. Mubarak a respins ultimatumul și, @& o coincidenţă, cîteva 
zile mai tîrziu, un crucișător englez își făcea apariția 
din larg debarcind un detașament de infanteriști care se 
va stabili în zona oazei Jahra pentru a preîntimpina un 
atac al forțelor turcești din direcția Bassra. În noiembrie 
1903, lordul Curzon, vice-regele Indiilor, a făcut o vizită, 
în Kuweit și cîteva luni mai tîrziu primul agent politic 
britanic, colonelul S.G. Knox, se va instala aici ca repre- 
zentant al puterii protectoare. Sultanul pierduse partida 
şi “Kuweitul va rămîne dependent de Anglia peste o ju- 
mătate de secol. v 

Regimul lui Abdul Hamid avea de făcut față, simultan, 
multor dificultăți în Orientul Arab. În Nedjd, noul emir 
de la Riad, Abdel Aziz Ibn Saud dădea semne de nesupu- 
nere izgonind trupele otomane trimise să-l aducă la ordine. 
Yemenul și Hedjazul erau frămîntate de tulburări şi re- 
volte care sdlicitau la maximum garnizoanele otomane, 
unele pur și simplu prizoniere în forturile lor înconjurate 
de răsculații arabi. În Siria, societățile secrete care activau 
în sprijinul independenţei arabe dădeau mult de furcă 
poliţiei sultanului ; în Mesopotamia trei sferturi din ofi- 
terii arabi ai armatei otomane făccau parte din societăţi 
secrete asemănătoare ; la Salonic și Monastir ofiţerii turci 
cu idei liberale pregăteau asiduu revolta ; și peste toate 
acestea, presiunile puterilor europene și înfeudarea eco- 
nomică de către capitalurile străine făceau ca starea im- 
periului să se deterioreze continuu, pîndit, la tot pacui 
de primejdia iminentă a dezmembrării și căderii como ete. 
Se cerea o schimbare urgentă capabilă să oprească alune- 

cara spre prăpastie şi o încercare în acest sens avea să 
fie făcută în 1908 de ofițerii și intelectualii cu idei libe- 
rale, prin așa-numita revoluție a „Junilor Turci“, bazată 
îndeosebi pe sprijinul armatei căreia i se va acorda în 
viitor rolul principal în conducerea ţării. 


Revoluţie şi contrarevoluţie 


Capitala Imperiului otoman trăia, la 17 decembrie 
1908, un eveniment cu totul deosebit, aproape de necre- 
zut pentru populația sa care cunoscuse, mai bine de trei 
decenii, rigorile și vexaţiunile despoticului regim al sul- 
tanului Abdul Hamid. Pentru a urmări fastuoasa ceremo- 
nie ce se anunţa, o mulțime imensă se strînsese în jurul 
vechiului hipodrom bizantin, din faţa impunătoarei clă- 
diri a fostei biserici Sfinta Sofia, construită cu aproape 
patrusprezece secole mai înainte, pe timpul împăratului 
Justinian şi transformată, ulterior, după cucerirea Con- 
stantinopolului, la 1453, de oștile sultanului Mahomed al: 
II-lea în moschee. ; 

Soldații gărzii albaneze à palatului, în uniforme albe, 
strălucitoare, și zuavii sirieni, cu turbane verzi pe cap, 
formau un lung cordon, aliniaţi în careuri pentru paradă. 
În spatele lor, o mare de fesuri roșii, de turbane albe şi 
verzi ale clerului otoman, de funcționari ai statului în 
haine negre, europenești, preoţi creștini în rasele lor lungi 
pînă la pămînt, studenţi ai școlilor islamice — o puzderie 
de uniforme şi vestimentaţii de cele mai diverse şi fan- 
teziste modele — ocupau întregul spaţiu liber, înghesuin- 
du-se să vadă marele spectacol. Tot felul de stindarde 
fluturau deasupra mulțimii : roșii, verzi, negre, simple 
sau cu inscripții argintate, caligrafiate artistic. Pe locul 
unde fusese cîndva yechiul senat bizantin, se amenajase 
special o lungă sală, frumos împodobită, pentru a primi pe 
reprezentanţii populațiilor din toate provinciile imperiu- , 
lui, adunaţi în vederea inaugurării lucrărilor noului par- 
lament, ales cu o lună în urmă. 

_ La ceremonia primei şedinţe a acestei instituții con- 
stituţionale, înființată după treizeci de ani de regim abso- 
lutist, participa şi sultanul care sosise de la Yldiz Kioșk, 
într-o trăsură deschisă, pentru a primi ovaţiile mulţimii 
ținută cu greu la distanță de escorta lăncierilor imperiali. 
Îmbrăcat într-o manta gri, cu revere roşii și epoleţi mari 

de aur și un simplu fes pe cap, sultanul se sprijinea în 
lunga lui sabie, încercînd cu greu să-și ascundă nemulțu- 
mirea, în timp ce arunca priviri speriate, în dreapta. şi 
stînga, imaginîndu-și pericole, cu totul absente în acca 
zi de mare bucurie populară. i 

Dind citire discursului imperial inaugural, sultanul 
afirma : „Voi încuraja progresul în toate părțile imperiului 
meu“. Urmase obișnuitele rugăciuni coranice iar de afară 
se auzeau puternic bubuiturile salvelor de artilerie și 
uralele mulțimii. Noul regim constituțional părea să fi 
demarat în condiţii optime, populaţia imperiului aștep- 
tînd, cît mai rapid, tot felul de minuni din partea sa. Dar 
lucrurile erau mult mai complicate decit se conturau la 
prima vedere, 

Anul 1908 se dovedise extrem de furtunos pentru re- 
gimul hamidian ce abia își mai trăgea zilele. Spiritul ne- 
supunerii se întindea rapid şi suflul revoltei mocnea pre- 
tutindeni pe întinsul imperiului. În unităţile militare, 
organizaţiile secrete ale ofiţerilor se înmulţiseră ca ciu- 
percile cuprinzînd numeroşi aderenţi iar cercurile intelec- 
tuale, din interior sau din emigrație, deveneau, pe zi ce 
trecea, tot mai active. Centrul conspirației revoluţionare 
se stabilise în Macedonia şi în mod deosebit la Salonic, 
unde se afla conducerea armatei a 3-a otomane, împănată 
de ofițeri cu idei liberale, contrare sistemului politic in- 
staurat de regimul hamidian care adusese imperiul foarte 
aproape de marginea prăpastiei. La Salonic își transferase 
cartierul general „Junii Turci“ şi comitetul central al orga- 
nizației „Uniune și Progres“, condus de trei persoane: 
un tînăr ofițer de stat major în virstă de 27 de ani, căpi- 
tanul Enver bey, curajos și plin de ambiţie, provenit 
din familia unui modest slujbaș al curții imperiale dar 
care mai tîrziu se va înrudi cu sultanul luînd în căsătorie 
o nepoată a acestuia ; un funcţionar de poștă — Talaat 
bey, cu zece ani mai virstnic decît Enver și despre care se 
zicea că ar fi fost ţigan de origine, puţin cultivat, dar inte- 
ligent și fără scrupule ; un profesor Djavid bey, dertume 
(evreu islamizat), om de cultură. franceză și spirit deschis. 

Semnalul revoltei l-au dat, la 17 iulie 1908, ofiţerii 
corpului de armată de la Monastir lansînd un ultimatum 
prin care amenințau că dacă în decurs de o săptămînă 
sultanul nu restabileşte Constituţia din 1876, atunci o vor 
face ei și, în plus, vor mărșălui, în fruntea trupelor ce li 

se raliaseră, spre Istanbul. Defecţiunea gărzii albaneze 
de la Yidiz Kioșk, pînă atunci fidelă sultanului şi decla- 
rația de neutralitate a armatei a 2-a de la Adrianopol 
(Edirne) au făcut ca lucrurile să se precipite. La 23 iulie, 
la Salonic și în alte orașe, comitetele „Junilor Turci“ pro- 
clamau restabilirea Constituţiei din 1876. Neavina altă 
alternativă, Abdul Hamid va accepta și el, a doua zi, res- 
tabilirea Constituţiei. | 

- Imperiul otoman devenea o monarhie constituțională 
cu un parlament ales prin vot popular.; erau garantate li- 
bertăţile individuale, ale presei, ale învăţămîntului, de 
asociere, inviolabilitatea domiciliului, proprietatea parti- 
culară ; se desfiinţau corvezile de tot felul atît de frecvente 
în vechiul sistem ; toţi supușii sultanului erau egali şi 
admisibili în funcţii de. stat fără deosebire de rasă sau re- 
ligie, singura obligaţie fiind aceea de a cunoaște limba 
oficială — turca ; camera deputaţilor urma să fie desem- 
nată prin scrutin secret, pe circumscripții electorale, cu- 
prinzind fiecare cincizeci de mii de locuitori de sex mas- 
culin. i 

Reinstaurarea Constituției fusese primită cu o adevă- 

rată explozie de entuziasm popular, succesul rapid şi fără 
vărsare de sînge al revoluţiei anunţind o viaţă nouă pen- 
tru toţi supușii imperiului. Lungul regim de teroare al 
perioadei hamidiene părea să fi luat sfîrşit în med defi- 
nitiv. Musulmanii se îmbrăţișau cu creștinii, rasele rivale 
își manifestau cu căldură întreaga fraternitate. „De acum 
îninte — declara tînărul erou popular al revoluţiei, căpi- 
tanul Enver-bey —- noi sîntem cu toţii frați : bulgarii, 
grecii, evreii, musulmanii. Sub același cer albastru sîntem 
cu toți egali, glorificînd faptul de a fi otomani“. 
__ În noiembrie 1908 au avut loc alegeri, pe tot întinsul 
imperiului, pentru desemnarea celor 275 de deputaţi ai 
Camerei care va fi formată din : 60 arabi, 25 albanezi, 23 
greci, 12 armeni, 5 evre!, 4 bulgari, 3 sîrbi, un aromân 
iar restul de 142 — turci. 

Pe arena politică acționau acum trei forţe din ce în ce 
mai distincte : comitetul „Uniune și Progres“ al „Junilor 
Turci“, partidul liberal și partidul „mahomedi“ reunind 
elementele reacționare ale vechiului sistem și ale clerului 
musulman. Partidul liberal avea un program atrăgător dar 
puţin realizabil în condiţiile social-politice și naţionale ale 
imperiului : reconstruirea acestuia pe baze federale, care 

ar fi dat autonomie şi instituții reprezentative tuturor na- 
ționalităților componente. Radicalii din „Uniune şi Pro- 
gres“ doreau un imperiu centralizat în care supremaţia să 
le aparțină. Partidul „mahomedi“ căuta, prin intermediul 
hogilor și al „softas“ (studenţii în teologie), să facă agi- 
taţie împotriva mișcărilor reformatoare. „Junii Turci“ nu 
își propuneau, pentru moment, să ia puterea la Istanbul. 
Cartierul lor general rămînea la Salonic, veghind la înde- 
plinirea reformelor şi organizînd alegerile prin interme- 
diul comitetelor locale proprii. Ei lăsau sultanului și parla- 
mentului ce urma să fie ales, grija de a realiza un com- 
promis între elementele reacționare și revoluţionare ale 
scenei politice. 

Sultanul îl va numi șef al noului guvern pe octogena- 
rul Kiamil Pașa, vechi protejat al ambasadei engleze și 
fost mare vizir încă în două rînduri (1885—1891 și în 1895). 
Acesta, evreu islamizat, originar din Cipru, se aflase la 
un moment dat, înainte de revoluţia „Junilor Turci“, în- 
tr-o situaţie extrem de dificilă în timpul cînd era guverna- 
tor al provinciei Smirna (Izmir). Chemat la Istanbul de 
sultan, sub acuzaţia. că fiul său ar fi conlucrat cu bandele 
de tilhari din provincie, Kiamil, care cunoștea prea bine 
metodele regimului hamidian, temîndu-se pentru viaţă, 
s-a retras la ambasada britanică, aceasta reușind să ob- 
ţină, pînă la urmă, din partea Înaltei Porţi, asigurarea 
formală și scrisă că protejatul ei nu va avea de suferit. 
Însărcinat să formeze guvernul, în 1908, el se va sprijini 
pe partidul liberal — „Uniunea liberală“ — care va intra, în 
curînd, în conflict cu comitetul „Uniune și Progres“. Acest 
conflict se va transforma, la scurt timp, într-un. adevărat: 
duel între ambasadele britanică și germană. 

La începutul ei, revoluţia fusese considerată drept o 
victorie britanică, regimul hamidian fiind, în ultimii săi 
ani, profund legat de Germania. Anglia încurajase infil- 
trarea germană, îndeosebi în Asia Mică, unde societăţi ale 
Reichului  construiseră căi ferate, urmărindu-se prin 
aceasta contracararea unei eventuale înaintări a Rusiei 
țariste în regiune ; dar în scurtă vreme, germanii reușiră 
să devină forța dominantă la Istanbul. Dacă provinciile 
otomane din Europa se plasau în sfera de influență a Aus- 
tro-Ungariei, Anatolia devenise un fel de protectorat pru- 
sac. Armata otomană era comandată de ofiţeri germani şi 
economia imperiului intrase repede în mîinile băncilor ger- 

mane ce își deschideau filiale pretutindeni, în orașele mai 
importante. Revoluţia din iulie 1908, era considerată: ca 
amenințînd structura controlului german, de pe urma noii 
situaţii, în mod firesc, avînd de cîștigat, în primul rînd, 
interesele Angliei. Dar diplomația engleză va face un pas 
greşit, mizînd pe un cal pierzant, şi făcînd ca lucrurile să 
se inverseze. Regele Eduard al VII-lea îi trimise lui Abdul 
Hamid o telegramă, sfătuindu-l să-i acorde tot sprijinul lui 
Kiamil Paşa al cărui conflict cu Comitetul „Uniune și 
Progres“ devenea tot mai acut, dirijind astfel, involuntar, 
mișcarea „Junilor Turci“ în direcția Germaniei, în con- 
diţiile în care tinerii ofițeri din organizaţie aveau, încă 
dinainte, relaţii de prietenie cu ofițerii germani, instruc- 
tori sau comandanți ai armatei otomane. Diplomaţia ger- 
mană, înţelegind încotro bătea vintul, va trece neîntîr- 
ziat de partea „Junilor Turci“, dindu-le tot sprijinul. 


În februarie 1909, Kiamil, omul de paie al englezilor, 
a fost înlocuit în funcția de șef al guvernului, de Hilmi 
Paşa, care în calitate de guvernator al Salonicului avusese 
o atitudine neutră față de mișcarea revoluţionară. Cama- 
rila de la Yldiz Kioşk, sprijinită de elementele reacționare 
ale clerului musulman și de alte forţe inamice revoluţiei, 
pregătea însă o contralovitură pe care o va declanșa, la 
13 aprilie 1909, sub forma unei rebeliuni a soldaţilor și 
subofiţerilor, în cîteva unități militare din Istanbul. O zi 
mai tîrziu în locul lui Hilmi Pașa va fi numit mare vizir 
Tevfik Pașa, apropiat cercurilor palatului, 

Parlamentul fu invadat de softas și militari fanatici, 
pe jumătate speriaţi, pe jumătate ameninţători, care se 
angajară în discuţii absurde cu deputaţii pe subiecte ab- 
solut minore, ca de exemplu proiectul deschiderii unei 
şcoli musulmane pentru fete. Dar din tonul adoptat se 
desprindea că revolta lor era îndreptată împotriva „Junilor 
Turci“ în special și împotriva Constituţiei în general: De- 
zordinele respective se soldară cu puţine victime, majo- 
ritatea fiind atinse de gloanţe rătăcite provenite din sal- 
vele de bucurie, trase în aer ; un deputat își- pierdu viața 
fiind confundat cu un membru al comitetului „Uniune și 
Progres“. Pentru a se salva, ofițerii membri ai organiza- 
tiei se refugiară la ambasadele străine. Comandantul gar- 
nizoanei Istanbul se ascunse în casa unui consul străin ; un 
notabil egiptean se deghiză în hamal pentru a ajunge la 
bordul unui yacht din port ; un venerabil general se tra- 

vesti în damă europeană. Un număr de cincizeci de ofițeri 
avură mai puţină șansă. Regimentul de gardă călare îşi tri- 
mise ofiţerii în faţa unui soi de curte marţială improvizată, 
formată din clerici musulmani ; victimele fură executate 
pe cîmpul de instrucţie al unității. Lui Kabuli bey, coman- 

dantul crucișătorului „Assar-Tewfik“, i se adusese acuzaţia 
fantezistă că ar fi intenționat să ordone echipajului bom- 
bardarea palatului sultanului. Legat de miini și de pi- 
cioare, el fu adus, într-o trăsură, la Yldiz Kioșk, fiind cobo- 
rit în faţa ferestrelor haremului. La una din ele, își făcu 
apariţia sultanul, în persoană, aplecîndu-se în afară pen- 
tru a-l interoga ; după cîteva cuvinte, plictisit, se retrase 
abandonînd victima bunului plac al călăilor, care se gră- 
biră să-l asasineze. Unul din eunucii palatului avea să 
povestească, mai tirziu, că Abdul Hamid a rupt cu furie 
un decret prezentat în acea zi de noul mare vizir Tevfik, 
prin-care se recomanda încetarea asasinării musulmanilor 
ca fiind contrară dreptului coranic. 

Autorizind continuarea uciderii tinerilor ofițeri, sul- 
tanul va șoca însăși opinia publică musulmană; îndepăr- 
tind-o. Moartea unui deputat sirian, emirul Arslan, va pro- 
voca adversitatea arabilor, inclusiv a militarilor de 
această naționalitate. Majoritatea ofiţerilor din armată, în- 
deosebi cadrele de comandă, se dovedi ori direct ostilă 
contrarevoluţiei, ori neutră, camarila de la curte negăsind 
oamenii necesari pentru a organiza trupa rebelă ; în ultimă 
instanţă nici nu avu timpul necesar pentru a o face. 


Căderea lui Abdul Hamid 


General-șef al armatei a 3-a de la Salonic, acolo unde 
bătea inima mișcării reformatoare, era un arab, Mahmud 
Șhevket, personaj cu idei liberale, provenite din propria 
sa experienţă, în cursul unei călătorii, spre Hedjaz, pe ace- 
lași vapor cu 600 de deportaţi polilici, ale căror suferinţe 
il impresionase profund. Om de acţiune, cîştigat de partea 
comitetului „Uniune și Progres“, Mahmud Șhevket porni 
cu trupele sale spre Istanbul, pentru a înfrîinge mișcarea 
contrarevoluţionară. În fruntea statului major al „Armatei 
Libertăţii“ se găseau căpitanul Enver bey, conducătorul 
comitetului „Uniune şi Progres“, viitor ministru de război 
şi principal conducător al regimului „Junilor Turci“ ce, va 

fi instaurat în continuare, și vice-maiorul Mustafa Kermal, 
viitorul făuritor al Turciei moderne. „Armata Libertăţii“ 
era formată din unităţi ale corpului de armată din Saionic 
şi din cîteva sute de voluntari creștini, îndeosebi bulgari 
şi greci. Armata 2-a de la Adrianopole care șovăia îşi 
schimbă atitudinea în urma masacrării tinerilor ofiţeri de 
la Istanbul şi lăsă cale liberă armatei de la Salonic, ce se 
apropia rapid de capitala imperială. Flota se declară neu- 
tră, iar armatele în care „Junii Turci“ aveau o influenţă 
mai redusă — a 4-a de la Erzinghian și a 5-a de la Da- 
masc — se aflau prea departe pentru a interveni. 


Camarila de la curte acţionă neglijent, în ce priveşte 
măsurile de apărare, considerind că armatei de Ja Salonic 
îi va trebui cel puţin trei săptămini pentru a ajunge la 
porţile Istanbulului ; disciplinată şi unită, bine antrenată de 
instructorii germani, ea va acoperi distanța respectivă doar 
în trei zile, luînd prin surprindere trupele din garnizoana 
capitalei rămase credincioase sultanului. 

La extremitatea estică a Cornului de Aur se afla un 
vechi cimitir evreiesc ; pe coasta unei coline aride se putea 
vedea o vastă întindere, presărată cu pietre de mormiînt 
mincate de trecerea timpului. La marginea acestor locuri 
pustii, trăia singur un anume Salih Keramet, păstor turc. 
Ca mai toţi oamenii simpli, acesta era extrem de supersti- 
tios. În noaptea de 23 aprilie el fu sculat din somn de lă- 
tratul furios al cîinilor. Luna era ascunsă pe trei sferturi 
în nori, luminiînd difuz, și abia lăsînd să se distingă câinii 
înfuriaţi împotriva mișcării crescînde venind din cimitir 
și înaintînd în direcţia sa. Împietrit de-spaimă, Keramet 
văzu mărşăluind prin fața sa o armată de fantome ce se 
îndrepta spre oraş. Treceau cu sutele, cu miile, fără să li 
se vâdă fețele ascunse sub glugile mantăilor cenușii, fără 
să se audă o vorbă. Defilarea tăcută a fantomelor era te- 
ribilă, dar și mai teribilă va fi canonada ce o va auzi, în 
zori, venind din orașul invadat de această. armată mută. 

Coloanele care au intrat în Istanbul la 24 aprilie 1909, 
găsiră o parte din trupele garnizoanei adormite în cazăr- 
mile lor și le luară prizoniere, fără dificultate. Clădirile 
Sublimei Porţi și ale clubului ofiţerilor, apărate de vînă- 
torii imperiali, rezistară pînă la amiază ; asediul facultăţii 
de drept se prelungi pînă pe înserate, dar tirul direct al 
artileriei va tranșa pînă la urmă soarta bătăliei în favoa- 
rea celor de la, Salonic. Un alt detaşament al „Armatei 

Libertăţii“ ocupă punctul terminus al căii ferate europene 
și podul de peste Cornul de Aur, înaintînd mai departe 
spre reședința sultanului de la Yldiz Kioșk. 

Cazărmile Matșka și şcoala militară Pandkali fură ocu- 
pate după lupte înverșunate. Maiorul Mukhteir care co- 
manda coloanele ce asaltau cartierul Taxim, căzu ucis în 
fruntea trupelor sale. Enver bey preluă imediat comanda 
și o jumătate de oră mai tirziu căzărmile din zonă, lovile 
` de o ploaie de obuze, capitulară. 

La nord, cazărmile Tașkișhla, apărate de unităţi de 
vînători, credincioase sultanului, fură reduse la tăcere tot 
cu ajutorul artileriei. Cinci sute de vinători, încercînd o 
ieșire disperată, pieriră sub rafalele dense ale secțiilor de 
mitraliere. Cazărmile și depozitul de la Tofane se predară 
în cursul după-amiezii. La căderea nopţii, luptele luaseră 
sfîrşit pe tot întinsul oraşului, aflat acum, în întregime, în 
mîinile „Armatei Libertăţii“ de la Salonic. 

Şeik-ul-Islam, capul cultului musulman, fiind solicitat 
să admită detronarea.- sultanului, îşi dădu, fără ezitare, 
asentimentul. O delegaţie parlamentară condusă de Essad 
„ Paşa, un albanez, şi cuprinzind un grec, un evreu și un 
armean, se prezentă la palat pentru a-i comunica sultanu- 
lui decizia. Abdul Hamid îi primi, așezat pe o sofa, într-o 
stare de profundă depresiune, lamentîndu- -se : „Nu sînt 
vinovat. Voi scăpa cu viaţă ?“ Delegaţia îi dădu toate 
asigurările de rigoare. " 

La miezul nopții de 27 aprilie, escortat de un escadron ' 
de cavalerie și un autoblindat, Abdul Hamid părăsi Yldiz 
Kioșk, însoțit de doi fii şi trei neveste, de patru concubine, 
patru eunuci şi nouă servitori, îndreptindu-se spre gara 
Sirkedji, de unde un tren special îl va transporta la Salo- 
nic. Aici va fi instalat în vila Allatini, o clădire modestă în 
comparaţie cu reședința sa de la Istanbul. În 1912, cînd 
Salonicul, ocupat de armata greacă, va înceta să mai facă 
parte din Imperiul otoman, Abdul Hamid se va retrage în 
palatul Beylerbey de pe malul asiatic al Bosforului, unde 
va trăi încă șase ani, scriindu-și memoriile în liniște și 
dind, uneori, sfaturi incompetentului său frate și succesor 
Mehmet al V-lea Reşad, care se urcase pe tron la virsta 
de 66 de ani după ce trăise aproape întreaga-i viață în 
cumplila izolare a Kafessului. 

Domnia lui Mehmet al V-lea Reşad (1909—1918), a 
avut mai mult un caracter simbolic, puterea efectivă fiind 

deţinută și exercitată de forţele politice venite la condu- 
cere în urma revoluției. Comitetul „Uniune şi Progres“ a 
trecut imediat la o epurare drastică a aparatului de stat 
de elementele retrograde, potrivnice, curţile marţiale ju- 
decîndu-i, în procedură de urgenţă, pe opozanți sub învi- 
nuirea de „trădare“ iar procesele încheindu-se, într-o serie 
de cazuri, cu pedeapsa capitală. 

Hilmi Paşa, îndepărtat din post de fostul sultan, a fost 
- numit din nou mare vizir. Membrii de vază ai Comitetu- 
lui preluară funcţiile mai importante în guvern : Talaat, 
— internele, Djavid — finanţele iar Mahmud Şhevket Paşa, 
învingătorul contrarevoluției din aprilie 1909 a fost numit 
ministru de război. O mare mișcare de cadre se desfăşură 
în armată. Tineri ofițeri, cu studii militare adecvate, erau 
propulsaţi în posturile cele mai înalte în timp ce vechile 
cadre erau retrogradate : coloneii făcuţi căpitani sau lo- 
cotenenţi, comandanţi de corpuri de armată trimiși să co- 
mande un regiment și așa mai departe. Refuzul de a în- 
deplini misiunea ordonată se considera drept declaraţie 
de ostilitate faţă de noul guvern şi era sancționată, ca atare, 
de către curțile marţiale. 

Noul regim al „Junilor Turci“ se găsi confruntat de 
la început cu un noian de probleme dificile, începînd de 
la moștenirea înapoierii lăsată de vechiul regim. Situaţia 
economică era dezastruoasă, înfeudarea de către capita- 
lurile și puterile străine devenea tot mai accentuată. Opo- 
ziția elementelor reacționare începu să fie din ce în ce 
mai activă și întinsă în condiţiile cînd guvernul trebuia să 
facă faţă atit unor revolte ale populațiilor diù provinciile 
periferice cît și unor ameninţări militare din partea tine- 
relor state vecine din Balcani. În plus, mișcarea „Junilor 
Turci“, departe de a fi omogenă, suferea convulsii per- 
manente din lipsa unui program unitar bine stabilit, la 
toate acestea adăugîndu-se carierismul unor lideri ce va 
conduce în mod inevitabil la reîntronarea corupției, a ten- 
dinţelor dictatoriale și a bunului plac. 

În sud-estul Peninsulei Arabice, tulburările se țineau 
lanţ încă din timpul domniei lui Abdul Hamid. Emirii yc- 
meniţi asediaseră, în 1904, garnizoana otomană de la Sana 
și un an mai tîrziu reușiseră să pună mina pe vechea lor 
capitală obligîndu-l pe sultan să negocieze şi să le recu- 
noască autonomia. Triburile beduine din Hedjaz, imitau 
Yemenul, considerînd calea ferată spre Mecca, ce tocmai 
se construia, drept o ştirbire a intereselor lor, pînă atunci 

pelerinajul la locurile sfinte ale. Islamului aducîndu-le ve- 
nituri directe prin vămuirea caravanclor. Datorită acestor 
tulburări, calea ferată a Hedjazului ce pornea din Da- 
masc n-a: mai fost terminată, construcția. sa oprindu-se, în . 
1908, la Medina. Noul regim moștenise această situaţie 
şi pentru. a înăbuşi rebeliunea: triburilor beduine fusese 
nevoit, în. 1911, să trimită 30 000 de soldaţi în regiune, 
care nu vor reuși să păstreze decit Sana şi litoralul Mării 
Roşii, ca pînă la urmă să fie obligat, în 1913, să accepte in- 
dependenţa imamului din Yemen. 

Situaţia: nu era mai bună pentru noul regim nici în 
zona europeană a imperiului. Profitind de revoluţia „Ju- 
nilor Turci“, Austro-Ungaria va anexa definitiv, în au- 
gust 1908, Bosnia şi Herţegovina ; în octombrie, Insula 
Creta, pe care de fapt Imperiul otoman o pierduse practic 
mai înainte, se va alipi oficial Greciei. Vor urma, la rînd, 
încurcăturile din Albania. Patrioţii albanezi cereau școli 
în limba maternă, folosirea alfabetului latin (Congresul 
de la Monastir, noiembrie 1908), o mai largă autonomie. 
Ei reconstituiră vechea organizaţie „Liga albaneză“ și 
începură să se împotrivească impozitelor excesive şi. ser- 
viciului militar. Măsurile represive: întreprinse de generalii, 

-otomani provocară o insurecție generală î în septembrie 1909, 
răsculații reușind să se menţină în munţi, în pofida expe- 
dițiilor punitive ce le devasta ţara. 

În apelul lor adresat Europei, în decembrie 1910, se 
menţiona : „Singura noastră crimă este aceea că noi sîn- 
tem albanezi și că vrem să ne facem educaţia în limba 
noastră națională și dorim să murim albanezi“. Timp de 
trei ani, luptele se succedară fără încetare. În 1911, ele 
luară aspectul unui adevărat. război. La prima. ocazie ofe- 
rită de dificultăţile Istanbulului angrenat în războiul bal- 
canic, albanezii își proclamară independenţa (28 noiem- 
brie 1912). 

În 1912, Imperiul otoman avea să piardă și ultimele 
sale posesiuni de pe ţărmul' Africii de Nord. Corsarii turci 
se stabiliseră la Tripoli şi în oazele de pe litoralul medite- 
ranean încă de la jumătatea secolului al XVI-lea, consti- 
tuind pînă la urmă o provincie a imperiului. Pașa de Tri- 
poli' era numit de la Istanbul dar în fapt se bucura. de o 
independenţă aproape totală, întemeind chiar dinastii, eum 
a fost aceea a Karamalilor care s-a menţinut pînă în 1835. 

Din acel an, Tripoli împreună cu cazele de pe coasta Gol- 
fului Sirta, cu Cirenaica şi. Fezzanul, vor face parte inte- 
grantă din Imperiul otoman. În 1874, pentru a împiedica 
expansiunea franceză, trupele otomane au ocupat oazele 
Cohat şi Ghadames din interior. Atunci s-a constituit defi- 
nitiv vilaietul Tripoli, guvernat de un vali, ce era asistat, 
la Benghazi, de un mutasserif (subguvernator ). Vali de la 
Tripoli dispunea permanent de o armată cu un efectiv de 
10 000 de oameni. + 

Italienii, câre începuseră să prindă gustul cuceririlor 
coloniale, fondaseră o sucursală a lui Banco di Roma la 
Tripoli unde se instalase un număr: de comercianţi cona- 
ționali şi deschiseră un birou de poștă la Benghazi aștep- 
tind momentul pentru a pune decisiv piciorul în această 
provincie periferică a Imperiului otoman. El fu găsit în 
septembrie 1911, cînd puterile europene erau preocupate 
de conflictul franco-german în legătură cu Marocul, iar 
guvernul „Junilor Turci“ se afla înglodat în tot soiul de 
dificultăţi : politice, financiare, tulburări, revolte etc. 


La 25 septembrie 1911, guvernul italian a remis Înaltei 
Porţi, prin intermediul însărcinatului său cu afaceri de la 
Istanbul, o notă ultimativă protestînd „împotriva dezordi- 
nii şi abandonului în care au fost lăsate provinciile Tripo- 
litania și Cirenaica“, împotriva „opoziţiei îndirjite și injus-, 
tificabile de care se loveau de mulţi ani toate întreprinde- 
rile economice italiene din regiune“, precum și împotriva 

„trimiterii la Tripoli de transporturi mili itare otomane, ceea 
ce nu poate dacit să agraveze situaţia şi să forţeze guver- 
nul italian de a proteja demnitatea și interesele sale“, În 
consecință, se notifica în încheiere : „Guvernul italian a 
decis să procedeze la ocuparea militară a Tripoliiiniei şi 
Cirenatcei și să ceară un răspuns la acest subiect într-un 
răstimp de 24 de ore“. 'Guvernul de la Istanbul a trimis 
răspunsul cu o întîrziere-de patru zile, prin intermediul 
însărcinatului său cu afaceri din capitala Italiei, disculpîn- 
du-se de învinuirile aduse, care în fond nu erau altceva 
decît simple pretexte pentru o acţiune deja pornită. 

Odată cu declaraţia de război adresată Înaltei Porţi, 
Italia va trimite o escadră comandată de amiralul Fara- 
velli (zece cuirasate şi. crucișătoare, șase torpiloare și patru 
nave ide transport) în faţa coastei tripolitane, bombardind 
orașul Tripoli şi debarcînd 1 700 de pușcași marini pentru 
a ocupa portul şi forturile proteguitoare. Cîteva zile mai 


n 


tîrziu, o altă escadră, comandată de amiralul Aubry (cinci 
cuirasate, trei crucișătoare, două contratorpiloare şi o flo- 
tilă de torpiloare) a atacat porturile Benghazi, Tobruk, 
Derna, debarcînd trupe pentru a le ocupa. 

La două săptămîni de la începerea ostilităţilor, pe solul 
african se găseau 40 000 de soldaţi italieni, sprijiniți, de 
pe mare, de tunurile grele ale flotei. În faţa lor, pe întregul 
teritoriu, se afla doar o singură divizie otomană și aceea 
cu efectiv redus. Un cargou turc reușise însă să descarce, 
cu puţin înainte de declanşarea războiului, 50 000 de puşti 
Mauser ce vor fi împărţite triburilor băștinașe, arabe și 
berbere, venite să luple alături de trupele otomane, sub 
steagul Islamului, împotriva necredincioşilor sosiți de 
peste: mare. i 

Forturile de pe litoral, dotate cu tunuri vechi a căror 
bătaie nu depășea patru mii de metri, n-au putut rezista 
artileriei moderne a flotei italiene și trupele otomane s-au 
retras în zonele din interior continuînd, împreună cu tri- 
burile beduine, să-și hărțuiască adversarii. 

În primăvara lui 1912, flota italiană şi-a făcut apariția 
la intrarea în Dardanele şi în fața insulelor din Marea Egee. 
Garnizoana din Rhodos, formată din 33 de ofiţeri și 750 
de soldaţi, a rezistat curajos, timp de două săptămîni, îm- 
potriva unei forţe de debarcare italiană numărind 10 000 
de oameni. Rind pe rînd Italia a ocupat şi celelalte insule 
din Dodecanez ameninţind din nou Dardanelele. Războiul 
s-a sfîrşit pînă la urmă, în octombrie 1912, prin tratatul 
încheiat la Ouchy, în apropiere de Laussane, Italia reţinînd 
în stăpînirea sa Tripolitania și Cirenaica. Turcia — se spu- 
nea în Tratat — nu recunoștea anexiunea Tripolitaniei şi 
Cirenaicei ci doar autonomia lor, angajindu-se să înceteze 
orice încurajare la rezistenţă, a arabilor. Insulele ocupate 
din Marea Egee urmau să fie redate Imperiului otoman 
și evacuate de italieni imediat ce trupele turcești care con- 
tinuau să reziste în interiorul Libiei ar fi fost retrase, 

La cîteva zile după ce războiul italo-ture lua sfîrșit, 
Imperiul otoman se afla angrenat într-un nou conflict mi- 
litar de data aceasta avind ca adversare statele vecine : 
Bulgaria, Serbia, Grecia, Muntenegru — aliate în cadrul 
„Ligii Balcanice“, în scopul luptei comune pentru elibe- 
rarea conaționalilor lor de sub dominaţia otomană. Mersul 
războiului se arăta de la început dezastruos pentru oto- 
mani: armata bulgară ajunsese la porţile Istanbulului ; tru- 

pele grecești ocupaseră Salonicul și întreaga Macedonie de 
sud, în timp ce flota cucerea. rind pe rînd, insulele din 
Arhipelag ; sirbii celiberaseră Skoplie şi Monastir. 

Intervenţia diplomatică a marilor puteri, care nu ad- 
miteau ca partajarea Imperiului otoman să se facă fără 
participarea lor, impuseră un armistițiu, reprezentanții 
țărilor balcanice reunindu-se la Londra (13 decembrie 
1912) pentru a discuta condiţiile de pace ; în paralel marile 
puteri organizară la rindul lor, o întîlnire diplomatică pe 
aceeași temă, tot în capitala britanică. Guvernul de la 
Istanbul respinse însă condiţiile care i se impuneau şi, în 
februarie anul următor, războiul se reluă. Pînă la urmă. 
Înalta Poartă fu nevoită să cedeze şi la preliminariile de 
la Londra (30 mai 1913) va accepta o serie de pierderi te- 
vitoriale. 

În continuare, între aliaţii balcanici învingători — bul- 
gari, sirbi şi greci — se iviră neînțelegeri care au con- 
dus la un al doilea război în regiunea Balcanilor. Profitind 
de situaţie, armata otomană reocupă Adrianopole. În cele 
din urmă, pacea fu impusă, Tratatul de la București (10 
august 1913) reglementind problema partajăvii teritoriilor 
otomane cedate la preliminariile de la Londra. În a doua 
jumătate a anului 1913 şi la începutul lui 1914, Imperiul 
otoman va semna pe rînd, tratatele de pace cu adversarii 
săi din războaiele balcanice — Bulgaria. Grecia, Serbia — 
pierzînd un teritoriu de 170 000 km?, cu o populație esti- 
mată la circa zece milioane de locuitori. 

Între timp, la Istanbul, avusese loc o serie de eveni- 
mente importante. O opoziţie militară, acuzindu-i pe „Ju- 
hii Turci” de toate nenorocirile întimplate în ultimii ani, 
răsturnă regimul aducînd la putere o echipă de bătrîni 
demnitari a cărei vîrstă medie era de 65 de ani. În frun- 
tea guvernului fusese numit, din nou, bătrinul Kiamil Paşa, 
omul de casă al ambasadei britanice. Dar „Junii Turci: 
reveniră în forţă, preluînd puterea şi impunind câ mare 
vizir pe Șhevket Pașa, fostul comandant al „Armatei Li- 
bertății“ din 1909. Acesta nu va rămîne multă vreme la 
conducerea guvernului fiind asasinat de un grup de ad- 
versari politici. În continuare, puterea va fi preluată efec- 
tiv de un triumvirat al Comitetului „Uniune şi Progres“ 
— format din Enver bey, Talaat bey şi Djemal Paşa — 
care va dirija destinele Imperiului otoman pînă la încheie- 
rea primului război mondial cînd organizaţia „Junilur 


73 


Turci“ s-a autodizolvat după dezastrul militar încheiat prin 
capitularea armatei. În cursul conducerii acestui trium- 
virat (Enver în calitate de ministru de război, Talaat 
— mare vizir și Djemal, ministrul marinei și apoi guver- 
nator general al Siriei), Reichul german a obţinut poziții 
dominante în Imperiul otoman, economia și îndeosebi ar- 
mata fiind dirijate direct de oameni trimiși de la Berlin, 
ceea ce va determina în viitorul apropiat orientarea gu- 
vernului de la Istanbul, inclusiv intrarea sa în război ală- 
turi de Puterile Centrale — Germania şi Austro-Ungaria. 


Capitolul al II-lea 
ARHEOLOGIE ȘI SPIONAJ 


Vestigiile hitite de la Karchemish 


„Mongolia“, navă de pasageri aparţinind societăţii maz 
ritime P. and O., în cursă obişnuită între insulele brita- 
nice şi Indiile Orientale, cu escale în mai multe porturi me- 
diteraneene, tocmai intrase în radă pregătindu-se de acos- 
tare. Călătoria dura de peste trei săptămîni La 19 iulie 
1909, cînd „Mongolia“ își făcea apariţia în faţa portului 
Beirut, fierbințeala umedă a verii subtropicale de pe lito- 
ralul libanez atinsese cota maximă. Dar in ciuda căldurii 
excesive, o mulţime gălăgioasă se înghesuia pe chei, aştep- 
tind spectacolul sosirii pachebotului englez. Jandarmii oto- 
mani, încercînd să menţină o oarecare ordine, punctau cu 
fesurile lor roşii rîndurile de halate albe ale populaţiei 
musulmane, cu capetele înfășurate în turbane de aceeaşi 
culoare. În imediata apropiere a locului unde se instala 
puntea de coborire, cîțiva hamali kurzi, cu pantaloni bu- 
fanți pînă la genunchi și cu veste scurte aruncate peste 
umerii goi, se încăieraseră căutind să apuce un loc, mai 
în față, la vedere, pentru acapararea eventualilor clienţi. 

Deasupra orașului — cu străzile sale sttimte adunate 
în vîrful unei peninsule şi marcate de acoperișurile de țiglă 
ale caselor ţişnind din mijlocul risipei de verdeață a gră- 
dinilor lfxuriante înconjurătoare — vegheau, desenate pe 

az nul pur al cerului Mediteranei răsăritene, culmile se- 
meţe ale Munţilor Liban, ce constituiau o regiune auto- 
nomă în cadrul Imperiului otoman, cu populaţie druză şi 
maronită, -aparte de mozaicul cosmopolit al Beirutului. 
Viitoarea capitală a republicii libaneze era, în acele vre- 
muri, reşedinţa administrativă 'a provinciei otomane de 
coastă, formînd vilaietul Beirut, întins de la Lattakia în 
nord, şi pînă la Acra sau Akko, în sud, cuprinzind întregul 
litoral al Siriei, Libanului precum și o parte a țărmului 
Israelului actual. Dincolo de munţi, mănoasa cîmpie Bekaa, 
străjuită de-o parte și de alta de şirurile de granit ale Li- 
banului şi Anti-Libanului, aparţinea provinciei otomane 
Siria, cu capitala la Damasc. Beirutul număra în primii 
uni ai secolului nostru, cam o sută cincizeci de mii de su- 
flete : arabi, turci, kurzi, armeni, evrei dar și mulţi eu- 
rupeni — greci, italieni, francezi — oameni de afaceri, 
călugări misionari, profesori la diverse şcoli subyenţionate 
din afară, ca Universitatea: Saint-Joseph a iezuiţilor sau 
Colegiul protestant american, cotate deja ca instituţii 
cu renume în tot Orientul Mijlociu. Iar Beirutul era atunci, 
aşa cum va fi şi mai tirziu, un centru puternic al comer- 
tului internaţional și, totodată, un punct strategic deosebit 
de important pentru întreaga zonă a bazinului Mediteranei 
răsăritene. Ai 

Printre pasagerii coborîţi pe țărm, în acea zi de iulie a 
anului 1909, se afla și un tînăr englez, ce abia împlinise 
21 de ani, mărunt de statură dar bine legat, un adevărat 
atlet de buzunar măsurind unul şi cincizeci şi cinci în 
înălțime, cu față deschisă, luminată de o privire inteli- 
gentă. Era îmbrăcat într-un costum uşor, cachi-deschis, 
purtînd o bluză de cercetaș, dotată cu o mulţime de þu- 
zunare, ce-i fusese confecţionată de mama sa, după in- 
dicaţiile-i minuţioase. Întreaga sa avere consta dintr-o sută 
de lire sterline, un aparat de fotografiat Kodak, un mare 
pistol cu butoi, cîteva cartușe şi un „Irade“ al guvernului 
otoman, act de liberă-trecere, care recomanda pe posesor 
autorităţilor locale pentru a-l ocroti şi sprijini. Acesta fu- 
sese obținut prin ambasada otomană de la Londra, la soli- 
citarea lordului Curzon, în acel timp cancelar al Universi- 
tății din Oxford, care va deveni, nu cu mulţi ani mai tîr- 
ziu, șeful diplomaţiei britanice. 

Tînărul englez, plecat într-o mare aventură pe melea- 
gurile necunoscute ale Orientului, era cetățean al orașului 

universitar Oxford și student la unul din institutele sale 
— Jesus College — ale cărui cursuri tocmai le terminase 
rămînîndu-i doar să prezinte teza de absolvire pentru a 
«bţine titlu de Bachelor of Arts, adică de licenţiat. Thomas 
Edward Lawrence se născuse în Țara Galilor din tată ba- 
ronet irlandez şi mamă, fiică a unui mecanic scoţian. Lo- 
cuia, împreună cu părinţii și cei patru frați ai săi, în Ox- 
ford, de da virsta de opt ani, cînd se stabilise cu toţii în 
vestitul oraş universitar. Din copilărie încă, Thomas Ed- 
ward manifestase o predilecție deosebită pentru toate lu- 
crurile mai neobişnuite, misterioase, secrete. Curiozitatea 
sa se întindea în toate direcţiile. Îl atrăgeau monumentele 
medievale din împrejurimile Oxfordului, colecţiile vechi 
de argilă sau aramă, monezile antice. La%14 ani, 'avea no- 
țiuni solide de arheologie și culesese de pe șantierele lu- 
crărilur de terasament din jurul oraşului diverse frag- 
mente de obiecte vechi, destul de interesante, pe care le 
predase la Ashmolean Museum, aşezămiînt cultural fon- 
dai în 1863 printr-o donaţie a unui cetățean bogat al Ox- 
fordului pe nume Ashmole şi care conținea tablouri de 
valoare, tapiserii, ceramică din perioada Renaşterii, vase 
minoice de o nespusă frumuseţe rezultate din săpăturile 
de la Cnossos, celebru punct arheologic-al Insulei Creta, 
fosta sa capitală antică. Muzeul era condus de un arheolog 
cu renume, doctorul Hogarth, personaj ce va juca un rol 
deosebit în viaţa tinărului Thomas Edward. 

Terminind în 1907 Oxford High School. Thomas Ed- 
ward își continuase studiile. ca bursier la Jesus College, 
alegindu- şi drept teză de licenţă castelele bizantine; cru-, 
ciate şi arabe ridicate, în Siria şi Palestina, în Evul Mediu, 
influenţa exercitată reciproc între constructorii orientali 
şi occidentali în ridicarea acestor fortificaţii militare. Con- 
form uzanțelor, teza trebuia să prezinte elemente origi- 
nale, studiate la faţa locului, ceea ce explica călătoria pe 
care tinărul student din Oxford o începea, în iulie 1909, 
de la Beirut. Înainte de plecare, el primise indicaţii pre- 
țioase de la doctorul Hogarth, directorul lui Ashmolean 
Museum. Acesta călătorise mult, conducînd săpături ar- 
heologice în Cipru, Egipt și Siria. El îl cunoștea pe Thomas 
Edward, de cînd tinărul colegian acceptase să-l ajute be- 
nevol la clasarea fragmentelor ceramice antice. Iniţial, 
doctorul Hogarth se arătase reticent faţă de proiectul lui 
Lawrence știind, din proprie experiență, greutăţile extra- 
ordinare ale unei asemenea călătorii. Dar Thomas Edward 

nu se lăsase descurajat și, după ce culesese toate informa- 
tiile necesare unei astfel de aventuri, plecase fără ezitare 
la drum. ` l 

Coborînd la Beirut, studentul oxfordian hoinări prin 
ulițele și bazarurile orașului, pierzîndu-se în mulțimea pes- 
triţă, viu colorată și extrem de zgomotoasă, de pe arte- 
rele comerciale ale portului levantin. În ciuda îmbrăcă- 
minții sale excentrice, nimeni nu-i acordă cea mai mică 
atenție tînărului englez al cărui nume nu însemna nimic 
pe atunci în această parte a lumii, dar care numai după 
opt-nouă ani va deveni celebru în întregul Orient Mijlo- 
ciu, intrînd în istorie pentru rolul deosebit de important ce, 
l-a avut în schimbarea hărții acestei regiuni. Deocamdată 
însă, tînărul student din Oxford era încă departe de vesti- 
tul colonel Lawrence din anii 1917—1918. 

Prima parte a călătoriei sale fu consacrată regiunilor 
de la şud de Beirut. Se opri mai întîi la Sidon, pentru a 
vizita Chateau de la Mer, construcţie cruciată ieșind din 
apele Mediteranei și legată de continent printr-un dig de 
piatră ; vizită apoi castelele france de la Beaufort, Banias, 
Chastellet, Belvoir, circulind, mai departe, în toată Ga- 
liea. Urcînd înălțimile muntelui Carmel, de deasupra Hai- 
fei, s-a oprit la mînăstivea unde cu un secol și ceva în 
urmă se odihnise şi generalul Napoleon Bonaparte în 
timpul campaniei sale din Egipt şi Siria. 

După ce petrecuse o lună în Palestina, Lawrence se va 
întoarce, spre mijlocul lunii august, la Beirut, de unde va 
pieca spre nordul Siriei, pentru a vizita castelul Saint- 
Giles din Tripoli și faimosul Krak de Chevaliers, fortăreață 
de prim rang a cruciaților, mai impozantă decît oricare 
din construcțiile asemănătoare contemporane ei din Eu- 
ropa. Continuindu-și drumul de-a lungul coastei, se va 
opri la Tortosa, întemeiată de cruciați (Tartusul de azi), 
la casteleie Margat și Gibelet și va ajunge la Lattakia, po- 
posind in drum la ruinele de la Sayun şi Harim. 

Pe parcursul călătoriei, Thomas Edward avea să cu- 
noască, direct modul de viaţă tradițional al Orientului, să 
treacă prin diverse aventuri palpitante. Lîngă Homs, abia 
a scăpat cu viaţă cînd un beduin a tras un foc de armă 
asupra lui nereuşind, din fericire, să-l atingă. La Sayun, 
guvernatorul local, temindu-se ca un „inglesi“, dispunînd 
de an „Irade“ al guvernului de la Istanbul, să nu fie cumva 
ucis pe teritoriul administrat de el, nu l-a lăsat să plece 

mai departe pină n-a acceptat să fie însoţit de o escortă 
de: cavaleriști, pe traseul ce traversa defileurile despărți- 
toare de Antiochia. Între Eufrat și Urfa, va trăi o nouă 
aventură. În timp ce urma un drum prin deşert, a fost ata- 
cat de un tîlhar care l-a jefuit și probabil l-ar fi ucis dacă 
nu i-ar fi venit în ajutor păstorul unei turme de capre. 
Ajungînd cu mare greutate la Biredjik, după ce traversase 
Eufratul, s-a prezentat la postul de poliţie din localitate, 
povestind ce i s-a întîmplat. Impresionaţi de acelaşi 
„Irade“, făcător de minuni în faţa autorităţilor provinciale, 
jandarmii otomani l-au găsit repede pe jefuitoer, recupe- 
rind o parte din obiectele ce i le furase tinărului englez. 
Stîrşit de oboseală, după marșuri istovitoare de cîte 12— 
14 ore pe zi, cu stomacul bolnav de pe urma hranei primi- 
tive, torturat de malarie, Thomas Edward reușea să ajungă 
la 2% septembrie în Alep, plecind de acolo mai departe spre 
Beirut de unde, la mijlocul lui octombrie, s-a reîmbarcat 
pentru Anglia. 

Biografii lui Lawrence n-au reușit să precizeze itinera- 
riul acestuia între Alep şi Urfa, el însuși înconjurind, în 
scrierile sale ulterioare, cu un oarecare mister, detaliile 
primului său voiaj în Orient. Nu este deloc exclus să fi 
fost însărcinat chiar de atunci, de anumite servicii ale 
Majestății Sale britanice, să examineze mai amănunţit 
aceste regiuni puțin cunoscute spre care se îndreptau la 
vremea respectivă, constructorii germani ai căii ferate Ber- 
lin-Bagdad, prefigurind un puternic nod al confruntărilor 
dintre iriteresele marilor puteri europene. Lawrence stră- 
bătuse, în periplul său de trei luni, circa 2 000 km, în cea 
mai mare parte pe jos, fiind probabil primul european care 
a vizitat, studiat, măsurat şi fotografiat aproape toate for- 
tărețele cruciate din Siria și Palestina, așezate în puncte 
strategice importante pentru alcătuirea unor hărţi de uz 
militar. 

În cursul anului 1910, Lawrence se ocupă de redactarea 
tezei sale de licenţă : „Influența cruciadelor asupra arhi- 
tecturii militare medievale“, care va fi publicată mai tîrziu 
sub titlul „Crusader Castles“, obținind la examenele su- 
perioare de istorie un „first“ și un „foarte bine“. Studiile 
sale odată terminate, tînărul licenţiat trebuia să-și aleagă 
o carieră. Era atras spre arheologie şi după primul său 
voiaj în Orient ar fi dorit să se reîntoarcă acolo. Din nou 
doctorul Hogarth îi va acorda sprijinul său, recomandin- 

du-l pentru o bursă de studii la Magdalena College. Bursa 
îi asigura un minim necesar, de o sută de lire sterline pe 
an, permiţindu-i să se alăture voluntar misiunii arheolo- 
gice, care sub direcţia aceluiași doctor Hogarth va efectua 
pentru British Museum săpături arheologice la Karchemish 
pe Eufrat, punct situat în imediata apropiere a actualei 
frontiere dintre Siria şi Turcia. 

Lawrence se îmbarcă, în decembrie 1910, pe vaporul 
„Saghalien“ al societăţii „Mesageries Maritimes“ pentru 
a doua sa călătorie în Orient, debarcînd la mijlocul ace- 
leiași luni la Istanbul. De aici va ajunge, în mai puţin de 
două săptămîni, la Alep și în continuare la Karchemish. 
În februarie 1911, doctorul Hogarth va veni să-l întîlnească 
în Siria, $ 

Şantierul arheologic de la Karchemish, avea o poveste 
ceva mai veche. În 1878, un englez, George Smith, desco- 
perise aproape de sătucul Djerablus, pe Eufrat, la vreo 
100 km nord-est de Alep, pe o colină care domina fluviul. 
sculpturi ciudate care nu semănau nici cu cele grecești, 
nici cu cele romane și British Museum a hotărît să între- 
prindă săpături încredințînd conducerea șantierului unui 
anume Henderson, consulul Angliei la Alep. Dar locul era 
greu accesibil şi regiunea destul de puţin sigură. Primele 
cercetări dînd rezultate slabe, lucrările fură curînd 
abandonate, 

În 1910, interesul lui British Museum pentru Karche- 
mish renăscu subit. Vestigiile arheologice găsite fuseseră 
identificate drept hitite și cum istoria acestui popor, ce 
jucase un rol deosebit în viaţa Orientului mult înaintea 
erei noastre, era prea puţin deslușşită pînă atunci, mai cu 
seamă că limba folosită de el nu putuse fi tradusă com- 
plet, se spera ca noile săpături să aducă la suprafață do- 
vezi mai concludente. Nu este mai puţin adevărat că pre- 
ocuparea lui British Museum pentru vestigiile hitite də 
la Karchemish revenise brusc tocmai în momentul cînd 
linia ferată de la Berlin spre Bagdad, ce constituia o ame- 
ninţare evidentă pentru interesele politice și economice 
ale Angliei în Orient, ajungea la Eufrat, iar șantierul ger- 
man al podului peste fluviu se instalase doar la cîteva sute 
de metri de șantierul arheologic abandonat de la Karche- 
mish. Simplă coincidență ? Posibil. La fel cum tot o 
coincidență poate să fi fost şi încredințarea conducerii săpă- 
turilor doctorului Hogarth, care împreună cu succesorul 

său, Leonard Wooley, şi cu tînărul Thomas Edward, viito- 
rul colonel Lawrence, vor fi întilniţi cu toţii în anii pri- 
mului război mondial, la Arab Bureau, aparţinînd de In- 
telligence Service-ul din Cairo.. 

În preajma războiului, Anglia nutrea un mare vis în 
legătură cu lumea arabă. Putere colonială în Indii, ea 
proiecta să unească această colonie cu Mediterana, punind 
sub influenţa sa ţările arabe sau numai musulmane, din 
drum : Afganistanul, Persia, Mesopotamia, Arabia, Siria. 
Pentru realizarea acestui ţel, Anglia se instalase cum pu- 
tuse în zonă, fie stabilindu-și protectorate în umbra tunu- 
rilor lui Royal Navy, fie trimiţîndu-și acolo agenții sub 
diverse forme. Intelligence Service-ul, Colonial Office, ar- 
mata şi amiralitatea colaborau în vederea aceluiași scop. 
Consuli, călători, negustori pătrundeau în toate părţile, de 
la Munţii Indiei pînă în Zona Golfului, și mai departe spre 
coasta mediteraneană, îndeplinindu-și misiunea cu abili- 
tate, tact și „generoziate“ și căutînd să-și apropie şefii lo- 
cali într-un teritoriu în întregime feudal. 

În ţările mai centralizate și, relativ mai evoluate, ca 


Persia, ori în regiunile unde controlul otoman era mai 
activ, penetrația se făcea cu oarecare aificultate. Aici se 
foloseau alte metode, mergîndu-se de la susţinerea unor 
subscripţii și împrumuturi naţionale pînă la finanţarea de 
revolte, mai cu seamă în zonele unde minoritățile reli- 
gioase și etnice aveau întotdeauna un motiv pentru a se 
răscula și unde transporturile clandestine de arme nu 
întilneau bariere prea serioase în calea lor. 

Politica colonialistă britanică se lovea însă nu numai 
de rezistența anumitor cercuri naţionaliste ale acestor ţări, 
din ce în ce mai active începînd cu secolul XX. În Persia, 
Anglia era în concurenţă cu Rusia ţaristă ; în Imperiul 
otoman cu Reichul german al Kaiserului Wilhelm, oamenii 
acestuia reușind să devină prieteni cu membrii conducerii 
„Junilor Turci“ şi consilieri oficiali ai guvernului de la 
Istanbul. Dar Anglia nu înţelegea să cedeze așa de ușor şi, 
cu răbdare și meticulozitate, își pregătea viitoarele acţiuni 
în vederea acaparării Orientului Arab, la așteptata dez- 
membrare a Imperiului otoman. În acest scop, reușise să-și 
plaseze în diverse părți observatori de prim ordin ca de 
exemplu căpitanul Shakespeare, în Kuweit și Nedjd, sau 
extraordinara Gertrude Bell în Mesopotamia. 

Gertrude Lowthian Bell, care studiase la Oxford isto- 
ria şi limbi străine, plecase pentru prima oară în Orient în 
1900, la vîrsta de 32 de ani, călătorind în întreaga regiune 
de la Mediterană la Zona Golfului, în regiuni unde nu 
pătrunsese niciodată picior de european. Ea va rămîne 
peste un sfert de veac pe acele meleaguri unde se 'va și 
stinge din viaţă, fiind înmormîntată în 1926 la Bagdad, 
perioadă în care va publica unele lucrări privind ruinele 
antice şi medievale din Peninsula Arabică. În acești ani va 
fi întilnită în mai toate punctele de inters strategic din 
Mesopotamia, Arabia, la calea ferată a Hedjazului, va 
străbate cu o caravană deșertul Nefud, se va reîntoarce 
din nou la Bagdad trecînd prin locurile sfinte ale şiiţilor 
de la Najaf şi Kerbela, zonă mereu efervescentă care dădea 
de furcă autorităţilor otomane. La izbucnirea primului 
război mondial, va fi trimisă să lucreze la Intelli- 
gence Service din Cairo, cu misiunea de a sintetiza infor- 
maţiile despre mișcarea arabă ce se pregătea împotriva 
otomanilor. În ianuarie 1916, este chemată de lordul Har- 
dinge, vice-regele Indiilor, la Basra, pentru a ajuta „ser- 
viciul politic“ al corpului expediționar britanic din Meso- 
potamia şi a servi ca legătură cu birourile Intelligence-ului 
din Cairo. Aici, în sudul Irakului, la Basra, avea să-l 
cunoască pe Sir Percy Cox, consul general britanic pentru 
Zona Golfului şi mai tîrziu înalt comisar în Irak, care a 
numit-o „agent politic“ pentru ‚problemele deșertului“. 
Apoi, cînd Mesopotamia “va deveni regatul irakian, Ger- 
trude Bell va servi ca „secretar arab“ şi agent de încredere 
între Percy Cox și regele Feisal. 

În ceea ce priveşte pe doctorul Hogarth, tutorele spi- 
ritual -al tinărului Lawrence, unii istorici pun semne de. 
întrebare în ee privește posibilitatea unei a doua profesiuni 
secrete iniţiale, în paralel cu activitatea sa de savant 
arheolog. Cei care l-au cunoscut mai îndeaproape consi- 
derau că o astfet de profesiune secretă nu s-ar fi potrivit 
cu caracterul său direct și abrupt. Există însă și o serie de 
indicii ce conduc la altfel de concluzii. Toată cariera arheo- 
logică a doctorului Hogarth s-a desfășurat în punctele 
nevralgice ale eșichierului mediteranean — Creta, Cipru, în 
Egipt şi Siria, iar în timpul războiului se va găsi, normal, 
în birourile Intelligence Service-ului din Cairo, cu grad 
de maior, Pornind de aici, istoricii îşi pun întrebări ase- 
mănătoare în legătură cu viitorul colonel Lawrence. Cînd 
a stabilit acesta relaţiile sale cu serviciile secrete brita- 

nice ? După toate aparențele înainte chiar de a pleca în 
prima sa călătorie în Orient și doctorul,Hogarth se pare 
să-i fi fost primul său mentor. Altfel, cum s-ar expiica 
drumurile misterioase în Siria și virtuozitatea cu care 
Lawrence, proaspăt ofiţer al Intelligence -Service-ului din 
Cairo, a organizat, la începutul anului 1915, reţeaua aliată 
de spionaj în regiunile arabe ale Imperiului otoman. Pasa- 
je din scrisorile sale trimise în anii 1910—1913 și care au 
fost publicate ulterior, după moartea sa, par edificatoare : 
„Din anumite motive, doctorul Hogarth a dorit foarte mult 
să învăţ araba“ completînd în altă parte : „Araba puternic 
dialectală a ţăranilor..va constitui o deghizare“. Cum ar: 
putea fi înţelese aceste fraze decit că Hogarth ca și 
Lawrence a desfăşurat încă de pe atunci activităţi secrete 
în paralel cu studiile arheologice ? 

La Karchemish, cele două grupuri de europeni — en- 
glezi şi germani — trăiau faţă în faţă, comportîndu-se 
chiar dacă, în aparenţă diferit, în esenţă, asemănător, ca 
într-o colonie africană oarecare. În climatul de insecuritate 
ce domnea în această regiune, prost administrată, germa- 
nii se sprijineau pe o gardă importantă de soldaţi otomani, 
în timp ce englezii se bazau pe diplomaţie şi pe tradiţio- 
nala abilitate de a-i manevra pe indigenii din țările pri- 
mitive. Arheologii englezi foloseau, la săpături, circa două 
sute de muncitori arabi și kurzi de care se ocupa, în mod 
deosebit, tînărul Lawrence, arătindu-și de atunci calităţile 
sale de bun cunoscător al psihologiei umane. De acord cu 
Hogarth, el instituise obiceiul ca fiecare descoperire a unui 
cbiect antic să fie stimulată pe lîngă un premiu bănesc, şi 
cu focuri 'de. armă trase în onoarea muncitorilor arabi şi 
kurzi, ceea ce îi încînta pe aceştia, mai mult chiar decit 
recompensele materiale. 

Un conflict între constructorii germani și muncitorii 
kurzi îi permise lui Lawrence să apară în chip de arbitru 
între cele două părţi. La plata salariilor, un muncitor kurd 
exprimindu-și nemulțumirea, pentru ce i se dădea, con- 
tabilul german ordonă gărzii otomane să-l biciuiască. Mun- 
citorul kurd chemă în ajutor pe conaționalii săi care ripos- 
tară arunciînd cu pietre. Cei şase-șapte germani, asediați 
în biroul lor de o mulţime de peste o sută de oameni, se 
apărară cu focuri de armă împuşcînd mortal un kurd. Fu- 
rioși, muncitorii și oamenii din satul vecin se înarmară și 
la focurile de armă ale germanilor răspunseră cu focuri 

de armă. Lucrurile luară o întorsătură dramatică, mulți- 
mea strigînd : „Moarte creștinilor Ì“ Este de notat că pe 
englezi, care se comportau cu multă abilitate, muncitorii 
musulmani nici nu-i considerau „creștini“ așa că Lawrence 
a putut, foarte bine, să împrumute postura de arbitru al" 
situaţiei, reușind să-i calmeze pe kurzi şi pe arabi și îm- 
piedicînd un masacru ce ar fi avut urmări grave pentru 
populaţia locală. La sfaturile sale, germanii plătiră, în aur, 
preţul siîngelui vărsat și conflictul fu aplanat. Lawrence 
devenise eroul zilei. Dar ceva mai tirziu, germanii în cauză 
aveau să menţioneze că, după părerea lor, tînărul englez 
fusese acela care trăsese, iniţial, sforile, incitindu-i pe mun- 
citurii kurzi şi arabi. 

Între 1911 şi 1914, Lawrence va lucra la Karchemish 
mai întîi cu doctorul Hogarth și apoi cu Leonard Wooley 
de la acelaşi Ashmolean Museum din Oxford, întreprin- 
zind între timp diverse drumuri fie la Lohdra, fie în Liban, 
la Biredjik şi Urfa în Asia Mică sau la Alep în nordul Siriei. 
În acest răstimp Thomas Edward învățase destul de bine 
limba arabă dialectală vorbită de populaţiile locale, obi- 
ceiurile şi modurile de viaţă ale acestora, adoptindu-le pînă 
şi îmbrăcămintea. Timpul petrecut la Karchemish, în care 
arheologia se împletise mai mult sau mai puţin cu spio- 
hajul, îi conferise o experienţă bogată pentru întreaga sa 
activitate ulterioară. 


Trei agenţi britanici în căutarea drumului 
lui Moise 


Spre sfîrşitul anului 1913, cînd efectele războiului din 
Balcani se făceau simţite şi în Orient iar în Europa cota 
tensiunii creştea rapid, generalul Kitchener, rezidentul 
englez în Egipt şi viitor ministru de război al Marii Brita- 
nii în primii ani ai conflagrației mondiale, se gindea că 
regimul de la Istanbul, tot mai înfeudat Germaniei, va fi, 
probabil, în caz de conflict, de partea inamicului. Or, în 
asemenea situaţie, Canalul Suez, arteră vitală de comuni- 
caţii și aprovizionare a Imperiului britanic, ar fi putut 
ceveni ţinta unui atac din partea armatei otomane. Între 
Canalul Suez şi poziţiile turcești din sudul Palestinei, se 
afla Peninsula Sinai, ţinut arid, inospitalier, fără drumuri 
şi surse de aprovizionare, inclusiv cu apă, aproape nelo- 

cuit cu excepţia cîtorva mici triburi beduine ce rătăceau 
ue la țărmurile Mării Mediterane la cele ale Mării Roșii, 
și un pumn de călugări ortodocși populînd vechea mănăs- 
tire, Siînta Caterina, la poalele unor munţi în mijloc de 
deşert, despre care se spunea că ar fi fost construită pe 
timpul împăratului bizantin Justinian, avînd o vechime 
de aproape un mileniu şi jumătate. Regiunea, puţin 
umblată, era aproape necunoscută serviciilor cartografice 
ale armatei britanice din Egipt şi deci extrem de dificilă 
pentru comandanții englezi în cazul cînd ar fi fost 
transformată în teatru de operaţiuni militare. 


Este adevărat că în antichitate, prin trecătoarea Mitla 
se strecuraseră armatele faraonilor egipteni în expedițiile 
lor din Siria şi Mesopotamia, tot pe acolo trecuseră și 
carele de luptă ale hitiților în încercarea acestor vajnici 
războinici de a cuceri Țara Nilului. Același drum fusese 
folosit și de legiunile romane şi mai tirziu de valul călăre- 
ților arabi în cavalcada lor impetuoasă pentru cucerirea 
nordului Africii și a pămiînturilor Peninsulei Iberice. Tot 
prin Sinai, mărșăluiseră și grenadierii lui Napoleon, în 
cursul campaniei din Egipt și Siria. Exista și un drum al 
pălerinilor spre Mecca, des uzitat de caravanele credincio- 
șilor musulmani. Dar condiţiile războiului modern suscitau 
“informaţii mult mai complexe, hărţi precise, cunoașterea 
exactă a tuturor punctelor strategice, pentru instalarea 
poziţiilor de luptă.și pentru aprovizionare. Iată de ce, 
comandamentul armatei de la Cairo decise să trimită o 
misiune de recunoaștre, capabilă să descifreze toate tainele 
purictelor nevralgice ale necunoscutelor ţinuturi din 
Peninsula Sinai și să întocmească hărţi amănunțite pentru 
uz militar. 

Într-o perioadă, cînd și în Orient ca şi în Europa se sta 
cu degetul pe trăgaciul armelor, cel mai mic incident fiind 
susceptibil să declanșeze catastrofa, trimiterea unei misiuni 
militare de recunoaștere ar fi fost nu numai imprudentă 
dar chiar foarte periculoasă. S-a recurs atunci, din nou, 
la arheologie, ca văl de camuflare a acestei acţiuni de 
spionaj. Cei aleși au fost, în primul rind, Lawrence și 
Wooley de pe șantierul de săpături arheologice de la 
Karchemish. Al treilea, și șeful misiunii, va fi un ofițer 
de carieră, căpitanul din arma geniului, Newcombe. Bine- 
înțeles, acesta n-a apărut în uniformă ci travestit şi el 
în arheolog. Scopul declarat al misiunii, sub egida lui 

„Palestine Exploration Fund“, se intitula — descoperirea 
drumului lui Moise, a itinerarului biblic urmat de israeliți, 
în cursul celor patruzeci de zile petrecute în deşert, după 
fuga lor din Egipt. i 

Cei trei urmau să se întilnească la Bersheba, în Pa- 
lestina, acolo unde începe deșertul Neghev, punctul indicat” 
plecării în călătoria spre Sinai. În prealabil, Lawrence s-a 
prezentat la serviciul cartografic al Egiptului condus; pe 
atunci, de un bun specialist, un anume domn Dawson, şi el 
aparținînd, în timpul războiului, de Intelligence Service din 
Cairo, pentru 'a primi instrucțiuni cît mai detaliate. Întil- 
nirea de la Bersheba a căpitanului Newcombe, cu ceilalți 
doi tovarăşi de drum, i-a produs acestuia o mare surpriză. 
Newcombe se aștepta să găscască, aici, doi savanţi cu bărbi 
grisonate, neputincioşi la greutăţile unei călătorii atit de 
aspre. Cind colo, în faţa sa au apărut un om viguros, ener- 
gic şi optimist în persoana lui Leonard Woolley și un tip 
mic de statură ce aducea, mai mult, a copilandru. 

Pe Thomas Edward. întimplarea făcea ca Newcombe 
să-l cunoască de acasă, familia sa locuind tot la Oxtord și 
fiind în relaţii de amiciţie cu familia Lawrence. Newcombe,. 
ieșit dintr-o familie de militari — un frate de-al bunicului 
său luptase la Waterloo — avea toate atuurile pentru a 
nu-i place tinărului Lawrence, care manifesta o adevărată 
fobie față de ofiţerii de carieră. Aceaştă trăsătură a lui 
Thomas Edward se va evidenția cu prisosinţă, în pce- 
rioada războiului, cînd sărind peste toate literele regula- 
mentului, va avansa în decurs de trei ani de la gradul de 
sublocotenent la cel de colonel, pentru ca apoi, după 
încheierea ostilităților, să se reangajeze în armată ca 
simplu soldat, sub un alt nume. Dar în cazul lui Newcambe, 
datorită vechilor legături de prietenie dintre familiile lor, 
Lawrence, trecînd peste prejudecăţi, se va înţelege per- 
fect cu el mai cu seamă că acest ofiţer din geniu cunoștea 
foarte bine Orientul Mijlociu unde îşi petrecuse o bună 
parte din cariera sa, străbătindu-l în decursul anilor pen- 
tru a întocmi hărți și a delimita frontiere. Newcombe, 
avansat colonel în ultima parte â războiului mondial, va 
avea la un moment dat, în cursul revoltei arabe, sub. 
comanda sa nominală, pe Lawrence, acesta purtind pe 
atunci gradul de maior, 

Newcombe, Woolley și Lawrence, plecaţi la sfîrşitul 
hai ianuarie 1914, din Bersheba, cu cîţiva slujitori arabi, 

vor colinda întreaga Peninsulă Sinai timp de șase săptă- 
mini, însecmnîndu-și pe hărţi pistele pentru cămile, puţurile 
ae apă, puncteie strategice, tot ceea ce ținea de necesităţile 
unei campanii militare în această zonă de deşert. La un 
moment dat, autorităţile militare otomane de la Akaba, 
sesizîndu-se de preumblările „arheologilor“ englezi au 
încercat să pună capăt activităţii lor. Dar Lawrence, con- 
“ducînd cu mult tact discuţiile cu jandarmii turci a știut 
cum să iasă din încurcătură convingîndu-i, cu ajutorul unei 

ume de bani, despre importanţa istorică a descoperirii 
drumului lui Moise de care interlocutorii nici nu aùziseră 
vreodată şi nici nu-i interesa să-l cunoască. Dealtfel, nici 
cei trei agenți de informații. nu acordau prea multă atenţie 
legendelor biblice, în afara camuflajului oferit pentru 
acţiunca lor de spionaj militar. 

Odată misiunea îndeplinită, Lawrence și Woolley s-au 
reintors la Karchemish, pentru a-și relua activitatea lor de 
arheologi. Ei au călătorit pe tinia de-înapoiere a pelerini- 
lor de la Mecca, prin Maan, Damasc, Homs şi Alep. Conti- 
nuînd munca pe șantierul de săpături, Thomas Edward a 
început, ca un divertisment, să scrie o carte despre cele 
şapte mari orașe ale Orientului : Cairo, Bagdad, Damasc, 
Smirna, Alep, Istanbul, Medina pe care a intitulat-o „Cei 
şapte stilpi ai înțelepciunii“, pornind de la un text biblic : 
„Înţelepciunea și-a clădit o casă şi pentru ea și-a tăiat șapte 
stilpi“. Cartea povestea aventurile și impresiile sale din 
frumoasele și strălucitoarele orașe ale Orientului pe care 
avusese prilejul să le viziteze pînă atunci. Pentru Medina, 
unde nu roușise să ajungă, orașele sfinte ale islamului fiind 
interzise creștinilor, își urzise planul să se strecoare, ur- 
mind o caravană de pelerini, travestit într-un conducător 
de cămile. Decianşarea războiului mondial l-a împiedicat 
să-şi realizeze proiectul. Nereușind să termine cartea în- 
cepută, a ars manuscrisul conceput pînă atunci, dar titlul 
îl va păstra dindu-l operei sale de bază care l-a făcut ce- 
lebru ca scriita» : „Cei șapte stilpi ai înţelepciunii“, po- 
vestea marei revolte arabe din desert, lucrare tradusă-în 
numeroase limbi ale pămîntului, în perioada dintre cele 
două războaie mondiale, și care a fost folosită pentru sce- 
nariile a mai multor filme de răsunet despre superspionul 
Lawrence, denumit „regele neincoronat al Arabiei“. 


| “Reintorşi în Anglia, în iunie 1914, Woolley și Lawrence, 
au fost presaţi să publice, din motive politice, raportul lor 
privind explorarea Sinaiului în căutarea „drumului lui 

Moise“, în acel moment nefiind încă clară poziția pe care 
se va situa exact Inperiul otoman în cadrul conflictului 
mondial ce se contura la orizont. „Turcia — menţiona La- 
wrence într-o scrisoare — era foarte iritată în legătură 
cu studiul topografic din Sinai căci ea înţelegea că fusese 
vorba de un studiu militar. Kitchener, care suscitase el 
însuși acest studiu, insista ca Palestine Exploration Fund 
să publice un raport al studiilor noastre arheologice pentru 
a ieși cu fața curată. Woolley și cu mine aveam instrucţiuni 
să facem asta imediat“. 

` Cei doi arheologi se apucară de lucru, dar falsul lor 
raport despre „drumul lui Moise“ deveni inutil odată cu 
începerea conflictului mondial. În schimb, informaţiile și 
hărțile militare întocmite de ei se vor dovedi extrem de 
folositoare statului major britanic în cursul apărării Ca- 
nalului Suez de atacurile armatei otomane, cit şi în timpul 
campaniei din Sinai şi Palestina. 

Imediat după declanşarea războiului, Lawrence şi Wo- 
olley se gindiră să intre într-unul din serviciile lui War 
Office (ministerul de război). Woolley obţinu un brevet de 
ofiter de artilerie şi fu repartizat unui corp de trupe ce 
trebuia să se deplaseze pe frontul din Franţa. Acolo ar fi 
dorit să ajungă şi Thomas Edward, care mai avea trei frați 
ce se pregăteau să plece pe acelaşi front : Robert, cel mai 
în virstă — ca medic; Frank — ca ofiţer de artilerie; 
Will — urma un antrenament pentru observatori de avia- 
ție. Thomas Edward. din cauza taliei sale reduse, la în- 
ceput, a fost refuzat în serviciul activ. Dar la sfirşitul anu- 
lui 1914, atit cl cît şi Woolley şi Newcombe, toţi cei trei 
căutători ai „drumului lui Moise“, au fost trimiși să lu- 
creze la statul major de la Cairo : Thomas Edward La- 
wrence avea acum 2(j de ani şi primise gradul de subloco- 
tenent. În viața sa se deschidea un nou capitol. 


Crucișătorul „Goeben“ își schimbă pavilionul 


Wangenheim, noul ambasador german la Istanbul care-i 
succedase de puţin timp lui von Marschall, promovat în 
centrală; avea în vizită, în acea zi de 11 august 1914, la 
reședința sa de vară din Therapia de pe Bosfor, localitate 
unde de obicei își mutau sediile în sezonul cald toate mi- 
siunile diplomatice ale puterilor europene, pe Morgenthau, 
ambasadorul Statelor Unite. Primul război mondial era în 

plină desfășurare, dar la Istanbul domnea încă liniștea, 
Imperiul otoman declarindu-şi, cel puţin pentru moment, 
neutralitatea. De fapt, guvernul otoman încheiase de la 
2 august 1914 un acord secret de alianță cu Germania, dar 
existența sa era încă ignorată chiar și de membrii cabine- 
tului, în afară de triumviratul Enver-Talaat-Djamal. 

„Figura lui Wangenheim era roșie, ochii săi strălu- 
ceau, nu putea să stea locului, povestea ulterior diplo- 
matul american. Mai în fiecare clipă, se ridica şi privea 
cu neliniște pe deasupra Bosforului, spre stația particu- 
lară de telegrafie fără fir de la Corcovado. 

— Sînteţi preocupat, îi spusei eu ridicîndu-mă, voi re- 
veni altă dată. 

— Nu, nu! mă opri ambasadorul aproape strigînd. 
Doresc să rămineţi acolo unde vă aflaţi. Este o zi mare 
pentru Germania. Rămîneţi și veţi afla noutăţi foarte im- 
portante. - 

Apoi se precipită spre porticul de la intrare şi văzui 
atunci o vedetă venind de la Corcovado. Wangenheim 
cobori alergînd, luă un plic, pe care i-l întinsese un matelot 
și o clipă după aceea năvâli în cameră strigind : 

— I-am terminat ! I-am terminat ! 

— Pe cine ? l-am întrebat eu. 

— «Goeben» şi «Breslau» au trecut prin Dardanele, 
mi-a răspuns el agitînd, în tot acest răstimp depeşa, cu 
exuberanta unui student a cărui echipă tocmai a cîştigat 
meciul. Apoi, înfrînîndu-și entuziasmul, se îndreptă spre 
mine, şi cu degetul arătător întins solemn, ridicîind sprîn- 
cenele, îmi spuse : l 

— Natural, noi am vîndut aceste nave Turciei, și 
adăugă clipind din ochi: amiralul Souchen va intra în 
curînd în serviciul sultanului“. 

Povestea lui „Goeben“ și „Breslau“ începuse cu o 
săptămînă mai înainte. Cele douá vase formau divizia na- 
vală germană din Mediterană, aflîndu-se sub comanda 
amiralului Souchen. „Goeben“, crucișător de bătălie, cu 
un deplasament de 23 000 de tone, şi înarmat cu 10 tunuri 
de 280 m/m, alte 24 de tunuri de calibru mijlociu și infe- 
rior, atingînd o viteză de 29 noduri pe oră, era o navă mo- 
dernă de temut, fiind lansată la apă doar cu trei ani în - 
urmă. ,Goeben“ avea la bord un echipaj de 1013 ofițeri și 
matrozi. „Breslau“, construit cam în același timp cu „Goe- 
ben“, nu era însâ decît un mic crucișător de escortă de 

4 550 de tone, cu 12 tunuri de 105 m,m și un echipaj de 
373 oameni. 

Plecat din Triest, pe atunci port al Imperiului austro= 
ungar, la 29 iulie 1914, „Goeben“ ancora, la 1 august, în 
faţa portului italian Brindisi, unde i s-au făcut greutăți 
în aprovizionarea cu cărbuni. În cursul serii avea să se 
întîlnească, în larg, cu „Breslau“. În noaptea de 3 august, 
cele două nave au ieșit din Strimtoarea Messina îndrep- 
tîndu-se spre coasta franceză a Africii de Nord, pentru a 
ataca'porturile Philippeville și Bâne. Era chiar în ziua în 
care între Franţa și Germania 'se declarase stare de război, 
Înălțind, pentru derută, pavilionul rusesc, „Goeben“ s-a 
apropiât de portul Philippeville, bombardindu-l, timp de 
zece minute, şi retrăgîndu-se imediat ce tunurile franceze, 
din forturile de apărare ale portului, au deschis focul. 

În timp ce se mai afla încă în Strimtoarea Messina, 
întors din raidul corsar,-amiralul Souchen a primit o radio- 
gramă : „3 august 1914. Alianţa cu Turcia îneheiată, 
«Goeben» și «Breslau», îndreptaţi-vă imediat spre Con- 
stantinopole — Statul major general“. Cu o zi înainte, vi- 
ce-amiralul Lapeyrere, care comanda flota franceză din 
Mediterană, primise ordin să părăsească cu navele sale de 
luptă portul Tulon, Două crucișătoare grele britanice, „In- 
defatigabile“ și „Indomitable“, precum și crucișătorul uşor 
„Dublin“ porniseră și ele în urmărirea diviziei navale ger- 
“mane. La 5 august, „Goeben“ și „Breslau“ se aflau în faţa 
portului Messina. Autorităţile italiene i-au atras atenția 
amiralului german că nu poale rămîne mai mult de 24 de 
ore într-un port neutru (În 1914, Italia era încă neutră). 
La 11 seara, amiralitatea germană a avertizat printr-o nouă 
„radiogramă : „Intrarea în Constantinopole nu este încă 
posibilă din motive politice“. La 7 august, crucișătorul bri- 
tanic „Gloucester: a dat de urma fugarilor ajungînd pînă 
la distanţa de 13 km de ei dar, citeva ore mai tîrziu, avea 
să-i piardă din vedere. A început o adevărată vinătoare, 
toate forțele navale aliate dim Mediterană intrînd în 
alarmă. 

La 10 august, dimineața, cele două nave germane își 
făceau apariția, ła intrarea în Dardanele, cerînd să li se 
trimită un pilot. După șapte ore de așteptare, un torpilor 
ture s-a apropiat semnalizînd : „Urmaţi-mă“ ! A doua zi 
ambasadorul german primea știrea că „Goeben“ și „Bres- 
lau“ au trecut Dardanelele îndreptindu-se prin Marea Mar- 
mara spre Istanbul, motivul bucuriei nestăpinite pe care 

Wangenheim avea s-o manifeste față de colegul său amez 
rican. Jocurile erau făcute. Statul otoman ieşea încet, dar 
sigur, din neutralitatea pe care o anunţase la începutul 
ostilităţilor dintre marile puteri europene, îndreptindu-se 
acum, tot mai evident, spre o alianță cu Germania. 

Refuzind cererea âliaților de a expulza crucișătoarele 
germane, guvernul otoman a invocat cumpărarea lor. Cu 
echipaje cu tot. Citeva zile mai tîrziu, „Goeben“ și „Bres- 
lau“ arborînd pavilionul otoman și rebotezate „Sultan Se- 
lim“ și „Medilli“, cu echipajele îmbrăcate în uniforme noi, 
ale marinei otomane, purtind fesuri roșii pe cap, au urcat 
pe Bosfor, oprindu-se î în faţa ambasadei ruse de la Buyuk- 
dere. Acolo, fesurile au fost întocuite cu beretele germane 
de marină. După ce s-a cîntat „Deutschland über alles“ și 
„Die Wacht am Rhein“, fesurile şi-au reluat locurile pe 
capetele proaspeţilor mateloţi. „turci“ şi navele s-au în- 
dreptat spre portul destinat lor. Intrarea celor două cru- 
cișătoare germane, în apele turcești, a făcut să încline de- 
finitiv balanţa ; guvernul de la Istanbul, trecînd în tabăra 
germană, a înăsprit relațiile dintre aliați și Imperiul oto- 
man, a introdus în Marea Neagră o unitâte navală rapidă 
și puternică căreia Rusia n-avea, în acel moment, să-i 
opună ceva asemănător. 

La îndepărtarea definitivă a Imperiului otoman de An- 
tantă, un rol nefast l-a jucat o eroare diplomatică a Angliei. 
Cu puţin înainte de începerea războiului, pe șantierele 
britanice erau gata de lansare două nave de război coman- 
date de marina otomană și care fuseseră plătite prin sub- 
scripție populară. Dacă ele ar fi fost trimise, imediat, la 
Istanbul, sub pavilion otoman și cu echipaj britanic, pro- 
babil că în acest caz cursul istoriei s-ar fi derulat într-un 
mod diferit. Dar guvernul de la Londra a procedat altfel 
permiţind amiralităţii să-și însușească cele două nave și 
să le încorporeze în flota britanică, ceea ce a însemnat o 
profundă jignire adusă poporului turc. Confiscînd aceste 
vase, Anglia a pierdut orice argument privind prezența 
la Istanbul a misiunii sale navale, în frunte cu amiralul 
Limpus ce instruia flota turcă. La scurt timp, acesta a fost 
obligat să se întoarcă acasă. 

Germanii, care controlau de mai ; multă vreme armata 
terestră, aveau acum ocazia să preia și dirijarea flotei oto- 
mane. Generalul Liman von Sanders sosise la Istanbul 
încă din 1913, însoţit de o numeroasă misiune militară 
germană chemată să instruiască și sá comande direct ar- 

mata otomană. Această misiune se va umila rapid, luînd 
mari proporții, după episodul „Goeben“ și „Breslau“, in- 
îluenţa germană atingînd o cotă extrem de înaltă. Amba- 
sadorul american Morgenthau povestește că ministrul de fi- 
nanțe turc, Djavid Bey, de orientare profianceză, întîl- 
nindu-se peste cîteva zile cu ambasadorul belgian i-a spus : 
„Am pentru dv. o ştire teribilă. Germanii au luat Bruxel- 
les“. La care ambasadorul belgian i-a replicat : „Și eu. am 
una mai teribilă pentru d-ta, dragul meu prieten. Germanii 
au luat Constantinopole“. 

Triurnviratul Enver-Talaat-Djemal, care conducea efec- 
tiv guvernul, împingea imperiul tot mai mult spre război 
alături de Germania. Manifestind opinii diferite, Djavid 
Bey — evreu musulman, ministru de finanţe Mahmud 
— un circasian, ministrul lucrărilor. publice, Bustany 
Efendi — un arab creștin, ministrul comerţului și Oskan 
Efendi — un armean, ministrul poștelor, se retrăseseră 
cu toţii din guvern. Acum rămăseseră la cîrmă cu puteri 
dictatoriale, Talaat — în funcţia de mare vizir; Enver 
— ministru de război, Djemal — ministru al marinei, de 
ei depinzind întreaga politică internă și externă a impc- 
riului. Enver, care își completase studiile militare în Ger- 
mania şi avea mulţi prieteni printre ofiţerii prusaci, era 
pentru război, cu orice preţ, se înţelege alături de Reichul 
lui Wilhelm. Talaat, nefiind militar de meserie, se arăta 
ceva mai rezervat iar Djemai ezita să- -şi definească clar 
poziția.. Anglia şi Franţa mai aveau încă simpatizanți în 
rîndurile intelectualității otomane și chiar ale ofițerimii. 
Dar presiunile germane, pentru a determina ieşirea din 
neutralitate a Imperiului otoman, deveneau tot mai per- 
sistente. f 


Invitat la un dejun hotărîtor de către ambasadorul ger- 
man, Enver îi sublinia în răspunsul scris pe care i-l tri- 
misese : „Dacă numai Talaat și cu rune acceptăm invi- 
tația dv., aceasta înseamnă că va fi pace., Dacă vine și 
Djemal atunci sigur va fi război“. Djemal luă parte la 
dejun și cîteva zile mai târziu, crucișătorul de luptă „Goe- 
ben“, sub pavilion otoman, ajuns în fața Sevastopolului, la 
29 octombrie 1914, susținu un viu duel de artilerie, circa 
o jumătate de oră, cu torturile ce protejau portul, retră- 
gîndu-se apoi, în larg, urmărit de torpiloare ruseşti. În 
același timp, „Breslau“ bombarda Novorossiskul incen- 
diind mai multe clădiri iar o altă navă de război otomană 
(crucișătorul „Hamidieh“ fost ,„Branderburg“) deschidea 

focul împotriva portului Odessa scufundînd o canonieră 
rusească și avariind un pachebot francez. În faţa acestor 
acte de ostilitate, Rusia va rupe relaţiile cu Sublima Poartă, 
starea de beligeranţă dintre cele două imperii devenind 
un fapt împlinit. La 3 noiembrie, Franţa și Marea Brita- 
nie declarau, la rindul lor, război guvernului de la 
Istanbul. 

Armata otomană era slab pregătită de luplă, organiza- 
rea și echiparea sa lăsînd mult de dorit. Misiunea militară 
germană, care preluase toate îriiele, făcea eforturi preci- 
pitate pentru a pune pe picior de război armata, împrăş- 
tiată prin toate colţurile imperiului, care era formată din 
19 divizii de infanterie, şase de cavalerie şi 67 escadroane 
hamidiene, recrutate dintre membrii triburilor nomade 
din Asia, echipate pe cheltuiala sultanului. Zi de zi, alți şi 
alţi instructori germani soseau la Istanbul pentru a lua în 
primire mulțimile pe jumătate înfometate de recruți ce 
se scurgeau neîncetat din fundul Asiei Mici spre a fi pre- 
gătite să servească la abatorul războiului. Enver vroia să 
ridice cit mai repede o armată din nimic. Tot ceea ce putea 
servi acestui scop se înfăptuia cu brutalitate : turmele de 
oi ale unor ferme erau rechiziţionate pînă la ultimul 
animal ; depozitele comerciale treceau cu marfă cu tot în 
patrimoniul armatei, care lua cu japca ceea ce considera 
că-i este necesar, i 

La încheierea mobilizării, armata otomană număra 
1 170 000 de oameni. Dintre aceștia, 400 000 aveau să piară 
pe cîmpurile de luptă din diverse regiuni ale imperiului. 
Şi alături de ei, nu vor mai apuca sfîrşitul războiului alte 
sute şi sute de mii de oameni din rîndurile populaţiei ci- 
vile decimate de foamete și molime, de masacrele nebunești 
ordonate împotriva unor minorităţi naţionale, pînă atunci 
loiale regimului „Junilor Turci“ — aşa cum s-a întîm- 
plat cu armenii şi chaldeenii creștini din Mesopotamia. 
Războiul, început mai mult dintr-un capriciu al juntei de 
la putere, impulsionată de presiunile şi manevrele diploma- 
tice germane, avea să se sfirșească, pentru Imperiul oto- 
man, cu o înfrîngere zdrobitoare, conducind la prăbuşire 
și dezmembrare totală, pe ruinele sale urmînd să se clă- 
dească noua Turcie republicană și viitoarele state arabe 
independente. 


Primele operaţiuni de război se desfășurau destul de 
nefavorabil pentru armata otomană. Încă de la început, 
două divizii turcești fură puse într-o situaţie dificilă pe 

frontul cu Rusia deschis în Caucaz, trupele ţariste apro- 
piindu-se de Erzerum. În același timp, o brigadă indiană 
și alta de pușcași marini englezi puseseră mina pe cîteva 
puncte strategice în Zona Golfului, ocupiînd imoortantul 
port irakian Basra, de la vărsarea lui Shatt-El-Arab. În- 
ceputul anului 1915 se dovedi și mai dezastruos pentru 
otomani, care aveau să sufere o grea înfrîngere pe frontul 
din Caucaz, unde corpul 9 de armată a fost luat în între- 
gime prizonier iar corpul a! 10-lea cra pus pe fugă ; în 
sfîrșit, la Arbagan veni rîndul corpului 1 de armată să fie 
complet decimat. La 17 ianuarie, ruşii capiurară toată ar- 
tileria corpului 11 luînd și 5 000 de prizonieri. 

După un prim bombardament, la 3 noiembrie 1914, .al 
forturilor ce apărau intrarea în Dardanele, în februarie 
anul următor se produse un al doilea atac la care parti- 
cipă întreaga flotă anglo-franceză din Mediterană de sub' 
comanda amiralului Carden, anunţind operațiunea de mare 
amploare a debarcării aliate în Peninsula Gallipoli. 

Căutînd să găsească ceva, pentru a oferi cît de cît o 
satisfacție opiniei publice interne, nemulțumită de per- 
spectivele sumbre în care se desfășura războiul, marele stat 
major de la Istanbul proiectă, la începutul anului 1915, 
o expediție asupra Canalului Suez, avînd ca obiectiv tâie- 
rea acestei importante căi de comunicații dintre metropola 
britanică și imperiul său colonial din Asia și reocuparea 
Egiptului, aflat încă formal sub suzeranitatea otomană. Cu 
conducerea acestei operațiuni strategice se însărcină în- 
suşi unul din membrii triumviratului de la putere, Djemal 
Pașa, ce devenise între timp, la Damasc, unde își stabilise 
comandamentul, un fel de vicerege, cu puteri discreţio- 
nare, asupra întregului Orient Arab. . 


Atac la Canalul Suez 


Englezii stăpineau efectiv Egiptul încă din 1882, păzind 
cu atenție Canalul Suez, arteră indispensabilă pentru ei 
atit din punct de vedere economic cît și militar. Sublima 
Poartă menținea doar teoretic suzeranitatea sa asupra 
Țării Nilului, primind un tribut simbolic anual. Kedivul 
Abbas Hilmi, suveranul nominal al Egiptului, era favora- . 
bil otomanilor și la începerea războiului va rămîne la 
Istanbul refuziînd să se mai întoarcă acasă. În această si- 
tuație, autoritățile britanice de la Cairo procedară cu fer- 

mitate : vechiul kediv a fost detronat şi înlocuit cu un- 
chiul său, prințul Hussein, acordiîndu-i-se acestuia titlul 
de sultan ; se institui legea marțială și Egiptul fu pus sub 
protectoratul oficial al Marii Britanii. 

Pentru a menţine ordinea și a apăra Canalul Suez, en- 
glezii dispuneau de circa 100 000 de oameni, în mare parte 
proaspăt recrutaţi, în special din India, Australia și. Noua 
Zeelandă. Cele mai multe dintre trupe erau concentrate 
pe malul vestic al Canalului, generalul A. Wilson, coman- 
dantul sectorului, lăsînd pe celălalt mal, în Sinai, doar cî- 
teva slabe detaşamente indiene de acoperire. 

La organizarea expediției împotriva Canalului Suez, un 
rol important l-a avut colonelul bavarez Kress von Kres- 
senstein, șeful de stat major al corpului 8 de armată oto- 
man, comanda supremă aparţinind însă lui- Djemal Pașa, 
ministrul marinei, guvernatorul militar al Siriei şi membru 
al triumviratului aflat la conducerea efectivă a imperiu- 
lui, om extrem de ambițios şi dur; pe atunci în vîrstă de 
43 de ani. i 

Spre sfîrşitul lui ianuarie 1915, două corpuri de armată 
compuse din trupe arabe și anatoliene, în total 20 000 de 
infanteriști, sprijiniți de nouă baterii de campanie și un 
obuzier greu tras de boi, un corp de mehariști (cavalerie 
pe cămile) și auxiliari beduini, se adunară la Bersheba, în 
marginea deșertului. Înaintarea se va desfășura numai în 
cursul nopţii pentru a nu atrage atenția. Etapele sale fu- 
seseră bine pregătite de Kress von Kressenstein, acesta 
relatînd în memoriile sale că în tot cursul deplasării n-a 
pierdut nici un om și nici un animal. Distanţa de 300 km 
pină la Canalul Suez a fost acoperită în mai puţin de 
zece zile. l 

Forța expediționară era organizată pe trei coloane: 
două detaşamente — unul urmînd drumul litoralului me- 
diteranean, altul îndreptîndu-se spre Suez prin sud — 
fuseseră destinate să efectueze. operaţiuni de diversiune ; 

` coloana principală mărșăluia pe drumul central din Sinai 
avind ca obiectiv atingerea Canalului în zona Ismailia. 

În “zorii zilei de 3 februarie, Djemal Pașa trimise la 
atac divizia 25-a de infanterie, formată din arabi, consi- 
derînd că va reuși o lovitură rapidă, prin surprindere. Dar 
comandamentul britanic fusese avertizat la timp de înain- 
tarea armatei otomane, de către hidroavioanele îranceze 
cu baza la Canalul Suez ce reușiseră să depisteze înainta- 

rea coloanei inamice cu două zile mai înainte. Circa 1 200 
de soldați otomani, încercînd să treacă Canalul, între 
lacurile Tismah și Amer, pe bacuri de aluminiu furnizate 
de germani, fură repede împrăștiați de tirul mitralierelor 
britanice și ale tunurile de pe navele de război franceze, 
„Requin“ și „d'Entrecasteaux“, aflate în acea zonă a Ca- 
nalului Suez. Situaţia începu să devină tragică pentru ar- 
mata lui Djemal, separată de baza sa de pornire printr-o 
întinsă zonă de pustiu. La nord și la sud, atacurile de di- 
versiune n-avură nici ele un suces mai mare decit atacul 
principal din sectorul central. În seara aceleiași zile de 
3 februarie, de acord cu colonelul von Kressenstein, Dje- 
mal Pașa decise să-și dezangajeze forțele şi să se retragă 
fără a mai arunca în luptă regimentele anatoliene. 
„Xomandamentului britanic, care dispunea de o exce- 

+Zentă cavalerie australiană, i se oferea o ocazie nesperată de 
a zdrobi adversarul aflat în dificultate. Dar imobilismul 
modului de a purta războiul al șefilor militari englezi îi 
frustră de o victorie decisivă, armata lui Djemal desprin- 
zîndu-se liber, fără a fi urmărită şi deranjată de inamic. 
După un marş extenuant, de-a latul Peninsulei Sinai, tru- 
pele otomane se reîntoarseră la bazele de plecare. Aven- 
tura la Canal costase viața a circa 1 500 de oameni. Două- 
zeci și patru de ore de la declanşarea atacului, traficul 
între Suez și Port Said a fost reluat normal. Britanicii 
înregistraseră pierderi minime : doar 150 de oameni. 

Unul din motivele principale ale insuccesului lui Dje- 
mal Pașa a rezultat din faptul că expediţia sa își propu- 
sese scopuri prea ambiţioase. Dacă ea ar fi urmărit doar 
scoaterea din funcțiune a unei porţiuni importante a Ca- 
nalului, probabil că ar fi avut cîştig de cauză, aducînd 
prejudicii grave intereselor economice și militare ale bri- 
tanicilor. Djemal, însă, visa să recucerească Egiptul şi să 
reînvie Imperiul islamic din timpul cuceririlor arabe. El 
credea că la simpla apariţie a armatei sale, egiptenii se vor 
răscula și britanicii vor fi prinși între două focuri. Dar 
acest lucru nu s-a întîmplat pentru că locuitorii Țării 
Nilului n-aveau nici un interes să schimbe un stăpînitor cu 
altul, în condiţii de război și în cursul unor operaţiuni 
militare care promiteau să transforme Egiptul în cîmp de 
pătălie. ° 

Reîntorcîndu-se cu trupele sale în Siria, de unde o bună 
parte vor fi dirijate foarte curînd la abatorul de la Gal- 
lipoli, Djemal a lăsat în urma sa pe von Kressenstein cu 

trei batalioane de infanterie, două baterii de artilerie şi 
un escadron de cămilari. Cu acest detașament redus, colo- 
nelul bavarez avea să hărţuiască, un timp, pe apărătorii 
Canalului, ţinînd în continuă alertă o sută de mii de oa- 
meni și făcîndu-le viaţa dificilă. Dar efectivele sale erau 
destul de reduse spre a constitui un pericol real pentru 
sistemul de apărare al Canalului, mărginindu-se doar la 
raiduri sporadice și la ciocniri cu cavaleria australiană și 
detașamentele de infanterie indiene, de pe malul estic. 

Lawrence care sosise la Cairo, cu o lună înainte de 
atacul întreprins, de Djemal Pașa, menţiona într-o scri- 
soare datată 20 aprilie 1915 : „Canalul rezistă în continuare 
bine şi noi am uitat cele ce s-au întîmplat. Turcia, dacă 
ar acţiona inteligent, ar face mai des cîte o incursiune 
pentru a hărțui garnizoana care este enormă, greoaie și 
trozneşte atît de tare din toate încheieturile încît îi trebuie 
opt ore pentru a se pune în mișcare, așa că este comod 
să faci un raid, să arunci cîte o bombă și repede să te re- 
tragi fără a fi prins“, Luptele de pe Canal şi strategia co- 
lonelului bavarez îi inspirară reflecţii utile pentru activi- 
tatea sa de viitor. El putuse constata, concret, cît de vul- 
nerabilă este o cale de comunicaţie într-o ţară de deșert 
şi cit.de numeroase efective sînt necesare pentru a o 
proteja. 

Reflecţii asemănătoare avea să-i Prilejuiască, puţin 
mai tîrziu, o misiune a sa pe lîngă trupele britanice care 
luptau în deșertul libian împotriva răsculaților senussii. 
La începutul anului 1915, agenţi otomani și germani reu- 
șiseră să pună la cale o revoltă a triburilor nomade și a 
locuitorilor din oazele Saharei orientale.  Răsculaţii nu 
amenințau serios Egiptul dar creară englezilor dificultăţi 
iritante imobilizînd, pentru combaterea lor, oameni și ma- 
terial de război. Era uimitor de văzut cum cîţiva beduini 
rătăcitori obligau o armată, de prim rang, bine înarmată. 
și echipată, ca cea britanică, la eforturi atit de considera- 
bile. Cit timp răsculații senussii întreprinseră împotriva 
englezilor doar acţiuni de gherilă, ei reușiră să-i deranjeze 
destul de mult. Dar cînd statul major otoman avu ideea 
nefericită de a trimite pe Jaffar Pașa, un colonel de ori- 
gine arabă, ca să-i organizeze pe răsculați într-o armată 
regulată, toată întreprinderea se îndreptă spre fiasco. En- 
glezii întilnind în faţa lor un adversar ce încerca să ducă 
lupta după model european, îl zdrobiră cu ușurință, în 
cursul unei singure bătălii, luîndu-l prizonier și pe Jaffar 

Pașa, (ulterior acesta avea să se alăture cauzei aliaţilor, 
devenind general și șef de stat major al armatei arabe în 
cursul marei revolte împotriva otomanilor). 

Din această aventură, Lawrence trase concluzia că în- 
tr-o ţară de deşert, un pumn de oameni îndrăzneți, înar- 
mați chiar și numai cu puști învechite, produc mai multă 
neliniște unei armate de ocupaţie, ucigînd şantinele şi in- 
terceptind convoaie de aprovizionare, decît un inamic in- 
struit pentru o bătălie organizată, tactică ce avea s-o folo- 
sească și el în 1917—1918, în spatele armatei otomane din 
Orientul Arab. d 

Atacul întreprins de armata otomană în februarie 1915, 
pe Canalul Suez, produsese multă emoție în Europa. El 
arătă englezilor că nu se pot cantona în defensivă. Pentru 
a degaja Canalul și a redeschide, dacă era posibil, Strîm- 
toarea Dardanelelor, se contura necesitatea unui contra- 
atac decisiv prin care să se încerce scoaterea definitivă din 
luptă a Imperiului otoman. În ciuda dificultăţilor de pe 
frontul din Franţa, ce solicita tot mai multe trupe, sta- 
tele majore britanic și francez studiau planurile unei ofen- 
sive în Levant, 

La 25 noiembrie 1914, Winston Churchill, subsecretar de 
stat la ministerul de război, într-un expozeu prezentat în 
fața consiliului de miniștri, avea în vedere declanşarea 
unei operațiuni în sudul Asiei Mici, în regiunea Alexan- 
dretia. Calea ferată între Istanbul şi Siria nu era încă ter- 
minată, tunelurile de la Ammanus nu fuseseră încă stră- 


punse şi statul major otoman är fi avut mari greutăţi în. 


a trimite trupe și material pe teatrul de operaţiuni. O -de- 
barcare reușită în nordul Siriei ar fi rupt în două Imperiul 
otoman și în aceste condiţii aliații puteau ocupa cu uşu- 
rință întreaga Sirie, inclusiv Palestina, Arabia și Mesopo- 
tamia ; Canalul Suez fiind pus astfel la adăpost în fața 
oricărei primejdii. Statul major francez era mai puţin fa- 
vorabil unui astfel de proiect ; exista în sînul său temerea 
că britanicii punînd piciorul în această regiune, în care 
Franța păstra încă destulă influenţă, ei nu se vor mai re- 
trage. Pentru francezi ar fi fost preferabilă o campanie în 
Balcani, avind ca scop izolarea Germaniei de aliatul său 
oriental, în acest caz venindu-se și în ajutor Serbiei. 

_ Amiralitatea britanică preconiza un atac naval concen- 
trat la Dardanele, urmat de o debarcare la. Istanbul, opera- 
țiune asupra căreia se vor opri pînă la urmă aliaţii declan- 
șind-o, în a doua parte a lunii februarie 1915, printr-un 

puternic bombardament împotriva forturilor ce, străjuiau 
intrarea în Dardanele. La 26 februarie, urmă un alt bom- 
bardament naval, care reduse la tăcere forturile exteri- 
oare. Trei săptămîni mai tîrziu, flota anglo-franceză dez- 
lănţui un al treilea bombardament, de data aceasta asupra 
forturilor interioare de la Tahsnak. Riposta artileriștilor 
turci, în ciuda lipsei de muniții şi a materialului învechit 
— o baterie avea tunuri datînd din 1878 iar alte două ba- 
terii erau formate din niște adevărate piese de muzeu, 
model 1835 — va fi extrem de dîrză. Patru din cele 16 
cuirasate aliate ce participau la operaţiune, fură scufun- 
date. Dar și apărarea otomană a intrării în strimtoare era 
scoasă din luptă. La Istanbul domnea panica, guvernul pre- 
gătindu-se să se evacueze în Asia Mică, iar populaţia aştep- 
tînd, cu sufletul la gură, să vadă flota inamică ivindu-se 
în fața orașului. Flota anglo-franceză nu va insista și va 
face cale întoarsă ratînd astfel momentul propice pentru 
a cîștiga' partida. Va urma lunga și costisitoarea expedi- 
ție terestră. din Peninsula Gallipoli, latura europeană a 
Strîmtorii Dardanelelor, încheiată cu grele pierderi şi re- 
zultate nule pentru aliaţi. Spre sfîrşitul lui aprilie 1915, 
trupe britanice vor debarca în extremitatea sudică a pen- 
insulei angrenîndu-se într-o bătălie disperată, luptele din 
următoarele trei luni din acest sector fiind printre cele 
mai înverșunate din tot cursul primului război mondial. În 
august, sosirea de noi întăriri pentru corpul expediționar 
permisese crearea unui nou cap de pod în sud-vestul pen- 
insulei, dar frontul va continua să bată, mai departs, 
pasul pe loc, devenind clar, pe zi ce trecea, că operațiunea, 
în ansamblul ei, era sortită eşecului. În aceste condiţii, co- 
mandamentul anglo-francez decise evacuarea trupelor sale 
din Peninsula Gallipoli, ceea ce se realiză treptat între 8 
decembrie 1915 și 9 ianuarie 1916. Din cei 600 000 de oa- 
meni ce fuseseră angajaţi pe frontul de la Gallipoli, 210 000 
vor fi pierduţi. Bătălia pentru Orient va trebui să-şi gă- 
sească alte teatre de operaţiuni, ea mutîndu-se treptat în 
Mesopotamia, Arabia și Palestina și luînd sfîrșit abia cu 
cîteva zile înainte de încheierea primului război mondial, 
cînd armistițiul de la Mudros va consemna capitularea ar- 
matelor otomane. 


Capitolul al IV-lea 


REVOLTĂ ÎN DEȘERT 


Arab Bureau din Cairo 


Odată cu declararea stării de război dinlre Imperiul 
„britanic și cel otoman, Cairo fusese transformat într-o 
adevărată tabără de război, toate hotelurile fiind rechizi- 
ționate pentru diverse servicii operative sau administra- 
tive ale armatei engleze, oglindind spiritul birocratic al 
organizării trupelor din afara metropolei. Comanda armatei 
britanice din Egipt era exercitată de generalul Maxwell 
despre care se spunea că ar fi fost un om drept, foarte 
muncitor, bun cunoscător al Orientului, dar lipsit de scîn- 
teia geniului militar în condiţii de război. Pentru a apăra 
Canalul Suez și a menţine ordinea în ţară, el crease un 
organism greoi și complicat, plasînd majoritatea efective- 
Jor într-o zonă îngustă a deltei Nilului și de-a lungul căii 
de apă ce leagă Mediterana de Marea Roșie și lăsînd spa- 
tiul larg al Peninsulei Sinai liber înaintării nestînjenite a 
inamicului. De aceea, se zicea, în ironie, că nu armata en- 
gleză apăra Canalul ci invers, Canalul apăra pe cei 100 000 
de soldaţi britanici înșiruiți pe malul său vestic. 

Dacă Sir John Maxwell deţinea, în acel timp. întreaga 
putere militară, șeful administraţiei civile era Sir Henry 

Mac Mahon, cu idei mai pragmatice, și care a reușit să în- 
țeleagă, în scurt timp, importanța sprijinirii unei revolte 
arabe în spatele frontului otoman, ducînd tratative în acest 
sens cu notabilităţile din Hedjaz unde se va aprinde în 
1916 flacăra insurecției. Sir Reginald Wingate, al treilea 
personaj britanic important de la vest de Suez, comanda, 
în Sudan, armata anglo-egipteană de ocupaţie, purtînd 
titlul de „Sirdar“, ceea ce îngloba atît atribuţii militare 
cît și civile, ; 
Cînd, Lawrence, Woolley şi Newcombe au ajuns la 
Cairo, spre sfîrşitul anului 1914 şi începutul lui 1915, In- 
telligence Service din capitala egipteană era în plină or- 
ganizare. Maxwell numise în fruntea serviciului secret 
militar și civil pe colonelul Gilbert Clayton, un ofiţer de 
artilerie detașat din armata. Sudanului, care, îndeplinind 
în trecut diverse funcţii în aparatul administrativ, cunoştea 
bine resorturile vieţii politice din lumea musulmană. El 
lăsă întreaga libertate echipei trimise de la Londra, numă- 
rînd în rîndurile sale, în afara celor trei căutători ai „dru- 
mului lui Moise“, pe Philip Graves, ziarist, fost corespon- 
dent al lui „Times“ în Turcia, și Audrey Hebert, membru 
al parlamentului, cărora li se vor alătura şi alte personaje, 
printre care şi directorul lui Ashmolean Museum din Ox- 
ford, Hogarth, conducătorul săpăturilor arheologice de la 
Karchemish. Acesta din urmă fusese mobilizat în Royal 
Navy Volontary Reserve, unde primise gradul de căpitan 
de corvetă fiind trimis apoi în Egipt pentru a lucra în ser- 
viciile lui Clayton, cu grad de maior. © 
Echipa lui Clayton se instală în hotelul „Savoy“ din 
Cairo, trecînd imediat la treabă. Newcombe organiză 
serviciul de spionaj ; Woolley pe cel de propagandă: 
Audrey Hebert fu însărcinat cu poliţia politică. Lawrence 
era, în principiu, ofițer cartograf, dar avea și alte mi- 
siuni. El descifră împreună cu Clayton ordinea de bătaie 
a inamicului și elaboră un manual pentru uzul ofiţerilor 
în campanie. În vederea obţinerii de informaţii necesare 
muncii sale, Lawrence se va ocupa personal de intero- 
garea prizonierilor. „Philip Graves şi Lawience petre- 
ceau printre prizonieri cea mai mare parte a timpului lor 
şi ajunseseră să știe mai mult despre armata turcă decît 
înşişi comandanții turci“ avea să scrie mai tirziu New- 
combe. Lawrence păstra în memorie din peregrinările sale 
anterioare prin Orient, cele mai mici detalii și cînd acest 
ofiţer englez vorbea cu un prizonier otoman despre satul 

său citind nume de notabilităţi ale ținutului şi menţionind 
amănunte privind familiile acestora și rudele lor, soldatul 
inamic, de regulă un ţăran analfabet, nu mai reușea să 
mintă și povestea tot ceea ce știa. 

Se pare că de-abia sosit în Egipt, Lawrence reuşise să 
stabilească destul de repede contactul cu amicii și agenții 
pe care-i lăsase în Siria. După toate aparențele, el era or- 
ganizatorul unei rețele de spionaj în această ţară de care 
avea să se ocupe și în continuare păstrînd o strinsă le- 
gătură cu agenţii săi, pe tot parcursul războiului. Dintr-o 
scrisoare trimisă la 15 ianuarie 1915, din Cairo, lui Ho- 
garth, adică la mai puţin de o lună după sosirea sa în 
Egipt, se poate desprinde mai precis unele aspecte ale 
misiunii ce o îndeplinea. Lawrence era în măsură, atunci, 
să-i indice prietenului său din Oxford, toate posturile în 
care fuseseră afectați armatei otomane arheologii germani 
(şi ei cu activități duble) pe care îi întilnise în cursul ṣe- 
derii în Siria înainte de război. Lawrence cunostea, de 
asemenea, la amănunt, ceea ce se petrecea la Karchemish, 
inclusiv numele lucrătorilor indigeni. rămași paznici la 
șantierul abandonat. - ; 

Din primele săptămîni ale activității sale la Cairo, 
Lawrence devenise o rotiță extrem de importantă în angre- 
'najul lui Clayton și oricît de mari ar fi fost calitățile sale 
era totuși de mirare câ un simplu sublocotenent putea să 
se bucure de o autoritate atit de complexă, ceea ce lasă 
să se subînţeleagă că, încă din acea perioadă, Thomas Ed- 
ward avea legături directe cu personaje politice și militare 
de la Londra, trimițindu-le informaţii fără a le mai trece 
prin statul major de la Cairo. El purta o corespondenţă 
permanentă cu Hogarth, înainte ca acesta să vină la 
Cairo. Or, Hogarth ocupa, în acel moment, un post impor- 
tant într-un serviciu de informaţii şi era legat printr-o 
strînsă prietenie de Sir Edward Grey, pe atunci miniștru 
al afacerilor externe. Lawrence avea, probabil, și alţi amici 
în serviciile respective din Anglia, deoarece, odată Ho- 
garth trimis la Cairo, Thomas Edward și-a păstrat, în mod 
evident, contactele independente fie cu War Office, fic 
cu Colonial Office, fie cu statul major imperial. Nu s-a 
aflat niciodată numele personalităților cu care era în legă- 
tură, dar numai existența unui fir direct este de natură să 
explice laturile ascunse ale carierii lui în Egipt și în alte 
părţi unde va ajunge în anii războiului. “ 

In 1915, Inteligence Service din Cairo, continuîndu-și 
linia sa politică în direcţia separării Istanbulului de popu- 
laţiile din Arabia, se străduia să atragă în joc pe micii su- 
verani semiindependenţi de pe coasta estică a Mării Roşii. 
În martie al aceluiași an, Lawrence şi Newcombe s-au 
deplasat la Kunfida, între Djeddah și Aden, unde îşi avea 
reședința Idrissi, emirul ținutului Assir, pentru a încerca 
să-l determine să se revolte împotriva otomanilor. Idrissi 
ezita, neavînd curaj să se ridice împotriva forţelor otomane 
care, de bine de rău, continuau să controleze aproape în- 
treaga Arabie, prin garnizoanele cantonate în diverse 
puncte fortificate. Lumea arabă nu era încă pregătită de 
revoltă şi, în plus, strategia: Întelligence Service-ului din 
Cairo se afla în divergență cu politica guvernului Indii- 
lor, de care depindea operaţiunile în Marea Roşie, acesta 
considerînd că exaltindu-se sentimentul de independenţă 
în Arabia se risca pericolul unor tulburări din partea in- 
dienilor musulmani, impacientaţi de tutela englezească. 

La sfîrşitul lui 1915, Lawrence va juca un rol mai puţin 
cunoscut, în operaţiunile de pe frontul Caucazului, ce se 
pare că a ajutat mult la cucerirea Erzerumului de către 
armata rusă. La mijlocul lui octombrie, trupele marelui 
duce Nicolae, sprijinite în înaintarea lor de rebelii ar- 
meni, reușiseră să ajungă în preajma acestui oraş și să-l 
înconjoare. Lawrence, care, încă de cînd era la Karche- 
mish, întreţinuse. legături cu autonomiștii armeni, va fur- 
niza la cererea prietenilor săi de ia Londra, numele unor 
ofițeri ce comandau trupele otomane asediate și care apar- 
țineau unor organizaţii naționaliste armene și arabe. Lon- 
dra transmisese comunicările de rigoare la Petrograd, 
făcîndu-se astfel posibilă contactarea la fața locului a ofi- 
terilor armeni și arabi indicaţi de Lawrence, ceea ce va per- 
mite trupelor ruseşti să intre în Erzerum fără a trage un 
foc de armă. 

În martie 1916, 'Thomas Edward, care era acum căpi- 
tan, -primind instrucțiuni secrete direct de la Londra, se 
“eplasă, împreună cu Audrey Hebert, în Mesopotamia, cu 
misiunea de a încerca să salveze armata britanică, încon= 
jurată de trupele otomane, la Kut El-Amara, pe cursul in- 
ferior al fluviului Tigru. 

Britanicii debarcaseră pe teritoriul actualului Irak, în 
noiembrie 1914, sub comanda generalului Nixon, ocupînd 
portul Bassra. Anul următor, armata britanică continuă 
înain.area 'avîind ca obiectiv cucerirea Bagdadului. Dis- 

tanţa de la ţărmul Zonei Golfului şi pînă la vechea capi- 
tală a califilor arabi măsura 800 km, pe care trupele bri- 
tanice trebuia s-o străbată prin regiuni mlăștinoase, 
inospitaliere sau prin zone aride de deșert. La 28 septem- 
brie 1915, divizia a 6-a britanică purtă o bătălie inverșu- 
nată împotriva armatei otomane, formată îndeosebi din 
soldaţi arabi, la 160 km de Bagdad, în apropierea orașului 
Kut El-Amara. Automobilele blindate, aviația şi canonie- 
rele fluviale intrară în acţiune înfringînd rezistenţa ina- 
mică. A doua zi, cavaleria engleză ocupă Kut-El-Amara, 
întreaga armată britanică continuindu-şi apoi înaintarea 
de-a lungul Tigrului. Dar la 22 noiembrie, ajungind în 
preajma ruinelor antice -ale capitalei sasanizilor de la 
Ctesiphon, nu departe de capitala irakiană, cei 20 000 de 
oameni ai generalului Townsend, ce conducea acum ope- 
raţiunile, dădură peste corpurile de armată 12 şi 13, for- 
mate din trupe anatoliene care veniseră de la Bagdad și 
Mossul, sub comanda unui tînăr general turc, Kallil Pașa. 
însoţit și sfătuit de bătrînul felmareşșal prusac von der 
Golz, vechiul reorganizator al armatei otomane. De data 
aceasta, sorții bătăliei fură nefavorabili britanicilor, Town- 
send pierdu 4 000 de oameni, fiind nevoit să se retragă pre- 
cipitat, cale de 125 km, pentru a se închide în orașul Kut 
El-Amara ce va fi repede înconjurat de soldații lui Kallil 
Paşa comandați, în mare parte, de ofiţeri germani. Astfel 
începu lungul calvar al garnizoanei de la Kut El-Amara. 
Eforturile repetate ale corpului expediționar britanic, de 
a-i despresura pe camarazii lor asediați, se dovediră za- 
darnice, pierderile fiind extrem de ridicate de fiecare dată. 

Cînd trecu şi iarna, fără să se găsească nici o soluţie 
dramei trăite de garnizoana înfometată și lipsită din ce în 
ce mai mult de muniție, War Office, încercă, cu disperare, 
o ieşire din situaţia creată, trimiţîndu-i pe Lawrence şi 
Hebert să negocieze cu Kallil Pașa eliberarea armatei în- 
cercuite. Cei doi ofițeri englezi debarcară la Bassra, apoi, 
urcînd de-a lungul 'Tigrului, ajunseră la linia frontului. 
Statele majore ale corpului expediționar erau instalate pe 
nave ancorate în apele" fluviului, în timp ce trupele com- 
batante înotau în noroi pe mal, decimate de febră, dezin- 
terie, fiind înregistrate chiar şi cazuri de holeră. 

Șelii armatei din Mesopotamia primiră destul de -ina- 
mica! sosirea celor doi emisari de la Cairo. Ei ignorau rolul 
şi instrucţiunile exacte ce lc aveau aceştia. Mulţi dintre 
ofiţerii comandanţi sperau să rupă, prin forţa armelor, 

cercul înconjurător al asediatorilor și să elibereze ga:ni- 
zoana Kut-ului. Ei bănuiau că Lawrence şi Hebert veni- 
seră să negocieze retragerea turcilor, ceea ce li se părea pu- 
(in cavaleresc, contrar spiritului şi tradiţiilor armatei 
britanice. . 

„Sosirea mea nu satisfăcea deloc pe şefii armatei în 
campanie. Doi generali avură bunăvoința să îmi explice 
că misiunea mea (pe care n-o cunoşteau deloc) cra dez- 
onorantă pentru un ofițer (ceea ce nici nu eram de fapt)” — 
avea să-și amintească mai tirziu Lawrence. Sir Percy Cox, 
‘niel Political Officer (rezidentul politic) in Mesopotamia 
refuză, la rîndul său, să se asocieze la negocieri. 

“Lawrence şi Hebert dispuneau însă de acreditări solide 
si în ciuda rezistențelor întimpinate. se îndreptară, inso- 
{iti de un colonel al corpului expediționar, spre liniile oto- 
mane, sub protecţia unui simplu drapel alb. Legaţi la ochi, 
ci fură conduși în faţa lui Kallil Pașa. comandantul sef al 
tiupelor inamice, un om tînăr, în virstă de 32 de ani, a 
cărui rapidă ascensiune se datora, în bună măsură, rude- 
niel cu Enver Pașa, liderul triumviratului ce conducea în 
acel moment imperiul. Generalul otoman îi primi cu dem- 
nitate, se arătă distant și refuză cu indignare oferta unui 
milion și apoi a două milioane lire sterline de aur pentru 
a lăsa garnizoana de la Kut să iasă liberă din oraș. Singu- 
rul lucru ce-l acceptă a fost schimbul a 1 000 de răniţi 
contra unui număr egal de prizonieri anatolieni, tinind însă 
să precizeze ca între ei să nu fie soldaţi arabi, pe care tot 
ar fi fost obligat să-i împuște pentru dezertare. Emisarii 
englezi încercară să obțină asigurarea că atunci cînd Kallil 
va intra în Kut El-Amara nu va persecuta populaţia civilă 
ce se arătase favorabilă armatei britanice. Kallil zimbi cu 
condescendență la solicitarea englezilor dar nu vru să 
promită nimic, menţionind totuși, că nu va folosi „mij- 
loace extreme“. Și în parte se ţinu de cuvînt, spînzurind 
doar nouă persoane după cucerirea Kut-ului, ceea ce pentru 
tinărul general otoman, ce se distinsese în mod deosebit 
în cursul masacrelor săvîrșite împotriva populaţiei armene, 
cu un an mai înainte, era o dovadă extremă de moderație 
si bunăvoință. La 28 aprilie, după un asediu de 143 de zile, 

eneralul Townsend capitulă, împreună cu 3 000 de sol- 
dați englezi şi 6 000 de indieni, după ce distruseseră tunu- 
vile și muniţia rămasă. Jumătate din aceştia nu se vor mai 
întoarce „din prizonierat, murind prin lagărele otomanc. 
nsend va fi eliberat, în ultimele zile ale războiului, fiind 

trimis să anunţe englezilor cererea de armistițiu şi accep- 
tarea capitulării întregii armate a Imperiului otoman. 

Lawrence şi Hebert făcuseră tot ce era. eu putinţă să 
salveze garnizoana Kut-ului dar, după cum am văzut, 
eforturile lor se dovediseră infructuoase. În luna mai, 
după o călătorie inconfortabilă pe zăduful Mării Roșii, cei 
doi se reîntoarseră în Egipt, aducînd cu ei un raport incen- 
diar asupra modului învechit, birocratic, lipsit de inteli- 
genţă, dezorganizat, în care corpul expediționar britanic 
purta războiul în Mesopotamia. Raportul era destinat mi- 
nisterului de război de la Londra, dar generalul Archibald 
Murray, care tocmai luase comanda armatei din Egipt, 
pierdu o noapte pentru a-l mai albi înainte de expediere. 
Comandamentul din Cairo înţelegea perfect că drasticele 
critici formulate de Lawrence nu vizau numai ârmata din 
Mesopotamia, ele adresîndu-se armatei engleze în general 
și celei din Egipt în particular. Lawrence, care nu era, nici 
așa, prea popular la cartierul general din Cairo, va fi con- 
siderat în continuare o adevărată oaie neagră în rîndu- 
rile pedanţilor şi birocraţilor ofițeri britanici. 

Sir Archibald Murray, pînă în ianuarie 1916, șeful sta- 
tului major imperial de la Londra, fusese numit, pentru 
scurt. timp, comendant al forțelor britanice de pe Canalul 
Suez, urmîndu-i, în martie, lui Sir John Maxwell, la șefia 
întregii armate din Egipt. Murray se conducea după tra- 
diţiile cele mai stricte ale armatei engleze. Om de birou, nu 
se interesa nici de trupă, nici de detaliile operaţiunilor 
militare și nu mergea niciodată pe teren. În ce privește 
complicațiile politicii indigene, nici nu dorea să le cunoască. 
Era deci net impermeabil la metodele lui Clayton şi ale 
echipei sale care în acea perioadă acorda întreaga atenţie 
problemelor arabe. 

Clayton formă în. serviciile sale un departament spe» 
cial numindu-l Arab Bureau căruia îi fură afectați printre 
alţii Hogarth și Lawrence. Era „un mic stat major politic, 
de spionaj şi război“, luerînd direct cu Sir Mac Mahon, 
Înaltul comisar britanic în Egipt: Acest departament spe- 
cial, folosea 15 ofițeri şi desfășura activităţi din cele mai 
diverse, printre care şi publicarea unui „Arab Bulletin“, 
foaie de informaţii şi propagandă ce era difuzată nu numai 
în rîndurile ofiţerilor englezi dar și ale păturilor conducă- 
toare egiptefie. Pe primul plan al preocupărilor lui "Arab 
Bureau se afla Hedjazul şi revolta ce era pe cale să izbuc- 
nească în această regiune a Arabiei. Dar în cadrul statului 

major al armatei din Egipt, orientarea respectivă nu se do- 
vedea a fi prea bine privită mai cu seamă că în această 
afacere erau angrenaţi Înaltul comisar şi Sirdarul, lăsînd 
în umbră pe comandantul șef, generalul Murray, ostil unei 
campanii ce concura propriile sale operațiuni. 

Certurile dintre marii şefi se răsfrîngeau asupra birou- 
rilor inferioare. Pînă la mijlocul anului 1916, serviciul lui 
Clayton a fost comun pentru militari și pentru civili. Din- 
tr-odată, la iniţiativa generalului Linden Bell, șeful de stat 
major al lui Murray, serviciul de informaţii condus de 
Clayton fu scindat. Clayton rămînea să se ocupe de Arab 
Bureau trecut în dependența administraţiei civile. La con- 
ducerea biroului militar a lui Intelligence Service fusese 
numit un anume colonel Holdich, care decise să-l păstreze 
pe Lawrence în subordinea sa. Dar Lawrenge nu vroia să 
rămînă un simplu ofiţeraș de birou și de aceea făcu apel 
la legăturile: sale directe de la Londra care dispuseră 
transferarea lui, din nou, la Arab Bureau fără să mai con- 
sulte comandamentul de la Cairo. În octombrie 1916, La- 
wrence se îmbarcă pentru Djeddah, vizitînd întiia oară 
Hedjazul unde peste puţin timp va începe să joace marea 
carte a vieţii sale care-i va aduce o faimă de necontestat, 


Cind un anume Shakespeare îşi pierde capul 


Vreme îndelungată, în antichitate, Arabia fusese pre 
zentată ca un imens deşert de piatră și nisip, pirjolit de 
un soare devorant și lipsit complet de viaţă. Din timp în 
timp, cîte un negustor venind din Indii, încărcat de filâeş, 
bijuterii și mirodenii, îndreptîndu-se spre Tyr şi: Biblos, 
pe ţărmul Mediteranei, povestea cu emoție despre regatele 
întilnite în drum de caravana sa, făcînd descrieri entuziaste 
ale orașelor ascunse în spatele dunelor de nisip ale deșer- 
tului, Ptolomeu număra numai în „Arabia Felix“, zona 
mărginașă a litoralului Mării Roşii, 170 de localităţi, din- 
te care șase metropole și cinci orașe regale. 

Vrînd să știe ce se află cu adevărat în spatele legende- 
lor, Augustus. ordonă proconsulului său din Egipt, Aclius 
Gallus, să invadeze peninsula şi să ocupe bogatele oraşe, 
În anul 24 î.e.n., acesta își trimise legiunile în Arabia. Ele 
nu găsiră aici decît pămînturi sterile și dezolante, locuite 
de triburi sălbatice. Majoritatea soldaţilor romani au pierit 


107 


de sete, foarte puţini reușind să se mai întoarcă în Egipt 
pentru a-i raporta proconsulului sfîrşitul tragic al expe- 
diţiei.: 

Mai tîrziu, prin secolul al VII-lea al erei noastre, cînd 
Mahomed înființind o nouă religie și urmașii săi o nouā 
putere militară, începeau marea cucerire arabă, lumea in- 
treagă își aţinti privirile spre Arabia. De aici, din inima 
peninsulei, pornise galopul impetuos al călăreţilor arabi 
spulberînd, în cale, orice împotrivire şi punînd bazele unii 
imens imperiu ce se întindea de la poalele Pamirului şi 
Caucazului, peste întreaga Asie de sud-vest și Africa de 
nord, pînă în Peninsula Iberică la poalele Munţilor Piri- 
nei. Rînd pe rind, deasupra principalelor insule ale Medi- 
teranei — Cipru, Creta, Sicilia, Sardinia, Corsica fu înălțat 
steagul verde al Profetului. ` 

Urmară secolele de înflorire ale civilizației arabe, cu 
splendidele sale centre de la Damasc, Bagdad, Cairo, Cor- 
doba, ce au îmbogățit tezaurul culturii universale cu opere 
de preț în multe domenii. Apoi seldjukizii veniți din stepa 
turanică, mongolii lui Gingis Han, tătarii lui Tamerlan și, 
în sfîrşit, turcii otomani ciuntiră, rînd pe rînd, Imperiul 
arab, punînd capăt perioadei sale de strălucire. În veacul al 
XVI-lea teritoriile din Asia și Africa, locuite de arabi, au 
recut în întregime sub stăpînirea otomană, pentru patru 
sute de ani, sultanii de la Istanbul preluind toate însemnele 
credinţei pornite de la Mecca pe care le vor pune în slujba 
intereselor lor politico-militare. 

În Arabia propriu-zisă, cucerirea otomană se desfă- 
sură mult mai anevoios și incomplet. După ce fuseseră 
ocupate marile orașe ale Orientului Arab — Damascul, 
Alepul, Bagdadul, Bassra, Mecca, Ierusalimul, Cairo — sul- 
tanul Soliman Magnificul hotărî să supună și triburile be- 
duine din regiunile periferice. În acest scop, porunci pașei 
din Damasc să înainteze în Arabia centrală — Nedjd și 
Hail — în fruntea unor unităţi de ieniceri trimise special 
de la Stanbul. Armata otomană se înfundă astfel în inima 
Peninsulei Arabice fără să cunoască terenul, potecile din" 
zonele de deșert, sursele de apă. Însetaţi, loviți de insolaţie, 
ienicerii se împrăștiară printre dune în căutarea unui pic 
de umbră și umezeală. Rătăcind în cerc, sub un cer incan- 
descent, întreaga armată pieri pînă la ultimul soldat, re- 
petînd alte întîmplări ale istoriei cînd oștile străine, ple- 
cate să cucerească Arabia, dispăruseră fără urme, ca un 
fluviu înghiţit de nisip. Pașa din Damasc, care conducea 

expediţia, fu găsit mort de beduinii în trecere, strîngind 
în pumn o tăbliță de argilă cu cîteva cuvinte zgiriate pe 
ea : „Nu trebuia să mi se ceară să înving soarele !“. 

Formal, micile emirate răspîndite pe teritoriul Arabiei 
se aflau sub suzeranitate otomană. La începutul secolu- 
lui, după construirea liniei ferate Damasc-Medina, oto- 
manii aveau garnizoane de-a lungul provinciilor ce márgi- 
neau litoralul estic al Mării Roșii, de la Golful Akaba și 
pînă la Aden — în Hedjaz, Assir, Yemen. Dacă în Hedjaz, 
sultanul reușise să-și implanteze garnizoane, inclusiv la 
locurile sfinte Mecca şi Medina, în Nedjd triburile beduine 
îşi păstraseră o autonomie completă. 

Emiratul Nedjd, din centrul Arabiei, avea un regim 
militaro-teocratic, născut din doctrina religioasă a unui 

„teolog pe nume Abdul Wahab, care în secolul al XVIII-lea 
se ridicase împotriva cultului olicial de la Mecca, preconi- 
zînd o purificare a religiei islamice. În acel timp, aproape 
toţi arabii care trăiau în afara peninsulei, se aflau sub 
stăpinirea otomană, iar cei din deşertul central se serveau 
de autonomia lor pentru a se ucide între ci, în cursul unor 
nesfirşite războaie intertribale. 

Abdul Wahab, pornind de la preceptele Proletului, 
considera că sarcina cea mai urgentă era unificarea tribu- 
rilor nomade, regruparea lor în numele unui ideal religios. 
Dar care putea fi acel ideal? O nouă religie? Doctrina 
lui Abdul Wahab nu se vrea așa ceva. Ea preconiza doar 
o reîntoarcere la credinţa iniţială propovăduită de Maho- 
med, la purificarea cultului și a vieţii credincioșilor. Noua 
doctrină dorea să curețe Islamul de formele adăugate ulte- 
rior, rezumindu-l la principiile de bază ce se cereau îndc- 
plinite de orice credincios : să respecte cu stricteţe orele de 
rugăciune ; să dea în fiecare săptămînă pomană la cei 
săraci ; să postească în luna Ramadanului ; să facă, dacă 
îi era posibil, un pelerinaj la Mecca. Doar rugăciunile, po- 
menile și postul îi conduceau pe credincioși la Alah. Restul 
nu era, după părerca lui Abdul Wahab, decit ipocrizie, ido- 
latrie, blasfemie. 

Marii prelați de la Mecca nu puteau tolera, desigur, 
asemenea învățături reformatoare, aşa că Abdul Wahab 
a trebuit să fugă, găsindu-și adăpost în Nedjd. Șef al be- 
duinilor din Nedjd era, în anul 1749, cînd Abdul Wahab a 
ajuns la Daraya, emirul Mohammed Ibn Saud, războinic 
cu faimă în toată regiunca. Şi s-a nimerit că războinicul 
căuta o doctrină care să-i întărească puterea, iar predica- 


109 


torul avea nevoie de o sabie capabilă să-i răspîndească 
învățătura (unirea dintre doctrină şi sabie 'a fost întărită 
prin căsătoria fiicei lui Abdul Wahab cu emirul Moham- 
med Ibn Saud). Aşa s-a născut wahabismul ce avea să 
joace un rol de seamă în istoria următoare a Arabiei. 

Stăpîn pe Nedjd, Mohammed Ibn Saud și-a propus 
să-şi întindă puterea și în restul Arabiei. Atunci sultanul 
de la Istanbul, Mahmud I a ordonat guvernatorilor săi din 
Bassra, Bagdad și Djeddah, paşilor din Cairo și Damasc, 
să trimită oști pentru a-i extermina pe eretici. Expediţiile 
otomane eșuară una după alta, iar wahabismul continuă 
să se întindă. În 1765, la moartea sa, Mohammed Ibn Saud 
îl lăsă conducător pe fiul său, Abdel Aziz, care s-a pro-: 
clamat rege al întregului Nedjd. În 1792, se stinse din viaţă, 
în vîrstă de 96 de ani, şi întemeietorul doctrinei, Abdul 
Wahab. Abdel Aziz era acum nu numai rege dar și iman 
al sectei wahabite. Fiul său Saud, denumit cel Piare, care 
îi urmă la conducere în 1803, reuşi ca în decurs de cinci 
ani să cucerească întreaga peninsulă. Faima sa devenise 
atît de mare, încît Napoleon îi va trimite un agent diplo- 
matic pentru a-l îndemna să pornească lupta împotriva 
otomanilor promiţindu-i bani şi arme. În 1812, cînd cava- 
leria wahabită pătrunse în Siria și Mesopotamia, Înalta. 
Poartă, care tocmai încheiase un război cu Rusia, era în 
situaţia de a putea trimite trupe disponibile împotriva 
wahabiților, în timp ce Napoleon înglodat în campania din 
Rusia, numai de Arabia nu-i mai ardea în acel moment. 
Moartea accidentală a lui Saud cel Mare, în 1814, la ase- 
diul Taifului, însemnă o adevărată catastrofă pentru arabi. 
Trupele egiptene, trimise în Arabia de vice-regele Egiptu- 
lui, Mohammed Ali, la solicitarea sultanului de la Stanbul, 
învinse repede pe urmașii lui Saud. În 1818, ultimul șef 
militar wahabit, Abdallah, capitulînd, fu trimis la Istanbul 
unde i se tăie capul. 

Wahabismul avea să cunoască o notă renaștere, la în- 
ceputul secolului nostru, cînd Abdel Aziz Ibn Saud, unul 
din strănepoţii lui Saud cel Mare, cuceri puterea în Nedjd, 
devenind emir în noua capitală Riad (vechea reședință 
Daraiya fusese distrusă din ordinul sultanului). 

Abdel Aziz Ibn Saud avusese o copilărie agitată. Tatăl 
său, Abdur Rahman, cîrmuitorul -emiratului Nedjd din 
Arabia centrală, fusese izgonit de la Riad de beduinii 
shammari, conduși de un șef local, Mohammed Ibn Raşid, 
ce își avea reședința în orășelul Hail. Acesta ocupase Ria- 


110 


dul, în 1890, după o luptă în cursul căreia pierise doi fraţi 
ai cirmuitorului Nedjd-ului. Emirul Abdur Rahman se 
refugiase atunci, împreună cu familia, în Kuweit. 

În cursul unui scurt popas, în oaza El Harik, un emisar 
al autorităţilor otomane, care căutau să semene, pe cît se 
putea, zizanie între şefii arabi, îi oferi sprijinul militar 
al imperiului împotriva dușmanului său Raşid, cu condi- 
ţia să accepte deplina suzeranitate a sultanului asupra ţării 
sale și instalarea unei garnizoane turcești la Riad. Abdur 
Rahman, al cărui strămoș, emirul Abdallah, fusese decapi- 
tat în faţa porţii seraiului de la Topkapi, refuză propunerea, 
cu indignare, lovindu-l în faţă pe emisar. Acesta, întors 
la Istanbul, povesti episodul și sultanul îl declară pe Abdur 
Rahman în afara legii, putind fi ucis imediat ce ar fi fost 
prins, fără proces, pentru atentat la securitatea internă a 
imperiului. 

Însoţit de fiul său, Abdel Aziz, care nu împlinise zece 
ani și de trei servitori credincioși, Abdur Rahman rătăci o 
vreme printre dunele de nisip ale înfricoșătorului deșert 
Rub Al Khali reușind să ajungă pînă la urmă în Kuweit, 
unde va rămîne mult timp, ca refugiat, împreună cu în- 
treaga sa familie trimisă acolo mai înainte.. | 

În ianuarie 1902, fiul lui 'Abdur Rahman, Abdel Aziz, 
un tînăr vînjos, înalt de statură (măsura aproape doi me- 
tri) şi plin de curaj, care tocmai împlinise 21 de ani, pă- 
irunse într-o noapte, în Riad, pe furiș, cu o mină de servi- 
tori credincioşi, și ocupînd, prin surprindere, fortul unde 
se afla guvernatorul lăsat acolo de şeful shammarilor, îl 
ucise şi puse stăpînire pe oraș, raliindu-și populaţia. Tatăl 
său, întorcîndu-se în oraș, îi va ceda conducerea procla- 
miîndu-l, în cadrul unei ceremonii, emir al Riadului. 

Urmară doi ani de ciocniri neîncetate între supușii nou- 
lui emir și beduinii shammari ai lui Raşid. Acesta, făcînd 
act de supunere sultanului, a cerut, totodată, sprijin mili- 
tar împotriva adversarului său. Autoritățile otomane, în- 
grijorate de creșterea popularității tînărului emir al Ria- 
dului, a cărui faimă se întindea în toată Arabia centrală 
stirnind un vînt de nesupunere în aceste regiuni periferice 

„ale imperiului, hotărîră să intervină pentru a pune capăt 
activității sale rebele. De acord cu sultanul, șeiul Seras- 
kieratului (ministrul de război) dădu ordin guvernatorului 
Gin Bagdad să termine cît mai repede cu Abdel Aziz, să-l 
captureze” viu sau mort şi să-i trimită capul la Istanbul. 

„__La începutul lui iunie 1904, opt batalioane otomane de 
infanterie, întărite cu două baterii de artilerie purtată pe 
catiri, se adunară la Samara, pe malurile fluviului Tigru 
și, impreună cu călăreții shammari ai lui Raşid, începură ` 
marșul spre sud în direcţia Riad. După o lună şi jumătate, 

corpul expediționar otoman se va întilni cu luptătorii lui 

Abdel Aziz în apropiere de satul Bukarya. Superioritatea 

numerică și în armament a trupelor otomane, în special 

artileria, cu ale cărei efecte beduinii nu erau obișnuiți, plus 

rănirea lui Abdel Aziz, de o schijă de obuz, determinară 

rezultatul bătăliei. Mica oaste a emirului fu împrăștiată, şi 

numai efectele căldurii, ce epuizase pe soldaţii otomani, 

împiedicîndu-le deplasarea, îl salvă de la un dezastru 

total. 

Dar Abdel Aziz reuși să-și refacă rapid forțele, raliin- 
du-și alte şi alte triburi beduine și în cea de a doua bătă- 
lie, desfășurată lîngă satul Shinanah, la nord de Riad, no- 
rocul îi surîse. Rămășițele corpului expediționar otoman 
înfrînt de şarja impetuoasă a cavaleriei beduine, încercînd 
o retragere ordonată, rătăciră drumul prin deșert, depăr- 
tindu-se de linia puțurilor de apă, păstrătoare de viață. 
Cu pielea feței și a miinilor jupuită de razele neiertătoare 
ale soarelui, chinuiți cumplit de sete, soldaţii otomani, inca- 
pabili pînă la urmă să mai depună vreo rezistenţă, deve- 
niră o pradă uşoară pentru luptătorii beduini : din opt ba- 
talioane de infanterie și două baterii de artilerie doar 20 
de supraviețuitori reușiră să mai ajungă în garni- 
zoana lor. 

În pofida răsunătorului succes, Abdel Aziz nu-și pierdu 

„simţul realităţii şi se arătă destul de precaut, înţelegînd că 
o nouă ciocnire cu forţe otomane mai numeroase, ar fi 
putut prea bine să nu-i mai fie favorabilă. Apelînd la prie- 
tenia emirului Mubarak al Kuweitului, pentru sprijin di- 
plomatic, obţinu, prin intermediul relaţiilor acestuia, o 
înțelegere cu autoritățile imperiului : în schimbul accep- 
tării unei forțe militare otomane în regiunea Quasim, a 
instalării de garnizoane ale acestora în oazele Buraida și 
Anaiza, sultanul recunoștea suzeranitatea lui Abdel Aziz 
asupra întregii provincii Nedjd. Nu va trece decit un an 
de la instalarea lor și spre sfîrșitul lui 1905, garnizoanele 
otomane din Quasim, care fuseseră tot timpul hărţuite de 
misterioase bande de briganzi, plătite fără îndoială de emi- 
rul din Riad, părăsiră complet regiunea, aceasta trecînd 

din nou sub ocîrmuirea unică a lui Abdel Aziz, viitorul 
întemeietor al Arabiei Saudite și primul rege al noului stat. 

Era tocmai perioada în care englezii, punînd temeinic 
piciorul în Zona Golfului, începuseră să se intereseze tot 
mai mult de Arabia. La sfîrşitul lui august 1907, cabinetul 
de la Londra semnase la Petersburg o convenție cu regimul 
țarist din Rusia, prin care cele două puteri își împărțeau 
sferele de influență în regiunea Asiei centrale. Zona de 
nord a Persiei era destinată influenţei Rusiei, zona de sud- 
est a acestei ţări (Belucistanul) precum și Afganistanul — 
Angliei. O scrisoare anexată la convenţie viza și Zona Gol- 
fului unde Anglia deja exercita un rol de poliţie. 

Prezenţa englezilor îngrijora pe Abdel Aziz Ibn Saud, 
temător de o intervenţie a acestora în sprijinul otomanilor 
doritori să-și restabilească dominaţia asupra întregii Arabii. 
Ingrijorarea sa nu era lipsită de temei ţinind seama de 
faptul că în acel moment influenţa Angliei la Istanbul ră- 
mînea încă puternică. Prin intermediul emirului kuweitian 
Mubarak, vechiul său prieten, Abdel Aziz fu asigurat că 
în conflictul cu otomanii, Anglia va păstra o strictă neu- 
tralitate, precizare ce suna mai mult a îndemn la nesu- 
punere, englezii neavînd nici un interes să menţină auto- 
ritatea Istanbulului în apropierea Zonei Golfului unde se 
infiltrau din ce în ce mai insistent. i 

Profitînd de ostilitățile italo-otomane din Libia și de 
angrenarea Imperiului otoman în războiul balcanic, Abdel 
Aziz Ibn Saud se gîndi să-și extindă puterea și asupra altor 
regiuni ale Arabiei. Între Kuweit și șeicatele de pe aşa- 
numita „Coasta Piraților“, de-a lungul litoralului vestic 
al Zonei Golfului, se întindea o regiune nisipoasă, săracă 
şi dezolantă, Hassa. Era o regiune slab populată dar cînd 
venea sezonul pescuitului de perle atunci totul se schimba, 
locurile devenind centrul unei intense activităţi comerciale. 
Triburile care își păşteau în mod obișnuit turmele de oi 
şi capre în interior, migrau spre țărmul Golfului, pentru 
a intra în relaţii de: negoţ cu locuitorii de pe litoral şi din 
arhipelagul Bahrein, aflat în fața coastei. În acea epocă, 
Hassa era administrată de un guvernator atoman, instalat 
la Hufuf, capitala provinciei. Trimişi ai populaţiei din 
Hufuf, se prezentară la Riad rugîndu-l pe emir să-i elibe- 
reze de administraţia otomană abuzivă și jefuitoare ce 
făcea imposibilă viața locuitorilor autohtoni. 

Răspunzând solicitării, într-o noapte fără lună, Abdel 
Aziz Ibn Saud, însoţit de şapte sute de luptători, s-a stre- 

curat printre palmierii oazei pînă la zidurile încenjură- 
toare, de cetate, ale orașului: Hufuf, străjuite de turnuri 
înalte în care vegheau sentinele otomane. Doisprezece răz- 
boinici wahabiţi escaladară zidurile, pe scări din fibre de 
palmier, şi înjunghiind sentinelele deschiseră una din porţi 
pentru a permite grosului trupei să pătrundă în oraș. Lovi- 
tura fusese atit de rapidă și lipsită de cel mai mic zgomot 
încît nimeni nu dădu-alarma. ` 

Orașul: continua să doarmă învăluit într-o liniște pro- 
fundă. Coloana wabhabiţilor se îndreptă direct spre cita- 
delă — o mare clădire pătrată ce domina oraşul, înconju- 
rată de mici forturi auxiliare. Spre norocul invadatorilor, 
grilajul porţii citadelei era ridicat și podul mobil coborit. 
Gărzile, surprinse în somn, fură masacrate. Soldaţii oto- 
mani nici nu avuseseră timp să-şi ia puştile din rastel în. 
momentul cînd întreaga fortăreață se afla deja în mîinile 
războinicilor wahabiţi. Trupa otomană fu dezarmată și 
închisă în subteranele citadelei. 

Guvernatonul turc, Ibrahim Pașa și cîțiva soldaţi reuşi- 
seră să se refugieze în moschee, convinși că emirul din 
Nedjd nu va ataca niciodată un lăcaş de rugăciune. Dar 
acesta îi trimise vorbă pașei, printr-un parlamentar, că în 
cazul în care nu se predă va arunca moscheia în aer și 
pentru a arâta că nu glumeşște pusese să se sape un tunel 
pentru a plasa o mină. Ibrahim Pașa consideră că era mai 
înţelept să acepte propunerile învingătorului. Douăzeci şi 
patru de ore mai tîrziu, trupa otomană dezarmată, în frunte 
cu guvernatorul, părăsi Hufuf îndreptindu-se spre portul 
cel mai apropiat pentru a se îmbarca pentru Bassra. De 
atunci, picior de soldat otoman nu va mai călca în Hassa. 
Ibn Saud devenise acum suveran al Nedjdului şi al 
Hassei. i 

Pentru a porni mai departe la cucerirea Arabiei, Ibn 
Saud 'înţelesese că avea nevoie de o armată regulată, per- 
manentă. care så nu se împrăştie în toate direcţiile după 
fiecare campanie, aşa cum făceau războinicii beduini gră- 
biți să se întoarcă cît mai repede la corturile lor. Soluţia 
preconizată de el era înființarea unor colonii militare și 
de muncă, capabile să răspundă în mod organizat la pri- 
mul semnal. ai 

Pentru început, İbn Saud instală o mică colonie de vo- 
luntari în oaza Artawiya, la jumătatea drumului dintre 
Nedjd și Hassa. Pămîntul era sărăcăcios, doar cîteva hec- 
tare ce puteau fi lucrate ; vreo cincizeci de palmieri și 

patru-cinci fintini la mică adincime completau peisajul. 
Voluntarii se puseră pe muncă cultivind orz, grîu, alfa și 
în scurt timp colonia deveni un sat înfloritor și apoi un 
oraș. Alte colonii-garnizoâne se instalară la Dilam, Tha- 
diq, Shaqra. Armatei războinicilor coloniști i se dădu nu- 
mele de „Ikwan“, în amintirea primelor armate victorioase 
ale Profetului. Cinci ani de la întemeierea coloniei ini- 
țiale de la Artawiya, „Ikwan“-ul număra 59 000 de soldati. 

Abdel Aziz Ibn Saud își formase această armată de răz- 
boiniei credincioși, — care, renunțînd la coafurile tribu- 
rilor lor, purtau pe cap turbanul alb al lui Abdul Wahab, 
întemeietorul religios al sectei wahabite — nu numai 
pentru a se apăra împotriva vechilor săi inamici, beduinii 
shammari. Ținta sa era Hedjazul şi capitala sfînfă a aces- 
tuia, Mecca. Între timp însă, izbucnise primul război mon=, 
dial şi flăcările conflagrației se zăreau prin împrejurimi, 
sudul Mesopotamiei vecine fiind transformat în teatru de 
operaţiuni militare între britanici. şi otomani. Ibn Saud, 
socotise, la un moment dat, că profitînd de războiul dintre 
” englezi și otomani, ar putea repeta lovitura de la Hassa şi 
la Mecra. Dar dacă el l-ar fi alungat pe Hussein, marele 
şerif păzitor al locurilor sfinte și garnizoanele otomane 
din Hedjaz, Anglia i-ar fi recunoscut oare suzeranitatea şi 
asupra acestei provincii ? Frămîntarea sa nu era lipsită de 
realism ţinînd seama că Royal Navy controla în acei mo- 
ment întregul Golf şi cu forța militară britanică nu puteai 
să te joci. Neştiind ce să facă, se duse din nou la vechiul 
său prieten din Kuweit, emirul Mubarak, care îl sfătui să 
stea liniștit, păstrînd neutralitatea în cursul războiului și 
în nici 'un caz să nu încerce o campanie împotriva 
Hedjazului. 

Peste puţin timp, consulul englez din Kuweit, un anume 
căpitan Shakespeare se deplasă la Riad, ducînd tratative 
cu Ibn Saud și încercînd a-l determina să declare răzbci 
otomanilor. Suveranul Nedjdului și Hassei refuză, motivînd 
că nu este pregătit pentru asemenea opțiune ; el înţelegea 
că în nici un caz englezii nu se grăbesc să-l curteze și să-l 
îlateze numai așa, în sine, de dragul lui. Dar autorităţile 
otomane de la Bagdad, aflînd de tratativele ce se duceau 
la Riad, trimiseră călăreţii triburilor shammare, însoţiţi 
de mai multe batalioane ale armatei regulate și cu o pu- 
ternică artilerie, împotriva lui Ibn Saud. 

Bătălia se dădu la Jarrab, la nord de Artawiya, prima 
colonie a Ikwanului. Încleștarea extrem de singeroasă, în- 

cepută în zori, se încheie la asfinţit prin retragerea tru- 
pelor otomane spre nord, fără ca vreuna din părţi să fi 
obținut o victorie decisivă. În cursul luptelor, căpitanul 
Shakespeare, doritor să vadă noua armată a lui Ibn Saud 
la lucru, se instală pe v ridicătură de pămînt și, aşezat 
comod într-un scaun pliant, urmări cu binoclul, modul cum 
cele două forţe adverse se măcelăreau între ele, în timp 
ce el îşi bea liniștit ceaiul. Dar calmul englezesc avea să-i 
joace festa şi să-i piardă capul. La un moment dat, o șarjă 
a călăreților shammari reuși să pătrundă pînă la locul unde 
se instalase Shakespeare împreună cu secretarul său, și 
înconjurindu-i îi decapitară fără prea multă discuţie. 

Succesorul nefericitului consul din Kuweit, colonelul 
Percy Cox. însoţit de maiorul Philby, un alt personaj ce- 
lebru al spionajului britanic în Orientul Mijlociu, se va 
întîlni cu Abdel Aziz Ibn Saud la Ogair, în Hassa, în 1916, 
negociind un acord prin 'care suveranul Nedjd-ului se an- 
gaja formal de a nu ataca pe aliaţii Angliei și à nu ajuta 
pe inamic. La rindul lor, englezii se obligau să-i verse lunar 
o indemnizație de 5-000 lire sterline în aur, să-i furnizeze 
arme şi să-i acorde asistenţă dacă va fi obiectul unei noi 
agresiuni. 

Maiorul Harry Saint John Bridger Philby, agent în ser- 
viciul guvernului Indiei, întilnindu-l pentru prima oară 
pe Ibn Saud la negocierile de la Ogair l-a considerat, din- 
tr-o privire, ca fiind cartea cîștigătoare pe care ar trebui 
să mizeze Anglia în jocul său politic din Arabia. Opiniile 
lui Philby, împărtăşite şi de superiorii săi, vor conduce 
la o lungă dispută cu branșa Intelligence Service-ului de 
la Cairo care considera că cel mai nimerit. personaj apt 
de a-i ridica pg arabi la revoltă împotriva Imperiului oto- 
man era șeriful Hussein de la Mecca. Și cum, Ibn Saud, 
prefera să-și păstreze neutralitatea, binevoitoare englezi- 
lor, dar totuși neutralitate, echipa Intelligence- ului din ca- 
pitala egipteană avu cîştig de cauză. Spre Hedjaz se vor 
îndrepta acum toate eforturile serviciilor secrete britanice, 
sprijinind din răsputeri marea revoltă arabă declanșată de 
şeriful Hussein și fiii săi, Nedjd-ul lui Ibn Saud fiind plasat 
pe un plan secundar. Dar runda următoare va aparţine 
suveranului wahabit care cu mult spirit diplomatic a ştiut 
să se descurce pe parcursul primului război mondial, fără 
a se lăsa angrenat în conflict, așteptindu-și cu răbdare 
rîndul. 

În labirintul acordurilor secrete 


Hedjaz, regiunea întinsă de-a lungul țărmului estic al 
Mării Roșii, de la Golful Akaba și pînă la sud de Djeddah, 


principalul său port, de unde începea Assir-ul și mai de- 


parte Yemenul, se înfățișa ca una din zonele cele mai popu- 
late, mai propice vieţii, din întreaga Arabie. Pe văile dintre 
munți, natura, înverzind în sezonul ploios, oferea hrană 
turmelor de oi, capre sau cămilelor și chiar posibilitatea 
unor culturi agricole restrînse, a plantării de pomi fructi- 
feri. În zona litoralului, cîteva mici porturi favorizau des- 
făşurarea negoţului cu ţările din apropiere, iar apele Mării 
Roșii, extrem de bogate în pește furnizau alimentaţia de 
bază locuitorilor așezărilor modeste de pe malurile sale. 
Reşedinţa politico-administrativă a Hedjazului se afla la 
Mecca, oraşul sfînt al Islamului, și pelerinajele anuale ale 
musulmanilor veniţi din întreaga lume aduceau ciștiguri 
suplimentare localnicilor. 

Începînd din secolul al VIII-lea, demnitatea de guverna- 
tor al locurilor sfinte fusese încredințată membrilor fa- 
miliei Banu Hașem, descendentă din profetul Mahomed, 
prin fiica sa Fatima și nepotul său Hassan, cu titlu de mari 
serifi, dar în timpul domniei sultanului Abdul Hamid al 
II-lea, puterea efectivă o deţinea guvernatorul otoman, 
sprijinit de garnizoanele militare răspîndite în diverse 
puncte ale ţării. 

În anii primului război mondial, la Mecca era mare 
şerif Hussein ben-Ali, din familia hașemită, în vîrstă de, 
70 de ani. Aproape jumătate din viață fusese ţinut ostatic 
la Istanbul, împreună cu copiii, drept garanţie a loiali- 
tății tatălui său, Ali. Profitînd de lungul popas forțat în 
capitala imperiului, Hussein dădu o educâţie modernă ce- 
lor patru fii ai săi — Ali, Abdallah, Feisal și Zeid — tri- 
mițindu-i la școli cu profesori europeni din Istanbul, unde 
vor învăța, pe lîngă turcă, limbile engleză și franceză. La 
moartea tatălui său Ali, în 1908, emirul Hussein, care era 
şi el destul de în vîrstă, a fost numit mare șerif la Mecca. 
Dar, abia peste trei ani va avea posibilitatea să se reîn- 
toarcă în Hedjaz pentru a-și lua în primire atribuţiile. 
Între timp, doi dintre fiii săi — Feisal şi Abdallah — fu- 
seseră aleși deputaţi în parlamentul otoman, din partea 
regiunilor arabe — ultimul ocupînd chiar funcţia de vice- 
preşedinte ai Medjlisului. 

Autoritatea marelui şerif Hussein creștea și în 1913 
cînd guvernul de'la Istanbul a dorit să aplice integral „le- 
gea provinciilor“, care consfințea şi transmitea exercitarea 
întregii puteri guvernatorilor trimiși de Înalta Poartă, 
poporul Hedjazului manifestă atit de` puternic încît gu- 
vernil .otoman renunță la jurisdicţia sa în această regiune 
a Arabiei, emirul fiind lăsat să se bucure de toate dreptu- 
rile tradiţionale. În plus, guvernul otoman fu obligat să-și 
retragă proiectul său de a continua calea ferată a Hed- 
jazului (ajunsă la Medina), pînă la Mecca. Cu toate pre- 
rogativele mai largi ce i le admisese guvernul de la Istan- 
bul. Hussein ar fi dorit să fie stăpin independent, să se 
scuture definitiv de suzeranitatea otomană și să vadă ple- 
cate garnizoanele turceşti. În acest scop el îşi îndreptă pri- 
virea spre englezii ce se găseau pe celălalt țărm al Mării 
Roșii. î 

Emirul Abdallah, fiul mijlociu al marelui șerif și vice- 
președinte al parlamentului otoman, cunoscuse, în 1912, 
la Cairo, în timpul unui popas, pe lordul Kitchener, rezi- 
dentul britanic al Egiptului. Doi ani. mai tirziu, reîntil- 
nindu-l. cu prilejul unei vizite făcute kedivului egiptean, 
Abdallah i-a cerut generalului britanic să-i precizeze dacă 
tată! său, în cazul unei rupturi cu Istanbulul, ar putea conta 
pe sprijinul Angliei. Kitchener i-a răspuns negativ, subli- 
niind că relaţiile diplomatice ale Londrei cu Istanbulul 
fiind în acel moment amicale, guvernul său nu poate să 
se amestece în treburile interne ale Imperiului otoman, 
sprijinind o rebeliune. Desigur, era vorba de o poziţie con- 
juncturală, pentru că Anglia se amestecase și pînă atunci 
şi se va amesteca și în continuare în multe treburi interne 
ale altor ţări, tocmai aceste ingerinţe constituind o parte 
a temeliei imensului său imperiu colonial. Și se înţelege, 
odată cu declanșarea războiului în care Imperiul otoman îi 
era inamic, politica guvernului britanic față de Hedjaz va 
face o întorsătură de o sută optzeci de grade, Anglia cău- 
tind. de data aceasta, să-l incite ea pe marele șerif împo- 
triva Istanbulului. În acest scop, reprezentanţii guvernului 
de la Londra vor începe curînd negocieri cu suveranul 
Hedjazului. 

Contacte preliminare fuseseră stabilite încă din iarna 
at 1914—1915, lordul Kitchener oferind la 31 octombrie 
1914 garanţii şerifului împotriva oricărei agresiuni. Gene- 
ralul Kitchener fiind chemat la Londra, pentru a prelua 
conducerea ministerului de război, în scenă va intra acum 

Henry Mac Mahon, înaltul comisar britanic din Egipt, re- 
luînd sondajele pentru ralierea lui Hussein cauzei aliate. 
În paralel, avioane britanice răspindeau deasupra Arabiei 
manifeste conținînd o dublă promisiune : recunoașterea in- 
dependenţei arabe cu deplină suveranitate asupra orașelor 
sfinte — Mecca și Ierusalim — precum și sprijinirea re- 
nașterii unui califat arab. . 

Negocierile dintre Mac Mahon și șeriful Hussein au du- 
rat opt luni, desfășuriîndu-se sub forma unui schimb de 
scrisori. 

La 14 iulie 1915, șeriful avea să pună mai multe con- 

diții în vederea ralierii sale, formulîndu-le în felul urmă- 
tor : Anglia va recunoaște independenţa țărilor arabe de 
la paralela 37 (linia Mersina—Adana aflată astăzi în Turcia) 
pînă la frontiera cu Persia şi la Oceanul Indian (cu excep- 
ţia Adenului — colonie engleză) plus întregul litoral al Mă- 
rii Roșii și al Mediteranei ; Anglia va aproba proclamarea 
unui califat arab ; în schimb se va bucura de un regim 
preferențial în domeniul economic ; se mai prevedea asis- 
tenţă militară și navală ale căror clauze urmau să fie discu- 
tate in caz de conflict. Anglia trebuia să se mai angajeze 
de a sprijini abolirea privilegiilor străine în ţările arabe. 
Tratatul era prevăzut pentru un termen de 15 ani. 
. Mac Mahon a răspuns, la 30 august 1915, menționind 
că nu pot fi precizate detaliile în plin război, cu atît mai 
mult, cu cît, în- anumite teritorii ocupate de otomani, tru- 
pele arabe au luptat alături de ei împotriva aliaților. Pentru 
a oferi totuşi o compensație, Înaltul comisar englez pre- 
ciza : „Noi declarám odată în plus că guvernul Marii Bri- 
tanii privește cu bunăvoință revenirea califatului unui arab 
din spița binecuvîntată a Profetului“ (Funcţia de calif era 
exercitată de sultanii otomani exact de patru secole). En- 
glezii mai promiteau, în plus, şeritului un ajutor în grine 
și alte alimente, pentru locurile sfinte. 

Hussein i-a mulțumit, la 9 septembrie 1915, lui Mac 
Mahon, pentru scrisoarea sa „cu toată impresia de ambi- 
guitate pe care am resimţit-o și tonul de răceală şi ezi- 
tare în ceea ce privește punctul nostru de vedere“. În con- 
tinuare, sublinia că menține limitele cererilor anterioare 
ca indispensabile poporului arab, adăugînd : „Toţi arabii, 
chiar şi aceia despre care dv. spuneţi că se supun ordi- 
nelor turco-germane, așteaptă rezultatul acestor negocieri“, 

Schimbul de scrisori continuă. Mac Mahon, scuzîndu-se, 
la 24 octombrie 1915, pentru întîrziere, se declară fericit 

de a putea comunica un răspuns favorabil din partea gu- 
vernului său, cu anumite observaţii. Astfel se mentiona că 
cele două districte ale Mersinei şi Alexandrettei și partea 
de la vest de districtele Damasc, Homs, Hama și Alep (re- 
giunea litoralului mediteranean) nu pot fi denumite pur 
arabe şi trebuiesc excluse din limitele cerute de șerif 
dar — „cu modificările de mai sus și fără a prejudicia tra- 
tatele noastre încheiate cu şefii arabi (din Zona Golfului) 
rioi acceptăm aceste limite“. Mai departe, Mac Mahon 
scria : „Cit despre regiunile care se găsesc în interiorul 
acestor frontiere, unde Marea Britanie este liberă să ac- 
ționeze fără a prejudicia interesele aliatei sale Franţa, cu 
sint împuternicit în numele guvernului Marii Britanii să 
dau asigurările următoare şi răspunsul ce urmează la seri- 
soarea dv. : 1. — 'Ținînd seama de modificările de mai sus, 
Marea Britanie este gata să recunoască şi să susțină inde- 
pendenţa arabilor în toate regiunile situate în interiorul 
limitelor cerute de şeriful de la Mecea (Mai tirziu s-a 
spus că pretenţiile teritoriale ale acestuia erau exorbitante. 
Dar în momentul negocierilor, guvernul britanic le ac- 
ceptase, cu modificările amintite, şi cuvîntul său nu fusese 
pus la îndoială de arabi — n.a.) 2. — Marea Britanie va 
garanta locurile sfinte împotriva oricărei agresiuni exte- 
rioare şi va recunoaşte inviolabilitatea lor“. Urmau trei 
clauze din care una obliga pe arabi să n-aibă alţi consi- 
lieri curopeni decît englezi și să admită „aranjamente spe- 
ciale în vilaietele Bagdad şi Bassra“, Răspunsul britanic 
nu conţinea obiecţiuni la proiectul califatului arab. 

Zece zile mai tîrziu, șeriful Hussein accepta să lase 
vilaietele Mersina și Adana în afara „regatului arab“ dar 
nu pe cele ale Alepului și Beirutului afirmînd că „nu exista 
diferență între un arab musulman și un arab creștin“, 
conform spuselor califului Omar (ce a urmat după Ma- 
homed) care le recunoștea, și unora şi altora, aceleași pri- 
vilegii și aceleaşi îndatoriri. În schimb admitea o admi- 
nistraţie britanică, de scurtă durată, a Bagdadului. 

Schimbul următer de scrisori (14 decembrie 1915 și 
1 ianuarie 1916) sc învirtea tot în jurul vilaietelor Alep și 
Beirut, fiecare din părți susținindu-și poziția iniţială-dar 
şeriful se arăta mai conciliant declarînd că nu intenţio- 
nează să prejudicieze cu nimic relaţiile dintre Anglia şi 
Franţa. 

l În sfîrșit, la 25 ianuarie 1916, Mac Mahon comunica 
lui Hussein cá a luat notă de dorința acestuia de a evita tot 

ceea ce ar fi putut deranja alianța Marii Britanii cu 
Franţa, adăugînd că, după victorie, amiciţia dintre aliaţi 
şi arabi va fi mai strinsă datorită luptei lor comune pentru 
cauza dreptăţii și libertăţii. „La această mare cauză, Arabia 
este de acum asociată“. Dar nu făcea nici o precizare asupra 
teritoriilor rezervate Franței, nici asupra manierei de ex- 
primare a „strînsei prietenii“. Nimic, dealtfel, nici despre 
tratatele încheiate cu anumiţi șefi arabi. De asemeni, nu- 
mele Palestina nu figura în textul scrisorii. 


În paralel cu negocierile purtate de Mac Mahon cu ṣe- 
riful de la Mecca, același lord Kitchener instituia la Londra, 
în toamna lui 1915, convorbiri bilaterale cu Franţa. în ve- 
derea determinării viitorului Orientului Arab și împărţirii 
moștenirii ce va rezulta la decesul Imperiului otoman. Tra- 
tativele anglo-franceze pe această temă au continuat în 
cursul anului 1916, principalii negociatori fiind Sir Mark 
Sykes, membru al Camerei Comunelor, din partea Marii 
Britanii și Georges Picot, fost consul în Siria, din partea 
Franţei. ` 

Mark Sykes primise instrucțiuni precise din partea gu- 
vernului său, de a nu economisi nici un efort pentru a li- 
nişti susceptibilitatea franceză în privința Siriei, dar să se- 
pare problema Palestinei de aceea a Siriei şi să apere in- 
teresele Marii Britanii în Arabia unde tocmai se puneau 
jaloanele unei politici vizind declanșarea revoltei antioto- 
mane. Din acest tirg cu-iz colonialist va rezulta acordul 
cunoscut sub numele de Sykes-Picot, care va prelungi stă- 
pînirea străină într-o serie de ţări arabe mai bine de un 
sfert de veac după prăbuşirea Imperiului otoman. 

De fapt, acțiunea procesului privind împărţirea prăzii 
de război în Orientul Mijlociu fusese deschisă încă din mar- 
tie 1915, prin înțelegerile dintre Marea Britanie, Franţa și 
Rusia ţaristă care aveau în vedere atît soarta Istanbulului 
şi a Striîmtorilor cît și a altor teritorii otomane, inclusiv 
zonele locuite de arabi. Sînt cunoscute trei acorduri se- 
crete în această direcţie : primul, semnat de ministrul de 
externe Sazonov pentru Rusia și de Paleologue pentru 
Franţa, la 26 aprilie 1916, cu încunoștințarea și aprobarea 
guvernului britanic ; un al doilea — acordul Sykes-Picot 
din mai 1916 — și ultimul, care recapitula pe celelalte. 

Textul acordului recapitulativ a fost publicat imediat 
după revoluţia socialistă din Rusia, din dispoziţia Consi- 
liului comisarilor poporului, în ziarul „Izvestia“, la 24 no- 

iembrie 1917, fiind reprodus de „Manchester Guardian“ 
din 19 ianuarie 1918. 

Aceste acorduri secrete, conform uneia din clauze, nu 
puteau îi date publicității mai devreme de cincizeci de ani 
de la semnarea lor, Dar întîmplările istoriei nevrînd să 
țină seama de interesele obscure ale diplomaţiei marilor 
puteri vor face să fie dezvăluite, infinit mai repede, încă 
înainte ca ostilitățile primei conflagrații mondiale să fi luat 
sfîrșit. Iată cum suna textul acordului recapitulativ reluat 
de „Manchester Guardian“ după ziarul sovietic :. 

La sfîrșitul negocierilor ce au avut loc la Londra și Pe- 
trograd, în primăvara lui 1916, guvernele aliate englez, 
francez şi rus, parvenind la un acord în ceea ce privește 
viitoarea delimitare a zonelor lor respective de influenţă 
şi achiziţionării teritoriale în Turcia din Asia, cît și for- 
marea în Arabia a unui stat arab independent sau a unei 
federaţii de state arabe, s-au stabilit următoarele principii 
generale : 

(1) Rusia obţine provinciile Erzerum, Trebizonda, Van 
şi Bitlis, şi de asemeni un teritoriu în partea de sud a 
Kurdistanului, de-a lungul liniei Mush — Sairt — Ibn 
Omar — Armadje — frontiera persană. Limita achiziții- 
lor ruseşti pe coasta Mării Negre va fi fixată mai tîrziu, la 
un punct situat la vest de Trebizonda. 

(2) Franța obține banda litoralului Siriei, vilaietul 
Adana și teritoriul mărginit de o linie Aintab-Mardin pre- 
lungită pînă la viitoarea frontieră rusă și la nord de linia 
Ala — Dagh — Zara — Egin — Kharput. . 

(3) Marea Britanie obține partea sudică a Mesopotamiei 
cu Bagdadul şi cere pentru ea însăși porturile Haifa şi 
Akko. . l 

(4) Printr-un acord între Franța și Anglia, zona dintre 
teritoriile francez și englez formează o confederație de 
state arabe sau un stat arab independent în care zonele 
de influență sînt determinate de i înşile (de Anglia și 
Franța). 


(5) Alexandretta este proclamată porto-franco. 


În continuare sè preciza că în intenţia de a asigura 
securitatea intereselor religioase ale puterilor Antantei, 

Palestina şi locurile sfinte vor fi separate de teritoriul ture 
și supuse unui regim special determinat printr-o înţelegere 
între Rusia, Franța și Anglia. Cele trei puteri, consimţeau 
să-și asume o parte din datoria otomană corespunzind 
achiziţiilor teritoriale. Se mai menţiona că zona atribuită 
Franţei va cuprinde Mossul și un larg teritoriu din Irakul 
de azi. 

Conform acordului Sykes-Picot, semnat la 23 mai 1916, 
Anglia și Franța cădeau de acord să-și împartă teritoriile 
de sub dominaţia otomană din Orientul Arab în felul ur- 
mător : două zone — „roșie și albastră“ — partea de nord- 
vest a Zonei Golfului și respectiv litoralul mediteranean 
al Siriei intrau sub administraţia directă a acestor puteri ; 
se preconiza de asemeni 'o zonă „brună“ internaționalizată 
(Palestina) precum și zonele A și B cu suveranitate arabă 
dar sub influența franceză și, respectiv, engleză (Siria in- 
terioară şi Mesopotamia). O parte a Peninsulei Arabice ră- 
minea emiratelor Hedjaz şi Nedjd, cu excepția sudului 
unde englezii dispuneau de o puternică bază la Aden, 
precum și a șeicatelor de pe țărmul Golfului aflate, mai 
demult, sub protectorat britanic. 

Acordurile rezultate din tirgul imperialist în trej (Anglia, 
Franța, Rusia țaristă) și-au pierdut valabilitatea la sfirși- 
tul războiului datorită denunțärii lor de către guvernul 
sovietic. Dar acordul Sykes-Picot va rămîne în picioare, în 
ciuda dezvăluirii conținutului său, servind -ca bază pentru 
împărțirea, după 1918, a Orientului Arab între Anglia şi 
Franța. 

Pe o cale ndadi — Încă înainte de publicarea de- 
mascatoare a textelor acordurilor şi înțelegerilor secrete 
în Rusia Sovietică — textele respective ajunseseră și la 
cunoștința guvernului italian, care s-a grăbit să solicite o 
bucată mai.mare de pradă decit convenise anterior cu alia- 
ţii angle-francezi, ceea ce a condus la negocierile încheiate 
printr-o nouă înţelegere cunoscută sub numele de Acordul 
de la Saint Jean de Maurienne. Prin acest acord, Italiei 1 se 
rezerva, în afara stăpînirii unei porțiuni din litoralul ture 
al Asiei Mici, de la intrarea în Dardanele și pină la calea 
ferată Istanbul-Bagdad și o zonă de influenţă în sud, ur- 
miînd o linie orizontală din dreptul amintitei căi ferate pînă 
la frontierele teritoriilor atribuite Franţei pe țărmul medi- 
teranean al Turciei şi Siriei. | | 

Testamentul moștenirii otomane se considera încheiat 
şi parafat, bineînţeles fără asentimentul și cunoștința aş- , 

teptatului defunct. Toată lumea părea mulțumită deși unii 
erau păcăliți fără să ştie. Şeriful Hussein habar n-avea 
de existența acordului Sykes-Picot ; Franța nu cunoștea 
înțelegerile Mac Mahon-Hussein. Tehnica: engleză a unei 
îndelungate și contorsionate practici diplomatice, maestră 
în a plasa bombe cu explozie întirziată pe oriunde acționa, 
s-a făcut simțită şi în acest caz ceva mai tîrziu. Scopul ei 
imediat va fi însă atins: deschiderea.unui nou front în 
spatele otomanilor prin marea revoltă a arabilor. 


Una din ipotezele emirului Abdallah 


Revolta arabă izbucni pe neașteptate, tocmai cînd 
Ronald Storrs, adjunctul politic al Înaltului comisar bri- 
tanic de la Cairo, însoţit de Hogarth și Cornwalis, ofiţeri 
ai lui Arab Bureau, debarcau, la 5 iunie 1916, în Hedjaz, 
aducîndu-i marelui șerif de la Mecca zece mii de lire ster- 
line aur (sau suverani cum era denumită moneda engleză 
de aur) și promisiunea furnizării a cincizeci de mii de puşti. 
imediat ce s-ar fi hotărit să treacă la acțiune conform 
înțelegerii cu Mac Mahon. Dar această ultimă încercare 
de a forţa mina șerifului era inutilă deoarece Hussein, fără 
să-i mai consulte pe englezi, ridicase, din proprie iniţiativă, 
steagul revoltei. 

Șeriful ezitase vreme îndelungată pentru -a lua o de- 
cizie definitivă. Încă de la intrarea Imperiului otoman în 
conflictul mondial, autorităţile de la Istanbul ar fi dorit 
proclamarea de la Mecca, a „războiului sfînt“ (Jihad) îm- 
potriva necredincioșilor englezi, francezi și ruși. Sheikh-ul- 
Islam, cel mai înalt prelat musulman al imperiului, dăduse. 
la-7 noiembrie 1914, o „fetva“, prin care insista asupra da- 
toriei sacre a fiecărui musulman de a-i combate pe aliați. 
Hussein însă evitase să se angajeze de o parte sau de alta, 
aşteptînd să vadă cursul războiului. El refuză să declare 
„Jihad-ul“, dar procedă cu multă abilitate, menţionînd gu- 
vernului otoman că țara sa, lipsită de resurse, nu ar putea 
trăi fără aurul pelerinilor ce vin la Mecca şi nici fără apro- 
vizionarea cu alimente în cazul în care englezii ar bloca 
porturile arabe de la Marea Roșie, ceea ce ar însemna în- 
fometarea supuşilor săi. Pentru a-i linişti pe guvernanţii 
otomani și a-i asigura de loialitatea sa, șeriful își trimise pe 
unul din fii, pe Feisal, la Istanbul, acesta avind să asiste, 
in uniformă de ofiţer turc, la campania Dardanelelor și să 

vadă cu propriii săi ochi eşecul sîngeros al aliaţilor la Galli- 
poli. Mai tirziu, Feisal s-a dus la Damasc, ca ofițer la statul 
major al lui Djemal Pașa, căutind să pară un supus cît mai 
loial al Imperiului otoman. Aici, în secret, Feisal va între- 
ține strînse legături cu naționaliștii sirieni ce se organizau, 
pregătindu-se de luptă împotriva stăpînirii otomane. 

După succesul de la Gallipoli și Kut El-Amara, trium- 
viratul care conducea efectiv guvernul otoman se simţea 
destul de tare să zdrobească dizidenţa arabă așa cum fă- 
cuse în 1915 cu cea armeană. Unităţile arabe începură să 
fie fărimițate și repartizate în garnizoane îndepărtate ale 
imperiului fiind înlocuite în punctele strategice din Pen- 
insula Arabică cu trupe anatoliene. Enver Pașa şi Djemal, 
însoţit de Feisal, făcură între timp o inspecţie la Mecca, 
foarte siguri de puterea lor. Arabii simțeau tot mai mult 
că după armeni, kurzi şi chaldeeni, va veni şi rîndul lor să 
cunoască persecuții și masacre. 

Hussein sta mai departe la îndoială încotro să se în- 
drepte dar ultimele desfășurări ale evenimentelor îi grăbiră 
decizia. Mai întîi execuțiile publice ale naționaliștilor arabi, 
din mai 1916, spînzurați în pieţele publice din Beirut și 
Damasc, la ordinul lui Djemal care avu plăcerea sadică 
să-l invite pe Feisal de a asista la supliciul prietenilor săi. 
Şeriful auzise, de asemeni, niște zvonuri, mai mult sau 
mai puţin reale, în sensul că la Istanbul i s-ar fi decis 
moartea, urmînd ca în locul său să fie desemnat un anume 
Haydar Pașa, dintr-o familie inamică. Dar argumentul de- 
terminant al hotăririi sale de a începe răscoala îl va con- 
stitui sosirea în Hedjaz a unui detaşament otoman numă- 
rînd 3 500 de oameni, cu două companii de mitraliere și o 
baterie de munte cu tragere rapidă, comandată efectiv de 
-maiorul german von Stotzingen. Această unitate, bine pusă 
la punct, venea direct de la Istanbul, călătorind între 
Damasc și Medina pe calea ferată a Hedjazului. Misiunea 
sa era să ajungă în Yemen, unde să instaleze un post de 
T.F.F. pe coasta Mării Roșii prin care să ţină contact cu 
agenţii spionajului german din Africa Orientală și să orga- 
nizeze, în general, acțiuni diversioniste în teritoriile res- 
pective ocupate de englezi. Hussein nu cunoștea scopul 
acestei misiuni şi s-a gîndit că în cazul în care trupele oto- 
mane din Medina, întărite cu proaspătul detașament sosit 
de la Istanbul, ar fi pornit spre Mecca, atunci revolta de- 
venea imposibilă și, personal, s-ar fi găsit în mare pri- 
mejdie. 

-Semnalul răscoalei a fost dat în ziua de 5 iunie 1916, 
cînd şeriful Hussein se proclamă rege al Hedjazului inde- 
pendent, refuzind să-i mai recunoască ţării statutul de 
vilaiet otoman. Trupele turcești din Hedjaz erau reparti- 
zate între Medina, Djeddah şi Mecca, cu mici contingente 
în portulețele de la Marca Roşie: Rabegh, Yambo și El 
Ouedj. Garnizoana de la Mecca, își avea cartierul de vară 
la Taif, 60 km mai departe, într-o zonă muntoasă, nelăsînd 
în cazărmile fortificate din orașul sfint decît o mie de sol- 
daţi. Revolta arabă luă complet prin surprindere autorităţile 
otomane și insurgenții obținură succese, din - primul. mo- 
ment, aproape peste tot. Cind garnizoana redusă din Mecca” 
fu atacată, comandantul ei telefonă șerifului : „Beduinii 
sînt în revoltă ; ajută-mă să-i calmez“. Dar foarte curînd 
îşi pierdu orice iluzie și, copleşit de numărul asediatorilor, 
se predă, după trei zile de rezistenţă onorabilă. 

Camuflînd acțiunea insurecțională, Abdallah, al doilea 
fiu al lui Husșein, se duse în ziua de 10 iunie la Taif, la 
solicitarea guvernatorului otoman, Ghalib Pașa, în jurul 
căruia începuseră să circule zvonuri alarmante. Deşi antu- 
rajul său îl sfătui pe emirul Abdallah să nu răspundă invi- 
taţiei lui Ghalib Pașa, acesta hotărî totuși să-l viziteze pe 
guvernator, însoțit doar de doi şeici și de doi oameni de 
gardă. La guvernator, intră singur. După o lungă conver- 
sație introductivă, tipică tradiției orientale, Ghalib îl în- 
trebă pe Abdallah : 

— Spune-mi, ce ştii în. legătură cu zvonurile care 
circulă ? 

— Zvonuri privind revolta ? 

— Da. 

— Nu pot exista decît trei ipoteze : sau este vorba de 
o minciună ; sau această revoltă este atît împotriva noastră 
cit și împotriva voastră ; sau ea este îndreptată numai îm- 
potriva voastră şi vine din partea şerifului şi a poporului. 
Dacă însă ar fi aşa, cu nu m-aș găsi acum în faţa voastră, 
pentru că ați putea face cu mine ce aţi dori. 

Doi ofiţeri turci intrară, în acel moment, în salon, șop- 
tindu-i ceva guvernatorului Iă ureche ; după cum s-a aflat 
ulterior ei i-au sugerat să-l reţină ca prizonier pe Ab- 
dallah. Dar Ghalib Pașa, conducîndu-se după legile ospita- 
lităţii musulmane, și-a luat la revedere de la emir, rugîn- 
du-l să rămînă în contact cu el şi odată întors la Mecca să 
liniştească poporul, pentru ca toată lumea să se întoarcă 
la casele sau la corturile sale. După un asediu, ce avea să 

dureze trei luni, beduinii lui Abdallah, cărora le venise 
între timp în ajutor o baterie de artilerie trimisă din Egipt, 
siliră garnizoana din. Taif, cu un efectiv de trei mii de oa- 
meni, să se predea, în frunte cu Ghalib Pașa. 

Emirul Feisal sosise de la Damasc, chiar în preajma 
proclamării independenţei Hedjazului, scăpînd vigilenţei 
lui Djemal Paşa, sub pretextul că se întoarce la Mecca, 
în mod special, pentru a lua comanda recruţilor beduini 
ridicați de tatăl său, promiţind că-i. va pune la dispoziţia 
statului major otoman în vederea unui nou atac pe direcţia 
Canalului Suez. În fruntea trupelor sale de beduini, Feisal 
se îndreptă spre Medina, punctul cel mai puternic al sis- 
temului militar otoman din Hedjaz. Aici lucrurile luară o 
întorsătură nu prea fericită pentru arabi. Garnizoana ara- 
şului număra circa 15 000 de oameni, inclusiv detaşamentui 
special al maiorului von Stotzingen, ce avusese misiunea 
de a ajunge în Yemen dar din cauza evenimentelor în des- 
fășurare rămăsese provizoriu la Medina. 

Comandant al garnizoanei din Medina era Fakri Pașa, 
un ofiţer extrem de dur, dar foarte curajos şi cu certe cali- 
tăţi militare. Trupele turcești respinseră asaltul beduinilor 
lui Feisal împrăștiindu-i prin tirul concentric al mitralie- 
relor şi artileriei ; ieşind din pozițiile lor fortificate îi vor 
urmări 30 km la sud de Medina și numai natura reliefului 
țării, foarte accidentată, şi lipsa de apă, pe o căldură in- 
fernală, le împiedică să înainteze mai departe. Emirul Ali, 
fiul mai mare al şerifului, căutînd să întrerupă comunica- 
tiile feroviare ale otomanilor distruse linia ferată a Hed- 
jazului ceva mai la nord, în zona Medina Saleh, dar pe o 
porţiune neînsemnată, pagubele provocate fiind ușor re-. 
mediabile, 

În alte puncte din Hedjaz, unde se aflau garnizoane 
otomane, lucrurile merseră mai ușor, Djeddah, principalul 
port al Hedjazului, fusese luat cu asalt, la 16 iunie, de cătra 
4 000 de călăreţi din tribul Harb ; la sfîrșitul lui iulie, că- 
zuseră şi porturile mai mici: Yambo și Rabegh. Medina, 
însă, va rămîne ca un cui în inima revoltei arabe, rezistind 
şi ameninţind trupele șerifului pînă aproape de sfirşitu! 
primului război mondial. 

La 2 noiembrie 1916, Hussein se proclamă rege al țări- 
lor arabe în marea moschee de la Mecca, în aclamaţiile 
mulțimii., Acţionînd ca ministru de externe al noului regat, 
Abdallah telegrafie evenimentul puterilor aliate. Rusia, şi 

la scurt timp Franţa și Anglia, îi transmiseră recunoașterea 
lor oficială dar numai ca rege al Hedjazului. Nici unul din 
aliaţi n-a precizat însă care erau frontierele acestui Hedjaz. 
Cam în același timp, englezii recunoscuseră suveranitatea 
lui Abdel Aziz Ibn Saud (proclamat și el monarh în Nedjd) 
asupra unor teritorii din Arabia centrală și răsăriteană dar 
şi în acest caz, în termeni vagi, ceea ce va constitui o sursă 
de viitoare şi. grave încurcături politice. 

În acel moment, situația revoltei nu se prezenta prea 
optimistă pentru englezi care trimiţind în Hedjăz cîteva 
sute de mii de lire sterline şi cele 50 000 de puști promise, 
așteptau ca răsculații să termine, rapid și complet, cu tru- 
pele otomane din această regiune pentru ca armata arabă 
să se poată îndrepta spre Siria, sprijinind ridicarea la luptă 
a populațiilor mai numeroase, de acolo. Or, nu numai că 
trupele otomane au continuat să se menţină la Medina — 
păstrind legătura cu restul imperiului pe calea ferată spre 
Damasc, apărată pe traseul său de garnizoane întărite în 
fiecare gară — dar din cînd în cînd întreprindeau raiduri 
și împotriva unor localități deţinute de forţele arabe. Storre 
şi Hogarth făceau dese drumuri în Hedjaz aducind de la 
Cairo saci cu suverani de aur pentru șerif în timp ce noi 
transporturi de arme erau debarcate în porturile de la 
Marea Roșie. Dar revolta arabă tontinua să bată pasul pe 
loc. În timp ce trupele lui Abdallah și Feisal îi hărțuiau pe 
soldații otomani în jurul garnizoanelor ce le mai stăpineau 
aceștia, ceilalți doi fraţi ai lor, emirii Ali și Zeid, descura- 
jaţi de turnura evenimentelor, părăsiră frontul și se retră- 
seseră la Rabegh sub protecţia artileriei navelor britanice 
ancorate în faţa portului. 

Comandamentul englez de la Cairo era absorbit în acea 
vreme de preparativele ofensivei din Sinai, pe direcția 
Palestinei. În august 1916, o armată de 18 000 de soldaţi 
otomani, înaintînd în Sinai, de-a lungul litoralului medite- 
ranean, înspre Canalul Suez, se ciocnise cu: englezii la 
Romani, în apropierea oazei Katia, la sud-est de Port Said. 
Bătălia se termină dezastruos pentru armata otomană. In- 
fanteria engleză și indiană, sprijinită de cavaleria austra- 
liană, repurtară o victorie categorică, capturind 4 000 de 
prizonieri, o baterie Krupp, nouă mitraliere și 500 de 
cămile. În plus, otomanii mai înregistrară în rîndurile lor 
1 250 de morţi şi 4 000 de răniţi. Statul-major britanic din 
Egipt, înţelese, după acest al doilea atac otoman de anver- 

- gură în Sinai, că va fi nevoie pentru a putea asigura secu? 
ritatea Canalului Suez să treacă la contraofensivă și să 
ocupe peninsula, înaintînd mai departe, în Palestina, În 
decembrie, după ce cuceri prin surprindere El-Arich, cea 
mai importantă localitate din Sinai, situată pe litoralul 
mediteranean, cavaleria australiană și neozeelandeză ajunse 
la vechea frontieră dintre Egipt și Imperiul otoman, luînd 
inamicului încă 3 100 de prizonieri şi 11 tunuri. Din acel 
moment, campania din Palestina era începută ; armatei 
britanice îi va trebui însă un an ca să ajungă la Ierusalim. 

În condiţiile deschiderii noului front palestinian, co- 
mandamentul britanic din Cairo dădea o atenţie mai mică 
Hedjazului, ezitînd să folosească trupe proprii pentru a 
sprijini revolta arabă. Cu mare greutate fură trimise ceva 
întăriri la Rabegh : două companii de mitraliere şi două 
baterii de artilerie egiptene, o escadrilă de patru avioane 
şi un mic detaşament francez precum și cîteva nave de 
război. În ce privește pe arabi, singura forță mai organizată 
o constituia mica armată beduină în curs de pregătire sub 
comanda lui Feisal, pe lingă care fu numit, ca ofiţer bri- 
tanic de legătură, Lawrence. El debarcă la 9 noiembrie 
1916 în portul Yambo îndreptîndu-se spre tabăra lui Feisal 
aflată la Nakhel Mubarek, punct situat la 150.km de Me- 
dina. Nu rămase decît două zile acolo, grăbindu-se să se 
întoarcă la Yambo pentru a lua contact cu emirul Zeid, 
cel mai mic dintre fiii lui Hussein, pentru a-l determina 
şi pe acesta să-și trimită oamenii la luptă. Dar de-abia 
plecase din Mubarek, cînd trupele otomane din Medina 
făcură încă o incursiune atacând și împrăştiind detașamen- 
tele beduine. Trei batalioane, comandate personal de Fakri 
Paşa, se îndreptară spre Yambo, unde se afla o puternică 
bază de aprovizionare a revoltei arabe. 

Acest mic port la Marea Roşie era construit pe o pen- 
insulă coralieră, fiind înconjurat de un vechi zid de apă- 
rare. Lawrence, împreună cu Garland, un ofiţer genist, 
care răspundea de buna funcţionare a portului, şi cu alţi 
cîțiva ofiţeri egipteni şi marinari britanici, căutară să or- 
. ganizeze apărarea, instalînd o linie de sirmă ghimpată în 
spatele căreia plasară mitralierele și artileria ușoară a 
egiptenilor. De la Rabegh fură trimise în grabă cinci mici 
have de război engleze și franceze, pentru a susține efec- 
tivele reduse ce se aflau în portul Yambo, 

/ La miezul nòpții se dădu alarma. Posturile avansate ale 
apărării se pomeniseră atacate de patrulele turcești. Ne- 
ştiind unde să tragă, artileriștii nu puteau să deschidă 
„focul, dar marinarii avură ideea să lumineze cîmpul din 
față cu proiectoarele. Toate luminile de pe nave fură 
aprinse lăsînd impresia asediatorilor otomani că au în fața 
lor o formidabilă forță de război. Fakri Pașa, înșelat de 
această stratagemă, renunță să riște, mai cu seamă că 
trupele sale erau obosite de marșul rapid sub cerul de 
plumb topit al deșertului și sufereau cumplit de sete. Așa 
că, pină la urmă, hotări să se retragă înapoi spre Medina, 
detașamentul fiind hărțuit neîncetat pe drum de grupuri 
mici de călăreți beduini care atacau prin surprindere tră- 
gind cîteva focuri pentru a dispare apoi, ca niște fantome, 
printre stînci. l f 

Dacă bluful cu reflectoarele de la Yambo n-ar fi reu- 
şit şi cele trei batalioane otomane s-ar fi decis să atace, 
ocupînd orașul, probabil că revolta arabă s-ar fi găsit în 
mare dificultate deoarece prin acest port se făcea apro- 
vizionarea frontului arab ce bloca` dinspre vest Medina. 
Eliberate de presiune, trupele puternicei garnizoane oto- 
mane din cel de al doilea mare oraș sfint al Islamului, ar 
fi avut, în cazul respectiv, mînă liberă de a-și concentra 
forțele şi a cobori spre sud, ocupind Mecca, ceea ce ar fi 
însemnat sfirşitul practic al revoltei arabe. Dar la Yambo 
— ca şi în multe situaţii-limită din cursul desfășurării 
unor evenimente istorice, cind punctul critic este depășit 
prin hazardul unei acţiuni oarecare — aprinderea inspi- 
rată a reflectoarelor de pe micile nave de război din port 
a făcut ca revolta arabă să-și poată continua cursul spre 
ţelurile propuse. 


Colonelul Lawrence intră în acţiune 


Revolta arabă, ieșită cu bine din încercarea de la 
Yambo, avea nevoie urgentă de a fi disciplinată și orga- 
nizată temeinic pentru a se dovedi eficientă. Generalul 
englez Wilson şi colonelul francez Bremond fuseseră tri- 
miși special de la Cairo, imediat după declanșarea insu- 
recţiei, în calitate de reprezentanți, la faţa locului, ai 
Comandamentului aliat. Ei se inştalaseră la Djeddah, îm- 
preună cu ofiţerii lor de legătură, străduindu-se să gă- 
sească o direcţie de urmat pentru dezvoltarea în continuare 

a mișcării inşurecţionale. Puși în faţa situaţiei complexe 
a revoltei, izbucnită spontan, fără o pregătire prealabilă 
din punct de vedere militar, fără o strategie bine deter- 
minată, cei doi ofiţeri superiori aliaţi bijbiiau încă, 
descurcîndu-se cu greu și nereușind să intuiască direcția 
în care ar îi trebuit să fie canalizată mișcarea ce rămînea, 
mai departe, anarhică şi indecisă. 

Ideea cea mai simplă părea a fi crearea unei armate 
arabe regulate, capabilă să ducă un război modern și a 

"cărei sarcină prioritară trebuia s-o constituie cucerirea 
Medinei ; în continuare, regimentele arabe urmau să fie 
dirijate în direcţia Siriei pentru a ridica la luptă popu- 

„laţiile locale şi a prinde frontul otoman din Palestina între 
două focuri. Era însă îndoielnic că arabii să poată. atinge, 
chiar şi primul obiectiv, în aparență modest, prin forțe 
proprii, fără ajutorul trupelor aliate, deoarece Medina 
constituia o zonă fortificată, greu de străpuns şi pentru o 
armată cu mai multă experienţă de război. 

Din motive diplomatice, englezii în loc să concentreze 
de la început mijloacele .furnizate revoltei, așa cum ar fi 
fost normal, le dispersaseră în vederea ciștigării simpati- 
ilor emirilor și altor șefi locali. Fiii marelui șerif, proaspăt 
proclamat rege al arabilor, se arătau geloși unul pe gloria 
altuia ; toți doreau să aibă trupe sub comandă directă, 
state majore personale, subsidii. Aşa s-a făcut că ajutorul 

„financiar și logistic al englezilor a fost împrăștiat între 
cei patru emiri, fiecare conducînd o oştire proprie. În ca- 
litate de consilieri ai acestora, Comandamentul aliat a re- 
partizat un număr egal de ofiţeri europeni pentru a-i sfătui 
și ajuta direct la organizarea trupelor. 

Lawrence fusese trimis detașamentului condus de emi- 
rul Feisal. Agentul britanic, care se întilnise cu Feisal în 
cursul primei sale călătorii în Hedjaz, îl considera ca per- 
sonajul cel mai potrivit să conducă revolta arabă. Cei doi, 
emirul arab și ofițerul englez, aveau cam aceeași vîrstă și 
între ei se va stabili o prietenie durabilă, legîndu-i pe toată 
perioada războiului, Lawrence exercitind, continuu, o pu- 
ternică influenţă asupra lui Feisal. 

Începîndu-și misiunea pe lingă Feisal, Lawrence va ur- 
mări un obiectiv precis : să dea revoltei arabe o politică 
și o strategie coerente, să facă din detașamentul acestuia 
nucleul activ al mișcării, să acapareze pentru emir totali- 
tatea ajutorului aliat, să ia, el însuşi, conducerea ansam- 
blului negocierilor şi operaţiunilor. În vederea “atingerii 

țelurilor sale ambiţioase, Lawrence s-a integrat complet 
în mişcarea insurecţională devenind un adevărat arab în 
comportare, în aspect şi chiar în modul de a gîndi. El se 
va îmbrăca în vestminte beduine și le va purta nu numai 
în tabăra emirului ci și atunci cînd se va găsi în mijlocul 
trupelor europene și chiar în cursul deplasărilor sale la 
comandamentele de la Cairo. Cunoașterea limbii arabe, a 
modului de viaţă și a obiceiurilor populațiilor din regiune, 
pe care și le însușise încă din timpul şederii sale în Siria, 
înainte de război, l-a ajutat să-i reușească perfect traves- 
tirea, fiind adeseori luat drept localnic autentic de cei ce 
nu-l cunoșteau direct, amici sau inamici. 

La sfîrșitul operaţiunilor din zona Yambo, generalul 
Wilson şi colonelul Bremond, însărcinaţi cu supravegherea 
organizării revoltei, se deplasară de la Djeddah la Rabegh 
pentru. .a lua cunoştinţă de situaţie, la fața locului. Colone- 
lul Bremond care comandase trupe indigene în Africa de 
nord franceză și avea cunoștințe temeinice în ce privește 
lumea musulmană, a intrat de la început în conflict cu 
Lawrence datorită opiniilor diferite în legătură cu modul 
de a fi dusă campania din Arabia. 


Discuţiile s-au purtat asupra necesităţii de a debarca 
trupe din Egipt în Hedjaz şi asupra oportunității ocupării 
Medinei. Colonelul francez nu acorda prea multă impor- 
tanţă revoltei arabe şi se situá, în această privinţă, pe 
aceeași poziţie cu guvernul Indiilor şi cu comandamentul 
armatei britanice din Mesopotamia, considerînd ca îngri- 
jorătoare pentru interesele imperialismului european ex- 
'plozia naţionalismului arab. -El nu ascundea deloc vederile 
colonialiste faţă de Siria ale guvernului pe care-l repre- 
zenta. În definitiv, intenţiile britanice în Irak nu erau la 
fel de evidente ? 

Lawrence, surprins de modul, mai puţin-sofisticat al 
ofițerului francez, de a pune problemele, ocolind hăţișu- 
rile diplomatice ce caracterizau politica colonialistă en- 
gleză, avea să scrie : „Întrevederea dintre acest bătrîn sol- 
dat şi un tînăr îmbrăcat în vestminte fanteziste fu într-a- 
devăr curioasă, lăsîndu-mi un gust amar“, observaţie ce o 
va completa cu următoarea menţiune : „Colonelul, la fel 
ca ceilalți compatrioți ai săi, era, în amor ca şi la război, 
un realist. În situaţiile cele mai poetice, francezii rămîn 
niște incorigibili prozatori. Ei proiectează asupra oricărui 
lucru lumina directă a raţiunii și a inteligenţei, în loc să 

privească în zare, printre gene, strălucirea esențială a lu- 
crurilor, așa eum face un englez imaginativ. Astfel, orice 
colaborare pentru o operă importantă este dificilă între 
cele două rase“. În ciuda acestor considerațiuni, de valoare 
îndoielnică, Lawrence, lăsînd la o parte orice sens poetic, 
va face tot ce-i va sta în putință să-l elimine sau cel puțin 
să-l neutralizeze pe acest om atît de primejdios pentru 
proiectele sale, ceea ce îi va reuși pînă la sfîrșit. Bremond, 
sătul de colaborarea dificilă cu aliaţii britanici, a abando- 
nat, la începutul lui 1918, comandamentul misiunii de la 
Djeddah, reîntorcîndu-se în Franța unde, ca șef de stat- 
major al unui corp de armată, va sfîrşi războiul, în mod 


` strălucit, obţinînd gradul de general. Ulterior, în cartea sa 


publicată la Paris sub titlul „Hedjaz în războiul mondial“ 
va face aspre critici activităţii lui Lawrence, căutînd să 
demilizeze persoana agentului britanic în jurul căreia se 
țesuse aureola de principal factor al victoriei revoltei 
arabe. i 


Lawrence, avea cu totul alte idei decît șefii militari en- 
glezi şi francezi despre modul în care ar fi trebuit să se 
ducă campania din Arabia. El le va consemna mai tirziu 
în „Cei şapte stilpi ai înțelepciunii“, expunîndu-le în felul 
următor : Războiul din Arabia nu era propriu-zis un război, 
ci o luptă de gherilă, un fapt politic și psihologic asupra 
căruia teoremele unor maeştri ai strategiei militare ca 
Jomini, Clausewitz sau Foch nu-și găseau aplicare. Forța 
unei gherile este de a rămîne gherilă și de a nu căuta să 
devină un război regulat. Trebuiau cîştigate de revoltă, 
prin propagandă, bani şi arme, toate popoarele arabe, 
construindu-se astfel o largă și puternică mișcare care să 
deregleze întregul spate al frontului otoman. Protejarea 
liniilor de comunicaţii în regiuni imense și în general pustii, 
absorbea cea mai mare parte din :efectivele armatei oto- 
mane din Orientul Arab și viaţa acestora într-un mediu 
înconjurător ostil nu putea decit să le macine-moralul, 
făcîndu-le inapte de luptă. Lawrence considera, de asemeni, 
că luarea Medinei, în afara pierderilor grele ce le-ar fi 
comportat pentru asediatori în cursul unui asalt direct, . 
n-ar fi servit practic la nimic. Dimpotrivă, imobilizarea în 
continuare la Medina a 15 000 de soldaţi. otomani, plus 
efectivele de pază ale căii ferate a Hedjazului, singura 
linie de comunicații cu grosul armatei din Siria, constituia 
un succes strategic de necontestat. 

Realismul părerii şale va fi confirmat de memoriile 
generalului german Liman von Sanders, șeful de stat major 
al armatei otomane, acesta relatînd că a propus, de la în- 
ceput, evacuarea Medinei, a cărei păstrare era ineficientă 
şi costisitoare, dar că Enver Pașa, ministrul de război de 
la Istanbul, a respins ideea sa din motive de prestigiu re- 
ligios şi de propagandă. De notat că o părere asemănătoare 
a fost exprimată, la timpul respectiv, şi de viitorul con- 
ducător al republicii Turcia, generalul, de atunci, Mustafa 
Kemal, care fusese solicitat, în ultimele zile ale anului 1916, 
să ia comanda unei armate otomane ce ar fi urmat să 
poarte numele de Forţa expediționară din Hedjaz. Mustafa 
Kemal s-a deplasat la Damasc pentru a studia la faţa locu- 
lui situaţia și de acolo i-a comunicat lui Enver Pașa că 
menţinerea Hedjazului n-are nici un rost, mult mai util 
fiind ca trupele din Medina să fie retrase pentru a întări 
frontul din Siria.: Enver Paşa n-a acceptat propunerea lui 
Mustafa Kemal privind abandonarea Hedjazului dar a re- 
nunțat la ideea de a mai forma forţa expediţionară pe care 
o avusese în vedere. , 

Principala problemă privind desfăşurarea revoltei arabe 
şi care trebuia să fie rezolvată urgent era aceea a degajării 
definitive a coastei şi a drumului spre Mecca, amenințate 
de incursiunile a 4—5 000 de soldaţi otomani ce se plim- 
bau nestînjeniţi între Medina și Marea Roșie. În-ziua Cră- 
ciunului din 1916, la Rabegh, avu loc o alarmă atit de gravă 
încit Wilson și Bremond pregătiră evacuarea portului ; 
Yambo fusese salvat, după cum am văzut, mai înainte, în 
noiembrie, de bluful reflectoarelor. 

Cei mai mulți dintre observatorii militari englezi şi 
francezi din Hedjaz considerau că trimiterea unei mari 
unităţi aliate era cu totul indispensabilă pentru a pune 
revolta arabă la adăpost de o surpriză dureroasă, Statul- 
major de la Cairo decise, în cele din urmă, să ţină în re- 
zervă, în Egipt, o brigadă pregătită pentru a fi expediată 
peste Marea Roşie, la primul semnal. Generalul Murray, 
comandantul șef din acel timp al trupelor aliate, spera 
totuși, că nu va fi nevoie să recurgă la ea decît în caz 
absolut extrem. În schimb, pentru a intensifica acţiunile 
arabilor, un grup de ofiţeri britanici, în frunte cu colonelul 
Newcombe, vechea cunoştinţă a lui Lawrence din timpul 
călătoriei comune în Sinai, a fost dirijat urgent spre 
Hedjaz. 

Generalul Wilson, dorind să slăbească presiunea oto- 
mană în direcţia coastei şi a capitalei Hedjazului, imagină 
o manevră destinată să producă derută în rîndurile inami- 
cului. El decise să răspundă ofensivei printr-o ofensivă 
îndreptind dispozitivul arab spre nord și amenințind, 
dincolo de Medina, calea ferată a Hedjazului. Obiectivul îl 
constituia El Ouedj, cel mai nordic port din Hedjaz, unde 
se afla cantonată o garnizoană otomană. 

Acţiunea va fi programată pe două direcţii de atac. 
Grosul armatei lui Feisal'urma să ajungă la El Ouedj folo- 
sind pista paralelă cu ţărmul mării ; alţi 500 de partizani 
de ai săi transportaţi la bordul navelor de război anglo- 
franceze, trebuiau să efectueze o debarcare prin surprin- 
dere, unindu-se cu coloana ce înainta terestru. Între timp, 
în apropiere de Medina, detăţamentul lui Abdallah inter- 
ceptă un convoi otoman, 'capturînd un transport de douăzeci 
de mii de piese de aur, iar emirii Ali și Zeid însoţiţi de 
locotenentul francez Lahlouh, patrulau cu beduinii lor la 
porţile orașului fortificat, 

Marşul primului detașament al armatei lui Feisal spre 
El Ouedj se desfăşura în condiţii extrem de grele, ultima 
porţiune a distanţei de 300 km fiind străbătută sub semnul 
epuizării fizice şi a lipsei de apă. Din fericire, nava engleză 
„Hardinage“ aştepta detașamentul cu o încărcătură de apă, 
undeva în apropiere, lîngă o plajă și luptătorii potolindu-și 
setea putură să-şi continue mai departe drumul. Cînd ajun- 
seră însă la El Ouedj, avură surpriza să constate că micul 
port fusese deja capturat de detaşamentul debarcat de pe 
nave şi condus la luptă de ofițerii englezi ; aceştia pierdu- 
seră însă în luptă un număr important de oameni. ceea ce 
atrase vii critici din partea lui Lawrence, el considerînd că 
dacă ar fi fost aşteptate și celelalte trupe ale lui Feisal, 
garnizoana otomană capitula, mai mult ca sigur, fără să 
opună rezistenţă. 

La sfîrşitul lui ianuarie 1917, Lawrence se deplasă din 
nou la Cairo pentru a lua. contact cu statul major și Arab 
Bureau. Generalul Murray, care începuse să înțeleagă mai 
bine importanța revoltei arabe ce imobiliza un număr apre- 
ciabil de trupe otomane, se dovedi, de data aceasta, mai 
înțelegător față de nevoile acțiunii din Hedjaz ordonind 
trimiterea imediată de ajutoare. Colonelul Bremond se afla 
și el, în acel moment, la Cairo, susținînd, în continuare, un 
plan de operaţiuni bazat pe prezenţa unui corp expediţio- 
nar anglo-francez, menit să ecupe Akaba, singurul port de 

la Marea Roșie rămas încă în mîinile inamicului. Lawrence 
se opuse ideilor colonelului francez și făcu tot ce-i era în 
putință pentru a-i bloca orice inițiativă, ofiţerul francez 
rămînînd izolat la Djeddah, fără mijloace materiale și fără 
ajutorul efectiv al guvernului său. 

Lawrence se întorsese la El Ouedj, unde forțele arabe 
se organizau în stil mare. Arme, alimente, echipament, 
aur, soseau din abundență. Fusese debarcată o staţie T.F.F., 
tunuri, automitraliere. Feisal primise totodată și un recrut 
de marcă : Jaffar Pașa, colonelul otoman, trimis în 1915 în 
Sahara răsăriteană pentru a conduce răscoala senussilor și 
care fusese făcut prizonier de englezi. Originar din Bagdad, 
pregătit la şcoala germană, Jaffar Paşa, un adevărat uriaș, 
de un curaj rar întîlnit, fusese închis în Citadela din Cairo 
de unde încercase să evadeze pe o frînghie făcută din 
cearceaful patului din celulă. Spre ghinionul său, fringhia 
improvizată nu-i rezistase greutăţii și colonelul otoman, 
cu o gleznă scrîntită, îşi reluase locul în închisoare. Auzind 
despre revolta arabă, ceruse să i se permită de a lupta 
alături de Feisal, emirul încredinţindu-i organizarea arma- 
tei regulate și acordindu-i gradul de general, Un alt fost 
colonel otoman, Nuri Said, se va alătura şi el lui Feisal, 
în calitate de șef de stat major al armatei acestuia. Legîn- 
du-şi soarta de aceea a emirului și a familiei sale, el îl va 
urma după război în Irak, unde Feisal va ajunge rege, iar 
Nuri Said prim ministru, dirijind direct sau indirect, 
aproape trei decenii, politica noului stat. 

Lawrence, căruia șefii săi îi lăsaseră mînă liberă pe 
lingă Feisal, reuși, în scurt timp, îndrumîndu-l cu abilitate, 
să facă din detașamentul emirului piesa principală pe tabla 
de şah britanică din Arabia. Armata lui Feisal avea o com- 
poziție eterogenă, complicînd sarcina ofițerilor englezi de 
școală veche de. a o transforma într-o forţă militară după 
tipic european. Beduinii rămîneau insensibili disciplinei ce 
se căuta a li se impune și nutreau.o neîncredere ancestrală 
faţă de europeni. Arabii instruiți în mijlocul elitelor tur- 
cești erau și mai greu de manevrat. Obişnuiţi să-i frec- 
venteze pe europenii stabiliți prin diverse centre ale Im- 
periului otoman, ei înțelegeau gîndurile aliaţilor lor și des- 
lușeau perfect ce se afla în spatele ajutorului acordat de 
aceștia. Experienţa istoriei arăta, de la Cezar la Cortez şi 
Lyautey, că toţi acești cuceritori au acaparat teritoriile 
străine cu ajutorul localnicilor înșiși, recrutaţi prin șirete- 

nie pentru a lupta împotriva propriilor compatrioți. Era 
greu de crezut că arabii s-ar fi putut afla mai aproape de 
englezi sau francezi decît de coreligionarii turci. În sinea 
lor, ei își dădeau seama că sînt manevraţi ; disputa cu 
turcii ar fi dorit s-o rezolve între musulmani, fără prezenţa 
„necredincioşilor“ ; incapabili s-o facă, erau plini de amă- 
răciune și continuau revolta alături de aliaţii europeni 
neavînd altă cale de ales. 

În aceste condiţii, talentul lui Lawrence de a se disi- 
mula și de a se integra organic mișcării arabe, bazîndu-se 
şi pe experienţa sa trecută din Orient, avea să joace un rol 
esențial în dirijarea și canalizarea revoltei pe căi mai na- 
turale, ce nu se potriveau preceptelor purtării războiului, 
„extrase din cursurile de tactică şi strategie ale școlilor mi- 
litare din Europa, 

Nucleul de bază al armatei lui Feisal îl constituiau 
şase-șapte sute de mercenari mehariști, recrutaţi din oazele 
Arabiei centrale, de un șeic oarecare pentru armata oto- 
mană dar care se alăturaseră, în bloc, revoltei arabe din 
Hedjaz. Izolaţi de locurile lor de baștină, acești, beduini 
din triburile Ageyl, nu puteau dezerta, sau părăsi poziţiile 
de luptă pentru a se repezi pînă la corturile familiare așa 
eum făceau luptătorii beduini de prin părţile locului. Ală- 
turi de ei, luptau diferite triburi din Hedjaz, dar și nu- 
meroşi dezertori din armata otomană ce își găsiseră sal- 
varea în armata emirului. 

Lawrence își încropise o gardă personală, formată din 
80—90 de mercenari, bine plătiţi, recrutaţi dintre elemen- 
tele cele mai dubioase și gata de orice faptă — tîlhari de 
drumul mare, evadați din pușcării, nomazi alungaţi pentru 
cine ştie ce purtări urîte din mijlocul comunităţilor în care 
trăiau, sclavi fugiţi de la stăpinii lor — oameni în stare 
să sufere în tăcere cele mai grele privațiuni ale campaniei 
și să ucidă fără cricnire, la ordinele şefului lor, acel micuţ 
„inglesi“, cu privirea blîndă, îmbrăcat în același vestminte 
ca şi ei, umblind la fel în picioarele goale, mîncînd din 
același castron și dormind sub același cer liber şi în plus 
vorbind perfect limba arabă, cu cele mai mici detalii 
dialectale. 

"În aprilie 1917, englezii, care cheltuiseră deja cu revolta 
arabă peste o jumătate de milion de lire de aur, multe tone 
de arme, muniții și alimente, se. gîndiră că a venit timpul 
să tragă totuși un profit mai substanţial pentru campania 
lor din Orient de pe urma eforturilor financiare făcute 

în Hedjaz. În acest sens, hotărîră să organizeze o opera= 
ţiune de anvergură pentru a neutraliza definitiv pe Fakri 
Pașa şi trupele “sale din Medina. 

Colonelul Newcombe, însărcinat de statul major din 
Cairo cu coordonarea operaţiunilor din Hedjaz, era tentat 
să încerce o lovitură la un punct situat cam la 300 km nord ' 
de Medina, pe calea ferată, pentru a întrerupe legăturile 
garnizoanei asediate cu Siria. Lawrence censiderînd că 
succesul unei astfel de acţiuni de anvergură era îndoielnic 
iar scopul contestabil, propuse ca împreună cu un. grup de 
beudini să într eprindă un atac, la o distanţă mult mai'mare, 
cucerind portul Akaba din extremitatea nordică a Mării 
Regii Newcombe dindu-şi asentimentul, Lawrence trecu 
la pregătirea minuțioasă a expediției care trebuia să stră- 
bată un drum extrem de dificil, în mere parte prin zonk 
de deșert total, 


Drumul spre victorie 


Micul detașament, pe care Lawrence îl luă cu el, nu 
număra decît 30 de oameni din garda sa personală, pe 
cămile, înarmaţi doar cu puști. Fiecare om ducea 45 livre 
de făină, contînd să-şi completeze proviziile în puţinele 
puncte locuite de pe parcurs, Lawrence avea însă asupra 
sa şi 20 000 de suverani (160 kg de aur) pentru a putea 
ridica la luptă unele triburi din zonele apropiate punctu- 
lui terminus al misiunii sale. 

Plecat la 9 mai din El OQuedj, va face un lung ocol stră- 
bătînd 300 km prin deșertul Nefud (al doilea mare deșert 
al Peninsulei Arabice) ajungînd în valea Sirhan unde era 
şeic Nuri Shaalan, un șef local extrem de curajos dar care 
ezitase, pină atunci, între otomani și revolta arabă. 

„ Diplomaţia agentului britanic, dublată de 6 000 de su- 
verâni de aur, îl cîștigă pînă la urmă pentru revoltă pe 
Nuri Shaalan, pumnul de oameni, cu care Lawrence ple- 
ease iniţial la drum, transformîndu-se peste noapte, în- 
tr-un detașament impozant de 500 de războinici, fiecare cu 
cămila sa. 

Continuîndu-și traseul; Lawrence, însoţit doar de doi 
eameni, avea să dispară, la un popas, pentru două, săptă- 
mini, într-o călătorie secretă în Siria, în scopul cunoaşterii 
directe a stării de spirit a populaţiei şi pentru a lua legă- 
tură cu agenţii săi de acolo. „Întreprinzînă acest lung şi 

periculos voiaj în Siria, contam să întîlnesc principalii 
amici secreţi ai lui Feisal și să iau în considerare pozițiile 
cheie ale viitoarelor noastre campanii...“, avea să menţio= 
neze el, vag, în „Cei șapte stilpi ai înțelepciunii“, fără să 
dea vreun amănunt. Abia 15 ani mai tîrziu, în corespon- 
denţa cu biografii săi, rămînînd totuşi destul de misterios 
(era normal să nu-și desconspire agenţii, în momentul res- 
pectiv Siria aflindu-se sub stăpînirea Franţei) va dezvălui 
că a ajuns pină la Baalbeck (în Libanul de azi), a poposit 
în suburbiile Damascului și a văzut un număr de perso- 
naje importante afiliate . revoltei arabe, întreţinîndu-se 
chiar și cu Ali Reza Pașa, comandantul garnizoanei, pe 
care l-a cîştigat pentru cauza revoltei și că, la întoarcere, 
a aruncat în aer cîteva construcţii cu caracter militar la 
nord de Marea Moartă, 

La 19 iunie, reîntilnindu-și detașamentul în punctul 
Bair, la est de Maan (astăzi oraș în Iordania) a continuat 
marșul. spre Akaba atingînd calea ferată a Hedjazului în 
dreptul gării Atoui. Soldaţii garnizoanei otomane lipsiţi 
de griji, tocmai își pregăteau miîncarea, în jurul tranșeelor, 
în timp ce un grup de ofiţeri își sorbeau cafeaua, sub o 
umbrelă, tolăniţi în fotolii, în fața sălii de așteptare. „Zaal 
(unul din oamenii lui Lawrence), urcînd, pînă în apropiere, 
trase un foc şi cel mai gras dintre acești ofiţeri, înclinîn- 
du-se. încet în fotoliul său, se prăbuși la pămint sub pri- 
virile îngrozite ale asistenţei“. Arabii urlind se aruncară 
la atac. Mai mulți dintre militarii otomani reușiseră să se 
baricadeze într-una din clădirile gării, dar oamenii lui 
Lawrence le jefuiră pe celelalte și le dădură foc. 

La începutul lui iulie, trupă lui Lawrence se întilni, 
pentru prima oară, cu o forță inamică mai serioasă, la sud 
de Maan, în punctul de aprovizionare cu apă, Aba El Lissan. 
Bătălia, începută în zori, se termină cu o victorie totală a 
arabilor. 300 de soldați inamici fură uciși și 160, în ma- 
joritatea lot răniți, căzură prizonieri. În cursul întregii ` 
lupte, beduinii nu pierdură decît doi oameni. Drumul spre 
Akaba era acum deschis, 

Garnizoana inamică de la Akaba, numărind doar 300 de 
oâmeni, se trezi complet izolată. Apărarea se prezenta ex- 
trem de slabă, toate lucrările de fortificaţii fiind dirijate 
în direcția mării de unde s-ar fi putut aștepta, în mod 
normal, la un eventual atac ; spatele frontului era însă 
complet descoperit. Demoralizată și rămasă fără nici ua 

sprijin din afară, garnizoana btomană capitulă fără luptă. 
'Trecuseră exact două luni de cînd Lawrence plecase din El 
Ouedj doar cu un grup de 30 de oameni. Armata sa număra 
acum 2 000 de luptători, alte triburi arabe alăturindu-i-se. 
Dar şi cei 20 000 de suverani de aur i se terminaseră, iar 
proviziile capturate de la garnizoana otomană erau insufi- 
ciente pentru a hrăni mulţimea neașteptată de beduini ce 
i se alăturau. Pentru a face faţă situaţiei, se dovedea ne- 
cesar un contact rapid cu statul-major de la Cairo, în ve- 
derea obţinerii de ajutoare. 

Însoţit de opt oameni, Lawrence plecă la Cairo, urmînd 
vechiul drum al pelerinilor prin Sinai, străbătînd, pe că- 
mile, distanţa de 250 km, doar în patruzeci și nouă de ore, 
prin deşertul lipsit, în plină vară, de orice sursă de apă. 
Efectul victoriei de la Akaba fu extrem de puternic la. 
statul-major de la Cairo. Lawrence primi imediat gradul 
de maior, fiind propus totodată pentru una dintre cele mai 
mari decoraţii britanice, Ordinul Băii ; creditul său deve- 
nise acum considerabil și faima de necontestat. Succesul 
ierarhic, și tare fusese realizat fără să expună viața 
vreunui alt militar englez; decît a lui proprie, provocase 
o satisfacţie deosebită, mai cu seamă că rezultatul apărea 
mai mult decit apreciabil. Lunga linie de comunicaţii 
otomană era amenințată acum pe 1 000 km, iar luptătorii 
arabi. se apropiaseră de aripa dreaptă a frontului britanic 
din Palestina putîndu-i oferi un sprijin real. Marea Roşie 
fusese debarasată de otomani, aceștia nemaifiind în măsură 
să plaseze mine şi să strecoare spioni în spatele liniilor 
britanice. 

Lawrence, exploatind succesul obținut, se duse imediat 
la Clayton pentru a-i prezenta propunerile sale : baza de 
la El Ouedj trebuia să fie înlocuită cu Akaba, toate trupele 
lui Feisal urmînd. să fie concentrate în zona portului 
proaspăt cucerit ; operațiunile din jurul Medinei încetînd 
să reprezinte un interes major, întregul sprijin britanie 
în ofiţeri, material de război și aur va trebui îndreptat spre 
Akaba ; Feisal va fi detașat de forţele lui Hussein şi va 
deveni comandantul unei armate plasate sub ordinele șta- 
tului major din Egipt. În plus, lui Lawrence, obţinînd mînă 
liberă în toate problemele Arabiei, i se puse la dispoziţie 
o sumă importantă — 200 000 suverani de aur — și va fi 
subordonat direct Comandamentului de la Cairo, avînd 
astfel o largă marjă de acţiune. 

Într-una din zile, Lawrence fu primit de generalul 
Allenby care îl înlocuise, de puţin timp, la comanda su- 
premă pe Murray, după ce acesta se impotmolise cu fron- 
tul, bătînd pasul pe loc, în fața Gazei, suferind pierderi 
grele. Allenby, pe atunci în vîrstă de 56 de ani, era unul 
din cei mai buni generali ai armatei engleze, cu o bogată 
experiență de luptă în colonii. Participase în Africa de 
Sud, mai întîi la războiul cu zuluşii apoi cu burii, coman- 
dînd un regiment de lăncieri. Războiul mondial îl începuse 
în 1914, în Franţa, în fruntea diviziei engleze de cavalerie, 
apoi comandase corpul 5 de armată și armata III-a pe 
Somme și Artois, cu rezultate meritorii. Fusese numit co- 
mandant al frontului din Palestina, la 28 iunie 1917, aș- 
teptîndu-se de la el o schimbare pozitivă, cît mai rapidă, a 
mersului operațiunilor. 

Întilnirea lui Allenby cu Lawrence a avut loc în ultima 
zi, înainte ca agentul englez să se întoarcă în Arabia. 
“A fost o întrevedere comică — povestește Lawrence — 
deoarece Allenby, fizicește era voluminos și plin de în- 
credere în sine, iar moralmente atît de mare încît cu greu 
concepea micimea noastră, a celorlalți. Şedea în scaunul 
său privindu-mă nu drept în față, cum avea obiceiul, ci cu 
coada ochiului, vădit încurcat... Oricum, nu era pregătit 
pentru ceva atît de ciudat ca o întîlnire cu persoana mea 
— un om mic de statură, în vestminte lungi de mătase, cu 
picioarele goale — și care se oferea să învingă pe inamic, 
dacă i se dădeau, pentru a-și convinge și păstra adepţii 
săi, provizii, arme și două sute de mii suverani de aur. 
Allenby nu putea discerne în acest personaj ce-i sta în 
față, partea reală a omului de acţiune, de aceea a şarlata- 
nului. Nu mi-a pus multe întrebări, nici n-a vorbit prea 
mult ; a cercetat harta și mi-a ascultat cu atenţie expu- 
nerea în care descriam Siria răsăriteană și locuitorii ei 
În cele din urmă, a ridicat capul și mi-a spus : «Bine. Am 
să fac tot ce se poate pentru dumneata» şi cu asta întreve- 
derea s-a sfîrșit. Nu am fost sigur că l-am cîștigat cu totul ; 
dar mai tîrziu am aflat : primo, că generalul Allenby făcea 
exact ceea ce gîndea ; secundo, că el putea satisface și 
pe cel mai exigent, cel mai lacom dintre subordonații săi“. 

Bucurîndu-se de întregul sprijin al noului comandant 
britanic al frontului, Lawrence se puse pe treabă, depla- 
sîndu-se la El Ouedj şi apoi la Djeddah pentru a-l întilni 
pe rege și a-l convinge să permită deplasarea forţelor lui 
Feisal la noua bază de la Akaba. 

La sfîrșitul lui august, statul-major al lui Feisal și 
3 000 de luptători din armata sa regulată se instalară la 
Akaba (astăzi portul lordariiei la Marea Roșie). Baza se 
organiză activ : o navă de război britanică — „Humber“, 
staționa în port ; mai sosiră două companii egiptene, cinci 
automitraliere, o staţie T.F.F. Un număr important de ofi- 
țeri europeni se ocupau de muncile administrative și de 
aprovizionare, în timp ce Jaffar Pașa, secondat de un ofi- 
ţer britanic, făceau instruirea trupelor arabe. La Kuntilla, 
60 km nord-vest de Akaba, se amenajase un aerodrom de 
campanie pentru o escadrilă de bombardament. Între timp, 
debarcă și un detașament francez, dispunînd de o baterie 
de artilerie montană dotată cu tunuri de 65 m/m, deser- 
vite de soldați nord-africani, în total 150 de oameni. 

În septembrie, Lawrence organiză o expediţie, plecînă 
din Akaba, împotriva căii ferate Damasc-Medina. Acţiunea 
se va desfăşura într-un punct din apropierea gării El Me- 
duara, surprinzîind un tren încărcat cu trupe, ce venea 
dinspre Medina și pe care îl aruncă în aer. Aproape toţi 
pasagerii au fost ucişi sau luaţi prizonieri. Printre ei se 
afla și un grup de ofițeri şi subofiţeri austrieci plecaţi în 
permisie. 

Urmă un nou raid asupra căii ferate, la începutul lui 
octombrie, cînd împreună cu căpitanul Pisani, comandan- 
tul detaşamentului francez de la Akaba, atacă la sud de 
Maan. Pentru această acţiune Lawrence primi Crucea de 
război franceză iar Pisani, Crucea militară britanică. În 
decurs de două luni, fură distruse 17 locomotive și mai 
multe garnituri feroviare, circulația pe linia ferată deye- 
nind, pe zi ce trecea, o problemă tot mai gravă pentru 
inamic. E 

Prestigiul lui Lawrence în rîndul arabilor luase propor- 
ţii greu de descris. El era în ochii lor nu numai marele 
distribuitor de aur și arme ci și omul capabil să facă 
100 km pe spatele unei cămile ca cel mai tenace războinic 
beduin, să se bată corp la corp și să-și conducă trupa la 
victorie prin foc și moarte. Cînd apărea în mijlocul luptă- 
torilor beduini era întimpinat cu salve trase în aer și stri- 
găte de Urens ! Urens ! ca un adevărat șef de bandă, după 
o „razzia“ reușită din care războinicii se întorceau cu o 
„pradă bogată. : 

Anul 1917, fusese nefavorabil pentru fronturile otomane 
din Orientul Mijlociu. Trăgînd învățăminte din tragedia 
lui Townsend de la Kut El-Amara, guvernul imperial al 

Indiilor, ce avea răspunderea frontului din Mesopotamia, 
organiză temeinic a doua campanie de-a lungul Tigrului. 
În februarie, general Maud, carea avea acum comanda, în- 
cercui, la rindul său, Kut El-Amara, recucerind această 
poziție” cheie, în mai puţin de trei săptămîni şi capturind 
7 000 de prizonieri, 38 de tunuri, trei canoniere fluviale. 
Drumul spre Bagdad era deschis. Generalul rus Baratoff, 
care înaintase, în mai 1916, din Persia în Mesopotamia și 
se retrăsese în urma eșecului “ofensivei britanice de atunci, 
își trimise din nou diviziile peste frontieră pentru a face 
joncțiunea cu armata lui Maud. Britanicii ocupaseră, la 
12 martie 1917, Bagdadul şi înaintaseră mai departe pe ma- 
lurile Dialei, un afluent al Tigrului, unde îi vor întilni la 
2 aprilie pe soldaţii ruși ai generalului Baratoff. Mai de- 
parte, armata lui Maud ocupă Samarra, ajungînd la poalele 
muntelui Hamrin, la 115 km nord de Bagdad. Marile căl- 
duri ale verii irakiene opri ofensiva engleză care va fi 
reluată abia în toamnă dar sub altă comandă ; generalul 
Maud-murise între timp de holeră fiind înlocuit cu gene- 
ralul Marshall. i i f 

Frontul din Palestina care bătuse aproape un an pasul | 
pe loc, sub comanda generalului Murray, reorganizat acum 
minuţios de Allenby începu să se miște, la începutul lui 
noiembrie englezii ocupînd, în decurs de două săptămini, 
litoralul. mediteranean de la Gaza și pînă la Jaffa. Apoi, 
întorcînd flancul drept, Allenby se îndreptă spre Ierusalim 
intriînd, fără să întîmpine rezistenţă, în „orașul sfint“, la 
9 decembrie 1917. Lawrence, care tocmai fusese chemat la 
statul major al comandantului-șef, părăsindu-și pentru 
cîteva ore vestmintele beduine și împrumutînd o uniformă 
de maior britanic, avu cinstea să intre în Ierusalim făcînd 
parte din cortegiul principal al învingătorilor. Dar războiul 
din Orientul Arab nu se încheiase : în faţa celor 600 000 de 
soldaţi britanici din Palestina și Mesopotamia se găseau 
- încă 45 de divizii otomane sub comanda directă a generalu- 
lui german Erich von Falkenhayn și pentru zdrobirea 
acestora vor urma alte lupte grele, în cursul anului 1918. 

Pentru a-i sprijini flancul drept, Allenby ceru armatei 
arabe să-și deplaseze acţiunile, mai spre nord, în direcţia. 
sudului agricol al Siriei care continua să aprovizioneze ar- 
matele otomane. În ianuarie 1918, beduinii lui Lawrence, 
însoțiți de o companie britanică de automobile blindate, 
atacă din nou calea ferată, la sud de Maan, provocind dis- 
trugeri întinse. Iritaţi, otomanii trimiseră în urmărire 

trei batalioane de infanterie, un escadron de cavalerie, două 
obuziere și 30 de mitraliere, surprinzîndu-l pe Lawrence 
doar. cu 109 de meharişti din garda emirului Zeid, detașa- 
mentul său personal, cîţiva mitraliori marocani și francezi 
și un grup de nomazi aparţinînd unui trib din regiune. 
Ciocnirea se desfăşură în apropierea satului Tafilah. Ma- 
nevrîndu-și oameni: cu dibăcie, deși în inferioritate nume- 
rică, Lawrence obținu cea mai concludentă victorie mili- 
tară din cariera sa. Otomanii avură 400 de morţi şi pierdură 
250 de prizonieri, 27 de mitraliere și 200 de animale de 
povară. 

În continuare, agentul britanic va trăi o serie de aven- 
turi solitare extrem de periculoase. Pătrunzînd singur în 
Deraa; important punct strategic al frontului otoman și 7 
mare gară de cale ferată la 100 km sud de Damasc (astăzi 
reședința administrativă a unei provincii siriene la fron- 
tiera cu Iordania) și fiind arestat de jandarmii turci, ca 
dezertor arab, abia a scăpat cu viaţă evadînd din închisoare 
după ce avea să fie torturat îngrozitor. Altădată, deghizat 
ca ţigancă şi întovărășit de unul din oamenii gărzii sale 
personale, îmbrăcat la fel ca şi el în vestminte de femeie, 
a intrat în Amman, parcurgînd străzile oraşului înţesate 
de soldaţi otomani. De notat că în acel moment, pe capul 
său fusese pus un mare premiu în aur de către comanda- 
mentul inamic. 

Pentru septembrie 1918, ANlenby: ce primise noi întă- 
riri, hotărî declanșarea ofensivei finale. El ceru lui Law- 
rence ca, în ajunul ofensivei, să distrugă comunicațiile în 
jurul oraşului Deraa, de unde, din linia ferată Damase— 
Medina, se desprindea o-ramificaţie spre Palestina, pe care 
se făcea aprovizionarea frontului otoman. În fruntea unei 
coloane de 400 de luptători arabi, 35 de geniști egipteni, 
30 de mitraliori gurkhas (soldaţi de profesie recrutaţi de 
englezi în Nepal), 140 de nord-africani sub comanda căpita- 
nului francez Pisani, cu patru tunuri de munte şi cinci 
automobile blindate, făcînd un ocol de 300 km prin deșert, 
ajunse la oaza Azrak de la nord-est de Amman. Două 
avioane ale armatei din Egipt îi fură trimise în sprijin. 
Oficial, expediția era comandată de Nuri Said, fostul co- 
lonel otoman. 


La 17 septembrie, oamenii lui Lawrence atacînd simul- 
tan, în mai multe puncte, atit linia ferată principală cît și 
ramificaţiile, izolară complet Deraa, această placă turnantă 

a comunicaţiilor armatei inamice, privînd cartierul gene- 
ral germano-otoman de la Nablus, al generalului Liman 
von Sanders ce comanda efectiv frontul din Palestina, atît 
de posibilitatea primirii de întăriri cît și a &vacuării ma- 
terialului în caz de retragere. 

Ofensiva lui Allenby, pornită în noaptea de 18—19 sep- 
tembrie, se desfășură, de la început, sub semnul victorivi 
totale. La 22 septembrie, seara, armatele a 7-a și a B-a 
otomană încetaseră să mai existe, pierzînd 40 000 de pri- 
zonieri și 265 de tunuri. A urmat la rînd armata a 4-a, din 
sudul Siriei, transformată şi ea într-o masă de fugari. În 
cîteva zile, britanicii luaseră 75 000 de prizonieri, din cele 
trei armate otomane nereușind să scape decît 17 000 de 
oameni. Comandantul lor, generalul Liman von Sanders 
abia evitase să nu fie luat prizonier la Nablus. Ceea ce a 
urmat avea înfățișarea unui simplu marş triumfal pentru 
armatele aliate. Întreaga Sirie era în fierbere, ridicîndu-se 
„pentru a saluta eliberarea atît de mult așteptată, după. 
patru secole de stăpînire otomană. 

La 1 octombrie, Dămascul în sărbătoare primea cu un 
entuziasm de nedescris avangarda armatei lui Feisal. Law- 
rence care s-a aflat printre primii intrați în capitala siriană 
descrie astfel acele clipe memorabile : „Destul de liniștiți, 
am mers pe lunga stradă spre clădirea Guvernămîntului, 
pe malul Baradei. Drumul era tixit de oameni, aliniaţi de 
ambele părţi sau îngrămădiţi la ferestre, la balcoane, pe 
terase. Mulţi plîngeau, unii aclamau, alții mai informaţi 
ne strigau numele ; dar cei mai mulţi priveau şi priveau, 
bucuria strălucindu-le în ochi... Fiecare bărbat, femeie și 
copil din acest oraș cu un sfert de milion de locuitori, părea 
că a ieșit în stradă. Damascul înnebunise de bucurie. Băr- 
baţii își zvirleau fesurile și turbânele în aer, femeile își 
sfîşiau voalurile. Se aruncau flori, covoare, șaluri înaintea 
noastră. Pe deasupra strigătelor bărbaţilor și ţipetelor fe- 
meilor, se auzea corul mulţimii cîntînd: Feisal, Nasir, 
Shukri, Urens. În noaptea aceea Damascul va trăi un car- 
naval cum nu mai văzuse de sute de ani...“ ` 

Prima preocupare a lui Lawrence, după baia de entu- 
ziasm popular prin care a trecut, a fost de a pune pe pi- 
cioare un guvern provizoriu corespunzător intereselor ce 
le reprezenta. El îi organiză lui Feisal o primire la fel de 
triumfală, solicitînd cavaleriei australiene și regimentului 
de spahii francez, care atinseseră periferiile orașului, să 
se oprească pentru a permite mai întîi emirului şi celor 

1 500 de călăreţi ai săi ce-l urmau, să defileze în aclama- 
tiile mulţimii ieşite în întimpinare. 

Feisal avea să se întilnească la Damasc, pentru prima 
oară, cu marele învingător Allenby, care imediat după 
război va primi gradul de mareșal al armatei britanice şi 
titlul de viconte, parlamentul votind propunerea de a i se 
acorda şi o donaţie de 50 000 de lire sterline pentru merite 
deosebite. Lawrence, avansat colonel, în ultimele zile ale 
războiului, îi ceru lui Allenby permisiunea de a se întoarce 
de la Damasc direct în Anglia, fiind complet epuizat. Mi- 
siunea sa de război se încheia aici. Dar el se va mai reîn- 
toarce în anii următori pentru a continua acţiunea începu- 
tă în slujba Imperiului britanic, pentru ca apoi, nemul- 
tumit de rolul ce i se atribuia, să dispară, sub un alt nume, 
ca simplu soldat, într-o unitate a armatei engleze. 

După zdrobirea în Palestina și în sudul Siriei a celor 
trei armate otomane, victorie dublată și de o înaintare 
spectaculoasă britanică în Mesopotamia, rezistenţa inami- 
cului se transformase într-o retragere în totală debandadă, 
La 7 octombrie, divizia navală a contraamiralului Varney 
ancoră în rada portului Beirut, fiind salutată de întreaga 
populaţie înșirată pe chei, iar a doua zi primele elemente 
ale infanteriei australiene și indiene intrară în oraș. Ocu- 
parea Alepului, la 27 octombrie, corsfințind eliberarea 
Orientului Arab, va însemna prăbușirea definitivă a în- 
tregului dispozitiv al armatei otomane. 

Între timp, la Istanbul se petrecuseră o serie de schim- 
bări importante. Noul sultan Mehmet al VI-lea (Vahdettin) 
care îi urmase la tron lui Mehmet al V-lea (Reșad), decedat 
la începutul lui iulie, însărcină cu formarea unui nou gu- 
vern, în momentele grele din octombrie, pe Tevfik Pașa, 
în locul lui Talaat. 

“Conducerea dictatorială a triumviratului Talaat-Enver- 
Djamal se încheiase dezastruos. Cei trei, demisionaţi din 
toate funcţiile, se grăbiră să părăsească țara fugind spre 
destinele lor tragice ce se vor împlini curînd. 

Emigrat mai întîi în Germania, Enver Pașa, cu firea lui 
de aventurier, va ajunge ulterior în Asia centrală în ha- 
natul Buhara. După ce cochetase un timp cu puterea revo- 
luţionară ce se stabilise în regiune, Enver Pașa, devenit 
şef al unor bande de basmaci, s-a gîndit să întemeieze pro- 
pria sa putere şi să se proclame suveran peste ţinuturile 
cu populaţie musulrăană din Asia centrală. La primâ în- 
tilnire cu o unitate a Armatei Roşii, cariera furtunoasă a 

lui Enver se va încheia, fiind rănit mortal pe cîmpul de 
luptă, la 4 august 1922, cînd avea doar patruzeci de ani. 
Talaat Pașa, retras și el în Germania, a fost ucis, în 
martie 1921, la Charlottenburg, în apropiere de Berlin, de 
un student armean a cărui familie pierise în întregime, în 
cursul masacrelor din 1915 ordonate de triumvirat. Al trei- 
lea membru al juntei, Djamal Pașa, își va găsi moartea la. 
Tbilisi, fiind asasinat tot de un armean, în 1922, la în- 
toarcerea sa din Afganistan unde se ocupase de organi- 
zarea armatei ţării respective. 

Noul guvern al lui Tevfik Pașa, ţinînd seama de de- 
zastrul militar, hotărî, la sfîrșitul lui octombrie, să solicite 
încetarea luptelor. Generalul Townsend, luat prizonier în 
1916 la Kut El-Amara, fusese pus în libertate, fiind trimis 
să-l informeze pe viceamiralul englez Calthorpe, coman- 
dântul flotei aliate din Marea Egee, că Turcia cere des- 
chiderea imediată de negocieri în vederea încheierii unui 
armistițiu. Acesta va fi semnat, la 30 octombrie 1918, în 
Insula Mudros din Arhipelagul Lesbos și va intra în vigoare 
a doua zi la prînz. Condiţiile armistiţiului de la Mudros 
stipulau : deschiderea Dardanelelor şi Bosforului și liberul 
acces în Marea Neagră ; ocuparea militară de aliaţi a fortu- 
rilor de pe Dardanele și Bosfor ; indicarea cîmpurilor de 
mine şi a tuburilor lans-torpile și sprijin la ridicarea tu- 
tuturor obstacolelor ; eliberarea tuturor prizonierilor aliaţi 
şi a internaţilor armeni ; demobilizarea imediată a arma- 
tei turce, în afară de grăniceri și poliţia interioară ; con- 
trolul căilor ferate de către aliaţi ; capitularea tuturor gar-: 
nizoanelor turcești din Hedjaz, Assir, Yemen, Siria, Meso- 
potamia ; obligaţia de a rupe relaţiile cu Puterile Cen- 
trale — Germania, Austro-Ungaria. P 

Pentru arabi, războiul se terminase și, odată cu el, și 
ocupaţia otomană. Ei aşteptau acum independenţa: pro- 
misă de aliaţi pentru întregul Orient Arab, organizarea 
vieţii publice în noile condiţii, modernizarea necesară după 
înapoierea în care fuseseră ținuți de stăpînirea străină. Dar 
la ospăţul victoriei se vor pomeni omiși cu bună știință. 
Marile puteri învingătoare nu vroiră să cedeze nimic din 
prada de război, trecînd imediat la împărţirea moștenirii 
otomane între ele, uitînd pe acei ce aveau în primul rînd 
dreptul să se bucure și să-și dobindească libertatea. 


Capitolul al V-lea 
ÎMPĂRȚIREA PRĂZII 


Prin culisele sălilor de conferinţe 
ale invingătorilor 


Primul război mondial, care costase viața a peste 
zece milioane de locuitori ai planetei, luase sfîrșit, în no- 
iembrie 1918. Tabăra învingătorilor trăia euforia marelui 
moment, așteptat timp de patru ani și trei luni : mulțimile 
ieşite în stradă cîntau şi dansau, pretutindeni fluturau dra- 
pele ; cortegii amestecate, din civili și militari, străbăteau 
marile artere ale capitalelor, brâţ la braţ, cu feţele pline 
de bucuria încheierii teribilului coșmar ; răsunau salve 
de artilerie, defilau fanfare, cerul era luminat feeric de 
puzderia jocurilor de artificii. La Paris, marea victorie fu- 
sese vestită prin 1 200 de lovituri de tun, spre amiaza zilei 
de 11 noiembrie, cînd delegaţii germani semnau, la Ret- 
hondes, lingă liziera pădurii Compiègne, documentele ar- 
mistițiului. Orașul-lumină cunoștea un delir de nedescris. 
Masele de oameni, ce inundau străzie, întrerupseseră cir- 
culaţia oricărui vehicul. La orele 16, premierul Cleman- 
ceau, poreclit „Tigrul“, ieși în balconul palatului Bourbon, 
ridicînd, în miîini, deasupra capului, dosarul victoriei. Din 
piepturile mulțimii, adunate în marea piață, izbucniră ova- 
ţii formidabile, urmate de acordurile impresionante ale 
Marseillezei, intonată, împreună, de sute de mñ de oameni. 


148 


În tabăra adversă, cădeau coroanele și se prăbuşeau 
tronurile. Marile imperii se destrămau. Popoarele subju- 
gate își lua soarta în propriile mîini, cucerindu-și liberta- 
tea şi independenţa naţională. La Berlin, se dădeau lupte 
de stradă ; la Kiel, pe navele marinei de război imperiale, 
se înălțau steagurile roșii ; la Viena şi Budapesta spiritul 
revoltei își făcea drum în forţă. Revoluţia din Rusia pusese 
capăt, încă înainte de sfîrșitul războiului, putredului regim 
țarist. 

Nici nu se uscase bine cerneala pe acordul de armisti- 
tiu de la Compiègne, nici nu începuseră să se întoarcă 
acasă primele contingente ale milioanelor de oameni ce 
înotaseră timp de mai mulţi ani în noroiul tranșeelor, ră- 
niții ce umpleau spitalele nu erau încă vindecați, lacrimile 
văduvelor și orfanilor nu se şterseseră, cînd marile puteri 
învingătoare se şi grăbiră să înceapă împărţirea prăzii, 
uitind cuvintele mari, despre libertatea popoarelor și 
instaurarea noii ere a dreptății, cît și promisiunile făcute, 
în focul războiului, aliaților mai mici. 

` Preşedintele Wilson al Americii lansase celebrele sale 
14 puncte, ca o nouă doctrină pentru pacea lumii, promi- 
ţind libertate tuturor popoarelor asuprite.. Dar ce se va 
alege din doctrina sa, după încheierea negocierilor : de 
pace, se.va vedea foarte curînd. Soluţiile la care se va 
ajunge vor reprezenta foarte puţin din propunerile iniţiale, 
atît de generoase. S 

La 18 ianuarie 1919, după amiază, în marele Salon al 
Orologiului din clădirea ministerului de externe francez, 
de pe Quai d'Orsay, se desfășura ședința inaugurală a 
Conferinţei de pace. Participau 72 de reprezentanţi ai 2'7 de 
națiuni aliate, de pe toate continentele, care se aflaseră în 
război cu Puterile Centrale. Președintele Franţei, Raymond 
Poincare, flancat de președintele Statelor Unite, Woodrow 
Wilson, şi premierul britanic, Lloyd George, rosti cuvîntul 
de bun sosit, cedînd apoi locul primului ministru, Georges 
Clemenceau, șeful delegaţiei franceze. Acesta a fost ales 
preşedinte permanent al Conferinţei, la propunerea șefu- 
Jui statului american. Pentru desfășurarea lucrărilor, s-au 
creat tot felul de comisii, în total peste cincizeci, dar hotă- 
rîrile importante urmau să fie adoptate de „Consiliul celor . 
zece“, format din șefii de guverne și miniștrii de externe 
ai principalelor, cinci puteri învingătoare — Franţa, Marea 
Britanie, Statele Unite, Italia şi Japonia. Deciziile finale 
vor fi însă luate, începînd din a treia lună a Conferinţei, 

de Consiliul suprem de pace sau „Consiliul celor patru“, 
-cum mai era denumit, compus din preşedintele american 
Wilson și premierii francez, britanic, italian — Clemen- 
ceau, Lloyd George, Orlando. l i 

La şedinţele Conferinţei de pace a putut fi văzut, încă 
de la reuniunea inaugurală, îmbrăcat în vestminte arabe, 
cu o basma dè mătase roz, prinsă pe cap în șnururi de aur 
împodobite cu diamante, emirul Feisal, reprezentînd rega- 
tul Hedjaz, admis ca unul dintre cele 27 de state ale coa- 
liției aliate. Prințul arab era însoțit de nelipsitul său prie- 
ten și mentor, calonelul Lawrence. 

Feisal sosise în Europa, la sfîrşitul lui noiembrie 1918, 
fiind transportat pînă la Marsilia pe o navă de război bri- 
tanică, împreună cu șeful de stat-major al armatei arabe, 
Nuri Said, şi cu cîteva notabilităţi siriene. Călătoria sa 
precipitată, la puţin timp după încheierea campaniei din 
Siria, fusese determinată de neînțelegerile survenite cu 
autorităţile franceze ce începuseră să se instaleze la Beirut 
și pe litoralul mediteranean al Siriei și Libanului. Guvernul 
de la Paris solicita, totodată, cu insistenţă, înlocuirea tru- 
pelor britanice cu trupe franceze. Emirul era îngrijorat, 
de asemeni, de efectele acordului Sykes-Picot cît și de 
declaraţia șefului diplomaţiei engleze, lordul Balfour, cu 
privire la sprijinirea creării unui cămin evreiesc în Pa- 
lestina, acte de care avusese posibilitatea să ia cunoștință, 
pe diverse căi, încă înainte de încetarea războiului dar le 
trecuse oarecum cu vederea. În toiul luptelor, liderii arabi 
se preocupau. în primul rînd de combaterea dușmanilor 
otomani şi mai puţin de întortocheatele planuri ale diplo- 
maţiei, în care erau meșteri prietenii lor englezi. 

Pe chei, la Marsilia, îl aștepta Lawrence, îmbrăcat și 
el, tot în vestminte arabe, la briu cu pumnalul încovoiat, 
din aur, pe care i-l făcuse, cadou, cîndva, în bazarul de la 
Mecca, însuşi emirul Feisal. Ministerul de externe francez 
însărcinase, cu primirea și însoţirea înaltului oaspete, în 
cursul sejurului său în Franţa, pe vechiul adversar al lui 
Lawrence, colonelul Bremond, chemîndu-l, pentru această 
„misiune, de la un comandament din Belgia unde se afla 
în acel moment. Bremond avea instrucțiuni precise în pri- 
vința agentului englez : „Cu Lawrence, trebuie să ne pur- 
tăm foarte net şi să-i arătăm că sîntem intransigenţi. Dacă 
vine în calitate de colonel britanic, în uniformă engleză, 
atunci îi vom ura bun venit. Dar nu-l acceptăm ca arab 

şi dacă va rămîne deghizat așa, nu vrem să avem nimic 
de-a face cu el“. 

= Neajungînd la timp, pentru a-l întimpina pe emir, la 
Marsilia, Bremond îl va ajunge, pe drum, la: Lyon, unde 
acesta se instalase în hotelul „Terminus“. Ofiţerul fran- 
cez, întilnindu-se. cu Lawrence și constatînd că purta cos- 
tum oriental, îi comunică lui Feisal punctul de vedere al 
guvernului său în legătură cu această problemă de ordin 
politico-vestimentar. Lawrence se înclină, spunîndu-i, cu 
arnărăciune, reprezentantului lui Bremond : „Prin urmare 
mă goniţi. Bine! Voi pleca chiar în această seară“, 

Bremond îl însoţi, în continuare pe emir, în itinerarul 
său oficial : primire la Camera de Comerţ, din Lyon, unde 
i se oferi o serie de cadouri ; la Strasbourg — trecerea în 
revistă a trupelor ; Verdun — vizitarea cîmpurilor de 
luptă. Urmă apoi ceremonia remiterii insignelor de Mare 
Ofiţer al Legiunii de Onoare, înaltă distincţie primită din 
partea guvernului francez. De la Bar-le-Duc la Paris, dele- 
gația arabă călători în fostul vagon personal al împăratului 
Wilhelm şi în capitala franceză a fost cazat în somptuosul 
hotel „Continental“. Între o seară la Operă şi un dejun la 
ministerul afacerilor externe, emirul va: fi prezentat pre- 
şedintelui Poincaré. Întrevederea scurtă, protocolară, nu-i, 
permise lui Feisal să abordeze problemele divergente. 

La 9 decembrie, delegaţia arabă se îndreaptă spre 
Boulogne unde era așteptată de Lawrence, cu o navă bri- 
tanică, în vederea îmbarcării pentru Anglia. Bremond îl 
văzu pe Lawrence coborînd pasarela în costumul său alb, 
arăbesc ; „Așa mic.cum era, ras-proaspăt, făcea, sub cerul 
înourat, impresia unui copil dintr-un cor catolic“ își va 
aminti colonelul francez. „Doriţi să-i însoţiţi pe prietenii 
noștri arabi ? Vom fi încîntaţi să vă primim în Anglia“ — 
tinu Lawrence să-i plătească poliţa. Bremond îi răspunse 
sec : „Din păcate nu pot accepta. Misiunea mea este în- 
cheiată. Mă întorc la postul meu din Belgia“. l 

Lawrence îl conduse pe emir la Londra, unde i se acordă 
toate onorurile. Feisal fu primit de regele George al V-lea 
la Westminster. Micul colonel, care îl însoțea, dori să facă, 
şi cu această ocazie, dovada neconformismului său iritant : 
apărînd în fața suveranului său în vestminte arabe, scan- 
daliză profund, prin extravaganţa purtării, protocolul ri-. 
guros şi conservator al curţii regale. l | 

În convorbirile avute, la Foreign Office și apoi cu șeful 
guvernului, Lloyd George, lui Feisal, care cerea executarea 

promisiunilor făcute de Mac Mahon tatălui său Hussein, 
i se explică că acordul Sykes-Picot era o realitate și că 
“Anglia nu poate să se dezangajeze de obligaţiile sale față 
dė Franța. Același lucru, în ceea ce priveşte obligaţiile luate 
prin Declaraţia Balfour față de mișcarea sionistă. Lloyd 
George îl sfătui să discute problemele privind Siria şi Pa- 
lestina, direct cu Clemenceau și cu Weizmann, preşedintele 
comitetului mișcării sioniste. 

Reîntors la Paris, Feisal se întilni cu Clemenceau și 
înalții funcţionari de la Quai d'Orsay dar fără să ajungă 
la vreun rezultat. Emirul prezentă, atunci, în numele de- 
legaţiei arabe pe care o prezida, mai multe petiţii „Con- 
siliului celor zece“ expuniînd, în detaliu, aspiraţiile arabilor 
la independenţă și amintind, totodată, colaborarea lor sin- 
ceră cu aliaţii în timpului războiului. Dar toate eforturile 
sale se dovediră zadarnice. Puterile învingătoare se arătau 
puţin interesate de năzuinţele arabilor ; ele erau ocupate, 
la Conferinţă, să  dezbată modul cum să-și repartizeze 
ţările detașate din Imperiul otoman și din celelalte imperii 
învinsă, coloniile rămase moştenire de la germani și zonele 
de influenţă. | 

La 6 februarie 1919, Feisal veni să pledeze. personal 
cauza arabă, în fața „Consiliului celor zece“, Lawrence 
servindu-i ca secretar și interpret. La fel ca în memoran- 
dumul prezentat anterior, emirul revendică independența 
arabilor în Siria, Mesopotamia, Hedjaz, Nedjd și Yemen. 
Pentru Siria, el admitea colaborarea tehnică sub formă de 
funcţionari străini angajaţi și plătiți. Pentru Mesopotamia 
şi Palestina, era de acord cu colaborarea unei mari pu- 
teri. În ce priveşte Hedjaz, Nedjd și Yemen, nu accepta 
să discute nici statutul, nici soarta acestor state indepen- 
dente. Dar nu avu nici de data aceasta succes, hotărîrea 
de a împărți teritpriile arabe, între Anglia și Franța, fiind 
luată mai de mult. ; 

În cursul şederii lui Feisal la Paris, unde închiriase o 
vilă elegantă, pe Avenue du Bois, Lawrence nu-l va părăsi 
decît trei-patru zile, fiind convocat la Londra pentru a i 
se înmîna personal de către rege, Ordinul Băii, ce-i fusese 
acordat pentru cucerirea portului Akaba, în timpul cam- 
paniei din Arabia. Dar dorind să șocheze și de data asta, 
Thomas Edward îi spuse suveranului înainte de ceremo- 
nie că nu poate accepta onoarea de a primi înalta deco- 
rație, deoarece el și-a luat, în timpul războiului, în numele 
guvernului britanic, unele angajamente privind cauza 

arabă care nu sînt respectate. Cum putea fi interpretat 
gestul îndrăzneţ al micuţului colonel faţă de regele său ? 
-Reacţie sinceră ? Extravaganţă personală ? Sau în spatele 
acestei atitudini se disimula poziția anumitor cercuri bri- 
tanice care erau de părere că ar trebui oprite, cu orice 
preţ, înaintarea şi concurența franceză în Orientul Mijlo- 
ciu, inclusiv, sprijinind crearea unui mare stat arab și îm- 
piedicînd astfel acapararea Siriei de către Franţa ? O astfel 
de explicaţie n-ar fi hazardată ţinînd seama de hăţișurile 
politicii coloniale engleze, exponenții săi manifestîndu-se 
și acţionind adeseori în direcții cu totul opuse, conforme 
opiniilor unui grup sau altul, politico-militar. În cazul de 
față, un grup ce se opunea politicii de colaborare cu 
Franţa în Orientul Mijlociu. 

La Paris, Lawrence, îmbrăcat cînd în vestminte arabe, 
cînd în uniformă de colonel englez, dar purtînd pe cap 
tradiționala basma beduină, devenise, repede, un personaj 
bine cunoscut în cercurile Conferinţei de pace. Churchill 
dejună cu el şi fu sedus de personalitatea tînărului colonel ; 
ulterior, conducîrid ministerul coloniilor, îl va angaja în 
calitate de consilier pentru problemele arabe. Într-o zi, 
fu prezentat lui Foch. Lawrence nu se arătă copleșit de 
prestanţa generalisimului care condusese la victorie arma- 
tele aliate. Se spune că, discutînd despre situația din 
Orient, Foch i-ar fi menţionat la un moment dat : 

— Ei bine, tinere, se pare că veți merge să luaţi co- 
manda armatelor arabe şi să ne faceţi război în Siria ? 

— Cu siguranţă nu, domnule general. Cel puţin, dacă 
dumneavoastră însuși nu veţi lua comanda forţelor fran- 
ceze. În acest caz, desigur, nu aș putea declina onoarea,... 
i-a replicat colonelul britanic. | 

Evenimentele se scurgeau. fără să aducă cel mai mic 
semn favorabil cauzei arabe, în pofida eforturilor dele- 
gaţiei Hedjazului sprijinită și dirijată din umbră de Law- 
rence. Emirul continua să se întilnească cu diverse perso- 
nalităţi politice prezente la Conferinţa de pace, unii expri- 
mîndu-și simpatia pentru independenţa arabilor, alții ex- 
plicîndu-i că de fapt cărţile au fost împărţite de mult și 
în fond jocul este deja încheiat. $ | 

Lui Feisal îi mai rămînea, în apărarea cauzei arabe, o 
singură speranţă : sprijinul președintelui american Wilson. 
În proiectul acestuia, privind crearea Societăţii Naţiunilor, 
depus în decembrie 1918 și adoptat ulterior de „Consiliul 
celor zece“, menţionîndu-se problema ţărilor arabe des- 

prinse din Imperiul otoman, se stipula, la articolul 19, ur- 
mătoarele : „Anumite comunităţi, care aparţineau altă dată, 
Imperiului otoman, au atins un astfel de grad de dezvol-' 
tare încît existența lor ca națiuni independente ar putea 
fi recunoscută provizoriu, cu condiţia ca sfaturile şi ajutorul 
unei puteri mandatare să ghideze administraţia lor pînă 
în momentul în care ele vor fi capabile să se conducă 
singure. Dorinţele acestor comunităţi trebuiesc luate în 
considerare pentru alegerea puterii mandatare“, E 
Feisal va profita de ocazie pentru a cere trimiterea 
unei comisii de anchetă interaliate în Irak, Siria, Liban și 
Palestina, aceasta urmînd să asculte, la faţa locului, do- 
leanţele populaţiei. Consiliul suprem de pace decise, în 
acest sens, la sfîrşitul lui martie 1919, să deplaseze o co- 
misie de anchetă internaţională în Orientul Mijlociu, com- 
pusă din reprezentanţi englezi, francezi şi americani. Dar | 
atunci cînd cele trei puteri fură solicitate să-și desemneze 
! reprezentanții, Franța şi Anglia se eschivară. Ele erau si- 
' gure că populațiile țărilor arabe se vor pronunța pentru 
"independenţă. Convenţiile Sykes-Picot și declaraţia Bal- 
four ar fi devenit, în acest caz, literă moartă. À 
Preşedintele Wilson, considerînd refuzul neaşteptat al 
Franței şi Angliei drept un afront personal, numi ca dele- 
gați americani pe Henry King și Charles Crane, de unde 
numele de „Comisia King-Crane“, expediindu-i la 30 apri- 
lie în Orientul Mijlociu. După aproape trei luni de întil- 
niri şi convorbiri cu toate tendințele politice, religioase 
şi comunitare ale populațiilor, cei doi delegați americani, 
reîntorși în Europa, prezentară lui Wilson constatările lor : 
În Palestina, arabii erau împotriva planurilor britanice, 
considerînd că acestea conduc spre crearea unui stat 
evreiesc fără să ţină seama de drepturile și interesele lo- 
cuitorilor autohtoni și cereau independenţa cu o asistență 
americană. În Liban, o parte a populaţiei (creștinii) ar fi. 
preferat un mandat francez. În restul teritoriilor arabe, re- 
prezentanții populațiilor se pronunţau ferm pentru deplină 
independenţă. Raportul King-Crane n-a prea plăcut ; pînă 
la urmă, supus presiunilor cercurilor politice de acasă, 
însuși președintele Wilson avea să se ralieze politicii im- 
perialismului englez şi francez subscriind la împărţirea 
Orientului Aräb între cei doi aliaţi ai săi. 
De fapt, lucrurile erau tranşate chiar din zilele în care 
;„Comisia King-Crane“ se afla încă în Orient chestionind 
opţiunite populațiilor locale. Delegații la Conferinţa de pace 

semnaseră, la 28 iunie 1919, Tratatul de la Versailles, care 
plasa sub mandat regiunile arabe detașate Imperiului oto- 
man. Acest tratat va fi urmat, la 15 septembrie 1919, de 
o convenție între Anglia și Franţa care prevedea înlocui- 
rea trupelor engleze din Siria și Cilicia cu trupe franceze: 
Între timp, pentru arabi devenise clar că între cèi doi 
aliați există o înţelegere în vederea trecerii Siriei și Li- 
banului sub mandat francez. Feisal protestă energic și 
ceru ca armata engleză din Levant, ce va fi retrasă, să 
fie înlocuită de contingente arabe. Guvernul britanic, 
avind în vedere posibilitatea primirii în schimb a regiunii 
petroliere Mossul din Irak, care iniţial fusese inclusă în 
zona de influenţă franceză, îi dădu emirului un răspuns 
negativ. i 

-Feisal, deşcurajat de eșecurile sale la Conferinţa de 
pace, se întorsese, încă din cursul primăverii, la Damasc, 
unde Zeid, fratele său mai mic se descurca anevoie cu in- 
- terimatul ce-i fusese lăsat. Aici se va ţine, la 2 iulie 1919, 
un Congres arab opunindu-se hotărîrii de a fi stabilit un 
mandat european pentru Siria, Irak, Palestina, Liban și 
respingînd, de asemeni, solicitările mișcării sioniste în Pa- 
lestina. Un nou Congres arab întrunit, la Damasc, în pri- 
mele luni ale anului 1920, ajungînd la Convingerea că 
aspiraţiile naționale ale poporului arab nu vor fi realizate 
pe calea negocierilor, proclamă, la 8 martie 1920, inde- 
pendenţa Siriei unificate, în care intra și Palestina, teri- 
toriul actualei Iordanii și Libanul (cu statut autonom). ` 
Feisal fu ales rege al Siriei în timp ce fratele-său Abdallah 
era proclamat rege al Irakului. Hotărîrile'congresului arab 
de la. Damasc, determinară pe francezi și englezi să-și re- 
partizeze oficial mandatele, cît mai urgent posibil. 

La 19 aprilie 1920, la San Remo, în Italia, puterile în- 
* vingătoare se întruniră în cadrul unei conferințe menită 
" să decidă atit asupra teritoriilor arabe desprinse din Impe- 
riul otoman cît și asupra Turciei, pînă la încheierea tra- 
tatului de pace cu această țară. 

Conferinţa de la San Remo, desfășurată pe pareursul 
unei săptămîni, hotărî unilateral să plaseze Libanul şi 
Siria sub mandat francez, Irakul, Palestina și Transior- 
dania sub mandat britanic, specificînd că Anglia va exe- 
cuta și dispozițiile conținute de Declaraţia Balfour în pri- 
vința Palestinei. Această decizie, unilaterală, a conferinţei 
de la San Remo era nu numai în contradicție cu promisiu- 

nile făcute de Anglia, în.timpul războiului, regelui Hus- 
sein şi popoarelor arabe, dar contravenea și articolului 22 
al Cartei Societăţii Naţiunilor (Tratatul de la Versailles) 
care, plasînd teritoriile detaşate din Imperiul otoman sub 
mandat, speeilica, fără echivoc, că trebuiesc luate în con; 
sideraţie, în primul rînd, opţiunile comunităților din ţă- 
rile respective la alegerea puterii mandatare. Or, partici- 
panţii la Conferinţa de la San Remo, presaţi de evenimente, 
nu s-au mai gîndit să consulte, din nou, în acest sens, şi 
populaţiile din Siria, Liban, Palestina și Irak. Ținind seama 
de concluziile comisiei americane King-Crane, care an- 
chetase cu un an înainte opțiunile locuitorilor teritoriilor 
în cauză, puterile învingătoare nici n-aveau vreun interes 
să le mai chestioneze încă-odată deoarece rezultatul ar fi 
fost identic. Ei începeau să ignore deci Carta Societăţii 
Naţiunilor doar la cîteva luni de la adoptarea ei. 

În ce priveşte Turcia, Conferinţa de la San Remo veni 
cu cîteva precizări complementare la deciziile interaliate 
anterioare. După armistițiul de la Mudros, încheiat la sfir- 
şitul lui octombrie 1918, care consemna ieșirea Imperiului 
otoman din război și capitularea armatei sale, aliaţii 
începură să ocupe diverse puncte ale teritoriului turcesc 
propriu-zis. La mai puţin de zece zile, flota anglo-fran- 
ceză ancora în fața Istanbulului. Trei cabinete imperiale se 
succedară rapid la putere, fiecare compus din personaje 
filoengleze, unul mai conservator decît altul. În martie 1919, 
marele vizir Damad Ferit se duse la Paris pentru a se in- 
teresa pe lingă aliați de soarta ţării sale. Primirea rece 
ce i se făcu acolo lăsa să se înţeleagă primejdia ce plana 
asupra Turciei. Slabii săi guvernanţi de la Istanbul apro- 
bară nu numai dezmembrarea imperiului dar și a naţiunii, 
cramponîndu-se de putere, pînă la ultima suflare, gata să 
facă, pentru a o păstra, orice fel de compromis. 

La 15 mai 1919, trupe grecești debarcau la Smirna (Iz- 
mirul de azi), urmate la scurt timp de trupe italiene, în re- 
giunea Adalia. Prin acordul franco-anglo-italian de la 
Saint Jean de Maurienne, încheiat în aprilie 1917, Italiei i 
se admitea drepturi asupra unei importante părţi a“ Ana- 
toliei de sud, cu Smirna, Adalia, Konieh. Urma ca aceste 
prevederi să fie supuse spre aprobare și Rusiei: Rusia re- 
voluționară excluzînd însă o astfel de aproabre, "Franţa și 
Anglia au găsit pretextul, după încheierea războiului, să ` 
considere acordul ca perimat. În schimb, cele două guverne 

“s-au arătat favorabile pretențiilor grecești, în special în 
zona Smirna locuită de populaţie greacă. Debarcarea ita- 
lienilor, la Adalia, a suscitat o notă de protest, din partea 
lui Lloyd George și Clemenceau, dar faptul era consumat. 
Conferinţa de la Londra, din februarie 1920, decizînd ca 
totuşi Istanbulul să rămînă Turciei a aprobat instalarea 
Greciei în regiunea Smirna și a Italiei în Adalia. De ase- 
meni a consfințit ocuparea de către francezi a Ciliciei, si- 
“tuată în zona litoralului mediteranean, între Munţii Tau- 
rus și frontiera siriană, regiune care era locuită, atunci, 
de o populaţie numărînd 300 000 de turci și 50 000 de ar- 
meni. , 

La San Remo, condiţiile privind Turcia fură înăsprite. 
Greciei i se acorda posesiunea asupra întregii Tracii răsă- 
ritene, pînă în apropiere de Istanbul, plus zona ocupată de 
ea în Asia Mică. Strîmtorile urmau să fie demilitarizate 
și neutralizate sub controlul unei comisii internaţionale. Se 
preconiza crearea unui stat independent armean și a unui 
Kurdistan independent. În partea din Anatolia rămasă Tur- 
ciei, atît Franţei cît şi Italiei li se rezervaseră întinse zone 
de influenţă. Turcia era obligată să predea întreaga flotă 
„laţilor iar armata sa nu putea să depășească un efectiv 
total de 50 000 de oameni. 

Tratatul de pace cu Turcia, semnat la Sevres, lîngă 
Paris, la 10 august 1920, relua prevederile de la San Remo 
cu precizările de rigoare : Arabia, Palestina, Siria, Meso- 
potamia erau detaşate definitiv de Turcia care renunţa de 
asemeni la orice drept asupra Egiptului, Sudanului, Ci- 
prului, Tripolitaniei, Tunisului și Marocului. Smirna, . cu 
teritoriul înconjurător, trecea sub administrație grecească 
pentru o perioadă de cinci ani după care un plebiscit tre- 
buia să hotărască asupra soartei sale definitive. Insulele 
din Marea. Ionică, ce aparținuseră Imperiului otoman, tre- 
ceau, cu toate, fie la Grecia fie la Italia. Turcia răsăriteană, 
fără Istanbul şi suburbiile sale, revenea, de asemeni, Gre- 
ciei. Aceleaşi stipulări ca și la San Remo, în ceea ce pri- 
vește Armenia independentă şi Kurdistanul autonom. 

__ Turcia devenise între timp un fel de protectorat bri- 
tanic, sultanul și guvernul său acţionind doar la sugestiile 
ambasadei engleze. Dar, dincolo de Bosfor, în Anatolia, se 
niștea, în acele zile dramatice, în mod neașteptat pentru 
planurile puterilor europene, o mișcare naționalistă de 
mare amploare care, stringînd sub steagul ei întregul po- 


157 


pot, va reuşi să răstoarne .toate intrigile şi intenţiile pu- 
terilor străine. z - 

Marea şansă a mișcării naţionaliste a fost că în frun- 
tea sa s-a găsit, în acele momente extrem de critice pentru 
națiunea turcă, o personalitate politică şi militară de ta- 
lia lui Mustafa Kemal, denumit mai tîrziu Atatiirk, care a 
ştiut s-o conducă cu pricepere la victorie, răsturnînd toate 
calculele puterilor străine. “Tînărul căpitan, pe care l-am 
întîlnit la începutul povestirii, în toamna lui 1906, la Da- 
masc, punind bazele- organizaţiei revoluţionare „Patrie şi 
Libertate“, obținuse în timpul războiului mondial, la 
35 de ani, gradul de general,-comandiînd, rînd pe rîhd, o 
divizie, un corp de armată, o armată și spre sfîrşitul osti- 
lităţilor, un grup de armate. 

În primăvara lui 1919, Mustafa Kemal fusese numit în 
Anatolia inspector al armatei a 9-a, cu sediul la Samsun. 
Guvernul sultanului, conștient de marea popularitate de 
comandant militar a tînărului general, dorea, pe această 
cale, să-l îndepărteze de Istanbul, probabil şi la sugestia 
englezilor, suspicioși față de orice adversar potenţial al 
planurilor lor acaparatoare. Înainte de plecare, Kemal fu- 
sese informat că inamicii săi hotăriseră să scufunde nava 
pe care urma să călătorească de la Istanbul la Samsun 
(port în Asia Mică, pe ţărmul Mării Negre). Neluînd în 
seamă pericolele, el se îmbarcă pe un mic vas „Bandirma“, 
debarcînd, la 19 mai, pe cheiul portului Samsun. Cu patru 
zile înainte, trupele grecești ocupaseră Smirna, ca un prim 
pas al unei campanii de cucerire în Anatolia. 

Evocind amintirile și sentimentele sale din acele mo- 
mente de răscruce pentru națiunea turcă, Mustafa Kemal 
le va înfățișa într-un tâbolu cuprinzător : „Grupul din care 
făcea parte Imperiul otoman era învins. Armata otomană 
fusese hărţuită din toate părțile și un armistițiu dezastruos 
tocmai fusese semnat. Atunci, națiunea era obosită și să- 
răcită de lungi ani de război, iar acei care o tîrise în acest 
război mondial, negîndindu-se decit la salvarea lor, fugi- 
seră din ţară. Vahdettin, care cumula funcţiile de sultan 
şi de calif, căuta noi căi sau mijloace prin care își imagina 
că și-ar putea salva personalitatea sa degenerată și tronul. 
Cabinetul lui Ferit Pașa era neputincios, fricos, fără dem- 
nitate, fiind legat doar de dorinţa personală a sultanului 
şi consimţind la orice situație infamantă. Armata era lips 

sită de armele şi muniţiile sale. Statele Antantei nu erau 

animate de nevoia respectării clauzelor armistiţiului. In- 

vocînd, fiecare, un pretext, flotele și soldaţii Antantei se. 
aflau la Istanbul, francezii ocupau provincia Adana, en- 

glezii provinciile Ufa, Maras și Ayintap, forţele armate 

italiene se găseau la Antalya și la Konya, cele ale engle- 

zilor la Merzifon și Samsun. În toate părţile, ofiţerii și 

funcționarii străini cît şi partizanii lor treceau la acțiune. 

În sfîrşit, la 15 mai 1919, armata greacă debarca la Izmir 

cu aprobarea statelor Antantei“. 

Continuînd. descrierea situaţiei, Mustafa Kemal amin- 
tea soluţia care mai putea salva națiunea : „În acea epocă, 
bazele Imperiului otoman erau avariate și existenţa sa 
ajunsese la sfîrșit. Țările care formase Imperiul erau des- 
prinse de el și nu mai rămînea decît patria-mamă unde 
locuia o mînă de turci. Ultima problemă consta într-o dez- 
membrare la rîndul ei. Imperiul otoman, independenţa sa, 
sultanul, califul, guvernul, toate acestea nu mai reprezen- 
tau decît cuvinte fără sens. Ce fel de ajutor se dorea și 
pentru cine ? În astfel de condiţii, ce decizie putea fi se- 
rioasă și realistă ? În această situație nu exista decit o 
singură hotărire de luat. Era aceea a creării unui nou stat 
ture sprijinit pe suveranitatea naţională şi independenţă 
fără nici o rezervă“, ` 

Această idee avea să călăuzească întreaga activitate a 
lui Mustafa Kemal în fruntea mişcării naționale de elibe- 
rare care va da naştere republicii turce, independente și 
suverane, în frontierele sale din zilele noastre. Dar lupta 
n-a fost ușoară. și au trebuit aproape patru ani ca să iz- 
bîndească. i 

Mişcarea de eliberare națională dezvoltîndu-se în Ana- 
„tolia sub conducerea lui Mustafa Kemal, englezii ocupară 
militar Istanbulul la 15 martie 1920, efectuind arestări 
masive în rîndurile partizanilor acestuia şi deportindu-i 
în Malta. Damid Ferit, numit din nou mare vizir, nu era 
decit o simplă marionetă în mîinile englezilor. Aceștia îl 
forțară pe sultan să-i proclame rebeli și în afara legii pe 
membrii mișcării naţionaliste; căpetenia religioasă 
Şeik-ul-Islam îi denunţă, la rîndul său, drept „trădători ai 
Islamului“. Lui Mustafa Kemal i se luară toate funcţiile 
și gradele militare fiind condamnat la moarte, în contu- 
macie, de autorităţile marionetă de la Istanbul. Bineînţe- 
les că toate aceste decizii n-aveau nici o valoare, nici prac- 

tică şi nici morală, ele fiind dictate de niște guvernanţi 
lipsiţi de orice autoritate reală. 

La 23 aprilie 1920, membrii Marii Adunări Naţionale 
reunită la Angora (Ankara), care devenise capitala mișcării 
naționaliste, îl aleseră pe Mustafa Kemal în funcţia de 
președinte al înaltului for. O săptămînă mai tirziu, Kemal 
incunoștință toate ţările străine, printr-o notă adresată 
rniniștrilor de externe, de constituirea Marei Adunării Na- 
ționale, care va numi foarte curînd un consiliu de miniștri 
dirijat direct de. el însuşi. În același timp, hotărînd să ia 
legătura cu Rusia Sovietică, care lupta în acel timp, ca şi 
Turcia, împotriva intervenţioniștilor străini, Mustafa Ke- 
mal trimise o delegaţie la Moscova condusă de ministrul 
afacerilor externe al noului guvern. Turcia naționalistă 
vbținu, cu această ocazie, recunoașterea sa oficială din 
partea marelui vecin şi, ulterior, chiar sprijin militar 
direct împotriva intervenţioniștilor străini. 

Încurajat de Anglia, guvernul grec din acel timp, or- 
donă înaintarea trupelor sale în interiorul Anatoliei, aces- 
tea ajungînd, în august 1921, pe rîul Sakaria, la o distanţă 
nu prea mare de Angora, capitala noii Turcii naţionaliste. 
Luînd personal conducerea armatei, în calitatea sa de 

- comandant șef, Mustafa Kemal a dirijat-o direct în cursul 
mari bătălii de pe rîul Sakaria, care s-a încheiat cu o vic- 
torie turcească hotăritoare. Diviziile grecești vor începe o 
retragere forţată ce se va termina, un an mai tîrziu, cu eva- 
cuarea completă a Asiei Mici. 

Jucîndu-le o mică cacialma aliaţilor britanici, în com- 
petiția din Orient, francezii deciseră, pe neaşteptate, în oc- 
tombrie 1921, să renunţe la Cilicia, cu excepția sandjakului 
Alexandretta, recunoscînd de facto guvernul kemalist și 
fumizîndu-i arme. Cu cîteva luni mai înainte, italienii care 
își dădeau seama că angrenarea lor într-un război în Asia 
Mică i-ar costa foarte mult, promiţind în schimb bene- 
ficii foarte reduse, deoarece, pînă la urmă, castanele scoase 
din foc, cu mina lor, le-ar fi revenit altora, hotăriseră şi ei 
să-și retragă trupele, păstrînd însă, în stăpînire proprie, 
insulele Dodecanezului. i i 

Rămineau în joc doar englezii. În ciuda tuturor diligen- 
telor făcute direct, la Paris, de Lloyd George, Anglia nu 
reușise să obţină acordul Franţei pentru o acțiune mili- 
tară comună. Franţa se va retrage nu numai din Asia Mică 
dar și de pe țărmul european 'al strîmtorilor. Căderea gu- 

vernului Lloyd a operat o mutație determinantă în atitu- 
dinea Angliei, care retrăgîndu-şi sprijinul acordat pînă 
atunci pretențiilor grecești a ajuns la o înţelegere cu noua 
Turcie, nu înainte de a facilita fuga sultanului Vahdettin, 
la bordul unui crucișător britanic ce staționase pe Bosfor. 
La 11 octombrie 1922, Turcia, Anglia și Grecia semnau 
Armistițiul de la Mudania, prin care autoritatea guvernu- 
„lui de la Ankara se întindea direct şi asupra Istanbulului. 

În continuare, va urma încheierea tratatului de la Lau- 
sanne, după aproape un an de negocieri, întreruperi și 
reluări. La negocieri participaseră Anglia, Franţa, Italia, 
Grecia, Turcia și Rusia Sovietică care sprijinea regimul 
kemalist. Duelurile verbale dintre lordul Curzon, repre- 
zentantul Angliei și Cicerin, reprezentantul sovietic vor 
fi reproduse pe larg de presa vremii. Conform prevederi- 
lor tratatului semnat la 24 iulie 1923, în orașul elveţian 
de pe malul lacului Leman, Turciei îi rămînea întreaga 
Asie Mică și Tracia răsăriteană (23 000 km?) în Europa. 
Se stipula, de asemeni, un schimb de populaţii între Tur- 
cia și Grecia afectînd un număr de aproape un milion și 
jumătate de locuitori aparținînd ambelor națiuni. Strîm- 
torile erau. demilitarizate, capitulaţiile faţă de puterile 
străine, abolite. 

Clădită pe noi baze, Republica Turcia, care succeda 
Imperiului otoman, înceta să mai fie obiectul controver- 
selor politice ale marilor puteri europene şi va deveni sta- 
tul cel mai stabil din zona Orientului Mijlociu, unde între 
cele două războaie mondiale, în condiţiile mandatului şi 
ale dominaţiei străine, popoarele ţărilor arabe vor trece 
prin destule suferinţe, ridicînd adeseori steagul revoltei 
în scopul dobiîndirii libertăţii și independenţei lor na- 
tionale. 


» 


Tancuri şi avioane impotriva săbiilor 
, şi pumnalelor 
Șoseaua dintre Beirut şi Damasc, construită la sfîrșitul 
secolului, trecut, escaladează înălțimile Munţilor Liban, 
strecurîndu-se prin trecătoarea Dahr El Baidar, la 1 600 m 
altitudine, pentru a cobori, în continuare, spre mănosul 
„piitou, cunoscut sub numele de cîmpia Bekaa, traversîn- 
du-l în toată lățimea sa de 15—20 km, pînă la primele 
pante ale Munţilor Antilibanului. Mai departe, șerpuind 


` 161 


de-a lungul unor coline nu prea înalte, acoperite de stu- 
fișuri ţepoase şi mărăciniş pitic, înaintează printre pereţii 
drepţi de piatră, ciopliţi în cele mai ciudate forme de su- 
flul stihinic al hamsinului, vintul celor cincizeci de zile, 
iscat din inima deșerturilor la cumpăna dintre iarnă şi pri- 
măvară. 

Prin aceste focuri de o frumusețe sălbatică, tulbură- 
toare, mărșăluia, în zorii zilei de 24 iulie 1920, o lungă 
coloană militară. În avangardă, cercetind cu atenţie tere- 
nul, se tîra o companie de tancuri „Renault“, apreciate ca 
cele mai rapide şi ușor manevrabile mașini din noua armă 
a blindatelor apărută în ultima parte a războiului mondial 
proaspăt încheiat. Monștrii de oţel erau urmaţi de subuni- 
tăţi ale regimentului 415 de infanterie francez, încadrate 
de fesurile înalte ale tiraliorilor senegalezi din regimentele 
10 şi 11, în partea dreaptă, și de vestoanele verzi ale regi- 
mentului 2 de tiraliori algerieni, pe partea stinsă. În 
flancuri, dincolo de îngustimea defileului, se desfășurau es- 
cadroanele regimentului de spahii marocani, cu turbane: 
albe și tunici roşii, fluturindu-și, în galopul cailor, lungile 
pelerine ce le atirnau pe umeri. Deasupra coloanei, trecea, 
din cînd în cînd, la mică înălțime, avioane biplane de:tip 
Caudron, cu cercuri tricolore pe aripi, jalonînd drumul 
tanchiștilor şi infanteriştilor francezi şi al celor pattu re- 
gimente coloniale însoțitoare. 

Această impunătoare desfășurare de forţe militare, în 
-timp de pace, era comandată de generalul Goybet şi avea 
drept ţintă capitala siriană spre care se îndrepta, în acea 
zi de iulie, în marș forţat, avînd misiunea să zdrobească 
orice împotrivire întilnită în cale. 

Trecuse mai bine de patru luni din momentul procla- 
mării independenței siriene. Evenimentul se petrecuse ca 
urmare a hotărîrilor luate de Congresul arab sirian întru- 
nit la Damasc, în primele luni ale anului 1920. La 8 mar- 
tie, după zece ore de dezbateri, cei 80 de reprezentanți ai 
provinciilor siriene adoptaseră, într-o atmosferă entuziastă, 

textul definitiv al: rezoluţiei finale care prevedea : inde- 
p.ndenţa Siriei în hotarele ei naturale, cu luarea în con- 
siderare a dezideratelor populației libaneze ; refuzul unei 
organizări statale evreieşti în Palestina numită, în mod 
curent, Siria de sud sau Siria mică ; abolirea administra- 
tiei militare străine ; proclamarea emirului Feisal, fiul su- 
veranului Hedjazului, ca rege al noului stat sirian ; con- 

stituirea unui guvern responsabil în fața congresului, pînă 
la alegerea parlamentului. 

În după amiaza aceleiași zile, la palatul Municipalităţii 
din Damasc se destășură, cu largă participare, solemnita- 
tea proclamării lui Feisal ca suveran al regatului Siriei. La 
sosire, acesta fusese întîmpinat de autorităţile locale, de 
reprezentanţii puterilor aliate, de înaltul cler și de nota- 
bilităţile ţării. Din balconul clădirii, secretarul Congresului 
sirian dădu citire, cu glas tare, hotăririi de a-l proclama 
pe Feisal rege al noului stat, istoricul act fiind salutat de 
uralele mulţimii, acompaniate de 101 lovituri de tun. Apoi, 
întreaga asistență trecu, rînd: pe rînd, piin fața regelui, 
strîngindu-i mîna, ceea ce echivala, după tradiția arabă, cu 
ceremonialul încoronării din statele europene. În cursul 
serii, se constituia primul guvern. al Siriei independente. 

Congresul sirian va elabora, în continuare, Constituţia. 
țării, promulgind-o la 3 iulie. Noile autorităţi statale își 
exercitau autoritatea; atit. în capitală cît şi în provincii ; 
administraţia începea să se organizeze temeinic pînă în ul- 
4ima localitate ; se înfiinţaseră forțe armate naționale in- 
troducîndu-se serviciu militar obligatoriu. Siria își lua în 
miîinile-i proprii, cu multă hotărire, toate atributele unei 
națiuni independente. l 

Puterile occidentale refuzaseră însă să recunoască le- 
gitimitatea independenței siriene. Convocată în grabă, 
Conferința „celor patru“ de la San Remo, distribui Franţei 
şi Angliei, mandatele administrării teritoriilor arabe aflate 
în trecut sub stăpînirea directă a Imperiului otoman. Iar 
generalul Gouraud numit de guvernul de la Paris înalt 
comisar al Franţei pentru Levant și care se instalase încă 
de la sfîrșitul anului 1919 la Beirut, concentră trupe pe li- 
toralul libanez în vederea unei acţiuni menite să aducă la 
îndeplinire deciziile Conferinţei de la San Remo în pri- 
vința Siriei. 

Dindu-şi seama de pericolul unei intervenţii militare 
asupra tîinărului său stat, Feisal îi scrise, la 8 iulie, gene- 
ralului Gouraud, exprimindu-și dorința de a merge în 
Europa pentru a diseuta cu guvernele francez și englez 
situaţia creată. El solicita, pentru această călătorie, să i se 
pună la dispoziţie un vas de.răzhoi francez. Gouraud îi 
aduse la cunoștință, în mod oficial, că înainte de plecare 
trebuia să satisfacă anumite cereri : punerea la dispoziţia 
trupelor franceze a căii ferate Rayak-Alep (tronsonul Bei- 

rut-Rayak se afla deja în mîinile lor); recunoașterea man- 
dațului francez ; acceptarea monedei-hiîrtie emisă de Ban- 
que de Syrie (franceză); abolirea serviciului militar obli- 
gatoriu. În continuare, i se atrăgea atenția că, în eazul în 
care va alege altă cale pentru a se îndrepta spre Europa, 
ocolind autorităţile militare franceze din Levant, atunci 
guvernul francez va refuza să discute cu el problemele 
Siriei. 

Între timp se petrecu afacerea consiliului libanez ai 
cărui membri, de acord cu regele Feisal, încercaseră să 
ajungă la Paris pe o cale ocolită, pentru a-și pleda, acolo, 
cauza. Descoperiţi, ei fuseseră arestaţi de autorităţile mi- 
litare franceze. 

„Tensiunea creștea zi de zi.: Generalul Gouraud dădu 
ordin să se constituie o coloană de luptă și să fie gata pre- 
gătită pentru un marș decisiv în direcția Damascului. Apoi 
îi trimise lui Feisal un ultimatum, condiţiile acestui docu- 
ment urmînd să fie acceptate, în bloc, pînă la 18 iulie și 
executate, total, înainte de 31 iulie, ora 24. 

Reacţia fu extrem de violentă la Damasc, mulțimea 
manifestîndu-și oprobriul prin puternice acţiuni de stradă. 
Feisal îi ceru atunci lui Gouraud să clarifice condiţiile puse 
şi să-i acorde un răstimp mai mare pentru studierea lor, 
Generalul francez, arătindu-se „mărinimos“, îi dădu o 
păsuire de încă... 24 de ore. Feisal care ştia că în faţa unei 
invazii militare franceze nu va putea rezista cu slabele 
sale forțe armate, în 'curs'ie organizare și lipsite de arma- 
ment modern, acceptă în bloc condiţiile puse, transmiţind 
răspunsul printr-o scrisoare redactată în limba arabă. 

Între timp, la Damasc, situaţia luase o turnură drama- 
tică. Congresul sirian, reunit ad-hoc, declară nul orice fel 
de acord încheiat de guvern care nu va respecta decizia din 
8 martie, privitoare la independenţa ţării. Izbucniră tul- 
burări de stradă. În capitala siriană domnea atmosfera 
unui început de război civil, alimentată copios de agenţii 
plătiţi ai francezilor, îndemniînd la nesupunere și la îm- 
potrivire armată deși în condiţiile date nu exista nici o 
șansă pentru tinerele forţe armate siriene de a face faţă 
unui război modern. Astfel de agenţi, strecuraţi pînă şi în 
anturajul lui Feisal, dublau vocile unor elemente aventu- 
roase care îl împingeau pe rege spre capcanele întinse de 
autorităţile generalului Gouraud. În rîndurile populaţiei 
își făcea loc spiritul revoltei ațîțat de cei interesați să pro- 

ducă dezordini ce ofereau pretexte pentru intervenţii 
străine. Mulțimea, ieșită în stradă, atacă şi devastă clădiri 
guvernamentale. În ciocnirile cu forțele de ordine ale 
proaspătului stat, se înregistrară 300 de morţi şi răniţi 
numai în seara de 20 iulie. 

Cu o zi înainte, generâlul Gouraud trimisese un nou - 
ultimatum regelui Feisal, stabilind, ca termen de primire 
a unui răspuns afirmativ, în limba franceză, data de 21 iu- 
lie, ora 1. Presat de evenimente, Feisal decise la 20 iu- 
lie să dizolve forțele armate, dînd ordin, totodată, ele- 
mentelor înaintate de la postul Anjar (astăzi pe teritoriul 
libanez, în apropierea frontierei cu Siria) să se replieze 
imediat spre Damasc şi decretă cursul forţat'al așa-numi- 
tei monede siriene (emisă de o bancă cu capital francez). 
Răspunsul său detaliat de acceptare a condiţiilor ce i se 
pusese, comunicat colonelului Cousse, reprezentantul la 
Damasc a lui Gouraud, la orele 18 în aceeaşi zi, îl încheie 
în felul următor : „Sînt convins că guvernul Republicii 
Franceze nu va întirzia să înțeleagă că penibila criză pe - 

“tare am trecut-o cu bine împreună, n-â fost decît rezulta- 
tul unei neînţelegeri“. 

Acest răspuns, predat la orele 18, cifrat şi expediat la 
orele' 20, parveni generalului Gouraud, datorită unei de- 
fecțiuni, bine calculate de către francezi, a liniilor tele- 
grafice dintre Damasc și Beirut, abia după expirarea ter- : 
menului ultimatumului, atunci cînd ordinul de luptă fu- 
sese deja dat coloanei generalului Goybet. La 21 iulie, 
aflînd că a fost tras pe sfoară, trupele franceze înaintînd 
în. direcția Damascului, Feisal protestă cu vehemenţă pe 
lîngă reprezentantul Înaltului comisar francez din Levant, 
atunci cînd acesta îi înmînă un nou ultimatum din partea 
lui Gouraud, conținînd condițiuni mult mai dure. „Noi 
refuzăm războiul dar acceptarea ultimei dv. note ne ex- 
pune în mod sigur războiului civil“. Zarurile fuseseră 
aruncate și apariţia trupelor franceze la porţile Damascu- 
lui devenise iminentă. Înturiat de perfidia cu care fusese 
tratat, regele Feisal, luat de curent, optă pentru luptă, 
predicînd el însuși războiul în timp ce ștrăbătea incinta 
„marei moschei a Omeyazilor cu sabia în mînă. 

Tînăra armată siriană, comandată de colonelul Yussef 
Al-Azme, ministrul apărării din guvernul de la Damasc, 
ieşi în întîmpinarea inamicului întîlnindu-l la Khan Mey- 
salun, punct situat la circa 40 km de capitală. Efectivele - 

„ forţelor siriene se cifrâu la cîteva sute de soldaţi, slab 
înarmați, cu muniție doar pentru o oră de luptă, dar deciși 
să apere cu prețul vieţii pămîntul patriei. În dimineaţa 
zilei de 24 iunie, la orele 5 şi 30, artileria franceză deschise 
focul fără a reuși să-i scoată pe trăgătorii sirieni din pozi- 
țiile ocupate de aceştia printre stînaile colinelor. Urmară, 
la rînd, avioanele de bombardament franceze secondind 
infanteria colonială ce ataca la baionetă, în timp ce tancu- 
rile Renault înaintau nestingherite prin mijlocul șoselei. 
Moartea eroită, pe cîmpul de luptă, a colonelului Yussef 
Al-Azme şi superioritatea tehnică atit de netă a francezilor 
puse capăt confruntării, în scurt timp apărătorii sirieni 
fiind nevoiţi să se retragă în dezordine. La orele 11, pri- 
mul dintre supraviețuitori, ajuns la Damasc, aduse știrea 
dezastrului. A doua zi trupele franceze, care curăţiseră în- 
tre timp zona de trăgători izolați, intrară în capitala siriană 


Goybet anunţă detronarea lui Feisal, lăsînd conducerea 
provizorie unui guvern încropit la repezeală, 

La 7 august 1920, generalul Gouraud, înaltul comisar 
îrancez pentru Levant, își făcea intrarea în Damasc. Peste 
trei săptămîni, la 1 septembrie, el.proclamă formarea sta- 
tului Liban, în frontierele sale actuale, avînd drept capi- 
tală Beirutul. Se înţelege, însă, sub mandat francez. Ve- 
chiului Liban autonom, din timpul Imperiului otoman, 
locuit de maroniți, greco-catolici și druzi, îi fură adăugate : 
podișul Bekaa, districtele Hasbaya, Rachaya și Saida, din 
sud, precum și zona nordică, din jurul portului Tripoli, 
toate cu preponderență musulmană. 

Urmă la rînd, decuparea Siriei propriu-zise, în patru 
°` state-fantomă : Damasc și Alep (din septembrie 1920 pînă 
în ianuarie 1925), Alauit (iulie 1922—decembrie 1936), 
Djebel Druz (martie 1922 — decembrie 1936), create pe 
baza principiului divizării pentru a domina. Autorităţile 
franceze, înțelegînd greșit sau mai de grabă ignorînd naş- 
terea naţionalismului arab, activ încă din ultima perioadă 
a stăpînirii otomane, creșterea continuă a sentimentului 
unitar al arabismului, mizară, de la început, pe antagonis- 
mele dintre diversele minorități naționale sau comunități 
religioase, ceea ce va avea, pînă la sfîrşit, un efect con- 
trariu, conducînd la marea mișcare insurecţională din 1925. 

La 24 iulie 1922, Societatea Naţiunilor confirmă man- 
datul francez asupra statelor din Levant, recunoscînd or- 

ganizarea administrativă deja realizată. Regimurile admi- 
nistrative din așa-numitele state create de francezi 
funcționau în moduri de organizare diferenţiate : în Da- 
masc și Alep, reunite, la începutul lui ianuarie 1925, sub 
numele de Siria, şeful statului era un notabil autohton 
desemnat de puterea mandatară și ajutat de o administra- 
ție siriană în care francezii aveau rol de consilieri. În „sta- 
tele“ Alauit şi Djebel Druz, administraţia franceză, plasată i 
sub responsabilitatea unui guvernator francez, era directă. 

- Poporul arab sirian — care avusese atît de suferit de 
pe urma dominației otomane, mai cu seamă în ultimii ani 
de război, cînd Djetnal Pașa căutase să-l îngenunche, ri- 
dicînd spînzurători în pieţele publice, unde au fost execu- 
taţi numeroși patrioți, sau exterminînd, deliberat, zeci și 
zeci de mii de oameni, prin foamete or ganizată (în anu- 
mite zone supuse unei astfel de pedepse, trupele otomane 
blocau satele împiedicîndu-le aprovizionarea) — nu înțe- 
legea să accepte înlocuirea unei stăpîniri cu altă stăpinire 
străină. De aceea, încă din primul moment al ocupării Si- 
riei de trupele franceze focurile revoltelor se aprindeau, 
într-un loc sau altul, cuprinzînd treptat întregul teritoriu 
şi transformîndu-se în anii 1925—1926 într-un adevărat 
incendiu generalizat. Peste tot aveau loc tulburări și re- 
volte. În zona litoralului mediteranean, la nord de Latta- 
kia, populaţia se răsculase purtînd un adevărat război de 
gherilă, sub conducerea șeicului Saleh el-Ali, care va cu- 
prinde curînd regiunea Munţilor Zawiye ajungînd pînă la 
Antiohia. În nord-estul Siriei, izbucni o altă răscoală, con- 
dusă de Ibrahim Hanno, care reuși să facă repede joneţiu- 
nea cu insurgenții şeicului Saleh el-Ali. Pînă în 1922, în 
cursul luptelor cu răsculații, aveau să-şi piardă viaţa circa 
5 000 de soldaţi francezi, îndeosebi din regimentele colo- 
niale care formau grosul trupelor de ocupaţie. i 

Cea mai puternică mişcare insurecţională se va dez- 
volta începînd din 1925 în zona de sud-est a Siriei, regiune 
cunoscută sub numele de Djebel Druz, unde luptele vor 
continua fără întrerupere, aproape doi ani, regiunea fiind 
pacificată abia la mijlocul anului 1927. 

Între timp, guvernul puterii mandatare schimbase mai 
mulți înalți comisari în Levant, generalului Gouraud ur- 
mîndu-i generalii Weygand, în 1923 şi Sarrail în 1925. Spi- 
rit liberal și anticlerical, generalul Sarrail, care fusese 
unul din comandanții militari de vază din cursul războiului 

mondial, venise la Beirut cu dorința pacificării Levantu- 
lui pe calea înțelegerilor cu populaţiile locale, prin accep- 
tarea doleanţelor acestora. Dar odată ajuns aici, bătrînul 
general, în vîrstă de aproape șaptezeci de ani, fu încu- 
noştințat, imediat, de înalții funcționari ai administrației 
franceze din Levant, că „liberalismul și anticlericalismul 
frâncez nu constituie o marfă de export pentru colonii“ 
şi în cazul concret, nici pentru Liban și nici pentru Siria, 
Influențat de anturajul său de la Beirut, el cedă „acestui 
punct de vedere şi în loc să trateze cu reprezentanţii 
populațiilor locale, preferă să rezolve conflictul pe calea 
armelor, refuzînd să asculte plingerile împotriva adminis- 
traţiei franceze directe, împotriva abuzurilor funcționari- 
lor acesteia și ale înaltelor autorităţi civile și militare. O 
delegaţie de șeici druzi, venită în două rînduri la Beirut 
(mai şi iunie 1925) pentru a prezenta nemulțumirile 
populaţiei față de abuzurile căpitanului Carbillet, guver- 
natorul așa-numitului stat al Djebelului Druz, un tip bru- 
tal și fără scrupule, care nu ezita să folosească cravașa în 
discuţiile cu autohtonii, fură primiți extrem de rece de 
generalul Sarrail, ceea ce le răni amorul propriu, onoarea. 
Ei ridicară în iulie 1925 steagul revoltei urmaţi de întreaga 
populaţie. 

Zona Djebel Druz, numită astăzi Djebel Arab, cu culmi 
muntoase atingînd două mii de metri, era locuită din se- 
colul al XIII-lea de o comunitate druză (sectă religioasă 
provenită din Islhm dar care pe parcurs s-a îndepărtat 
de credinţa iniţială) emigrată în sud-estul Siriei din Mun- 
ţii Libanului. Populaţie de munteni, harnică, curajoasă, 
conducîndu-se după precepte morale stricte, trăind într-o 
comunitate închisă și bucurîndu-se de o stare economică 
mulțumitoare (fiind artizani pricepuţi, pomicultori și cres- 
cători de animale) druzii au știut să-și apere întotdeauna 
libertatea, modul lor de viață, la nevoie chiar cu arma în 
mînă. Relieful accidentat al sud-estului Siriei şi aprovizio- 
narea clandestină cu arme de către agenţii britanici din 
Transiordania vecină, intereşați să pună bețe în roate alia- 
ţilor francezi, le-a permis druzilor să poarte un război în 
toată regula şi destul de îndelungat, împotriva unei ar- 
mate numeroase și dispunînd de echipament modern. În 
fruntea forţelor druze insurecţionale s-a aflat, din primul 
moment, liderul naționalist, Sultan Pașa Al Atraș, care 

luptase și în timpul războiului mondial împotriva trupe- 
lor de ocupaţie otomane. . 

Generalul Sarrail, înaltul comisar francez, fost coman- 
dant al armatei a III-a la Marna, în 1914, iar apoi pînă la 
sfîrşitul lui 1917, al forțelor aliate de pe frontul de la Sa- 
lonic, a considerat că-i va fi ușor să înfrîngă răzmerița 
unor țărani munteni și, în consecință, a trimis trupe în 
regiunea Djebel Druz pentru a pacifica saele răsculute. 

Fermitatea ripostei luptătorilor druzi a fost cu totul 
neaşteptată pentru francezi. La 20 iulie 1925, o primă co- 
loană franceză a fost împrăștiată suferind mari pierderi. 
După incendierea misiunii militare franceze din orăşelul 
Salkhad, situat în mijlocul-zonei muntoase, răsculații s-au 
îndreptat spre capitala regiunii Djebelului Druz, oraşul 
Suwaida, pătrunzînd în interiorul său, la 28 iulie și ase- 
diind garnizoana franceză retrasă în incinta zidurilor vechii 
fortărețe. Între 1 şi 3 august, 4 000 de luptători druzi au 
blocat, la zece kilometri de Suwaida, în împrejurimile sa- 
tului Mazraa, o puternică coloană inamică numărind 
13 000 de oameni sub comanda generalului Michaud.: În 
cursul sîngeroasei bătălii, trupele franceze au pierdut 1 500 
de oameni iar luptătorii druzi doar 341. Flăcările răscoa- 
lei s-au întins repede pe întregul teritoriu al Siriei, cu- 
prinzînd regiunea Ghouta din jurul Damascului, care avea 
să fie pacificată abia peste un an. Revolta a trecut mai 
departe ajungînd în Liban — în sudul acestuia, în Chouf 
(regiunea muntoasă de la sud-est de Beirut) și în zona 
Tripoli din nord. În ultima decadă a lunii august, s-au 
desfășurat lupte grele pe înălțimile din jurul Damascului, 
francezii folosind pe scară largă artileria și aviația. 

La 23 august 1925, într-o proclamaţie adresată po- 
porului, Sultan Al Atraș definea astfel ţelurile revoluţiei 
siriene : unificarea Siriei și recunoașterea ei ca stat unitar 
pe deplin independent ; constituirea unui guvern popular, 
validat de un Consiliu legislativ, care să elaboreze o con- 
stituţie, fundamentată pe principiile suveranității com- 
plete şi absolute a naţiunii siriene ; retragrea trupelor de 
ocupație și crearea unei armate naţionale, avînd ca mi- 
siune apărarea securităţii țării; aderarea la principiile 
proclamate de revoluţia franceză cu privire la recunoaș- 
terea drepturilor omului, ale libertăţii, egalităţii și frater- 
nităţii. Acest program progresist a găsit o largă audienţă ` 
în rîndurile poporului, reușind să cîştige de partea revoltei 
masele largi ale locuitorilor ţării. 

___ Pentru a înăbuși revolta, autorităţile franceze vor îns, 
treprinde, în continuare, o amplă concentrare de forțe mi~ 
litare, însărcinîndu-l cu această misiune pe generalul Ga~” 
melin numit adjunct al generalului  Sarrail (generalul 
Maurice Gamelin a deţinut, ulterior, în prima parte a ce- 
lui de-al doilea război mondial, între 1939—1940, funcţia , 
de comandant suprem al forțelor. franco-engleze pe fron- 
tul din Franţa). inta atacului francez răminea Djebel 
Druz unde, în cursul toamnei anului 1925, s-au înregis= 
trat lupte crîncene. La 18 octombrie, întreprinzînd o 
operaţie îndrăzneață, insurgenții au pătruns în Damasc. 
Ei au înconjurat sediul administrativ al înaltului comisar 
francez încercînd să-l captureze. Operația a fost facili-, 
tată de o grevă generală a populației, aceasta solidarizîn- 
du-se cu răsculații. Riposta militară franceză n-a întirziat 
să vină, fiind teribilă. Timp de 48 de ore, cartiere întregi 
ale Damascului au fost supuse unui sălbatie bombardament; 
de artilerie și aviaţie provocînd numeroase victime umane. 
Sub presiunea superiorității numerice şi tehnice a inami- 
cului, insurgenții s-au retras din oraș, continuind să lupte, 
încă multe luni, pe înălțimile şi printre livezile din nouta, 
înconjurătoare. 

- După întrîngerea revoltei rifane din Maroc, în primä-` 
vara anului 1926, guvernul de la Paris a avut posibilitatea 
să-şi. suplimenteze contingentele aflate în Siria, numărul 
trupelor franceze din această ţară ajungind la 80 000 de 
oameni, sprijiniți de o tehnică de luptă modernă. Slab” 
înarmate, forțele insurecţionale s-au dispersat și, renunțind 
la operaţiuni de amploare, au adoptat tactica gherilei hăr- 
țuind pretutindeni trupele de- ocupație franceze pînă în 
prima parte a anului 1927, cînd Djebel Druz a încetat lupta.” 
Sultan Al Atraș, conducătorul militar al revoltei siriene, 
a părăsit Siria împreună cu o parte din colaboratorii săi, 
refugiindu-se în Transiordania. El avea să revină în Siria 
după o amnistie, în 1937. Trăind 97 de ani (a murit în 
1983) Sultan Al Atraș a avut fericirea să vadă victoria 
luptei de eliberare a poporului sirian, dobîndirea deplină 
a independenţei ţării în aprilie 1946, cînd-ultimul soldat 
străin a părăsit teritoriul sirian, precum şi cursul ascen- 
dent al dezvoltării Republicii Arabe Siriene, stat suveran, 
care în perioada de după cel de-al doilea război mondial a 
înregistrat realizări notabile. 

În cursul marii revolte siriene din anii 1925—1927,. 
circa 10 000 de luptători și-au pierdut viața pe cîmpurile 


170 


de bătălie. Jertfa lor:n-a fost zadarnică. Puternicul ecou 
internaţional, campania de presă deschisă chiar în Franţa 
împotriva politicii colonialiste din Levant a silit guvernul 
de la Paris la o serie de concesii, la schimbarea metodelor 
de administrare, permiţind dezvoltarea forţelor politice 
autohtone, punerea bazei unei autonomii interne cate va 
conduce treptat la independenţă deplină. 

Încă din noiembrie 1925, generalul Sarrail fusese în- 
locuit cu senatorul Henri de Jouvenel, primul înalt comi- 
sar civil din Levant urmînd seriei de militari — generalii 
Gouraud, Weygand, Sarrail. Ca și predecesorul său, H. de 
Jouvenel se arătase, la sosirea sa la-Beirut, a fi un libera, 
-gata să înceapă tratative cu naționaliștii sirieni pentru a 
pune capăt luptelor. Această atitudine era cu totul contra- 
rie poziţiei eolaboratorilor săi apropiaţi care nu întirziară 
să-şi exprime nemulțumirea. Spirit slab, el se va ralia 
punctului lor de vedere, optînd pentru înăbușirea revoltei 
pe calea armelor. Dar pentru a neutraliza, cel puțin pe li- 
banezi, el promulgă, la 23 mai 1926, o Constituţie care 
transforma statul Marele Liban, cum i se spusese pînă 
atunci acestei tări sub mandat francez, în Republica Liba- 
neză şi Consiliul reprezentativ în Camera deputaţilor. Con- 
stituția respectivă prevedea și instituirea unui Senat for- 
mat din 50 de membri care vor fi numiţi chiar în zilele 
următoare. La 26 mai 1926, Camera şi Senatul libanez, 
reunitelîntr-o şedinţă comună, îl alese președinte al repu- 
blicii pe Charles Debbas, avocat și ziarist, pînă în acel 
moment director în departamentul justiției. Noua repu- 
blică avea chiar și un drapel propriu, roșu-alb-albastru, 
asemănător cu cel francez, cu singura deosebire — imagi- 
nea unui cedru pe banda din mijloc. Dar, și în continuare, 
adevăratul stăpîn al ţării rămînea înaltul comisar francez, 
depozitarul în fapt atît al puterii executive cît și al celei 
legislative. El putea să suspende oricînd Constituţia, să 
dizolve parlamentul, să revoce președintele guvernului şi 
guvernul său, ceea ce va şi face la primul conflict cu re~ 
prezentanţii libanezi. Naţionaliștii libanezi refuzară să 
recunoască această Constituţie, a unei independenţe trun- 
chiate, şi vor începe o lungă bătălie pentru cucerirea inde- 
pendenţei reale. f 

Negocierile cu naționaliștii sirieni în vederea încetării 
luptelor eşuînd, H. de Jouvenel fu înlocuit în septem- 
brie 1926, cu Henri Ponsot. Contrar predecesorului său, 

noul înalt comisar pentru Levant păstrase, la început, un 
mutism total, plecînd pentru un turneu de recunoaștere 
în mai multe regiuni din Siria și Liban — unde se întîlni 
cu unii lideri naționaliști. La reîntoarcere el declară că 
Franţa era dispusă să doteze Siria și Libanul cu instituţii 
liberale, dînd posibilitate cetățenilor să participe mai activ 
la administrarea ţărilor lor. 

Aceste declaraţii conciliante avură darul să aducă un 
climat de destindere şi în primăvara lui 1927, sirienii înce- 
pură negocierile în vederea încetării complete a ostilită- 
ţilor. Un an mai tirziu, a fost aleasă o Adunare Consti- 
tuantă menită să doteze Siria cu o Constituţie. Revendicînd, 
însă, teritoriile trecute în 1920-la Liban, parlamentul si- 
rian va fi dizolvat de înaltul comisar, în mai 1930. Noile 
alegeri din ianuarie 1932, nepermiţind găsirea unui com- 
promis între naționaliști și autorităţi, Camera va fi sus- 
-pendată, definitiv, doi ani mai tîrziu. Abia în 1936, cînd 
'în Franţa venise la putere Frontul Popular, revendicările 
Siriei şi Libanului vor lua forma concretă a unor tratate 
cu Franţa, prin care se prevedea independenţa deplină a 
celor două ţări din Levant, dar sub presiunea cercurilor 
conservatoare de la Paris acestea nu vor mai apuca să fie 
ratificate pînă la începutul celui de-al doilea război mon- 
dial care excluse, datorită existenţei unor preocupări con- 
crete impuse de desfășurarea evenimentelor, orice posibi- 
litate de reluare a negocierilor. Spre sfîrşitul războiului, 
situaţia evoluă însă de asemenea natură încît independenţa 
celor două ţări va deveni de actualitate, realizindu-se în 
scurt timp, nu însă fără noi şi întortocheate manevre diplo- 
matice ale puterilor mandatare, acţiuni represive și chiar 
vărsări de sînge şi bombardamente așa cum se va întîmpla 
în cazul Siriei, în mai 1945, imediat după încheierea osti- 
lităţilor din Europa ale celui de-al doilea război mondial. 


Încurcăturile politicii colonialiste 


În primăvara lui 1919, cînd emirul Feisal, decepţionat 
de eșecurile sale la Conferinţa de pace, se hotărise să pă- 
răsească Parisul, reîntorcîndu-se la Damasc, Lawrence, care 
îl însoţise permanent în ultimii doi ani, se despărți de 
prinţul arab, îndreptîndu-se spre Anglia. La Oxford, își 
găsi casa aproape pustie. Tatăl său decedase de curînd. 

Familia purta încă doliu, după cei doi fraţi ai lui Thomas 
Edward, dispăruţi în timpul războiului. Mama, arborînd 
un stoicism îngheţat, se pregătea să plece în Extremul 
Orient, împreună cu fiul mai mare, medicul, intenționind 
să se consacre, acolo, ca misionară, religiei şi operelor de 
caritate. 

Colonelul Lawrence nu va rămîne nici el, mult timp, în 
Anglia. Dintr-o. dorinţă personală sau poate la ordin, pen- 
tru a îndeplini o misiune, Thomas Edward decise, pe ne- 
așteptate, să se îndrepte spre Cairo. În acel moment, 
Egiptul se afla în plină efervescenţă după gravele tulburări 
din martie, o adevărată revoltă populară ce cuprinsese, 
cu flăcările ei, întreaga țară a Nilului și care fusese repri- 
mată cu brutalitate de englezi. 

Politica colonialistă britanică trecea atunci prin mari 
dificultăți, nu numai în Egipt dar pretutindeni în Orientul 
Mijlociu, popoarele scăpate de sub jugul stăpînirii otomane 
revendicîndu-și drepturile lor la libertate și independență 
naţională. Se contura, tot mai mult, un paralelism evident 
între necazurile întîmpinate de francezi în Levant și cele 
ale englezilor în restul țărilor arabe, desprinse din Imperiul 
otoman și ocupate de trupele acestora. În Mesopotamia, ad- 
ministrată cu metode dure, coloniale, de colonelul A.T. Wil- 
son, care vroia să aplice aici aceleași principii de guver- 
nare ca și în Indii, ocupaţia britanică costa treizeci de mi- 
lioane de lire sterline pe an, iar 50 000 de soldaţi, ce aş- 
teptau să fie lăsaţi la vatră, rămîneau pe loc pentru a face 
faţă valului de răzmeriţe ale populaţiei. În nord, pe Eufrat, 
trupele britanice erau hărțuite continuu de triburile be- 
duine care pătrundeau cu îndrăzneală în diverse localităţi, 
incendiind birourile administraţiei colonialiste și atacînd 
posturile militare. Pe linia ferată a Bagdadului, un tren 
fusese aruncat în aer, iar în regiunea locurilor sfinte ale 
şiiților, de la Kerbela-Najaf, întreaga populaţie se găsea 
în stare de revoltă. Kurzii se agitau și ei solicitînd auto- 
nomia promisă. Mișcarea naționalistă arabă se manifesta 
puternic în însăși capitala ţării, Bagdad. Șefii politici și 
religioși autohtoni își dădeau mîna în lupta împotriva 
noii stăpîniri străine.. Înaltul comisar britanic, Percy Cox, 
fusese însărcinat să potolească insurecția, cu sprijinul tru- 
pelor trimise pentru întărire, din India, dar flacăra, stinsă 
într-un loc, se aprindea repede, în altul, cu și mai 
multă furie. 

În Persia, părăsită de trupele rusești după Revoluţia din 
Octombrie, Anglia se grăbise să umple golul, semnînd, la 
9 august 1919, un tratat cu şahul şi impunînd, prin acest 
act, un adevărat protectorat al său. Foarte curînd, politica 
britanică în Persia va trebui să facă faţă valului naționa- 
list, mai cu seamă după ce Armata Roșie reîncepu luptele 
împotriva trupelor britanice, ștăpîne pînă atunci pe Caucaz. 
Pentru a remedia situaţia, agenţii britanici se opriră asu- 
pra unui ofiţer autohton, care făcuse carieră într-o brigadă 
persană de cavalerie. El se angajase în armată cu 20 de ani 
“în urmă, pornind de la gradul de soldat. Acest ofițer, pe 
nume Riza Khan, va fi pus în fruntea armatei șahului, 
englezii dindu-i sprijin militar și financiar. Dar Persia, în 
care Riza Khan devenise persohajul principal militar și 
-politic, va încheia, în februarie 1921, un acord cu Rusia 
Sovietică, abr ogind tratatele anterioare şi privilegiile 
străine. Noul regim persan va denunța, la scurt timp, şi 
tratatul cu Anglia din 1919, liberîndu-se astfel de servitu- 
tile internaţionale. Ministru de război în 1923, şef de stat 
provizoriu după o lovitură militară care îl detrona pe șah, 
Riza Khan se proclamă, pînă la urmă, suveran ereditar, 
întemeind dinastia Pahlevi, care va rămîne pe tron pînă la 
revoluția islamică din 1979. 

Situaţia nu era mai roză pentru politica colonială brita- 
nică nici în Afganistan sau în Peninsula. Arabică unde re- 
gele Hussein al Hedjazului, înfuriat de încălcarea promisi- 
unilor primite în timpul războiului, se îndepărta vizibil de 
sfera de influență britanică, iar Abdel Aziz, conducătorul 
Nedjdului, avusese deja unele ciocniri cu interesele Angliei 
în zonă, soldate cu exterminarea unui detașament al arma- 
ici sale beduine, de către Royal Air Force, Atmosfera se 
vădea. sumbră și în Palestina unde se înregistrau primele 
tulburări legate de punerea în aplicare a. Declaraţiei Bal- 
four. În acele momente tulburi pentru Anglia Thomas 
Edward va pleca în Egipt, însărcinat probabil, ca specia- 
list în probleme arabe, să se informeze la fața locului 
despre posibilităţile găsirii unei ieșiri convenabile din si- 
'tuația încurcată în care se afla politica guvernului de la 
Londra privind această regiune. 

Colonelul Lawrence îşi alese, pentru a ajunge cît mai 
repede la Cairo, o cale rapidă dar care se va dovedi pînă 
la urmă nu prea inspirată, călătoria fiind la un pas să se 
încheie tragic pentru el. Aflând că două escadrile de bom- 
bardiere grele „Handley Page“ urmează să fie trimise de 

urgenţă în Egipt, pentru a ajuta la reprimarea insurecții- 
lor care izbucneau peste tot, Thomas Edward fiind, se pare, 
extrem de grăbit, se gîndi că la bordul unuia dintre aceste 
avioane va reuși să ajungă mult mai repede decit dacă ar 
fi călătorit cu © navă maritimă. Lawrence cunoștea acest 
tip de avion, cel mai puternic aflat în dotarea R.A.F., din 
ultima parte a 'războiului, cînd un astfel de aparat îi fusese 
trimis, în septembrie 1918, să aprovizioneze detașamentul 
său 'care ataca calea ferată a Hedjazului în sudul Siriei. 
Era singurul „Handley Page“ de care dispunea atunci ar- ` 
mata britanică din Egipt și apariţia sa făcuse o impresie 
extraordinară în rîndul luptătorilor arabi, scena fiind de- 
scrisă, de Lawrence, în cartea sa „Cei șapte stilpi ai înţe- 
lepciunii“, în modul următor : „Mașina noastră se avîntă 
din nou spre miazănoapte. La 20 de mile de Um el Surah 
zărirăm un beduin, -alergînd singur spre miazăzi, foarte 
tulburat, cu păru-i cărunt în vînt şi cămașa umflată. în 
spate. Își schimbă direcţia trecînd pe lîngă noi și strigîn- 
du-ne, în timp ce-și ridica spre cer braţele osoase: «Cel 
mai mare aeroplan din lume». Apoi o porni iarăși spre 
miazăzi pentru a răspîndi vestea cea mare printre corturi. 
La Um el Surah, avionul „Handley“ stătea măreț pe iarbă, 
iar aparatele „Bristol“ și „9 A“ arătau ca niște pui, adă- 
postiţi sub aripile sale întinse. Arabii. încremeniseră în jur 
de admiraţie, spunînd «într-adevăr, ne-au trimis, în sfirșiț, 
aeroplanul faţă de care celelalte sînt niște mînji». Înainte 
de a se înnopta, zvonul resurselor lui Feisal străbătea tot 
Djebelul Druz, răspîndindu-se și peste cîmpia Hauranului 
şi arătînd, tuturor, că balanţa înclinase în favoarea noastră“. 
Faima căpătată în cursul războiului nu le era însă de 
prea mare ajutor bătrînelor „Handley Page“, uzate de fo- 
losire îndelungată şi aparatul în care se afla colonelul 
Lawrence, după o scurtă escală în Franța, ajunse cu mare 
greutate pînă la Roma, unde încercînd să aterizeze, în 
amurg, la Centocelle, se zdrobi într-o carieră de piatră, 
din vecinătate. Cei doi piloţi îşi pierdură viața, iar Thomas 
Edward se trezi într-un spital italian, de unde icși, după 
cîteva zile, cu pieptul prins într-un corset de gips şi cu 
braţul în eșarfă, pentru a lua un alt avion al escadrilelor 
„Handley Page“ ce se îndreptau spre Cairo. După o escală 
la Tarento, aparatele engleze zburară în direcția Albaniei, 
aterizînd la Vlora iar de aici ajunseră la Atena, unde detec- 
țiunile tehnice le obligă la un popas fortuit de cîteva săp- 
tămiîni. Ceea ce rămăsese din escadrile, 'ajungea, cu chiu. 

cu vai, în Insula Creta, de unde cîteva aparate refuzară să 
mai decoleze, datorită gradului ridicat.,de uzură. Atingînd 
continentul african, în dreptul coastei libiene, primele 
„Handley Page“ aterizară, în sfîrşit, la Cairo, rămășițele 
celor două escadrile adunîndu-se, cu toate, în Egipt, abia 
după încă cîteva săptămîni. 

Vizita lui Lawrence în Egipt a rămas destul de miste- 
rioasă, statul-major de la Cairo nefiind încunoștințat de 
sosirea sa şi de misiunea ce urma s-o îndeplinească. După 
o dispariţie de cîteva zile, timp în care fu căutat peste 
tot fără a fi găsit, Thomas Edward apăru surizător şi enig- 
matic în saloanele hotelului „Shepard's“ de pe malul Nilu-. 
lui, pentru a lua, o săptămînă mai tîrziu, vaporul spre 
Anglia. 

Va urma perioada de glorie naţională a colonelului Law- 
rence, despre care, pînă atunci, în ciuda isprăvilor sale din 
cursul războiului în Arabia, marele public nu știa prea 
multe. Cel ce îl va face celebru, va fi un ziarist american, 
Lowell Thomas, cu care se întîlnise în 1918, cînd acesta, 
în calitatea sa de corespondent de război, ajunsese pe 
frontul din Palestina. Ronald Storrs, guvernator al Ieru- 
salimului, proaspăt ocupat de armata britanică, i l-a pre- 
zentat ziaristului american, Lawrence aîlîndu-se în trecere 
prin oraşul sfînt. Imaginea unui ofiţer britanic, îmbrăcat 
în vestminte de beduin, îl entuziasmă pe american, aven- 
turile acestui personaj pitoresc, despre care începuse să se 
povestească multe în cercurile ofiţereşti din Palestina, pro- 
miţindu-i subiecte interesante pentru reportajele sale. Aşa 
că, ziaristul american se grăbi să obţină de la statul major 
al lui Allenby un permis pentru a putea ajunge la Akaba, 
unde se afla în acel moment baza principală a lui Lawrence. 

Lowell își cunoștea bine meseria pe care, însă, o exersa 
într-o manieră zgomotoasă, tipică presei de senzație ame- 
ricană, alergînd după povești fanteziste și exagerînd rea- 
litatea, pentru a fi. cât mai mult pe gustul marelui public. 
E] petrecu cîteva săptămîni în Orient culegînd diverse în- 
tîmplări anecdotice pe care le acomodă manierei proprii 
de a scrie, încurajat, în fabulaţiile sale, de însuși Lawrence, 
acesta lăsîndu-se fotografiat, în atitudini pline de exotism, 
de Hary Chase, ce îl însoțea pe Lovell în călătoria sa pe 
frontul arab. După o excursie pe cămile la vestigiile arheo- 
logice -ale anticei capitale a regatului nabatheean de la 
Petra, unde realizară splendide clișee, ziaristul american 
şi fotograful său se întoarseră acasă, pregătindu-se să valo- 

rifice, cît mai profitabil, plimbarea întreprinsă, fără prea 
multe emoții, în spatele. frontului din Arabia. 

După terminarea războiului mondial, survenită la scurt 
timp, ziaristul american organiză, la New York, o serie de 
reprezentații, constind din conferințe urmate de proiecţii 
de fotografii și scurte secvențe de film, în care își povestea 
amintirile de pe fronturile aliate. Cele mai bine primite 
au fost relatările despre operaţiunile militare din Palestina 
și Arabia, episoade romantice de care spectatorii n-auziseră 
vorbindu-se, prea mult, pînă atunci. Aceste reprezentații 
crau intitulate „Cu Allenby în Palestina și cu Lawrence 
în Arabia“, ziaristul american lăsînd să se înțeleagă că 
fusese confidențul celor două personaje celebre, în cursul 
operaţiunilor militare din Orient, participînd direct, alături 
de aceştia la diverse acțiuni. Într-o scrisoare adresată, cu 
mulți ani mai tîrziu, unui prieten, Lawrence va pune lu- 
crurile la punct : „Lowell nu m-a însoţit în nici un raid și 
în nici o operațiune în Arabia. Nu știu exact cît timp a 
rămas în această ţară, deoarece el sosise tocmai cînd eu 
eram plecat într-o expediţie în interior și arh fost din nou 
plecat atunci cînd s-a reîmbarcat. Cred că a rămas, acolo, 
zece sau cinsprezece zile, în total, din care am fost îm- 
preună, la Akaba, probabil vreo trei zile“. Dar în 1919, 
cînd Lowell își desfășura circul său la New York și apoi la 
Londra, micuțul colonel n-avea nici un interes să facă 
astfel de precizări ci, dimpotrivă. 

Un impresar englez, văzînd unul din spectacole .la 
New York, fu surprins să ia cunoşţinţă, în America, de 
faptele de arme britanice din Oyient, complet ignorate 
pînă atunci în Anglia. Aşa că se grăbi să-l angajeze, ime- 
diat, pe ziaristul american, pentru o întreagă stagiune la 
Londra, care se va desfăşura, fără întrerupere, din septem- 
brie 1919 pînă în ianuarie 1920, la „Covent Garden“ și apoi 
la „Albert Hall“. Spectacolele, organizate în stil american, 
deschise de d fanfară ce executa arii militare, într-un decor 
de operetă, avură un succes enorni. Întreaga Londră se 
precipită să le asculte și să le vadă, la ele asistînd peste 
un milion de persoane, printre care miniștri, generali, toată 
protipendada. 

Lawrence devenise, peste noapte, eroul naţional al 
Angliei, chipul „celebrului colonel“ surizind enigmatic pe 
prima pagină a ziarelor, în timp ce pictori de prima mînă ` 
se înghesuiau să-i facă portretul, iar sculptorii să-i 
cioplească bustul în diverse interpretări artistice. Era cău- 

tat de politicieni, generali, exploratori, artişti și scriitori, 
prietenia sa, de pildă, cu marele dramaturg Bernard Shaw 
dăinuind întreaga viaţă. 

Lowell, plimbindu-și spectacolele, timp de patru ani, 
prin întregul Imperiu britanic, de pe urma cărora realiză 
o adevărată avere, îi va împrăștia, peste tot, faima. Ame- 
ricanul avea un real talent şi genul său de spectacol atră- 
gea, ca un magnet, mulțimile. El vorbea unui popor care 
fusese întotdeauna interesat de țările exotice, de tot ce 
era. în legătură cu imperiul său colonial, prezentînd, re- 
unite într-un singur individ, imaginile a două personaje 
tipice ale literaturii de ficţiune din țările colonizatoare şi 
în special din Anglia. În prima imagine, era înfățișat euro- 
peanul, prieten şi sprijinitor paternal al indigenilor pri- 
mitivi, subjugaţi de prestigiul său de om alb, de spiritul 
său justiţiar, de superioritatea cu care dă sfaturi suvera- 
nilor bruni sau negri, conducîndu-i spre civilizaţie. A doua 
imagine, tot atit de artificială și de clasică, era aceea a 
agentului secret, a „Superspy“, care vorbește şi se îmbracă 
ca un indigen, pentru a se putea amesteca în mulțimile 
exotice, spionul care reușește întotdeauna să păcălească 
şi să țidiculizeze pe inămic. Un fel de superman alb, des 
întilnit în romanele de aventuri răspîndite în lumea anglo- 
saxonă. i 

Lawrence nu l-a descurajat deloe pe Lowell în pre- 
zentarea fabulațiilor sale, iar atunci cînd a avut ocazia s-a 
grăbit să-l încurajeze. Ziaristul american, pregătind o carte 
despre Lawrence, s-a văzut cu el, în mai multe rinduri, 
solicitîndu:i unele amănunte. Lawrence i-a citit unele pa- 
saje din „Cei șapte stilpi ai înțelepciunii“, la care tocmai 
lucra şi cînd americanul și-a exprimat îndoiala asupra au- 
tenticităţii anumitor întîmplări, i-a răspuns cu umor: 
- Merge, merge. Doar dumneavoastră știți bine că istoria 
nu este făcută din adevăruri“. _ 

„Ar mai fi de adăugat că succesul spectacolelor prezen- 
tate de ziaristul american se baza, într-o oarecare măsură, 
în afara senzaţionalului ieftin al aventurilor exotice, în- 
florite pe gustul publicului, și pe situaţia politică din "acel, 
moment : rivalitatea anglo-franceză din Orient pasiona opi- 
nia publică britanică și atrăgea atenţia asupra campaniei 
din Palestina, iar modul cum era prezentat rolul lui 
Lawrence flata pe englezul mijlociu în revendicările și 
' IE TAT sale. 
mbătat de gloria legendei țesută în jurul persoanei 
sale, Lawrence petrecu aproape doi ani din viață departe 

de scena politică, de activităţile secrete, care își puseseră 
atît de mult amprenta asupra destinului său, dedicîndu-se, 
între două banchete date în onoarea.lui, redactării povestei 
- marei revolte arabe în deşert — „Cei șapte stilpi ai înțe- 
lepciunii“. Va reuși să îşi încheie complet carteâ la înce- 
putul anului 1921. 


Scriindu-și opera, Lawrence fu cuprins din nou de 
nostalgie după timpurile trăite în Orient și aventurile ce-i 
aduseseră gloria, căutînd primul prilej pentru a se re- 
întoarce acolo.: Acesta îi fu oferit, în februarie 1921, cînd 
vechea sa cunoştinţă din timpul Conferinţei de pace de la 
Paris, Winston Churchill, pe atunci subsecretar de stat la 
ministerul de război, a fost BOI în fruntea lui Colonial 
Office. 


Desemnarea lui Churchill ca ministru al coloniilor se 
datorase impasului grav în care se găsea politica colonială 
britanică, îndeosebi în Orient, unde situația continua să 
se înrăutăţească, iritind numeroasele familii engleze ai 
căror fii continuau să-și piardă viața în țări ocupate din 
lacuri îndepărtate, la aproape doi ani de la terminarea 
- războiului mondial. Mulţimi compacte manifestau pe stră- 
zile Londrei, purtînd pancarte ce exprimau dorinţa în- 
tregii naţiuni : „Aduceţi-ne înapoi băieţii !“. Contribua- 
bilii, împovărați de impozitele necesitate de acoperirea 
cheltuielilor militare, cereau guvernului să reducă, la ma- 
ximum, aruncarea. banilor lor, în gura nesăţioasă a poli- 
ticii de cuceriri coloniale şi să se retragă, cît mai curînd 
posibil, din teritoriile străine și în primul rînd din Orient. 
Fiind cunoscute calitățile politice ale lui Churchill, marile 
sale disponibilități de a se descurca în situaţii limită, ca- 
pacitatea sa de adaptare și manevrare, toate acestea du- 
plate de puterea sa rapidă de decizie, de fermitatea con- 
ducerii precum și de devotamentul intransigent față de 
interesele coroanei britanice, alegerea se oprise asupra 
persoanei sale în ceasul al doisprezecelea. 

- Luîndu-şi postul în primire, Churchill înființă un de- 
partament al Orientului Mijlociu, înconjurindu-se de spe- 
cialişti ca Meinertzhagen, fostul colaborator al lui Allenby 
în Palestina, Clayton, fostul şef al Intelligence Service-u- 
lui de la Cairo, Hubert Young, fostul adjunct al lui La- 
wrence în Arabia. El îi ceru, de asemeni, lui Lawrence, 
- să intre în serviciul său, în calitate de „consilier politic“. 
Tînărul colonel, denumit, datorită legendei create în jurul 
său, „regele neîncoronaţ al Arabiei“, acceptă imediat, 

condiţionindu-şi de la început prezenţa la Colonial Office, 
de o largă libertate de acțiune, de luarea în considerare a 
ideilor sale privind relaţiile cu ţările arabe. 

După cum arăta situația existentă în momentul respec- 
tiv, Anglia nu putea nici să ocupe, nici să guverneze 
aceste ţări, în pofida enormelor cheltuieli militare și a pre- 
zenţei unui mare număr de trupe britanice la faţa locului. 
Atunci, de ce n-ar fi însărcinat ea pe suveranii indigeni să 
administreze regiunea, în interesul politicii guvernului de 
la Londra ? Marea Britanie ar fi continuat astfel, prin 
persoane interpuse, să acționeze din punct de vedere po- 
litic și economic în aceste ţări. Totul era să-şi aleagă oame- 
nii de încredere. 

În această privință, Lawrence, expunîndu-și ideile sale 
privind rezolvarea crizei, continua să-i estimeze, ca fiind 
cei mai convenabili, pe hașemiţi. El considera că datorită 
relațiilor sale cu prinţul Feisal, cu fraţii acestuia și cu tatăl 
lor, regele Hussein al Hedjazului, va reuși să-i manevreze 
lesne. Haşermniţii, după părerea sa, ofereau toate garanţiile. 
Nu le promisese oare englezii, încă din octombrie 1915, 
teritoriile situate între Egipt şi linia Alep-Mossul-Bagdad- 
Bassra ? Lawrence opina ca Feisal să fie numit rege al 
Irakului şi Siriei (ocupată, între timp, de francezi) iar 
Abdallah, rege al Transiordaniei, formînd împreună cu 
Hedjazul o confederație statală prezidată de regele Hus- 
sein. Cum acesta era şi mare șerif la Mecca, ar fi fost ușor 
să-l proclame Calif al Islamului. Desigur, înalta funcție 
religioasă de șef suprem al credincioșilor musulmani mai 
era, încă, deţinută de sultanul de la Istanbul, dar puterea 
acestuia se prezenta atît de slabă, încît n-ar fi fost o pro- 
blemă dificilă să fie deposedat de titlul de calif, care urma 
să revină, după patru sute de ani, din nou unui arab, în 
persoana regelui Hussein. Considerînd că asupra acestuia 
s-ar putea exercita o influenţă directă, dirijîndu-i-se de- 
ciziile — şi Lawrence asigura că Hussein se va arăta su- 
plu și comprehensiv — se crea un avantaj deosebit pentru 
interesele britanice, deoarece puterea califului se întindea 
pînă în Malaysia și în Indii, unde trăia o populație de 
peste o sută de milioane de musulmani. | 

Prima decizie mai importantă a lui Churchill, în cali- 
tatea sa de şef al lui Colonial Office, a fost de a organiza 
o conferință menită să ia hotărîri privind soluţionarea 
problemelor Orientului Arab, în conformitate cu interesele 

politicii britanice. El reuni, în jurul aceleiași mese ro- 
tunde, în martie 1921, la Cairo, pe toţi specialiștii în pro- 
blemele arabe de care dispunea : Sir Percy Cox, guver- 
natorul Mesopotamiei, Clayton, Cornwalis, Young, pro- 
tagoniștii lui Arab Bureau din timpul războiului mondial, 
Trenchard, mareșal de aviaţie, Gertrude Bell, celebra 
călătoare și spioană care trăia de peste douăzeci de ani 
în Orientul Mijlociu, Jaffar Paşa, fost colonel otoman și 
apoi șeful de stat-major al armatei arabe și bineînţeles, 
nu putea să lipsească, vechea noastră cunoştinţă, colonelul 
Lawrence. ` 

La acea dată, atmosfera în capitala egipteană era oare- 
cum mai calmă, după furtunosul an 1919, autorităţile bri- 
tanice reprimînd între timp, cu fermitate, mișcarea națio- 
nalistă care cerea independenţa deplină a ţării. În cursul: 
lungilor ani de război, cu toate că Egiptul nu era parte 
beligerantă, locuitorii săi avuseseră mult de suferit, fiind 
obligaţi să furnizeze cereale, furaje, animale şi să execute 
diverse corvezi pentru necesităţile frontului. Mulţi egip- 
teni, îndeosebi felahi (țărani), fuseseră înrolați cu forța 
în unităţile de „voluntari“, trimise să lupte în Arabia sau 
Palestina. 

Imediat după armistițiu, un fost ministru, Saad Zagh= 
lul Pașa, în fruntea unei „delegații“ formată din membri 
ai parlamentului suspendat din octombrie 1914, se duse la 
Reginald Wingate, înaltul comisar britanic, pentru a-i 
cere permisiunea să meargă la Londra în vederea discu- 
tării problemei independenţei egiptene. Fiind refuzat, 
Zaghlul formă „partidul delegaţiei“ (Wafd), întreprinzind 
o acţiune largă de mobilizare a poporului în lupta menită 
să obțină libertatea ţării. Autorităţile. britanice îl arestară 
pe Zaghlul, împreună cu alţi lideri al Wafd-ului, depor- 
tîndu-l în insula Malta. Datorită mișcării de masă din 
Egipt, au fost însă nevoite să-l elibereze, la mai puţin de 
o lună, Zaghlul plecînd imediat la Paris, unde se desfășura 
Conferința de pace, pentru a-și susține cauza. Dar aici 
găsi toate porțila închise pentru independenţa egipteană. 
Preşedintele american Wilson, în care Zaghlul, ca și alţi 
lideri arabi:naţionaliști își puneau multe speranţe, tocmai 
recunoscuse public legitimitatea protectoratului britanic 
asupra Egiptului. 

Saad Zaghlul sa dariasă, în 1920, la Londra, continuînd 
tratativele cu reprezentanţii guvernului britanic în vede- 
rea încheierii unui acord privind independența egipteană. 

Dar tot fără rezultat. Reîntors în Egipt şi continuîndu-şi 
activitatea politică în vederea eliberării ţării, Zaghlul va 
fi din nou arestat de autorităţile britanice şi deportat în 
insulele Seychelles, la 23 decembrie 1921. Pentru a linişti 
spiritele, mareșalul Allenby, sosit de la Londra, în fe- 
bruarie 1922, va proclama încețarea protectoratului, bri- 
tanic asupra Egiptului, permițindu-i-se suveranului ţării, 
ce purta titlu de sultan, să devină rege sub numele de 
Fuad, I. Declaraţia britanică conţinea însă patru puncte 
care, în fapt, limitau substanţial aşa-numita independenţă 
egipteană. Astfel Marea Britanie îşi rezerva toate dreptu- 
rile privind : securitatea comunicaţiilor Imperiului brita- 
nic în Egipt; apărarea Egiptului impotriva oricărei agre- 
siuni sau ingerinţe străine ; protejarea intereselor străine 
în Egipt și a minorităţilor ; Sudanul devenea un condo- 
minium anglo-egiptean. 4 

Alegerile parlamentare, de la sfîrşitul nului 1923, 
consemna victoria triumfală a partidului Wafd care ob- 
ținea 188 de locuri din totalul de 212, regele Fuad fiind 

. determinat- astfel să-l însărcineze, în ianuarie 1924, pe 
Saad Zaghlul cu formarea noului guvern. Zaghlul, menți- 
nîndu-se pe linia revendicării deplinei independențe a 
Egiptului, va fi la scurt timp îhlocuit ca urmare a presiu- 
nilor directe ale autorităților militare britanice rămase în 
țară sub comanda mareșalului Allenby. După moartea lui 
Zaghlul, survenită în 1927, succesorii săi la conducerea 
Wafd-ului vor continua lupta reușind, în 1936, să cîştige- 
din nou alegerile. Prin tratatul încheiat cu Egiptul, la 26 
august 1936, Anglia va recunoaște, în sfîrșit, independența 
acestei ţări, care va deveni, în mai 1937, membră a Socie- 
tății Naţiunilor. Dar printr-un tratat pe termen de 20 de 
ani, sub pretextul cooperării militare, Marea Britanie își 
va păstra, în continuare, trupe proprii pe Canalul Suez 
şi în portul Alexandria, permiţindu-i-se astfel ca în cursul 
celui de-al doilea război mondial să transforme Egiptul, la 
fel ca și în prima conflagrație mondială, în principala sa 
bază strategică şi logistică din Orientul Mijlociu. 

În momentul începerii conferinţei de la Cairo, în mar- 
tie 1921, organizată la iniţiativa lui “Churchill, între bri- 
tanici și Wafd continuau negocieri sterile, acestea fiind 
însă detașate de contextul activităţii diplomatice privind 
rezolvarea problemelor Orientului Arab. Pe ordinea de A 
a reuniunii figura, în primul rînd, situaţia Irakului.și a 
regiunii de la est de riul Iordan, cunoscută sub denumir ea 

de Transiordania. Pentru Irak, se găsi ca soluţie transfor- 
marea sa într-un regat constituțional și numirea ca suve- 
ran a lui Feisal, fostul rege al Siriei din 1920, detronat de 
francezi, care sosise, la Cairo, în timpul conferinţei. De 
aici, sub aripa protectoare a coroanei britanice, Feisal va 
debarca, la sfîrșitul lui iunie 1921, în portul irakian Bas- 
sra. Trei săptămîni mai tirziu, consiliul de miniștri ira- 
kian îl proclamă rege, fiind confirmat printr-un referen- 
dum la care locuitorii ţării, în mare parte analfbețţi, 
fuseseră chemaţi să voteze noua formă de guvernămînt și 
constituţia țării. Marea Britanie încheie, la scurt timp, un 
tratat cu regatul irakian, mandatul englez fiind fixat 
pentru un termen de douăzeci de ani. 


Mai rămînea de rezolvat doar problema securităţii in- 
terne, tulburările de tot felul continuînd să fixeze zeci de 
mii de militari britanici supuși unor atacuri permanente 
din partea triburilor beduine. Se hotări ca trupele brita- 
nice să fie retrase cît mai repede, însărcinîndu-se aviația 
să îndeplinească, în locul lor, rolul de poliție. Probabil că 
această idee pornise de la Lawrence, care cunoştea foarte 
bine posibilităţile aviaţiei în condiţiile deşertului. Cele 
20 de escadrile ale R.A.F., disiminate în Irak și în alte 
zone între Mediterană şi Eufrat, se dovediră mult mai 
eficace decît numeroasa armată terestră britanică care sta- 
ţiona în diverse puncte ale Orientului Mijlociu. Și, îm plus, 
mult mai convenabile pentru bugetul cheltuielilor mili- 
tare, permiţind ca o mare parte a trupelor britanice din 
Orient, formate, îndeosebi, din australieni, neozeelandezi 
şi indieni, să se întoarcă acasă. 

În 1922, Marea Britanie semna cu Irakul un tratat, 
care, menținînd dispozițiile mandatului, dădea un aspect: 
contractual relaţiilor dintre cele două ţări. Înaltul comisar, 
ajutat de un corp de administratori. britanici, păstra drep- 
tul de supervizare a politicii interne și externe, iar regele 
împărțea puterea legislativă cu un parlament format din- 
tr-o cameră a deputaţilor. şi un senat numit de suveran. 
În ceea ce privește puterea executivă, ea era exercitată de 
un guvern condus de un prim ministru desemnat tot 
de rege. 


Anglia se va îngriji, în continuare, să-şi exercite con- 
trolul asupra altor teritorii rezolvînd în favoarea sa „pro- 
blema Mossul“, a regiunii în care se descoperise între timp 
mari zăcăminte de petrol, Iniţial, în cadrul acordului Sy- 

kes-Picot, se prevedea ca teritoriul vilaetului otoman Mos- 
sul să treacă, la încheierea primului război mondial, în 
zona de influență franceză. Ulterior, printr-un nou tîrg 
colonialist, Lloyd George obținea din partea lui Clemen- 
ceau, renunţarea Franţei la regiunea Mossul, primind în 
schimb încuviințarea de a administra direct teritoriile in- 
terioare ale Siriei. Dar regiunea Mossul va fi revendicată, 
după încetarea ostilităţilor din Asia Mică, și de noua Turcie 
a lui Mustafa Kemal așa că, între anii 1923—1925, are loe 
un adevărat proces pentru stăpînirea fostului vilaet oto- 
man, acesta fiind atribuit, pînă la urmă, printr-o hotărîre 
a Societăţii Naţiunilor, din octombrie 1925, Irakului, aflat 
sub mandat britanic. Exploatarea „aurului negru“ irakian 
va fi preluată de vechea societate „Turkish Petroleum“ 
datînd dinaintea primului război mondial, cu participarea 
lui „Anglo-Persian“, „Royal Dutch Shell“ și „Deutsche 
Bank“, sfertul de acţiuni aparţinînd părții germane tre- 
cind ulterior în patrimoniul capitalurilor franceze. Rebo- 
tezată „Irak Petroleum Co.“, această societate, dominată 
de englezi, va exploata petrolul irakian pînă în 1972 cînd 
a fost complet naţionalizată. 

Transformarea Irakului într-o monarhie condusă de re- 
gele Feisal n-a pus capăt mișcărilor antibritanice, escadri- 
lele R.A.F. intervenind în repetate rînduri pentru a înă- 
buşi revoltele kurzilor, asirienilor, șiiţilor, care izbucneau 
în diverse locuri. Modificîndu-şi din nou tactica, Marea 
Britanie va consimţi în 1930 — prin acordul încheiat cu 
guvernul irakian al lui Nuri Said, omul de încredere al re- 
gelui Feisal încă din timpul războiului din Hedjaz — să re- 
cunoască de jure independenţa Irakului, păstrîndu-și însă 
importante privilegii pe o perioadă de 25 de ani, inclusiv 
bazele aeriene de la Habbaniya și Suiba, lîngă Bagdad și 
Bassra, care vor fi evacuate abia după victoria revoluţiei 
republicane din 1958. 

La conferinţa de la Cairo din primăvara anului 1921, o 
altă problemă ce rămiînea de rezolvat era aceea a teritoriu- 
lui de la est de riul Iordan, regiune cunoscută sub numele 
de Transiordania. Ocupată î în cursul războiului mondial de 
trupele britanice, în partea de nord, și de armata arabă, 
în sud, în zona Golfului Akaba, această regiune slab popu- 
lată și cu resurse economice extrem de sărace rămăsese, 
după încheierea ostilităților, oarecum în părăsire, Anglia 
concentrîndu-şi. forțele armate din Orientul Mijlociu în 
Irak și Egipt, unde trebuia să facă faţă situaţiei tulbure 

Ponca de repetate revolte şi răzmerițe ale populației. 

n Transiordania, ofițeri ai Intelligence-ului puseseră pe pi- 

- cioare fantomatice administrații locale, în cele cîteva tîr- 
gușoare existente atunci în țară, foste reședințe ale unor 
garnizoane otomane, îndeosebi pe linia ferată a Hedjazu- 
lui, care străbătea întreaga regiune de la frontiera siriană 
pînă la Medina. 

În noiembrie 1920, emirul Abdallah, fiul regelui Hus- 
sein al Hedjazului, avînd intenția de a merge spre Damase 
pentru a-l ajuta pe fratele său Feisal să-și recapete tronul 
ce-i fusese luat, nu de mult, de francezi, ajunse în fruntea 
unui detașament de beduini la Maan, puţin mai la nord de 
Golful Akaba, localitate și gară importantă pe calea ferată 
a Peninsulei Arabice, unde rămase circa o lună și jumătate 
pentru a-și organiza forțele. La începutul anului următor, 
a sosit la Karak, o altă localitate, mai la nord, în apropiere 
de Marea Moartă. Aici se găsea cu titlul de consilier al 
guvernămîntului din provincia Moab, căpitanul englez 
Kirkbride, viitor rezident britanic în emiratul Transior- 
daniei. La apariția detașamentului beduin, administraţia 
fantomă din Moab, ce avea sub ordinele sale doar 50 de 
polițiști, s-a destrămat imediat, Abdallah formînd un nou 
guvernămînt local și luînd titlul de emir al Karakului. În- 
tre timp, guvernămîntul mandatar, stabilit la Amman, di- 
fuza un afiș în care se menţiona : „Guvernămiîntul britanic 
a fost informat că un mic grup a venit din Hedjaz, pentru 
a combate Franța în Siria, pretinzînd că ar avea sprijin 
britanic. Guvernămîntul britanic. nu ia în considerare pe 
nici una din persoanele aparţinind acestui grup şi averti- 
zează populaţia să nu i se alăture“, 

Dar, după cît se pare, afișul respectiv nu era decît o 
simplă diversiune faţă de aliaţii francezi, deoarece Abdallah 
care s-a dus cu trenul, la Amman, va fi foarte bine primit 
de același guvernămiînt britanic care îl dezavuase doar cu 

„cîteva zile mai înainte. Plecînd mai departe, la Ierusalim, 
Abdallah îl va întîlni pe ministrul coloniilor, Winston Chur- 
chill, în trecere prin oraş. După mai multe întrevederi, 
dintre care cea maiaimportantă a avut loc la 27 martie 
1921, cu participarea lui Herbert Samuel, înaltul comisar 
britanic în Palestina și a consilierului lui Churchill pentru 
probleme arabe, colonelul Lawrence, englezii au hotărit 
să-i încredințeze Transiordania lui Abdallah, pentru a sta- 
bili ordinea. 

7 În aprilie 1921, Abdallah s-a instalat, într-un cort imens; 
pe locul unde se află astăzi palatul regal din Amman, for- 
mind un singur guvernămint pentru întreaga Transiorda- 
nie. Anul următor, la invitaţia lui Churchill, emirul Ab- 
dallah s-a deplasat la Londra pentru a stabili o reglemen- 
tare definitivă în vederea independenţei noului stat. Cu 
această. ocazie s-au delimitat şi frontierele țării: o linie 
convenţională la vest de Iordan trecînd prin mijlocul Mării 
Moarte, la sud, și pe riul Yarmuk, la nord. În 1925, Abdal- 
lah a hotărît să înglobeze, cu sprijinul englezilor, Maan 
și Akaba care făceau parte din vechile vilaete otomane 
Hedjaz și Siria. Frontiera cu. Irakul a foât fixată în 1932, 
printr-un schimb de scrisori cu primul ministru, din acel 
timp, de la Bagdad, Nuri Said. Între timp, încă din mai: 
1923, Marea Britanie recunoscuse independența adminis- 
trativă a Transiordaniei, sub rezerva avizării ei de către 
Societatea Naţiunilor şi stabilirea unui guvern constitu- 
tional. 

În perioada dintre cele două războaie mondiale, Marea 
Britanie a fost implicată direct și extrem de puternic în 
acest emirat, trimițînd în prima perioadă, ca rezidenți la 
Amman, două personaje celebre din istoria modernă a 
Orientului Mijlociu — colonelul Lawrence și maiorul Harry 
St. John Philby și punînd pe picioare o unitate militară 
autohtonă de elită, „Legiunea arabă“, comandată mai întîi. 
de căpitanul Peake iar apoi de maiorul John Bagot Glubb, 
cunoscut timp de un sfert de veac sub numele de Glubb 
Paşa. Totodată R.A.F. și-a stabilit la Amman o importantă 
bază aeriană păzită de o companie de tancuri şi un esca- 
dron de cavalerie britanice, intervenind, îndeosebi în 
prima parte a existenţei emiratului, împotriva incursiuni- 
“lor călăreţilor wahabiţi peste hotarele Transiordaniei. Man- 
datul britanic în această ţară va înceta abia după al doilea 
război mondial, în anul 1946. Emiratul se va transforma 
atunci în Regatul Hașemit al Iordaniei pe al cărui tron a 
rămas pînă în 1951, cînd a fost asasinat de un fanatic, pe 
treptele moscheii Al Aksa din Ierusalim, regele Abdallah, 
bunicul actualului suveran Hussein Ibn Talaal. 

Misiunea colonelului Lawrence la Amman, în calitate 
de „Chief British Representative“ a fost efemeră, durînd 
doar cîteva luni, pînă la sfîrșitul anului 1921, detaliile 
exacte ale acesteia rămînînd greu de deslușit pentru bio- 
grafii lui Edward Thomas. „L-am trimis în Transiordania: 
— menţiona mai tîrziu Churchill — unde grave dificultăți 

se produseseră. El avea depline puteri şi 'servindu-se de 
acestea cu vechea sa energie, înlocui ofițeri, făcu uz de 
forță, restabili complet ordinea“. 

Există unele supoziţii că, în realitate, Lawrence a fo- 
losit șederea sa în înalta funcţie încredinţată în Transior- 
dania pentru a instiga și sprijini tulburările din sudul Siriei 
“ocupate de francezi, îndeosebi în zona Djebelului Druz unde, 
cîțiva ani mai tirziu, va izbucni o puternică și lungă re-' 
voltă împotriva autorităților mandatare. Funcţionarii fran- 
cezi ce au lucrat în acele vremuri în Siria considerau că 
Lawrence a acţionat, în cursul prezenţei sale la Amman, 
împotriva intereselor Franţei atît printr-o campanie. de 
propagandă în rîndurile populaţiei druze cît și prin trimi- 
terea masivă de arme în regiunea respectivă. După päre- 
rea lor, insurecția ce a urmat a fost susținută și finanțată 
de la început prin Transiordania, sc pret Al Atraș și 
partizanii săi au găsit arme, bani și refugiu, la Amman și 
Azrak, luptele încetînd abia atunci cînd Comandamentul 
francez din Siria a obținut ca militarii englezi ce-l încon- 
jurau pe Abdallah să nu-i mai aprovizioneze pe insurgenți. 

Aici se va încheia activitatea, colonelului Lawrence în 
Orientul Mijlociu, la sfîrşitul anului 1921 acesta plecînd în 
Anglia pentru a nu se mai reîntoarce niciodată în ţările 
arâbe. Din motive neclarificate de nici unul din biografii 
săi, Lawrence, părăsind î în iulie 1922 Colonial Office, se va 
angaja, o lună mai tîrziu, ca simplu. soldat în Royal Air 
Force sub numele de John Hume Ross, iar apoi cu același 
grad în Tank Corp, purtind numele de Shaw. Revenit în 
R.A.F. la sfîrşitul lui 1924, tot cu gradul de soldat, fostul 
colonel va rămîne în aviaţie, timp de încă unsprezece ani, 
servind în diverse garnizoane fie în metropolă, fie în La- 
hore, la granița cu Afganistanul, sau la baza aeriană de la 
Karachi. Cu toate insistențele șefilor săi ierarhici de a 
purta gradul său de colonel, Lawrence nu va accepta să 
fie altceva decit un simplu soldat. 

Au fost avansate, desigur, multe ipoteze în legătură cu 
atitudinea sa : neînţelegeri grave cu Intelligence Service, 
nemulțumire faţă de politica britanică în privința familiei 
hașemiţilor căruia el dorea să-i fie acordat rolul principal 
în lumea arabă din Orientul Mijlociu, o răbufnire a orgo- 
liului pornind de la supraaprecierea meritelor sale privind 
interesele Angliei în această zonă, depresiune psihică pro- 
venită din suprasolicitarea nerveasă de pe urma aventuri- 
lor trăite în Arabia etc. Dar nici una din aceste ipoteze 

n-a reușit să fie probată cu fapte concrete pînă la capăt, 
misterul rămînirid să subziste în continuare aşa cum el 
l-a înconjurat mai tot timpul, chiar de la începutul acti- 
vităţii sale în Orient. Viaţa „regelui neîncoronat al Arabiei“ 
se va stinge, în mai 1935, la o lună după încetarea anga- 
jamentului său în aviaţie, în urma unui stupid accident de 
motocicletă. Vroind să evite doi copii care îi tăiau drumul, 
Thomas Edward s-a răsturnat în plină viteză, fracturin- 
du-și baza craniului şi decedind după o agonie de șase zile. 
Lawrence avea atunci 47 de ani. 

Umbra sa va continua însă să plutească deasupra poli- 
tici Angliei la est de Suez, alți şi alți Lawrence urcînd pe 
scenă sub diverse nume și acționînd în slujba multiplelor 
interese ale politicii britanice în această parte a lumii unde 
descoperirea masivelor zăcăminte petroliere dubla, tripla 
și înzecea valoarea strategică a regiunii, iar lupta pentru: 
dominație și zone de influență devenea tot mai aprigă, 
mai ramificată, mai dură, diplomaţia și spionajul dîndu-și 
mîna pentru a-și juca cît mai eficient rolurile atribuite. 


Secretul şeicului Abdullah 


Pelerinajul anual de la Mecca se afla în plină desfășu- 
rare. O mulţime imensă de credincioși, sporind neîncetat, 
ca un fluviu ce-și umflă apele primăvara, se aduna de prin 
toate colţurile lumii musulmane, după lungi și extenuante 
călătorii întinse pe parcursul a săptămîni şi luni. Caravane. 
nesfîrşite soseau de pe vechile meleaguri ale Persiei și Me- 
sopotamiei, din emiratul Transiordaniei sau din zona ma- 
relui Golf mărginaș al Peninsulei Arabice, după ce stră- 
bătuseră întinderi inospitaliere de deșert, sărace în apă și 
hrană, bîntuite adeseori de briganzi ce jefuiau, fără milă, 
pe călătorii rămași mai în urmă. Corăbii după corăbii acos- 
tau în micile porturi de la Marea Roșie, debarcînd pelerini 
din Egipt, Sudan, din ţările Maghrebului. . 

În ultimii ani, după ce Ikwanul „fraţilor în credință“ 
wahabiţi ocupase Hedjazul, întronînd ordinea şi stîrpind 
în modul cel mai dur tilhăria şi furtul, numărul pelerinilor 
crescuse substanţial. Drumurile erau vegheate de patrule 
ale armatei wahabite ce scurtau de cap, fără prea multă 
vorbă, pe oricine ar fi avut poftă de tilhărie și, conform 
dreptului coranic, tăiau: mîna celui care era prins furînd 
cel mai mic lucru, Se ajunsese pînă acolo, încît dacă cineva 

pierdea un obiect pe un drum oarecare, chiar într-o zonă 
pustie, îl găsea în același loc după săptămîni și săptămîni, 
trecătorii ocolindu-l cu grjă pentru a nu fi cumva bănuiti 
că ar fi dorit să-l însușească. Se povestea că într-un sal 
un locuitor găsind în mijlocul uliței un sac cu orez s-a pre- 
zentat la primul post al Ikwan-ului pentru a-l anunța. În- 
trebat dacă știe ce se afla în sac și răspunzînd afirmativ, 
pentru simpla vină de a-l fi desfăcut spre a-i cunoaște 
conţinutul, omul respectiv a fost pedepsit cu tăierea unui 
deget. A 

Cimpia plată Arafa, înconjurată de un șir de coline 
stîncoase, în mijlocul căreia se înălța „Jabal er Rahma“ 
(Muntele Clemenţei), prezenta aspectul unui indescripti- 
bil furnicar uman numărînd șaizeci-optzeci de mii de su- 
flete, mișcîndu-se, cu greutate, în jurul corturilor de toate 
formele, culorile şi mărimile, printre animale de povară 
şi bagaje lăsate în drum, fiecare așteptîndu-și cu răbdare 
rîndul pentru a ajunge la piatra sfîntă Kaaba și a îndeplini 
ritualurile credinţei. 

Prin forfota mulțimii, își făcea loc, într-una din acele 
zile ale pelerinajului anului 1930, un notabil arab, după cum 
îl indica îmbrăcămintea. Purta o pelerină subțire de mă- 
tase maron, tivită cu fir de aur, atîrnîndu-i pe umeri iar 
keffiehul îi era prins pe cap cu șnururi groase aurite, Îl 
însoțeau doi servitori urmîndu-l] respectuos, la mică dis- 
tanță, cu palmele strînse pe mînerele sidefate ale pumna- 
lelor curbe purtate la brîu. Personajul, cu o bărbiţă blond- 
roșcată, mai puţin obișnuită prin acele locuri, şe vădea de 
rang înalt. Purta titlul de șeic și lua parte, adeseori, la 
consiliile de coroană ale regelui Abdel Aziz Ibn Saud, su- 
veranul Hedjazului, Nedjdului şi al altor teritorii din Pen- 
insula Arabică. 

Șeicul Abdullah, cum se numea personajul descris mai 
sus, participa, în acel an 1930, pentru prima oară la un 
pelerinaj la Mecca, îndeplinind, astfel, una din îndatoririle 
de bază ale unui credincios fervent. Deși se afla de mulţi 
ani în regiune, nu călcase niciodată pînă atunci în „haram“, 
teritoriu sacru, ale cărui limite urmau, conform tradiţiei 
musulmane, punctele unde se opriseră demonii speriați de 
strălucirea focului aprins de Abraham pe muntele Abu 
Qubais de deasupra orașului sfînt. Aceste limite, marcate 
prin grămezi de pietre și, ulterior, prin stilpi și coloane, 
erau strict interise de a fi trecute de către nemusulmani. 

Șeicul Abdullah se convertise însă la islamism de dată re- 
centă ceea ce explica reținerile sale de pînă atunci de a 
vizita locurile sfinte ale religiei întemeiate de profetul 
Mahomed. 

= Şeicul Abdullah se născuse, cu 45 de ani în urmă (în 
1883), la Badulla, în Insula Ceylon (Sri Lanka), unde 
tatăl său Saint-John Bridger Philby era funcţionar în ad- 
ministraţia britanică și, în același ţjmp, mare plantator de 
ceai, descinzînd dintr-o veche familie engleză de negustori, 
marinari şi ofiţeri ai regelui. Mama sa făcea parte și ea 
dintr-o onorabilă familie britanică fiind fiică de general. 
Viitorul șeic urmase cursurile primare la ,,Westminster 
School“ din Londra, unde se făcuse remarcat în calitate 
de căpitan al echipei școlare de crichet. Mai tîrziu, studiase 
latina, franceza și araba literară, pe care o vorbea curent, 
luîndu-şi licența la Universitatea din Cambridge. Tînărul. 
Harry St. John Bridger Philby, membru al distinsului club 
Jondonez ,„Atheneum“ se căsătorise cu Dora Johnson, fiica - 
unui inginer englez și la virsta de 23 de ani se angaja ca 
funcționar la „India Office“, legîndu-și apoi întreaga viață 
de Orient. La începutul primului război mondial, avînd 
gradul de maior al armatei britanice, Harry Philby va in- 
tra în serviciul secret fiind afiliat branşei Intelligence Ser- 
vice-ului de la Bombay, care depindea de guvernul In- 
diilor şi, prin urmare, avea o orientare diferită decit a lui 
Arab Bureau din Cairo, în ceea ce privește politica en- 
gleză în Peninsula Arabică. 

Maiorul Harry St. John Bridger Philby, viitorul șeic 
Abdullah, fusese trimis în Peninsula Arabică să-l secon- 
deze pe rezidentul englez din Mesopotamia, colonelul Percy 
Cox, în activitatea sa și în această calitate se întilnise pen- 
tru prima oară, în noiembrie 1916, la Oqair, pe coastă ma- 
relui Golf, cu emirul Nedjdului şi al Hassei, Abdel Aziz 
Ibn Saud, cei doi reprezentanţi britanici încheind cu mo- 
narhul' arab un acord privind neutralitatea teritorilor sale 
față de conflictul armat ce se desfășura în Orient, între im- 
periile otoman și. britanic. Un an mai tîrziu, Harry Philby 
este afectat permanent pe lîngă Abdel Aziz cu misiunea 
de a tempera vrăjmășia și acţiunile acestuia împotriva su- 
veranului Hedjazului, Hussein, care sprijinit de englezi 
ridicase steagul revoltei împotriva stăpinirii otomane. În- 
tre cele două monarhii arabe, avuseseră deja loc mici inci-. 
dente, amenințind să degenereze într-un conflict major. 

La un moment dat, oaza Kurma, un important tirg de 
animale la hotarul Hedjazului cu provincia Ataiyba de sub 
suzeranitatea lui Abdel Aziz, fusese ocupată de trupele 
Hedjazului. Populaţia, de credință wahabită, aparținind 
tribului Ataiyba, luptîndu-se cu vitejie, reușise să-i alunge 
pe invadatori de trei ori și solicita în continuare sprijin 
din partea lui Abdel Aziz pentru a-și întări apărarea. O 
intervenţie directă a acestuia ar fi putut însă conduce la 
un război direct între Nedjd şi Hedjaz, paralizind marea 
revoltă arabă antiotomană care se desfășura în acel timp 
cu succes. Comandanții Ikwanului și prelaţii wahabiţi îl 
împingeau pe Abdel Aziz la o operaţie militară aventu- 
roasă, iar de la Kurma, emisarii populaţiei îi aduceau me- 
saje disperate : „Dacă pentru a păstra rîul de aur murdar 
cu care te adapă străinii, tu nu vii în ajutorul nostru, atunci 
spunene-o Ibn Saud ! Noi te vom scuză fiindcă știm cît 
este omul de slab în fața tentaţiei. Ți-am trimis războinici 
pentru a-ţi descrie nenorocirile noastre. Data viitoare vom 
trimite pe mamele și soțiile noastre. Ele vor ridica întregul 
Nedjd. Căci, dacă, în ceea ce te priveşte, inima ta de piatră 
rămîne surdă la chemările noastre, inima generoasă a po- 
porului tău va auzi strigătul nostru de disperare“ — se 
spunea în mesajul întocmit, în pitorescul limbaj beduin, 
de către locuitorii din Kurma. 

Reţinerea de care dădea dovadă Abdel Aziz, înțelegînd 
consecințele grave ale unui conflict direct cu Anglia, fă- 
cea ca popularitatea acestuia șă fie în descreștere vizibilă, 
tăzboinicii săi din Ikwan manifestîndu-și tot mai deschis 
nemulțumirea. Dar suveranul wahabit nu se va lăsa târât 
de curent și cu dezvoltata sa perspicacitate politică va 
acţiona de o manieră adecvată pentru a liniști spiritele în- 
fierbîntate. El ştia foarte bine că trimiţîndu-și armata îm- 
potriva Hedjazului și încălcînd astfel acordul de la Oqair va 
provoca reacţia militară imediată a englezilor și Ikwanul 
ar fi fost nimicit. Adunîndu-i pe toţi șefii armatei sale 
la o. consfătuire, în oaza Shaqra, Abdel Aziz le explică 
fără menajamente situaţia, . 

Maiorul Philby, care îl însoțea peste tot, îl sfătuise să 
canalizeze pornirile războinice ale comandanților Ikwanu- 
lui împotriva vechiului inamic al wahabiţilor, Moham- 
med Ibn Rashid, conducătorul triburilor shammare din . 
provincia Hail și aliat al otomanilor, promiţîndu-i bani şi 
arme. Dealtfel, prin acordul de la Oqair, în schimbul an- 
gajamentului de a nu ataca pe aliaţii englezi, Abdel Aziz 

primea din partea acestora o rentă anuală de 60 000 lire 
sterline-aur. „În ce privește pe Mohammed Ibn Rashid 
— le va spune Abdel Aziz comandanților săi la consfătui- 
rea de la Shaqra — este adevărat că englezii mă presează 
să-l atac. De ce v-aş ascunde-o ? Dar nu numai englezii 
vor fi aceia care vor culege cîștigurile. Ei îmi vor furniza 
muniții şi arme şi noi vom fi astfel într-o situație mai bună. 
pentru a încheia socotelile cu Hussein“. 

O lună mai tîrziu, în toamna lui 1918, conducînd el 

însuși avangarda Ikwanului, va intra în provincia Hail a 
triburilor shammare, asediind capitala acesteia și dînd, în 
imprejurimile ei, bătălia decisivă cu forţele dușmane pe 
care le zdrobi luînd o importantă pradă de război : 1 500 de 
cămile, numeroase turme de oi și capre, o mare cantitate 
de arme și muniții. Bătrînul său inamic fugi în Irak, în. 
vreme ce Abdel Aziz urmărind rămășițele înirînte ale tri- 
burilor beduinilor shammari, ajunse în extremitatea de 
nord a provinciei Hail, unde se întîlni cu maiorul Philby, 
care îl solicită ca, în continuare, să atace forțele otomane 
din sudul Siriei. Dar peste douăzeci de zile, frontul otoman 
se va prăbușşi, trupele aliate ocupînd Damascul. Războiul 
mondial lua sfîrșit, în continuare urmînd împărţirea 
Orientului Arab între învingători. 
La întoarcerea sa la Riad, populaţia îi făcu o primire 
triumfală, în aceeași zi fiind proclamat, în cadrul unei ce- 
remonii desfăşurate la marea moschee a orașului, sultan al 
Nedjdului şi al tuturor teritoriilor dependente. Hailul cu- 
cerit de la familia Rashid, fusese alipit Nedjdului, Abde? 
Aziz fiind primul membru al dinastiei saudite care gu- 
verna și această provincie. 

La încheierea primul război mondial, problema oazei 
Kurma fu pusă din nou pe tapet. Experții englezi, trimiși 
de la Cairo pentru a stabili hotarele noilor state și teritorii 
ce aparținuseră Imperiului otoman, fără prea multe cu- 
noștinţe geografice și istorice asupra regiunii și condu- 
cîndu-se îndeosebi după considerente politice conjunctu- 
rale, atribuiră oaza Kurma lui Hussein. Acesta îl trimise 
imediat pe fiul său, emirul Abdallah, în fruntea a 4 000 
„de infanteriști şi a 10 000 de călăreţi să o ia în stăpînire. 

Englezii îl sfătuiră, din nou, pe suveranul Nedjdului: 
să nu se amestece. Dar de data aceasta, Abdel Aziz, profi- 
tînd de încurcăturile politicii britanice în celelalte regiuni 
ale Orientului Arab, nu le mai dădu ascultare și expedie 
în cea mai mare taină, un puternic detașament al Ikwanu- 

lui, în sprijinul tribului Ataiyba. În ciuda inferiorității nu- 
merice și a armamentului, războinicii wahabiți obţinură 
o victorie neaşteptat de ușoară. Căzind prin surprindere, în 
noaptea de 25 mai 1919, asupra armatei emirului Abdallah, 
cantonată în tirgușorul Turaba și în împrejurimile aces- 
tuia, ei provocară o panică teribilă ucigînd și împrăş- 
tiind forţele inamice. Fiul regelui din Hedjaz abia reuși să 
scape cu viaţă printr-o. adevărată minune. Drumul spre ca- 
pitala lui Hussein era liber, dar Abdel Aziz apreciind just 
situația își dădu seama că n-a venit încă momentul deci- 
siv şi pentru a nu provoca o reacție a englezilor dădu do- 
vadă, din nou, cu multă înţelepciune, de reținerea cu- 
venită. 

Victoria excepţională de la Turaba îl impuse pe Abdel 
Aziz și englezii îl invitară la Londra pentru discuţii în ve- 
derea soluționării definitive a diferendului. Ambiguitatea 
politicii colonialiste britanice îl făcu însă să decline invi- 
taia personală scuzîndu-se că în acel moment îi era impo- 
sibil să părăsească Arabia. Pentru a nu rupe toate pun- 
țile se mulţumi să-l desemneze, pentru a-l reprezenta în 
capitala britanică, pe fiul său Feisal, în vîrstă de 14 ani 
(viitorul rege al Arabiei Saudite între 1964—1975). În cali- 
tate de consilieri ai acestuia îi trimise pe Ahmad al Tuna- 
yan al Saud, o rudă apropiată a sa, care trăise mulţi ani 
la Istanbul, cunoscător perfect al limbilor turcă și franceză, 
şi pe un negustor bogat Abdallah al Qusaibi, proprietarul 
unei firme comerciale în Bahrein, vorbind curent limba en- 
_gleză. Împreună cu ei se îmbarcă pe același vapor, într-un 
mic port din Golf, și șeicul Ahmed al Jabir al Sabah, ne- 
potul şi moștenitorul emirului Kuweitului, care-l repre- 
zenta pe unchiul său în cadrul unei invitaţii asemănătoare 
ce-i fusese făcută acestuia de a vizita Londra. 

După mai multe săptămîni de călătorie pe mare, cei 
doi prinți arabi și suitele lor, debarcară în portul Plymouth 
unde-i aştepta Harry St. John Philby, cu misiunea de a-i 
călăuzi pe teritoriul englez. Feisal împreună cu persoanele 
care-l însoțeau, coboriră în gara Paddington fiind conduși 
de Philby la „Queen's Hotel Uper Norwod“ unde li se re- 
ţinuseră apartamente. Dar chiar a doua zi se petrecu un 
incindent grav. Patronul hotelului, care avea vederi ra- 
siste și nu dorea să-i vadă pe arabi plimbîndu-se în cos- 
tumele lor insolite prin saloanele sale elegante, le spuse 
că rezervarea fusese valabilă doar pentru o singură noapte 
aşa că vor trebui să-şi găsească cazare în alt loc. La Lon- 

dra, hotelurile, cît de cît acceptabile, erau pline ochi, toate 
insistenţele lui Philby dovedindu-se zadarnice. Situaţia 
devenise mai mult decit penibilă, oaspeţii arabi de marcă 
riscînd să rămînă peste noapte în stradă. Cu mare greu- 
tate, la intervenţia directă a conducerii lui „India Office“, 
se găsiră în sfirşit citeva camere, la Casa ofiţerilor indieni 
ai regelui, fiind evitat astfel un deznodămiînt neplăcut. 

La sfîrşitul lunii octombrie 1919, prinţul saudit, îm- 
preună cu consilierii săi, fură primiţi, la Buckingham Pa- 
lace, de regele George al V-lea. Prinţul Feisal îi oferi 
suveranului britanic, dia partea lui Abdel Aziz, două splen- 
dide săbii de Damasc. Oficial, misiunea prinţului Feisal 
in Europa era de a transmite Marii Britanii și aliaţilor, 
din partea tatălui său, felicitări pentru victoria obţinută 
impotriva Puterilor Centrale (Reichul german, Austro-Un- 
garia, Imperiul otoman). Dar englezii doreau să definească, 
cu acest prilej, odată pentru totdeauna, comportamentul 
lui Abdel Aziz Ibn Saud faţă de adversarul său hașemit, 
regele Hussein, precum şi frontierele dintre cele două mo- 
carhii arabe — Nedjd şi Hedjaz. Guvernul britanic se 
arăta dispus, ca în cazul unei înţelegeri, în termenii solici- 
taţi, să reînnoiască acordul încheiat în 1916, la Oqair, de 
colonelul Percy Cox și maiorul Philby, privind totodată 
favorabil o creştere şubstantială a ajutorului financiar 
acordat suveranului de la Riad. Cel puţin așa îi lăsă Philby 
să înţeleagă pe oaspeţii arabi în discuţiile neoficiale avute 
cu ei pe parcursul călătoriei în Anglia. 

La întîlnirea cu delegaţia Nedjdului, condusă de un 
prinţ de 14 ani, lordul Curzon, ministrul de externe brita- 
nic, îi trată pe oaspeţi, de sus, ca pe niște simpli beduini 
din deșert, vorbindu-le pe un ton de intolerabilă aroganță, , 
cu accente ultimative. fu acasă şi povestindu-i lui 
Abdel Aziz despre atitudinea oficialilor britanici, acesta 
înțelese şi mai bine jocul duplicitar al politicii engleze în 
Orient ceea ce îl va face să tragă, pentru viilor, concluziile 
de rigoare, manevrind cu dibăcie spre a nu fi prins în 
cursele acesteia dar răminînd, totodată, ancorat, atita timp 
cit va avea nevoie, de sacii cu aur ai vistieriei britanice. 
Arabia era încă departe de era petrolului, cu venituri 
anuale depășind o sută de miliarde de dolari, aşa că cele, 
cinci mii de lire sterline lunare constituiau atunci o sub- 
sidie absolut indispensabilă pentru Abdel Aziz. 

Neînfricatul războinic al deșertului, care nu ezita să 
şarjeze cu sabia în mină în fruntea călăreţilor săi, în toiul 


194 


bătăliilor, a căutat întotdeauna ca în relațiile sale politice 
să nu depășească limitele, retrăgîhdu-se în carapacea sa 
ori de cîte ori s-a aflat într-o situaţie nefavorabilă. Ţelul 
politic major al vieţii sale a fost reunificarea Arabiei, ideal, 
mai mult sau mai puţin declarat cu care se născuse însăși 
mișcarea wahabită, fiind realizat, la începutul secolului 
trecut, pentru scurt timp, de un străbun de al său, Saud 
cel Mare. Învăţind, din propria experienţă, că „politica este 
arta posibilului“, Abdel Aziz, cu un dezvoltat simț diplo- 
matic, a știut să înainteze, pas cu pas, profitind de orice 
ocazie favorabilă pentru a-și lărgi teritoriile stăpinite de 
el și a-și întări puterea. = 

După cucerirea Hail-ului și pacificarea triburilor sham- 
mare diri nord-vestul peninsulei, privirile sale s-au îndrep- 
tat spre provincia Asir din sud, situată de-a lungul litora- 
lului asiatic al Mării Roşii, între Hedjaz şi Yemen. 

Zona de coastă a acestei provincii era stincoasă, aridă, 
puţin ospitalieră. În schimb, pantele munților şi văile mă- 
noase constituiau pentru nomazii deșertului, în trecere, un 
adevărat popas paradisiac. Populaţia sedentarizată îngri- 
jea livezi bogate de piersici, caiși, meri, mandarini ; din 
loc în loc se întindeau plantații de cafea şi bumbac ; viile 
produceau struguri dulci și parfumaţi ; grădinile de le- 
gume înconjurau satele. Alături de Yemen, Asirul se înfă- 
ţișa, în acele timpuri, ca regiunea cea mai fertilă, cea mai 
bogată din întreaga Peninsulă Arabică. 

Asirul se constituise într-un stat teocratic sub condu- 
cerea imamului Sayed Mohammad Idrissi, în 1914, aflin- 
du-se însă sub suzeranitatea Imperiului otoman care între- 
ținea o garnizoană în orășelul montan Adha, capitala pro- 
vinciei. El se formase din două regiuni vecine, Ayedh şi 
Idrissi, dar triburile din Ayedh tolerau greu autoritatea 
imamului și în 1920 cerură sprijin lui Abdel Aziz pentru a 
se elibera. Acesta trimise un detașament al Ikwanului, în 
ajutor, care înfriînse armata lui Idrissi în cîmpia Tihamat, 
luînd în stăpînire Ayedhul. Triburile din Ayedh nu doreau 
însă să schimbe un stăpîn cu altul şi se răsculară din nou, 
de data asta împotriva saudiţilor şi acestora din urmă le 
vor trebui patru ani ca să pacifice regiunea. Mai tîrziu, 
saudiţii vor fi chemaţi în ajutor atît de Idrissi cît și de 
urmașii săi Ali și Al-Hassan pentru a-i apăra de inten- 
tiile acaparatoare ale imamului din Yemen, Assirul deve- 
nind cu timpul (în. 1933) o provincie a regatului saudit. 

Continuînd acţiunea de cucerire a unor noi teritorii în 
Peninsula Arabică, Abdel Aziz se va ciocni în mai multe 
rînduri de interesele britanice, ştiind de fiecare dată să se 
oprească la timp în faţa pr imejdiei unui conflict armat 
generalizat cu forța militară a Angliei şi înaintînd= doar 
atunci cînd situaţia îi va deveni propice. Prima din aceste. 
ciocniri avu loc chiar în perioada de formare a emiratului 
Transiordaniei, cînd ţara era guvernată direct. de autori- 
tăţile militare britanice. 

La nord-vest de Hail, se afla un fel de „ţară a nimănui“ 
unde triburile shammare își pășteau, în transhumanță, tur- 
mele de oi şi capre. Abdel Aziz trimise, în această zonă de 
la granița Transiordaniei, o unitate a Ikwanului care ocupă 
regiunea, în general pustie, fără a întîmpina nici o rezis- 
tență. Apoi aşteptă reacţia englezilor. Dar aceștia nu re- 
acționară. Îmbătaţi de succes, războinicii wahabiţi înain- 
tară în interiorul Transiordaniei ocupînd oaza Jauf, un 
important punct comercial prin care treceau caravanele 
de la Bagdad spre Cairo. Englezii cerură, atunci, suvera- 
nului Nedidului să vină în capitala egipteană pentru a lua 
parte la conferința pe problemele Orientului Mijlociu ce 
tocmai se desfăşura în orașul de pe malurile Nilului. Abdel 
Aziz acceptă, începînd negocieri cu plenipotenţiarii brita- 
nici în vederea evacuării oazei Jauf, cu speranța că va ob- 
ţine, în schimb, alte concesii teritoriale şi financiare. Dar 
un incident neprevăzut întrerupse negocierile aducînd re- 
laţiile cu englezii la o limită explozivă. 

Un alt detașament al Ikwanului, numărînd 1 500 de 
războinici, traversă 600 km de deşert şi, depăşind fronti- 
erele Transiordaniei într-un punct mai nordic, atacă satul 
Turaif situat la mai puţin de 100 km de Amman, noua 
capitală a emiratului. Britanicii ripostară de data aceasta 
precipitat și necruţător. O coloană de automitraliere tri- 
misă de la Amman și susţinută din aer de trei escadrile 
de bombardament ale R.A.F., decolate de la Ierusalim, 
surprinse detaşamentul Ikwanului în preajma ruinelor fu- 
megiînde ale satului Turaif și în cîteva ore, de sub ploaia 
de bombe și rafalele de mitralieră, scăpară cu viaţă doar 
opt războinici din 1 500. Dar pentru scurt timp, deoarece 
ajunși în faţa lui Abdel Aziz și povestindu-i nenorocirea, 
acesta dădu .ordin să li se taie capul ca un avertisment 
pentru toți acei ce ar fi acționat încălcîndu-i ordinele. 

Revenind la Conferinţa de la Cairo, după distrugerea 
detașamentului Ikwanului de bombardierele și auto- 

mitralierele britanice, Abdel Aziz se trezi tratat cu sar- 
casm de interlocutorii englezi care îl considerau acum drept 
o cantitate neglijabilă dispunînd de o forță militară fără 
valvare în faţa mijloacelor moderne de luptă. „Da, este 
adevărat că eu am fost prietenul englezilor — le replică 
suveranul wahabit. Dar mi-am propus să nu merg cu ei 
mai departe decît mi-ar permite onoarea, religia și mîn- 
dria mea. Or, onoarea, religia şi mîndria mea au ajuns la 
capăt. Veţi regreta într-o zi de a mă fi tratat în acest 
mod !“ Şi zicînd acestea, se înfăşură în lunga sa pelerină 
albă, ieșind din sala de conferinţe fără a mai adăuga un 
singur cuvînt. 

Întors la Riad, Abdel Aziz se gîndi să încerce rezistenţa 
angrenajului britanic din Orientul Arab într-o direcție 
geografică diametral opusă, trimiţindu-și războinicii să 
pătrundă în emiratul Kuweit din extremitatea de nord-est 
a marelui Golf. 

În noiembrie 1920, un detașament al Ikwanului coman- 
dat de Feisal al Dawish, învingătorul de la Turba al hașe- 
miţilor, ajunse în marginea oazei Jahra situată la circa 
30 km de capitala kuweitiană. Aici îi ieşi în întîmpinare o 
forță armată a emiratului care rezistă cu greu asaltului 
războinicilor wahabiţi în timp ce populaţia capitalei mun- 
cind fără întrerupere, de la mic la mare, ridica febril un 
zid de pămînt în jurul orașului, din care se mai văd și 
-astăzi urme păstrate ca relicve de muzeu. Populaţia Ku- 
weitului, a portului de pescari, negustori și meseriași, cît 
şi a oazelor din împrejurimi, nu depășea cîteva zeci de mii 
de locuitori dar emiratul se afla sub protectorat britanic 
îndrumat permanent, începînd din 1904, de un ofiţer en- 

' glez cu titlu de agent politic. În fața atacului wahabit, 
maiorul J.C. More, care era în acel moment agent politic 
în Kuweit, făcu apel la flota britanică din portul irakian 
Bassra de unde au fost trimise, imediat, trei nave de război 
să patruleze în apele teritoriale kuweitiene, în vreme ce 
avioanele lui Royal Air Force survolau amenințătoare 
trupele lui Dawish. 

Abdel Aziz va ceda, din nou, în fața amenințării mili- 
tare britanice încheind cu. emirul Kuweitului, în 1921, 
un acord prin care se stabileau frontierele dintre ţările 
respective și o zonă neutră unde triburile din cele două țări 
puteau să-și ducă liber la păscut turmele. Mediind această 
înţelegere, englezii acceptară să sporească subsidia anuală 

acordată lui Abdel Aziz, prin tratatul de la Ogair, din 1916, 
de la 60 000 la 75 000 lire sterline de aur. 

Urmară alte încercări ale lui Abdel Aziz de a înainta 
pe teritoriul irakian în direcţia Kerbela și Najaf sau în 
sultanatul Oman, dar de fiscare dată detașamentele Ikwa- 
nului se întilniră cu blindatele britanice şi avioznele de 
bombardament ale R.A.F. fiind repede împrăștiate de aces- 
tea. Pînă la urmă, datorită diplomaţiei suveranului waha- 
bit, lucrurile se aranjară acesta înțelegînd, odată mai mult, 
că orice încercare de a ocupa vreun teritoriu aflat sub pro-. 
tecția Angliei nu se poate sfîrşi decit într-un mod primej- 
dios pentru războinicii săi. Aşa că, în următorii ani, va 
înceta să mai pună la încercare dispozitivul britanic din 
Peninsula Arabică, așteptînd liniștit şi consolidindu-și for- 
tele armate de care dispunea. 

Visul lui Abdel Aziz rămînea Hedjazul, cu locurile sfinte 
ale Islamului şi va aştepta, în continuare, cu multă răbdare, 
mementul prielnic pentru a-și îndeplini țelul. Orice pas 
înainte în această direcție d=pindea în cea mai mare mă- 
sură de relaţiile dintre englezi și regele Hussein, deoarece, 
atita timp cit acesta se bucura de sprijinul lor, era intan- 
gibil. Spre bucuria adversarilor săi, Hussein, îmbătrinit 
timpuriu, începuse să dea semne de megalomanie, vădind 
o atitudine tot mai potrivnică faţă de englezi, despre care 
spunea, pe bună dreptate, la toate ocaziile„că l-au înșelat 
continuu determinîndu-l să se angajeze în lupta antioto- 
mană, fără a-şi mai respecta ulterior promisiunile. În iulie 
1921, când Lawrence se duse la Djeddah pentru a-l împăca, 
regele Hedjazului avu un acces. de furie, fiind gata să-l 
arunce pe: scările palatului : „Afară de aici, imediat ! Nu: 
eşti decît un șarlatan şi un agent provocator ! M-ai antre- 
nat în această aventură stupidă (revolta antiotomană) cu: 
promisiuni infame ! N-ai încetat să mă înșeli din prima zi 
de cînd te-am văzut !“. În același an, făcînd o vizită fiului. 
său Abdallah, care devenise suveranul Transiordaniei, îk 
alungă din reședința acestuia, cu cravaşa în mînă, pe ofi- 
țerii britanici din anturajul emirului. 

Cu trecerea timpului, purtarea tot mai extravagantă a 
regelui Hedjazului începu să plictisească pe sprijinitorii 
săi englezi, aceştia părăsindu-l, pînă la urmă, în momentul. 
decisiv pentru păstrarea tronului său. Politica britanică 
în Orientul Arab mizase o bună bucată de vreme pe familia 
hașemită de la Mecca, principalul stîlp al acestei orientări: 
fiind colonelul Lawrence. Cu ajutorul său, doi din fiii rege- 

lui din Hedjaz deveniseră monarhi — Feisal, mai întîi rege 
al Siriei iar apoi al Irakului, și Abdallah, emir al Transior- 
daniei. 

Familiei saudite, iniţial, nu i se dăduse prețuirea cu- 
venită. Doar „Oficiul Indiilor“ și maiorul Philby, ataşat 
pe lîngă Abdel Aziz, considera că politica britanică în Ori- 
ent ar fi trebuit să se sprijine pe Riad şi nu pe Mecca. 
La Conferinţa de la Cairo, teza lui Lawrence ieșise din nou 
învingătoare, dar după părăsirea bruscă a scenei de către 
faimosul colonel, regele Hussein se va găsi tot mai izolat. 

Greșeala cea mai gravă, care umplu paharul, va fi 
săvirşită de regele Hedjazului în primăvara anului 1924. 
În luna martie a acelui an, Adunarea Naţională a Repu- 
blicii Turcia decreta abolirea califatului şi expulză pe ul- 
timul calif otoman, Abdul Medjid, din Istanbul. Hussein, 
care era nu numai rege al Hedjazului dar și mare șerif al 
locurilor sfinte, consideră că înaltul .titlu deținut pînă 
atunci de otomani i se cuvenea de drept persoanei sale și 
fără să mai stea mult pe gînduri se proclamă, la Mecca, 
calif al întregii lumi musulmane. O asemenea hotărire, 
luată fără consultări prealabile, nu putea fi pe placul poli- 
ticii engleze,.ținînd seama și de orientarea inamicală, din 
ultiniul timp, a lui Hussein. Recunoașterea sa de calif al 
lumii musulmane, din care o parte importantă se afla sub 
stăpînirea colonială britanică — în Asia ca şi în Africa — 
ar fi putut da naștere la complicaţii de nedorit pentru 
interesele Angliei. 


Cîntărind bine situaţia creată, Abdel Aziz înțelese că 
pornind împotriva lui Hussein, va avea foc verde din par- 
tea englezilor, dezinteresați să-l mai sprijine pe' recalci- 
trantul* monarh de la Mecca. Şi, fără să mai ezite, Abdel 
Aziz îşi îndreptă războinicii spre frontierele Hedjazului 
la sfîrşitul lui august 1924. Alături de el apăruse, în acel . 
moment, și maiorul Philby, rămînînd împreună pe par- 
cursul întregii campanii pentru cucerirea Hedjazului. 
Philby, care se despărţise de Abdel Aziz la sfîrşitul răz- 
boiului mondial acţionase, între timp, în Transiordania, ca 
adjunct al colonelului Lawrence, în perioada cît acesta fu- 
sese principalul reprezentant politic britanic pe lîngă emi- 
rul Abdallah (1921—1922). Apoi preluînd funcţia acestuia 
rămăsese încă doi ani la Amman, pînă cînd va fi retras 
pentru a fi trimis pe lîngă Abdel Aziz spre a urmări ac- 
țiunea acestuia în Hedjaz. 

Regele Hussein, autoproclamat calif al Islamului, nu 
dispunea de forţe armate capabile să facă faţă Ikwanului 
lui Abdel Aziz. De fapt nici nu prea se interesase de a-și 
crea o armată în adevăratul înţeles al cuvîntului, care 
ar fi necesitat anumite cheltuieli. Deşi relaţiile sale cu en- 
glezii se deterioraseră, el continua să creadă că, în cazul 
unui „atac împotriva sa, aceştia se vor grăbi să-i sară în 
ajutor, ca în trecut. Dar în mumentul î în care armata waha- 
bită trecea frontiera Hedjazului, va constata, cu' amără- 
ciune, că vechii săi aliaţi l-au uitat lăsîndu-l să se descurce 
singur, cum va putea. Răspunsul acestora fusese fără echi- 
voc: „Disputa este de ordin religios și ea are ca obiect 
reglementarea unor litigii provocate de succesiunea la ca- 
lifat. Ar fi contrar tradiţiilor britanice de a se amesteca 
în acest gen de afaceri“. * 

Intrat în panică, Hussein, al cărui tezaur ajunsese la 
fund în urma tăierii subvenţiilor de către englezi, nu reuși 
să stringă decit o mică oștire pentru a o opune armatei 
wahabite. În fruntea unei mîini de beduini rămași credin- 
cioşi familiei haşemite, prinţul Ali, fiul lui Hussein, ieși în 
calea adversarilor întimpinîndu-i în apropierea orașului 
montan Taif. De aici, o pistă șerpuind pe pantele munţilor 
și prin văile adinci dintre ei conducea direct la Mecca. Re- 
zultatul bătăliei se dovedi dezastruos pentru armata hașe- 
mită și Ali abia scăpă cu fuga. Drumul spre Mecca era des- 
chis și populaţia capitalei Hedjazului aştepta cu groază 
apariţia wahabiţilor, mai cu seamă că de la Taif ajunsese 
vestea făptuirii unor excese singeroase împotriva locuito- 
rilor orașului ocupat. - 

Complet dezorientat şi presat de mulțimea speriată ce 
se strînsese în jurul palatului, Hussein renunţă la luptă și 
la 3 octombrie 1924 abdică în favoarea fiului său Ali. În 
Hedjaz. existau pe atunci doar douăsprezece automobile, 
toate proprietate a regelui. Hussein își încărcă în ele ba- 
gajele şi familia, îndreptindu-se spre Marea Roşie însoțit 
de o mică escortă. În portul Djeddah se va îmbarea pe 
yachtul primit cadou de la englezi, cu ani în urmă, luînd 
astfel drumul pribegiei. Ulterior, se va stabili în Cipru 
cunoscînd, în 'ultimii săi ani de viaţă, un trai destul de 
auster. Mort în 1931, va fi înhumat la Ierusalim, prin grija 
fiului său Abdallah, emirul Transiordaniei și mai tirziu 
primul rege al Iordaniei. ; 

Rămas singur, noul rege al Hedjazului, Ali, încercă să 
negocieze cu Abdel Aziz dar acesta îi răspunse cu fermi- 

tate că nu va lăsa sabia din mînă pînă ce ultimul membru 
al familiei haşemite nu va părăsi Hedjazul. Armata waha- 
bită va pătrunde, fără luptă, în Mecca, regele Ali retră- 
gîndu-se la Djeddah care-dispunea de fortificaţii puternice 
rămase din timpul ocupaţiei otomane. Garnizoana rezistă 
mai bine de trei luni asaltului asediatorilor dar lipsa de 
apă, alimente, muniții se făcea tot mai simțită și nici un 
posibil ajutor nu se zărea la orizont. Între timp, căzuse 
atît Medina cît și portul Yambo. Ajuns la capătul puteri- 
lor, regele Ali ceru ca un reprezentant britanic să discute 
cu Abdel Aziz problema încetării războiului. Învingătorul 
dictă condiţiile : Ali va abdica și va părăsi Hedjazul, lu- 
îndu-şi cu el bunurile personale, dar predînd, armele și 
muniţia, inclusiv tunurile, cele cîteva automitraliere și 
avioane demodate pe care armata Hedjazului le avea din 
timpul războiului mondial. Abdel Aziz garanta, în schimb, 
viața şi bunurile celorlalți membri ai familiei haşemite, 
precum și ale locuitorilor civili și militari din orașul 
Djeddah. O amnistie generală urma să fie proclamată ime- 
diat iar soldaților, care doreau să se întoarcă acasă, li se 
va da o sumă de bani pentru drum, cuantumul fiind mai 
ridicat în cazul ofiţerilor. J 

Ali aprobă condițiile. El va părăsi Djeddah la bordul 
unui crucișător englez și după o scurtă escală în Aden, de- 
barcă la Bassra, în Irak, unde era rege fratele său Feisal, 
rămînînd în continuare la curtea acestuia. 

Războiul pentru cucerirea Hedjazului luase sfîrşit, 
Abdel Aziz Ibn Saud reușind să pună bazele viitorului 
stat al Arabiei Saudite. La 8 ianuarie 1926, notabilii ma- 
rilor orașe ale ţării cucerite, îl proclamară rege al Hedjazu- 
lui, noul suveran făcîndu-și intrarea solemnă la Mecca, 
aclamat de mulţime și salutat prin 101 lovituri de tun. 

Rămiînînd mai mult timp în  Hedjaz, pentru a reorga- 
niza administraţia, Abdel Aziz primi vești îngrijorătoare 
din Nedjd unde marii comandanți ai Ikwanului, Faysal al: 
Dawish, emirul tribului Mutairilor și Ibn Hitlain, şeicul 
Ajmanilor, împreună cu prelaţii wahabiţi, se agitau ce- 
rînd reforme imediate în sensul codului moral al Islamului 
ortodox și chemind la război împotriva Irakului, condus 
de un membru al familiei hașemite, fără să ţină seama 
că o agresiune împotriva ţării de pe Tigru și Eufrat ar fi 
însemnat război direct cu Marea Britanie, puterea protec- 
toare, (Cei doi comandanţi militari vor intra ulterior în 


201 . 


rebeliune făţișă împotriva lui Abdel Aziz sfîrşind pînă la ` 
urmă în fundul temniţei). | 

În ianuarie 1927, întorcîndu-se la Riad, Abdel Aziz îi 
convocă pe șefii politici şi religioși ai tuturor triburilor, la` 
d reuniune sub zidurile capitalei Nedjdului. Peste 3 000 de . 
şefi de trib, emiri, șeici, prelați și judecători islamici, se 
strinseră la un mare ospăț în grădinile palatului, etalîn- 
du-și pitoreştile lor costume şi purtîind la briu pumnale 
cu miînere de aur iar pe umăr puști împodobite cu ţinte 
de argint. Sclavii purtau platouri cu tot felul de bucate: 
berbeci fripţi, pilaf cu legume, castraveți și roșii proas- ` 
pete, plăcinte şi alte prăjituri puternic însiropate, coșuri 
cu fructe diferite : curmale de Hufuf, pere, mere și pier- 
sici, mandarine din Asir. Amfore cu apă proaspătă treceau 
din mînă în mînă şi ceștile se umpleau neîncetat cu ceai 
parfumat și cafea aromatizată cu cardmoniu. 

Așezaţi pe covoare scumpe, ei ascultară un expozeu 
complet din partea lui Abdel Aziz asupra scopului acțiu- 
nilor sale și intenţiile de viitor privind unificarea Arabiei, 
La sfîrșitul dezbaterilor, Abdel Aziz Ibn Saud, rege al 
Hedjazului avea să fie proclamat, în acea zi de'27-ianua- 
rie 1927, şi rege al Nedjdului și al teritoriilor dependente. 
Statul saudit devenise un fapt împlinit fiind recunoscut 
la scurt timp de puterile curopene. Începînd din 1932, după 
unilicarea completă a tuturor provinciilor sale, el va lua 
denumirea de Arabia Saudită pe care o va purta, în con- 
tinuare, pînă în zilele noastre. l 

Arabia Saudită era primul stat arab independent recu- 
noscut ca atare pe plan internațional. Abdel Aziz, care 
îl făcuse pe fiul său Feisal, ministru al afacerilor externe, 
începînd din 1930, îl va trimite, doi ani mai tirziu, într-o. 
lungă călătorie în Europa pentru a întări relaţiile inter- 
naţionale ale noului stat. Feisal, viitor rege al Arabiei 
Saudite, se va opri, mai întii, la Londra, pentru a discuta 
problemele în suspensie dintre cele două state ; va face 
“un scurt popas la Paris ; va străbate Germania și Polonia, 
vizitînd în continuare Uniunea Sovietică ce fusese prima 
țară care a recunoscut independenţa regatului saudit. La 
Moscova, a fost primit de însuși Stalin şi a avut îndelungi 
convorbiri cu Molotov. Întorcîndu-se acasă, a trecut prin. 
Turcia luînd cunoștință de realizările regimului lui Kemal 
Atatürk. i 

Guvernul de la Londra urmărea cu atenţie dezvoltarea 
politică a noului stat al Arabiei Saudite, primii pași pe 

arena internaţională, conținuînd să considere că întreaga 
Peninsulă- Arabă, înconjurată de bazele sale militare de 
la Bahrein la Aden, din Irak şi Transiordania, făcea parte 
din sfera de influenţă britanică. Nu întîmplător îi fusese 
trimis lui Abdel Aziz, în cursul campaniei - din Hedjaz, 
unul din cei mai buni agenţi specializați în problemele 
arabe, de care dispunea imperiul în acea vreme, în per- 
soana lui Harry Philby, vechea cunoștință a suveranului 
wahabit. Acesta îl însoțise permanent în cursul războiu- 
lui din Hedjaz, inclusiv la asediul portului fortificat 
* Djeddah de la Marea Roșie, peripeţiile trăite povestin- 
du-le în cartea „Patruzeci de ani în deşert. Asediul 
Djeddahului“ pe care o va publica la Londra puţin înainte 
de sfîrşitul vieţii sale. Este de notat că în negocierile pri- 
vind capitularea orașului Djeddah și abdicarea regelui Ali, 
Philby a jucat un rol deosebit determinînd încetarea re- 
zistenţei hașemite. 

După victoria lui Abdel Aziz, maiorul Philby va rămîne 
definitiv în Arabia, pe lingă suveranul saudit, convertin= 
du-se, dintr-o revelaţie proprie sau poate din ordin supe- 
rior, la religia islamică, împrumutînd pentru o lungă pe- 
rioadă de viaţă, -modul de trai, îmbrăcămintea, tradiţiile 
arabe. Colonelul Lawrence, se retrăsese brusc'din activi- 
tate, în anul 1922, părăsind vestmintele arabe şi refugiin- 
du-se, sub un alt nume, în uniforma albastră de simplu 
soldat a lui Royal Air Force, pe care o va păstra, cu res- 
pectivul grad inferior, pină aproape de sfirşitul vieţii sale. 
Henrry Philby își schimbase uniforma de maior britanic 
cu haine arăbești şi, la fel ca Lawrence, își luase un alt 
nume. Un nume arab — Abdullah, căruia prietenul său, 
regele Abdal Aziz îi adăugase titlul de şeic și înalta funcție 
de membru al consiliului de coroană. Suveranul saudit 
îi va dărui, de asemeni, în proprietate, două locuinţe — 
una la Mecca și alta la Riad. Conducîndu-se după precep- 
tele Coranului, proaspătul șeic musulman Abdullah, alias 
Harry Saint-John Bridger Philby, se gîndi, pentru a in- 
tra complet în noul său rol, să-și cumpere o sclavă la tîrgul 
„in Riad și în conlinuare să-și mai ia o nevastă arăboaică, 
o rudă a regelui, pe. lingă prima sa soție, englezoaica, care 
trăia la Londra împreună cu fiul său Kim Philby, devenit 
ulterior, un personaj al lumii spionajului mai cunoscut 
chiar decit faimosul său tată. 

Ca şi în cazul retragerii lui Lawrence, biografii lui 
Harry Philby n-au reuşit să-i descifreze cu exactitate mo- 

tivele arabizării sale subite şi ale trecerii la religia isla- i 


mică, numeroasele supoziţii făcute rămînind doar simple 


ipoteze, neconfirmate de documente autentice. Activită- ` 


tile secrete, chiar și atunci cînd sînt dezvăluite după ani 
şi ani, rămîn înconjurate mai întotdeauna într-un nimb 
de mister:și din necesități publicitare dar îndeosebi dato- 


- 


rită izurilor neplăcute pe care le pot degaja astfel de po- : 


vești atunci cînd se ajunge la baza lor, la interesele poli- 


tice ce au stat în spatele cutărei sau cutărei acţiuni. Și, | 


în cazul concret al politicii colonialiste din Orientul Mij- 
lociu, concentrarea de lucruri urîte a avut întotdeauna o 
densitate rar întîlnită. 

Activitatea maiorului Harry Philby, după ce a îmbră- 
tişat credința islamică, a fost plină de fapte contradicto- 
rii care îi încurcă şi mai mult pe cercetătorii istorici. Șeicul 
Abdullah a rămas mai departe urm agent al serviciilor 
secrete britanice sau a trecut cu arme și bagaje în slujba 
completă a regelui Abdel Aziz Ibn Saud ? Sau care au fost 
relaţiile sale cu americanii, din momentul cînd strălucirea 


„aurului negru“, descoperit sub nisipurile deşertului, a în- 


ceput să atragă marile societăți petroliere de dincolo de 


“Ocean, Arabia Saudită ieșind treptat din sfera de influ- . 


enţă britanică și cantonîndu-se în anii premergători celui 
de-al doilea război mondial, şi în cursul acestuia, în. sfera 
intereselor americane ? Cearta cu autorităţile britanice în 
1940, arestarea sa în timpul unei călătorii în India și in- 
ternarea temporară într-un lagăr pentru persoane cu 
vederi pro-naziste au avut într-adevăr baze reale sau au 
servit doar ca o perdea de fum, ca multele de acest gen 
lansate în decursul istoriei serviciilor secrete britanice ? 
Pasiunea sa pentru arheologie şi călătoriile sale în zonele 
necunoscute de deşert ale Peninsulei Arabice au consti- 
tuit un simplu hobby sau întocmirea primelor hărți ale re- 
siunilor neumblate s-a făcut în serviciu comandat ? Cînd 
societăţile petroliere de peste Ocean, supralicitind, au în- 
lăturat concurenţa britanicei „Irak Petroleum Company“, 
obţinînd concesiuni întinse pentru prospectare, șeicul 
Abdullah care susținuse pînă atunci interesele lui I.P.C, 
a avut oare vreun rol în organizarea de atacuri ale tribu- 
rilor beduine împotriva instalaţiilor americane din deșert ? 
Iată o serie de întrebări, puse de diverși autori ai studiilor 
întîmplărilor istorice din Arabia anilor în care Harry 
Philby a trăit pe acele meleaguri și cărora nici unul n-a 
reuşit să le găsească un răspuns explicit, pînă la capăt. 

După cel de-al doilea război mondial, cînd în urma 
întilnirii dintre președintele american Roosevelt şi regele 
Abdel Aziz Ibn Saud, din 14 februarie 1945 pe crucişăto- 
rul „Quincy“ al lui U. S. Nawy, ancorat pe Canalul Suez, 
la intrarea în Marea Roșie, Anglia a pierdut cu totul 
partida în Arabia Saudită, șeicul Abdullah: părăsea pito- 
reștile uliți ale Riadului și Meccăi, precum și vestmintele 
sale arăbești, pentru ca, întorcîndu-se la Londra, să îm- 
brace fracul și jobenul, ţinută obligatorie a  distinsului 
club din care făcea parte. Motivul, să zicem oficial, l-a 
constituit o neînțelegere cu viitorul rege Saud care-i urmase, 
în 1953, tatălui său Abdel Aziz. 

În Anglia, şeicul Abdullah, redevenit Harry Philby, era 
des întilnit în saloanele aristocratice, invitat la banchete, 
curtat de protipendadă. La un moment dat a candidat 
chiar şi pentru un loc în Camera Comunelor, dar fără 
succes. Reîmpăcat cu regele Saud, în ultimii ani ai vieţii 
s-a reîntors în Arabia. A murit în 1960, la vîrsta de 
75 de ani, în cursul unei escale la Beirut, între Londra și 
Riad,: fiind înmormîntat într-un cimitir musulman din ca- 
pitala libaneză. Fiul său Kim Philby, care locuia, în acel 
moment, la Beirut, în calitate de corespondent al publi- 
caţiilor engleze „Observer“ şi „Economist“, dar în reali- 
tate agent dublu al serviciilor secrete britanic şi sovietic, 
i-a aşezat pe mormiînt o stelă funerară cu o inscripţie sim- 
„plă : „Aici odihnește cel mai mare din exploratorii 
Arabiei...“ 


Divide et impera 


Arthur-James. conte Balfour, născut la Wittenghame, 
în Scoţia, se apropia de șaptezeci de ani, cînd, în plin 
război mondial, fusese însărcinat cu conducerea diploma- 
ției britanice după ce, cu un an mai înainte, în 1915, îi 
succedase în funcţia de prim-lord al Amiralității (minis- 
trul marinei) lui Winston Churchill, trecut la War Office 
(Ministerul de război). Lordul Balfour era cunoscut, - în 
acea vreme, ca un personaj de prim rang al scenei politice 
engleze pe care urcase încă din tinerețe făcînd o carieră 
excepțională. Terminîndu-și studiile la Eton şi Cambridge, 
devenise secretarul particular al unchiului său, Robert 
Cecil, marchiz de Salisbury însoţindu-l la Congresul de la 
Berlin din 1878, unde acesta reprezenta Anglia în calita- 

tea sa de prim-ministru. Deputat, în 1880, din partea parti- 
dului conservator, în fruntea căruia se va găsi timp de o 
jumătate de veac, pînă la stingerea sa din viaţă în 1930, 
lordul Balfour a ocupat, rînd pe rînd, diverse posturi mi- 
nisteriale, inclusiv pe acela de șef al guvernului. Dar nu- 
mele său va rămîne în istoria politică a secolului XX, în- 
deosebi datorită unei simple foi de hîrtie cu antetul lui 
Foreign Office conținînd doar şaisprezece rînduri dactilo- 
grafiate în limba engleză, o. scrisoare cu earacter oficial 
adresată baronului Lionel de Rothschild, unul din spriji- 
nitorii de bază ai organizației evreiești sioniste, doeument 
intrat în paginile diplomației internaționale sub denu- 
mirea de „Declarația Balfour“. 

Textul declaraţiei propriu-zise, numărînd 67 de cuvinte, 
fusese dezbătut îndelung în reuniuni succesive ale cabi- 
netului britanic, eu opinii pro și contra, formulările ini- 
tiale fiind modificate pe parcurs, în raport cu observaţiile 
aduse. Pînă la urmă, se ajunsese la decizia ca afirmarea 
poziției guvernului să fie prezentată sub forma unei scri- 
sori semnată de ministrul afacerilor externe, lordul Bal- 
four. Datată 2 noiembrie 1917, scrisoarea respectivă suna 
astfel : 


Dragă Lord Rothschild, 

Am onoarea de a vă adresa, din partea Guvernului 
Majestății Sale, următoarea declaraţie care exprimă sim- 
patia față de aspirațiile sioniste ale evreilor, -declarație 
care a fost supusă cabinetului și a primit aprobarea sa: 

„Guvernul Majestății Sale va privi favorabil stabilirea 
în Palestina a unui Cămin Național pentru poporul evreu 
și va depune toate eforturile pentru a-i facilita realizarea, 
fiind de la sine înţeles că nu se va întreprinde nimic ce 
ar putea prejudicia drepturile civile și religioase ale co- 
lectivităţilor neevreieşti existente în Palestina şi nici drep- 
turile şi statutul politic de care se bucură evreii în orice 
altă ţară“, 

V-aş rămîne recunoscător dacă ați aduce această de= 
claraţie la cunoștința Federației sioniste. 

(semnat) Arthur James Balfour 


În noiembrie 1917, cînd lordul Rothschild primea scri- 
soarea lordului Balfour privind sprijinirea de către gu- 
vernul britanic a creării unui cămin național evreiesc, teri- 
toriul amintit făcea încă parte din Imperiul otoman, ia” 

Palestina, ca entitate politico-administrativă, nu exista, pe 
locul respectiv ființind trei sandjakuri (districte) : două 
aparţinînd de vilaietele (guvernoratele) Beirut şi Damasc, 
iar al treilea, cel al Ierusalimului, cu un statut autonom, 
depinzind direct de Istanbul. Iar în ceea ce priveşte popu- 
laţia acestor trei sandjakuri, din totalul de 700 000 de lo- 
cuitori 58 000 erau evrei, restul fiind arabi musulmani sau 
creștini. 

În primele zile, scrisoarea şefului diplomaţiei britanice 
trecuse aproape neobservată, presa din Anglia inserînd 
ştirea pierdută,undeva în coloanele paginilor de pe la mij- 
locul ziarelor, abia peste o săptămînă. Iar atunci cînd totuși 
se va afla de ea și la Mecca, englezii se grăbiră, la începu- 
tul lui ianuarie 1918, să-l trimită la regele Hussein pe ma- 
iorul arheolog Hogarth, aparținind lui Arab Bureau din 
Cairo, pentru a-l linişti. Acesta îi preciză suveranului haşe- 
mit că guvernul britanic va sprijini imigrarea evreiască în 
Palestina doar dacă ea va fi „compatibilă cu libertatea 
economică şi politică a populaţiei existente“, 

În iunie 1918, autorităţile britanice din Cairo dădură 
noi asigurări, unui grup de șapte notabili arabi veniţi în 
capitala de pe Nil, pentru lămuriri : populaţia regiunilor 
ocupate de aliaţi (în acel moment sudul Palestinei, inclusiv 
Ierusalimul, pînă la linia frontului : Jaffa—Jericho—Salt) 
va decide singură asupra destinului său. Regiunile aflate 
sub control otoman (nordul Palestinei, Siria și Liban) vor 
fi independente ; la fel şi regiunile arabe deja independente 
înainte de război ca şi cele ce vor [i eliberate de către 
arabi. Astfel, independenţa arabă era promisă din nou, cu 
excepţia sudului Palestinei unde populaţia urma să hotă- 
rască. 'Ținind seama că în această regiune populaţia arabă . 
atingea un procent de peste 90 ia sută, rezultatul auto- 
determinării nu prezenta nici o îndoială. 

Imediat după prăbuşirea frontului otoman din Orient, 
o declaraţie îranco-britanică, datată 7 roiembrie 1918, va 
fi larg difuzată în toate orașele şi satele ocupate de armatele 
aliate, fiind afişată în locuri publice sau tipărită în ziare. 
Prin această declarație, guvernele francez şi britanic afir- 
mau că „obiectivul urmărit de Franţa şi Marea Britanie, 
în cursul războiului din Orient, este de a elibera populaţiile 
oprima timp atit de îndelungat de turci şi de a stabili 
guvernări şi administrații naţionale care vor deţine iniția- 
tiva şi vor asigura libera opţiune a populațiilor indigene“, 

Între vorbele şi faptele politicii colonialiste în Orient, ca 
şi pretutindeni, exista însă o crasă discrepanţă. Soarta 
fostelor teritorii ale Imperiului otoman locuite de arabi 
fusese hotărîtă anticipat, în secret, cu doi ani și jumătate 
înaintea încheierii războiului mondial, prin faimosul acord 
Sykes-Picot, partajarea între Anglia și Franţa așteptind 
doar sfîrșitul victorios al ostilităţilor. În ceea ce privește 
Palestina, prevederile acordului amintit erau cît se poate 
de precise : acest teritoriu urma să intre în sfera de domi- 
nație britanică, clauză ce va fi, dealtfel, confirmată ulte- 
rior prin toate deciziile luate de conferințele puterilor aliate 
din anii imediat postbelici, inclusiv prin mandatul acordat 
Angliei în 1922 de Societatea Naţiunilor pentru a admi- 
nistra regiunea. Cit despre cartea favorizării imigrării și 
colonizării evreiești în Palestina, pusă în joc de Anglia prin 
Declaraţia Balfour, ea nu urmărea altceva, după cum se va 
vedea,:decit realizarea unei contraponderi naţionalismului 
arab și aspirațiilor sale spre independenţă națională. 

Palestina, nume de origine greacă semnificînd „ţara fi- 
Jistinilor“, fusese -atribuit teritoriului dintre Marea Medi- 
terană şi rîul Iordan de istoricii antici ai perioadei elenis- 
tice, fiind apoi preluat şi de romani. Acest străvechi cori- 
dor de trecere dintre Asia și Africa, prin care se perindase 
în decursul -mileniilor, sumedenie de neamuri şi popoare 
și se aflase sub stăpînirea diverselor imperii ale antichităţii 
şi Evului Mediu, era cunoscut sub denumirea de „Canaan“ 
sau țara canaaneenilor, cum li se zicea primilor locuitori 
ai acestor meleaguri consemnați de izvoarele istorice. No- 
țiunea geografică de Canaan cuprindea însă o arie deva 
mai întinsă referindu-se, în general, la întreaga zonă a li- 
toralului mediteranean al Asiei de vest. 

În majoritatea sa de origine semită, comună celei mai 
mari părți a locuitorilor din Peninsula Arabică, Mesopo- 
tamia și ulterior Siria, populaţia Palestinei se ocupa parte 
cu păstoritul, parte cu agricultura, trăind în așezări întărite 
şi folosind unelte de aramă. Cercetările arheologice indică 
existenţa anterioară, pe aceste meleaguri, a unei populaţii 
nesemitice, peste care au năvălit, ulterior, diverse triburi 
de păstori din Arabia și Mesopotamia care, în scurgerea 
timpului, migrau în valuri căutînd ţinuturi mai propice 
existenţei şi odată ajunși în Canaan se amestecau cu autoh- 
tonii stabilindu-se şi trecînd la lucratul pămîntului. 

Pe lingă triburile semite de păstori, apăreau şi noi 
elemente etnice ca mitanii sau hitiții de origine indo-eu- 

ropeană. Iar cu trei milenii şi ceva în urmă cînd întreaga 
zonă a litoralului Mediteranei de răsărit suferea invazia 
„popoarelor mării“ — triburi războinice nesemite din 
insulele Egeei și de pe litoralul Asiei Mici — o ramură a 
acestora, filistinii, şe vor stabili pe meleagurile respective, 
de pe urma lor rămînîd noua denumire a țării de Palestina. 

Cam în aceeași perioadă cu venirea filistinilor, în re- 
giunile din interior ale Canaanului năvăleau triburi semite 
de păstori, întorcîndu-se din robia faraonilor egipteni, 
pentru a se așeza și a-și crea ò organizare statală. Prima 
menţiune a acestora sub denumirea de Israel, datează din 
anul 1230 î.e.n. fiind găsită în textul de pe o stelă egip- 
teană din timpul domniei faraonului Menephtah, fiul lui 
Ramses al II-lea, plasată în Templul de la Teba şi cu- 
noscută sub numele de „Stela lui Israel“. 

Procesul de cucerire a interiorului țării Canaan de către 
triburile israelite, precum și alungarea sau asimilarea 
populaţiei autohtone de către acestea au durat mai multe 
secole, pînă la întemeierea regatului condus de Saul din 
tribul Benjamin, în anul 1030 î.e.n. Două decenii mai tîr- 
ziu, regele David din tribul Iuda ocupă Ierusalimul-și face 
din strâvechiul oraș capitala regatului său. Urmează dom- 
nia lui Solomon, în cursul căreia noul stat va cunoaște o 
perioadă deosebită de prosperitate economică și dezvoltare 
culturală, pe atunci fiind construit marele templu al lui 
Yahve de la Ierusalim, rămas ca simbolul religios și na- 
tional al evreilor în scurgerea vremii. După moartea rege- 
lui Solomon, triburile din nord se separară formînd un 
regat distinct — Israel — iar triburile din sud, rămînînd 
fidele dinastiei lui David — regatul lui Iuda (sau Iudeea) 
cu capitala la Ierusalim, cele două state găsindu-se aproape 
permanent în neîncetată dușmănie atît între ele cît și cu 
organizaţia statală a filistinilor de pe litoralul medite- 
ranean. 

-În continuare, se succede invazia asirienilor. Regele 
acestora, Salmanasar III, înirînse, în anul 853 î.e.n., pe 
malul fluviului Orante, oștile reunite a doisprezece regi 
siro-palestinieni, printre care regele Damascului, cel al 
Israelului și un şeic arab (cea mai veche menționare isto- 
rică a numelui de arab). După asirieni, ce stăpîniseră nor- 
dul Israelului timp de trei secole, scena politică a Orientu- 
lui va fi dominată de babilonieni, regele Nabucodonosor 
ocupînd, la 587 î.e.n., Ierusalimul, distrugînd templul lui 
Solomon şi ducindu-i în robie pe evrei, în capitala sa de 

pe Eufrat. Înfrîngerea babilonienilor de către perși va pune 
capăt exodului forțat al evreilor, regele Cyrus permiţin- 
du-le să se întoarcă în Canaan, să reconstruiască Ierusa- 
limul şi un nou templu în anul 515î î.e.n. Stăpinirea perșilor 
va dura și ea aproximativ trei secole după care a urmat 
perioada elenistică cînd monarhiile greco-macedonene dom- 
neau peste Orientul Mijlociu, iar cultura greacă amestecată 
cu elemente autohtone exercita o influenţă considerabilă, 
în sfera sa intrînd întreaga Palestină, locuită de o papu- 
laţie extrem de eterogenă. 

Locul dinastiilor grecești va fi luat, cu două mii de ani 
în urmă, de romani, aceștia trecînd întreaga Palestină în 
stăpînirea lor. Răscoalele locuitorilor evrei ai Palestinei 
împotriva dominaţiei romane au dus la distrugerea în 
anul 70 e.n. a marelui templu de la Ierusalim, care fusese 
reconstruit între timp, şi apoi la o represiune generală 
-(anul 135 e.n.), culminind cu alungarea unei bune părţi a. 
populaţiei evreieşti din Palestina și împrăștierea éi în di- 
verse colţuri ale Imperiului roman. 

Noi persecuții cunoscură cei rămași în timpul domina- 
tiei bizantine ; împăratul Heraclius, anticipindu-l pe Hitler, 
preconiza exterminarea totală a evreilor. După ce bizan- 
tinii fură învinși de arabi şi Palestina trecu sub stăpînirea 
califilor, populaţia locală — creştină, israilită sau de alte 
credinţe — se va bucura de libertate de conștiință și si- 
tuaţia ei economică se'va îmbunătăţi, ceea ce explică spri- 
jinul pe care locuitorii ţării îl vor da noilor stăpînitori. Încă” 
din momentul în care romanii își stabileau dominaţia lor 
asupra Palestinei, un număr important de arabi se aflau 
instalaţi aici -cu şase secole mai înainte. Ei precedaseră pe 
arabii nabateeni care, în secolul IV î.e.n., fandaseră un re- 
gat înfloritor cu capitala la Petra, in sudul Iordaniei de azi. 
Inscripţii greceşti din timpul romanilor indică în această 
regiune că majoritatea locuitorilor erau arabi și populaţia 
sedentară continua să crească datorită afluenţei triburilor 
nomade venite din deşert. Arabii musulmani din timpul 
cuceririi islamice îi vor numi pe agricultorii de limbă arabă, 
găsiţi de ei pe malurile Iordanului, — nabateeni, 

- În primul secol al acestui mileniu, alți cuceritori de 
peste ţări şi mări călcară zbuciumatul pămînt al Palesti- 
nei. Ocuparea Ierusalimului de câtre cruciați în anul 1099, 
însemnă pe răbojul istoriei unul din numeroasele măce- 
luri cunoscute de omenire în decursul existenţei sale : mii 

şi mii de locuitori musulmani fură trecuți prin ascuțișul 
săbiilor iar evreii, refugiaţi în sinagogă, pieriră, cu toții, 
în flăcările aprinse de pioșii invadatori veniți, aici, tocmai 
din Apusul Europei. În perioada dominaţiei cruciate a aşa- 
numitului regat latin, populația evreiască, fiind supusă la 
sălbatice persecuții religioase, se  diminuase continuu. 
Palestina era locuită atunci de un amestec extraordi- 
nar de rase : țărani musulmani și arabi nomazi ; descen- 
denți ai hitiților, amorrheenilor și nabateenilor, vorbind 
vechea limbă arameeană ; greco-sirieni de limbă arabă și de 
religie creștină ortodoxă ; elemente din mai toate ţările 
- Europei ajunse în Orient sub stindardele crucii. 

După căderea regatului latin, Palestina va intra -sub 
dominaţia Imperiului mamelucilor — sclavii-soldaţi, de 
origine turcomană și circaziană, care deveniseră stăpini 
Ia Cairo unde se afla atunci capitala califatului, Apoi patru 
secole încheiate (1516—1918) va face parte din Imperiul 
otoman, trecînd, dypă destrămarea acestuia, sub admi- 
nistrație britanică. 

Din epoca dominației romane și pină în a doua jumă- 
tate a secolului al XX-lea, populaţia evreiască din Pales- 
tina a fost minoritară. În Evul mediu au existat doar cîteva 
comunităţi evreieşti la Ierusalim, Safed, Tiberia, Hebron, 
masa locuitorilor ţării constituind-o populaţia eterogenă de 
limbă arabă — musulmani și creștini. — stabilită aici fie 
după cucerirea islamică, fie urmașă a diverselor neamuri 
semite sau nesemite ce trăiau pe acest pămînt încă din 
antichitate. 

Împrăștierea vechii populaţii evreiești în lume înce- 
puse, de fapt, încă înaintea erei noastre, ajungînd la punc- 
tul său culminant după represiunile drastice din vremurile 
stăpînirii romane. Cauzele dispersării nu constau numai în 
persecuțiile de ordin național-religios pe care evreii le su- 
feriseră în decursul timpului din partea egiptenilor, babi- 
lonienilor, romanilor, bizantinilor, chiar dacă ele erau, în 
general, primordiale. A existat dintotdeauna și o deter- 
minantă economică, resursele țării nereușind să asigure 
constant şi în întregime subzistența locuitorilor ei. Dealt- 
fel, atit în antichitate cât și în Evul Mediu, transhumanţa a 
constituit o trăsătură dominantă a istoriei, în condiţiile în 
care producția nu era capabilă să satisfacă, peste tot, ne- 
cesitățile de consum. Așa se face că numărul evreilor răs- 
pîndiți în lume va.ajunge, în ultimele două milenii, in- 
finit mai mare decît al celor din Palestina rămînînd așa, în 

continuare, pînă în zilele noastre, inclusiv și după crearea 
statului Israel care înglobează, în prezent, mai puţin de 
20 la sută din numărul total al coreligionarilor ce trăiesc 
pe Mapamond. . 

Cele două mari direcţii de dispersare a evreilor din an- 
tichitate au fost: pe cale maritimă, de jur. împrejurul 
Mediteranei ; prin Caucaz spre sudul și vestul Rusiei pînă 
în Galiţia. Pe ţărmul sudic al Franţei de azi, coloniile 
evreieşti sînt semnalate înaintea creării statului franc. La 
Roma, în timpul împăratului Tiberiu, trăiau circa 60 000 
de evrei la o populaţie totală de 800 000 de suflete iar în 
marele port egiptean Alexandria, din perioada romană, 
o optime din locuitori erau evrei. O colonie evreiască 
ființa la Damasc înaintea erei noastre. Într-o sală a Mu- 
zeului Naţional din Damasc poate fi văzută o sinagogă din 
secolul al II-lea reconstruită în întregime, cu pereţi pictați 
înfățișînd scene din Vechiul Testament, vestigii găsite la 
Dura-Europos, pe Eufrat, în nordul Siriei. Cum religia a 
constituit în general, în toate timpurile, liantul principal 
al comunităților evreieşti, este de notat că în transhumanța 
lor în diverse părţi ale lumii s-a produs şi un proces de 
convertire a unor neamuri ce nu aparțineau rasei semite. 
Dacă regii yemeniţi trecuţi la cultul israelit în secolele 
V—VI erau, atit ei cît şi supușii lor, de origine semită, la 
fel ca şi ceilalți arabi din peninsulă, nu același lucru s-ar 
putea spune despre kazarii ce formau un regat înfloritor,- 
între Volga şi Don, în secolele VIII—IX, popor turco-mon- 
gol ce a lost convertit, în frunte cu suveranul lor, la re- 
ligia ebraică. Nici falasii negri din Etiopia, de credinţă 
israelită, nu erau semiţi iar cînd au imigrat, nu de mult în 
Israel, s-au arătat foarte mirați constatind că există și 
evrei... albi ! 


În Europa feudală, bigotă şi conservatoare, comunită- 
tile evreieşti au avut de suferit de-a lingul secolelor nu- 
meroase valuri de prigoană mergînd pînă la creștinarea 
cu forţa sau alungarea în întregul lor așa cum s-a întîm- 
plat în Spania Inchiziției chiar în anu! cînd Christolor Co- 
lumb descoperea America. Persecuţiile, de ordin religios, 
s-au împletit în Evul Mediu cu anumite interese econo- 
mice ale feudalilor : fie neplata împrumuturilor primite 
de la cămătarii evrei, fie pur și simplu pentru a jefui, în 
umbra crucii, bunurile unei comunităţi pe care avuseseră 
grijă să o menţină moral la periferia societăţii. Izgoniţi din 
Peninsula Iberică și prigoniţi în alte țări europene, mulţi 

evrei și-au găsit adeseori refugiu între hotarele Imperiu- 
lui otoman, unde au putut să-și practice în mod liber re- 
ligia și să-și dezvolte colonii prospere într-o serie de orașe, 
inclusiv la Istanbul. Și, la fel ca și în Imperiul arab ante- 
rior ascendenţei puterii otomane, o serie de persoane de 
origine evreiască au ajuns la funcţii înalte în stat și în 
societate. 

În timpul Imperiului otoman un număr de evrei veniţi 
din diverse părți ale lumii, îndeosebi de pe ţărmul Africii 
de nord și din Yemen, au sporit comunitatea existentă în 
Palestina care, conform datelor. apărute în publicaţii ofi- 
ciale din Israelul de azi (Facts About Israel, 1978), ajunsese 
la începutul secolului al XIX-lea la 10 000 de oameni din- 
tr-o populaţie totală de aproape 300:000 de locuitori, ce 
cuprindea 250 009 de musulmani şi 25 000 de creștini. La 
mijlocul secolului trecut, populaţia evreiască din Palestina 
se ridica la 12 000 de locuitori, iar în 1880, înaintea în- 
ceperii primului val de imigrare din Europa râsăriteană, 
numărul total al evreilor din această țară — conform sur- 
selor citate mai sus — era de circa 20 000—25 000, două 
treimi trăind în Ierusalim și restul în cîteva comunități 
mai mici din Safed (4 000), Tiberia (2 500), Jaffa (1 000), 
Hebron (800), Haifa (300). Populaţia totală a Palestinei se 
apropia în acel timp de o jumătate milion de locuitori. 

Comunitățile evreiești grupate în orașe, se înţelege că 
nu se ocupau cu agricultura. Componenţii lor erau meş- 
teşugari sau mici negustori. Dat fiind posibilitățile eco- 
nomice reduse, cei mai mulţi dintre evreii palestinieni 
trăiau din donații anuale trimise de comunităţile din alte 
țări. La selarzii (vechile comunităţi evreiești din Pales- 
tina) aceşti bani erau împărţiţi de șefii comunității și 
din fondurile respective erau întreținute şcolile talmudice, 
văduvele și orfanii (vezi Encyclopaedia Judaica — Ieru- 
salim). 

Colonizarea evreilor europeni în Palestina a fost inau- 
gurată în jurul anului 1880 de mișcarea ce se dezvolta în" 
Rusia și care era numită, în general, „Adoratorii Sionului“ 
(Sion — colină stincoasă din preajma Ierusalimului luată 
ca un sinonim al „orașului sfint“). Prima colonie agricolă 
a unor imigranţi din Rusia se înfiinţează în vara anului 
1882 pe drumul dintre Iaffa și Ierusalim ; aceasta, denu- 
mită Rișon le Zion, va fi urmată la scurt timp de alte 

citeva așezări asemănătoare, cu cîteva sute de coloniști, 
amplasate pe terenuri cultivabile ce nu depășeau două mii 
de hectare. Evreilor autohtoni din Palestina, imigranții 
europeni le erau cu totul străini, deosebindu-se diametral 
de ei și vorbind limbi necunoscute lor (limbile specifice 
evreilor din afara Palestinei erau idișul — pentru cei.din 
răsăritul Europei şi ladino — pentru cei din bazinul me- 
diteranean). Aceste prime colonii agricole vor cunoaşte la 
început o gravă criză, nereuşind să-și hrănească membriiţ 
Ele vor fi salvate in extremis de baronul filantrop Edmond 
Rothschild care le va lua sub protecţia sa financiară. Spe- 
ranţele, puse într-o colonizare mai largă au fost însă des- 
trămate, încă din primul moment, de marile greutăţi 
întimpinate la faţa locului unde lucrările de amenajări ne- 
cesitau fonduri importante și mînă de lucru calificată. În 
anul 1900, „coloniile Rothschild“ au fost transferate lui 
„Jewish Colonisation Association“ dirijată de un alt filan- 
trop evreu, baronul Maurice de Hirsch, dar imigrarea con- 
tinua să bată pasul pe loc descurajată de greutăţile eco- 
nomice întimpinate la. fața locului. Insistenţele mişcării 
„Sioniste vor determina însă ca imigrația, îndeosebi din 
Europa răsăriteană, să continue fund; înființate noi co- 
lonii agricole. 


Spre sfîrşitul secolului trecut, curentul antisemit ce se 
făcea simțit în unele ţări din Europa (de exemplu în 
Franța în urma așa-numitului caz Dreyfus) va grăbi trans=- 
formarea sionismului într-o mișcare politică bine structu- 
rată. Iniţiatorul şi fondatorul acesteia a fost Theodor Herzl, 
un cunoscut ziarist austriac de origine evreiască. Aflindu-se 
la Paris și asistînd întimplător la degradarea publică a că- 
pitanului Dreyfus, ziaristul austriac a fost zguduit de 
reacția publicului într-o ţară unde cu o sută de ani mai 
înainte fusese decretată emanciparea completă a evreilor, 
de către marea revoluţie franceză. El va dezvolta bazele 
teoretice ale mișcării sioniste într-o broșură scrisă în 1896 şi 
intitulată „Der Judenstaat“ (Statul evreiesc). Un an mai 

"tîrziu, are loc, la Basel, în Elveţia, primul congres al miş- 
cării sioniste mondiale, care localizează viitorul stat evreiesc 
prin această formulă înscrisă în programul său : „,Sionis- 
mul are ca scop să creeze, în Palestina, pentru poporul 
evreu, o patrie garantată de dreptul public“. La congre- 
sele următoare problema amplasării „căminului național 
evreiesc“ va fi dezbătută din nou, între timp, (în 1903) gu- 
vernul britanic oferind, în mod, oficial, pentru colonizare 

Uganda (în Africa Orientală) și existînd și alte locuri avute 
în vedere pentru acest scop, ca Argentina, Congo, Cipru, 
zona El Arish de pe țărmul mediteranean al Peninsulei 
Sinai ete. Dar opțiunea congreselor sioniste, după dezba- 
teri furtunoase, va râmîne fermă asupra Palestinei, mo- 
tivaţia pornind de la existența pe acest pămînt, cu trei mii 
de ani în urmă, a unui stat evreiesc. Dar la sfîrșitul veacului 
trecut atunci, cînd mișcarea sionistă hotăra statornicirea 
unei patrii evreiești în Palestina, numărul evreilor din 
această țară era de circa 40 000 și dintre aceștia 23 000 se 
stabiliseră acolo între anii 1882—1895. Doar 3 000 trăiau 
în colonii agricole iar terenurile aflate în posesia lor nu 
depășeau cu mult 20 000 de hectare. 


Pînă la primul război mondial, numărul MADRE At a 
crescut în proporţii nesemnificative și în cursul ostilită- 
ților populaţia evreiască s-a diminuat, o parte părăsind 
Palestina ca urmare a măsurilor represive luate de Djemal 
Paşa — membru al triumviratului de la putere din Imperiul 
otoman și guvernator cu puteri depline asupra Siriei — 
împotriva locuitorilor evrei ca şi împotriva arabilor, sus- 
pectați de simpatie față de aliații anglo-francezi. La sfirși- 
tul războiului, populaţia evreiască din Palestina era de 
56 000 de locuitori. În primele luni după instaurarea ad- 
ministrației britanice, peste 10 000 de noi imigranţi s-au 
instalat în această ţară, în următorul deceniu numărul 
populației evreiești dublîndu-se. Recensămînturile efec- 
tuate de autorităţile britanice în 1922 şi 1931 dau o imagine 
concludentă a proporţiilor imigrării evreiești în răstimp 
de zece ani. În 1922, în Palestina, din totalul populaţiei 
de 752 000 locuitori, 83 790 au fost recenzați ca aparţinînd 
comunităţii evreiești ; în 1931 numărul evreilor ajunsese 
la 174 606, reprezentînd 17 la sută din întreaga populaţie 
de 1 033 314 locuitori şi aceasta în ciuda gravei crize eco- 
nomice care a făcut ca din cauza lipsei de locuri de muncă, 
după 1927, emigrarea să depăşească cuantumul imigrării. 
Odată cu ascensiunea fascismului în Europa, se va înre- 
gistra o creştere a imigrării : 9 500 în 1932, 30 000 în 1933, 
42 000 în 1934, 64 000 în 1935, an în care numărul evrei- 
lor din Palestina se apropie de o treime din popuiaţie 
(443 000 dintr-un total de 1 500 000 locuitori). Dacă. pîná 
atunci, imigranții proveneau din păturile în general neîn- 
stărite ale comunităților evreiești din Europa, printre noii 
veniți sînt de data aceasta și oameni mai bogaţi, îndeosebi 
cei sosiți din Germania, care au adus cu ei capitaluri consi- 

derabile contribuind la dezvoltarea zonelor din Palestina 
locuite de conaţionalii lor. 

Imigrarea evreiască a fost privită la început cu indi- 
ferență sau chiar cu oarecare bunăvoință de, masa popu- 
lației autohtone din Palestina. Dar pînă la urmă, atunci 
cînd ea va deveni masivă, a început să provoace resen- 
timente grave și să conducă la confruntări. Pentru a în- 
curaja imigrarea, mișcarea sionistă lansase lozinca : „Un 
pămînt fără popor pentru un popor fără pămînt“. Pămiîn- 
tul Palestinei era însă lucrat de multe secole. de populaţia 
locală. 

Este adevărat că nu în toate cazurile, începînd din a 
doua jumătate a secolului trecut, pămîntul aparţinea juri- 
dic celor ce-l lucrau din moși-strămoşi. Pînă în 1860, pă- 
miîntul culțivabil era distribuit între comunităţile sătești 
la fiecare doi ani, prin rotație, după un sistem ce fiinţa pe 
aceste meleaguri din timpurile biblice. În 1858, autorităţile 
otomane au promulgat „codul proprietăţii funciare“ care 
Gbliga pe proprietarii de pămînt să se înregistreze pentru 
a plăti taxe şi impozite. Marea majoritate a ţăranilor s-au 
eschivat fie din necunoașterea consecinţelor, fie din obiș- 
nuinţă sau chiar pentru a nu achita taxele de înregistrare 
destul de ridicate. Conform acestei legi, pămînturile „fără 
proprietari“ au fost declarate „domeniu al ștatului“ fiind 
vîndute pe preţuri derizorii unor mari proprietari locuind 
la Beirut, Damasc sau Cairo. Astfel, numai o singură fa- 
milie, Soursok, poseda 23 000 ha în timp ce majoritatea 
populaţiei rurale din Palestina se trezise lipsită de proprie- 
tate asupra pămîntului ce-l muncea. La începutul secolu- 
lui al XX-lea, 250 de familii bogate stăpîneau 414 300 ha, 
echivalînd cu întreaga suprafaţă a proprietăţii țărănești. 
De la aceşti mari proprietari avea să cumpere organizaţia 
sionistă mondială terenurile pentru coloniile agricole pe 
care le înfiinţa în Palestina. De la 2 500 ha cît reprezenta 
întreaga proprietate agricolă evreiască în 1882, ea a ajuns 
la 65 000 ha în 1920 şi 120 000 ha în 1931 în condiţiile în 
care circa 30 la sută din populația rurală arabă din Pa- 
lestina era complet lipsită de pămînt. Situaţia a devenit și 
mai gravă atunci cînd organizaţiile sioniste au lansat cuvînt 
de ordine ca întreprinderile colective sau particulare evre- 
iești să nu folosească forţa de muncă autohtonă și populaţia 
evreiască să nu cumpere mărfuri decît de la comercianții 
evrei creîndu-se astfel o diviziune pe plan economic, ceea 
ce va amplifica resentimentele populaţiei arabe. 

Primele luări de poziţii arabe față de consecinţele co- 
lonizării evreiești datează din 1891 cînd notabilii din Ieru- 
salim au adresat o telegramă Sublimei Porţi de la Istanbul 
cerînd publicarea unui firman care să interzică evreilor 
din afara Palestinei de a intra şi a cumpăra pămînt în 
această regiune. Autorităţile otomane au dat dreptate do- 
leanţei notabililor arabi dar la intervenția expresă a An- 
gliei firmanul Sublimei Porţi va rămîne fără efect. 

După primul război mondial, în februarie 1919, se ţine 
la Ierusalim primul congres palestinian marcînd debutul 
unui deceniu de luptă politică infructuoasă împotriva man- 
datului britanic și imigrației evreiești. Programul adoptat 
de acest prim congres, urmat de alte șase în decurs de zece 
ani, subliniază că Palestina nu este decît partea meridio- 
nală a Siriei de care ea este atașată prin legături naţionale, 
religioase, lingvistice și economice şi militează pentru in- 
dependența națională a întregii regiuni istorice de la Alep, 
din nord, pînă la Golful Akaba, în sud. Congresul va tri- 
mite o telegramă Conferinţei de pace de la Paris expri- 
mâînd refuzul delegaților de a accepta stabilirea în Pales- 
tina a unui cămin național evreiesc și cerînd totodată 'ca 
nici un fel de decizie privitoare la ţara lor să nu fie luată 
fără consultarea prealabilă a locuitorilor. Între timp, la 
lerusalim și Jatfa, au fost difuzate manifeste chemind pe 
arabi „să reziste“ împotriva colonizării evreiești. 

În chip de răspuns, generalul Louis Bols, şeful admi- 
nistrațici militare britanice din Palestina, publică, la 27 
februarie 1920, o notă a guvernului său anunţînd intenţia 
de a aplica Declaraţia Balfour. Manifestaţii de protest ale 
populației arabe se înregistrară imediat la Ierusalim, Jaffa 
şi Haifa. La 4 aprilie, în același an, pe parcursul unei pro- 
cesiuni prilejuită ac celebrarea, atit de evrei cît şi de 
arabi, a sărbătoririi profetului Moise, o ceartă între gru- 
puri ale celor două comunităţi a degenerat în incidente 
grave soldate cu moartea a șase arabi și a şase evrei, în 
momentul intervenţiei forțelor britanice pentru a restabili 
ordinea. Peste puţin timp, generalul Bols cedă locul unei 
administrații civile britanice condusă de un înalt comisar, 
în persoana lui sir Herbert Samuel, evreu de origine dar 
care va păstra distanţă față de mișcarea sionistă îngră- 
dind imigrația. 

Atmosfera în Palestina devenea tot mai încordată și în 
mai 1921, plecîndu-se de la un incident minor petrecut la 
Jaffa, în cursul unei manifestații sindicale evreieşti, se 

ajunse la confruntări sîngeroase înregistrîndu-se un bilanţ 
extrem de tragic : 47 de morți şi 146 de răniţi din rîndu- 
rile populaţiei evreiești, 48 de morţi şi 73 de răniţi din rîn- 
durile arabilor, cei mai mulţi căzînd sub gloanţele trupelor 
britanice trimise să pună capăt ciocnirilor. În continuare 
guvernul britanic îl va însărcina pe sir Thomas Haycraft, 
judecătorul suprem al Palestinei, să ancheteze, în fruntea 
„unei comisii, cauzele dezlănţuirii pasiunilor ce au condus 
la un număr aşa de mare de morţi şi răniţi. Comisia de 
anchetă ajunse la concluzia că incidentele au izbucnit fără 
premeditare. Ea a citat ca motivare, cauze politice și 
economice, implicit intensificarea imigrării. Drept conse- 
cință imediată, înaltul comisar britanic Herbert Samuel a 
dispus suspendarea pe loc a imigrării evreiești, ceea ce a 
provocat un puternic scandal în Anglia, presa și unele 
cercuri politice incriminînd această atitudine. După o pauză 
de două luni, imigrarea va fi reluată, în proporții ce ar fi 
urmat să fie temperate de „capacitatea economică de ab- 
sorbţie a Palestinei“, această idee fiind subliniată și în 
„Cartea Albă din 1922“ a guvernului britanie, 

Tensiunea ce domnea în continuare în Palestina va de= 
termina puterea mandatară să se exprime mai clar asupra 
viitorului acestei ţări. Winston Churchill, ministrul lui Co- 
lonial Office, a făcut la 30 iunie 1922 un expozeu larg al 
politicii guvernului său față de Palestina, intrat în analele 
diplomatice sub denumirea de „Cartea Albă din 1922“, 
Churchill afirma cu acel prilej că contrar „temerilor mani- 
festate de Comitetul Executiv Arab (organism al autohto- 
nilor) guvernul britanic nu s-a gindit niciodată la dispari- 
ţia sau subordonarea populaţiei de limbă sau cultură arabă 
din Palestina“ atrăgînd atenţia „asupra faptului . că ter- 
menii Declaraţiei (Balfour) nu prevăd că Palestina în- 
treagă va deveni un cămin naţional evreiesc, dar că un ast- 
fel de cămin va fi fondat în Palestina“. 


În ce-i priveşte pe evrei „Cartea Albă din 1922“ sublinia 
că „este esenţial ca această comunitate să ştie că ea este 
de drept în Palestina și nu prin toleranță“ completînd însă 
că imigrația evreiască „nu poate să depășească capacita- 
tea economică de absorbţie a țării“. Definind, într-o per- 
spectivă mai generală politica britanică, Winston Churchill 
declara atunci : „La întrebarea ce ar trebui să se aștepte de 
la dezvoltarea căminului naţional evreiesc în Palestina, s-ar 
putea răspunde că nu este vorba de impunerea unei naţio- 
nalități evreiești locuitorilor Palestinei întregi, ci continua- 

rea dezvoltării comunităţii evreiești existente, cu ajutorul 
evreilor din alte regiuni ale lumii, astfel ca ea să devină 
un centru, de care poporul evreu, în întregime, să poată, 
în ceea ce priveşte rasa și religia, să se intereseze şi de 
care să fie mindru“. 

La scurt timp (24 iulie 1922), Societatea Naţiunilor 
acordă Marii Britanii mandatul administrării Palestinei, 
definind scopurile şi sarcinile acestuia conform sugestiilor 
făcute, în prealabil, de guvernul de la Londra. În pream- 
bulul acestui document se menţiona : „Mandatarul.va fi 
responsabil de aducerea la îndeplinire a executării decla- 
rației originale făcută la 2 noiembrie 1917 (Declaraţia Bal- 
four) de guvernul britanic şi adoptată de principalele pu- 


-teri aliate, în favoarea stabilirii în Palestina a unui cămin 


naţicnal pentru poporul evreu, ținind seama ca să nu se în- 
treprindă nimic ce ar putea prejudicia drepturile civile şi 
religioase ale comunităţilor neevreiești din Palestina“. În 
continuare se sublinia : „Această declarație comportă re- 
cunoaşterea. legăturilor istorice ale poporului evreu cu 
Palestina şi rațiunea reconstruirii căminului său național 
în această țară“, 

Termenii mandatului erau fără echivoc : „„Mandatarul 
își va asuma responsabilitatea instituirii în ţară a unei 
situaţii politice, administrative și economice de natură să 
asigure stabilirea unui cămin naţional pentru poporul 
evreu.“ (Art. 2). „Un organism evreiesc convenabil va fi re- 
cunoscut oficial și va avea dreptul de a da avize adminis- 
trației Palestinei şi de a coopera cu ea în toate problemele 
economice, sociale și altele, susceptibile de a afecta stabili- 
rea căminului naţional evreiesc“ (Art. 4)... „„Veghind ca 
aceasta să nu aducă prejudicii drepturilor și situaţiei altei 
ci a populaţiei, administrația Palestinei va facilita imi- 

raţia evreiască în condiţii convenabile și de acord cu orga- 
anu evreiesc și va încuraja stabilirea intensivă a evreilor 
pe pămintul țării, înțelegindu-se prin aceasta terenurile 
statului și loturile necultivate“. (Art. 6). „O lege asupra na- 
ţionalității va fi decretată facilitind evreilor să se stabi- 
lească în Palestina, în mod permanent, și să dobîndească 
naționalitatea palestiniană“. (Art. 7). 

Pe măsura creşterii numărului imigranţilor evrei, a achi- 
ziționării de noi terenuri şi a izolaţionismului lor economic, 
fricţiunile cu populația arabă autohtonă majoritară vor 
deveni tot mai acute conducând la noi incidente sîngăroase. 

La începutul lui august 1929, o nouă explozie de violență 
zguduia întreaga ţară, în cîteva zile fiind ucişi 133 de evrei 
și alți 339 răniţi, în timp ce din rîndurile populaţiei arabe 
se numărau 116 morți și 232 de răniți. Mulţi dintre aceștia 
au fost ucişi sau răniți atunci cînd poliția britanică depă- 
şită de amploarea incidentelor a deschis foc direct împo- 
triva unor manifestații de masă. 27 de persoane — arabi şi 
evrei — au fost condamnate la moarte. 

Au urmat noi anchete încredințate unor comisii brita- 
nice cu aceeași sarcină de a depista cauza incidentelor și 
a desemna vinovaţii. Comisia Shaw, notind proporțiile 
imigrației din anii 1925—26, cita printre factorii care au 
favorizat violențele, teama arabilor față de avalanșa noilor 
sosiți, subliniind că țăranul îndepărtat de pe terenul ce-l 
muncea din moşi-strămoși n-are unde să se ducă şi, în con- 
secință, „o clasă de ţărani frustrați, fără pămînt, este pe 
cale să fie creată“. Raportul comisiei Simpson arăta că prin 
cumpărarea de păminturi s-a format treptat o enclavă. 
evreiască din care arabii sînt excluși definitiv. „Rezultatul 
cumpărării de pămînturi în Palestina de Fondul Naţional 
Evreiesc este că acestea sînt acum într-o situaţie de extra- 
teritorialitate. Ele au încetat de a mai fi pămînturile de 
unde arabii ar putea $ă-şi mai tragă, azi sau miine, o oare- 
care subzistență“. Lordul Passfield, analizind rapoartele 
celor dovă comisii anterioare într-o nouă „Carte Albă“, 
sublinia, în octombrie 1930 : „Sprijinindu-ne pe concluziile 
lui Sir John Hope Simpson, considerăm că ținînd cont de 
metodele de cultivare a pămînturilor de ţărani arabi, nu 
mai există astăzi teren liber pentru crearea de - colonii 
agricole pentru noi imigranţi, cu excepţia pămînturilor 
necultivate pe care agenţiile evreieşti le păstrează în re- 
zervă“. „Cartea Albă“ a comisiei Passfield provocă .o nouă 
campanie de protest în presă şi în parlamentul britanic 
unde guvernul laburist al lui James Ramsay Mac Donald 
dispunea de o majoritate redusă. Guvernul fu nevoit să 
bată în retragere şi, la 13 februarie 1931, Mac Donald 
adresă conducătorului sionist, dr. Weizmann, o scrisoare 
prin care afirma eă Marea Britanie este angajată în con- 
tinuare în termenii mandatului. 


În scrisoarea sa, Mac Donald menţiona că mandatul 
este o problemă care interesează „poporul evreiesc și nu 
doar populația evreiască din Palestina“. Premierul britanic 
remarca în continuare că în teea ce privește „consecinţele 
politicii de imigrare și instalare de colonii asupra situației 

economice a comunităţii neevreiești nu trebuie luate în 
considerare“ subliniind că ultima „Carte Albă“ nu con- 
ține „nici interdicții, nici intenţia de a interzice achiziţio- 
narea de noi terenuri de către evrei“, Fragmentui cel mai 
neliniștitor pentru arabi din această scrisoare era acela în 
care se aborda problema locurilor de muncă în Palestina, 
redactat în termenii următori : „Guvernul britanic n-a 
propus niciodată ca.imigrarea evreiască să [ie întreruptă 
atîta timp cît ea împiedică pe un arab să-și găsească de 
lucru“. Principiul capacităţii de absorbţie a economiei Pa- 
lestinei, enunțat de Churchill în 1922, fusese abandonat, 
consacrîndu-se existenţa a două “comunităţi distincte, a 
două entităţi economice separate și legalizindu-se refuzul 
întreprinderilor evreieşti de a folosi mînă de lucru arabă. 

Comunitatea evreiască din Palestina se izola tot mai 
mult de populaţia arabă autohtonă, dezvoltind o structură 
social-economică proprie — industrii, bănci, sindicate, 
şcoli şi spitale. Centrala sindicală evreiască Histraduth-ul 
interzicea aderarea arabilor şi boicota orice întreprindere 
particulară evreiască care ar fi folosit.mîna de lucru arabă, 
recidiviștii fiind taxați drept trădători. Gospodinele erau 
obligate să nu se aprovizioneze de la arabi, grupuri extre- 
miste aruncîndu-le coșurile cu cumpărături, vărsînd pe- 
trol pe legume sau spârgîndu-le ouăle, în cazul în care în- 
călcau interdicţia. 

Aceste acţiuni discriminatorii nu putea să nu conducă 
la accentuarea animozităţilor dintre cele două comunităţi, 
la rîndul lor arabii atacînd așezări evreieşti și persoane in- 
dividuale. În același timp, populaţia arabă îşi manifesta tot 
mai violent protestul împotriva administraţiei mandatare 
britanice. Formarea unui Comitet Executiv Arab, în 1933, 
cu participarea a diverselor partide și grupuri politice pa- 
lestiniene, făcu ca acţiunile antibritanice să se intensifice. 
Comitetul Executiv ţinea în acel an, în martie, o reuniune 
la Jaffa chemiînd populația arabă să boicoteze mărfurile 
englezeşti și evreiești. În octombrie, Comitetul Executiv 
Arab organiză o manifestaţie la Ierusalim, în pofida inter- 
dicției guvernămiîntului britanic, înregistrîndu-se ciocniri 
grave cu poliția. Două săptămîni mai tirziu, a fost orga- 
nizată o nouă manifestaţie la Jaffa. Poliţia deschise focul, 
21 de arabi fiind uciși și 200 răniţi printre care şi bătrînul 
lider palestinian Moussa Kazem âl Husseini, în vîrstă de 
80 de ani, fost primar al Ierusalimului. Evenimentele de 
la Jaffa provocară noi tulburări la Nablus şi Haifa, înre- 

gistrinduzse greve generale ale populâţiei. Este de notat. 
că revoltele din toamna anului. 1933 erau, pentru prima 
oară, îndreptate împotriva autorităţilor mandatare care 
pînă atunci îşi atribuise rolul de arbitru în incidentele 
dintre arabi şi crai. 
~ În 1935, un seic arab, Ezzedin al-Qassam — născut cu 
40 de ani în urmă, în satul sirian Jabla, din apropierea 
portului Lattakia, care. după ce fusese condamnat la 
moarte în 1921 de autorităţile franceze pentru împotrivire 
cu arma în mînă, se stabilise în Palestina, — organiză 
grupe de luptă împotriva ocupaţiei britanice. El strînse, 
în jurul său, felahi deposedaţi de pămînt și muncitori, În- 
deosebi din cartierele sărace ale Haifei, acţiunea lui ba- 
zîndu-se pe cinci principii esenţiale : formarea de cadre 
pentru revoluţie ; lansarea unei revoluții armate, singurul 
mijloc de a pune capăt mandatului britanic și de a îm- 
piedica crearea unui stat evreiesc în Palestina ; mobilizarea 
poporului pentru a susţine această revoluţie și a participa 
la ea ; inamicul principal este Marea Biitanie legată or- 
ganic de mișcarea sionistă. Grupul lui Al Qassam s-a 
manifestat, pentru prima oară, în decembrie 1932, atacînd 
colonia evreiască Nahalal din apropiere de Haifa. Însoţit 
de 25 de oameni, el își va instala cartierul general în nişte 
peșteri din zona muntoasă împâdurită Djenine, în nordul 
Palestinei. În toamna; anului 1935, cu prilejul aniversării 
Declaraţiei Balfour, șeicul Al Qassam hotări să declanșeze 
o acțiune insurecționa!ă chemîndu-i la revoltă pe ţăranii | 
din regiune. Dar forțele sale nu numărau, la. începerea 
insurecției armate, decît 88 de partizani. La 29 noiembrie, 
600 de soldaţi britanici îl înconjurară într-un sat din re- 
giunea Djenine. În cursul bătăliei inegale, Ezzedin al-Qas- 
sam a fost ucis şi funeraliile sale desfășurate la Haifa pri- 
lejuiră o importantă manifestaţie populară naționalistă, 
rămînînd în conștiința poporului pâlestinian ca un prim 
simbol al luptei sale armate pentru independenţă. Despre 
el, ziarul „Al Fatah“ avea să scrie, 34 de ani mai tirziu, 
în noiembrie 1969 : „Astăzi, cu principiile și idealurile lui 
al-Qassam în inimile noastre, ale mișcării de eliberare 
Fatah, noi ne amintim de el ca de primul combatant pales- 
tinian pentru libertate şi unul dintre cei mai nobili şi 
mai devotați revoluționari din această parte a lumii“, 
Ezzedin al-Qassam era mort dar partizani ai mișcării 
armate organizate de el, care s-a extins ulterior, vor con- 
tinua să acţioneze. În noaptea de 15 aprilie 1936, un grup 

dintre aceștia atacă un convoi de vehicule evreiești pe şo- 
seaua Nablus-Tulkarem ucigîndu-l pe loc pe unul dintre 
pasageri şi rânindu-l grav pe un altul care va înceta din 
viaţă la scurt timp. Ziua următoare doi muncitori arabi 
de pe o livadă de portocali din apropiere de Jaffa au fost 
asasinați. Fitilul bombei fusese aprins și explozia se va 
produce foarte reped de tulburînd întreaga viață a ţării 
vreme de trei ani şi provocînd mii de victime omenești. 
Dezordinile se vor accentua, pînă la 19 aprilie, fiind înre- 
gistrați 11 morţi. Chiar în acea seară, autorităţile britanice 
instaurară starea de urgenţă, cu deschiderea focului fără 
somaţie, la Jaffa şi Tel-Aviv. ` 
Dar á doua zi, pata de ulei se întinse, în fiecare locali- 
tate arabă fiind creat un „comitet național de grevá“. Toate 
aceste comitete vor fi coordonate de un-Înalt Comitet Arab, 
format la 25 aprilie, la care participau toate cele şase par- 
tide. palestiniene existente, sub președinția marelui muf- 
tiu al Ierusalimului. Acest Înalt Comitet -Arab după ce 
primi lista revendicărilor din, partea comitetelor locale, 
elaboră un program naţional care conţinea următoarele 
puncte : limitarea imigrării, reglementarea vinzărilor de 
terenuri și instalarea unui guvern autonom al Palestinei, 
La 7 mai, toate zonele din Palestina locuite de arabi se 
aflau în grevă în timp ce reprezentanții diverselor comi- 
tete se reuniseră, la Ierusalim, împreună cu Înaltul Comitet 
Arab, pentru a redacta un memorandum spre a fi adresat 
Înâltului comisar britanic și în care se menţiona: Greva 
va continua pînă cind guvernul britanic va modifica ra- 
dical politica actuală oprind imigrarea evreiască ; palesli- 
nienii vor refuza să plătească impozitele începînd de. la 
15 mai dacă guvernul britanic nu-și va revizui politica. 
Revolta sc amplifica în continuare. Numeraase petiţii 
cereau anularea vinzărilor de terenuri din ultimii cinci 
ani şi eliberarea prizonierilor politici. Greva se prslungea 
și violenţa creştea. Se înregistrară atacuri împotriva solda- 
ţilor britanici, posturilor de poliţie, așezărilor evreieşti. 
Autorităţile britanice luară măsuri drastice. Sute de arabi 
au fost arestaţi, amenzi colective loviră sate şi orașe întregi 
acuzate de „rezistenţă“. La Jaffa, punctul forte al miş- 
cării greviste, un cartier întreg va fi dinamitat pentru a 
permite „construirea de noi bulevarde“. În realitate era 
vorba de o operație destinată să faciliteze pătrunderea 
forțelor de securitate în acest bastion al rezistenţei arabe. 


223 


În vederea contracarării mișcării de rezistenţă a arabi- 
lor palestinieni, autoritățile mandatare au început să co- 
opereze pe scară largă cu conducerea comunităţii evreiești, 
creînd o forţă auxiliară de poliție formată din 2 800 de 
evrei, în mare parte membri ai organizaţiei militare clan- 
destine „Haganah“, armata britanică solicitînd, de aseme- 
nea, călăuze evreiești care cunoșteau țara și limba arabă. 
După cum relata, în Memoriile publicate înainte de decesul 
său, sub titlul „Povestea vieţii mele“, cunoscutul general 
şi om politic Moshe Dayan, care în acea perioadă a făcut 
parte din poliția auxiliară evreiască cu grad de sergent : 
„Cooperarea dintre guvernul mandatar și autoritățile evre- 
iești au deschis mari posibilități pentru a îmbunătăţi şi lărgi 
instrucţia noastră militară. Deoarece eram comandantul 
unei unități mobile de patrulare și purtam uniformă îmi 
venea mai ușor, ca și altora, să ne îndeplinim activităţile 
clandestine din cadrul Haganei... În 1938 am fost instructor, 
al Haganei la Nahalal și am predat și un curs pentru co- 
mandanţi de secție la o altă bază a Haganei. În aceste 
cursuri am încercat să cristalizez o metodă de instrucție 
care să depășească exerciţiile tradiţionale, de rutină, cu 
armamentul. Am scris un manual despre importanţa cu- 
noașterii terenului și exploatării tactice corecte a trăsătu- 
rilor lui. Manualul conţinea instrucțiuni cu privire la in- 
filtraţii, ambuscade, supraveghere și alte lucruri «minore» 
ca de pildă cum să faci spărturi în garduri“. 

Se poate spune că armata clandestină evreiască „Ha- 
ganah“ s-a organizat și structurat în perioada 1936—1939, 
cu sprijinul tacit al autorităţilor mandatare britanice care 
avea nevoie de cooperarea ei în combaterea mişcării na- 
ționaliste arabe. Ulterior după ce situația s-a calmat, au- 
toritățile britanice au schimbat jocul luînd măsuri îr- 
potriva colaboratorilor de pînă atunci. Fostul sergent 
Moshe Dayan, din poliția auxiliară evreiască, surprins de 
o patrulă engleză într-o tabără secretă de pregătire a Ha- 
ganei, a fost arestat alegîndu-se cu o condamnare de zece 
ani închisoare. Povestind despre perioada petrecută în în- 
chisoarea de la Acra (aproape trei ani) Moshe Dayan men- 
ționa că aici în afară de activiștii evrei erau întemnițați 
şi citeva sute de naționaliști arabi, condamnaţi pe viață. 
„Relaţiile dintre noi erau prietenești și marcate de respect 
reciproc. În definitiv exista o bază comună pentru închi= 
derea noastră. Am fost câlăuziţi de idealuri naționale și 

ne-am riscat libertatea şi noi și ei, pentru popoarele 
noastre. Ne invitau la ei în celulă la sărbătorile musulmane 
și ne ofereau mîncăruri orientale, iar noi, le întorceam 
ospitalitatea cu ocazia sărbătorilor evreiești“. 

În cursul celui de-al doilea război mondial autorităţile 
britanice au colaborat din nou cu organizaţia militară evre- 
iască pentru ca apoi, în perioada dinaintea încetării man- 
datului, să-i sprijine cînd pe evrei, cînd pe arabi,-după cum 
se profilau interesele și uneori pe ambele comunităţi, si- 
multan, în încăierările ce deveneau tot mai deşe. După 
cum remarca în Memoriile sale un alt om politic israelian, 
fostul premier Ben Gurion : „Englezii au aplicat întotdea- 
una regula «dezbină pentru a domni» în scopul protejării 
intereselor în teritoriile pe care le guvernau. Cînd deve- 
nise evident că Palestina mergea spre independență, ei 
încurajau în toate ocaziile fricţiunile între evrei şi arabi, 
cum făcuseră între musulmani și hinduși în India“. 

Greva generală declanșată de arabi. în 1936, a durat 
aproape șase luni, mai exact 174 de zile, totul fiind închis: 
fabrici, pieţe, prăvălii. Nu circulau nici camioanele, nici 
taxiurile. Funcţionarii publici sau particularii, muncitorii, 
studenţii și. elevii rămîneau acasă. Doar spitalele funcțio- 
nau dar chiar și ambulanţele aveau nevoie de o autorizaţie 
specială din partea comitetului local de grevă pentru a se 
putea deplasa. Întreaga activitâte a satelor și orașelor era 
paralizată. 

La 8 octombrie 1936, suveranii Irak-ului, Arabiei Sau- 
dite, Transiordaniei și Yemenului, garantind „pentru 
bunele intenţii ale prietenei lor Marea Britanie“ cerură 
palestinienilor să pună capăt rebeliunii și să înceteze 
greva. Conducerea Înaltului Comitet Arab, convinsă că 
suveranii arabi n-ar fi lansat acest apel dacă n-ar fi 
primit asigurări precise, acceptă, la 11 octombrie, după 
trei zile de deliberări, să răspundă pozitiv cererii ce i se 
adresase. Din surse oficiale, se aprecia că evenimentele 
anului 1936 provocaseră moartea a 275 de persoane și ră- 
nirea a 1 112 persoane, dar comisia regală trimisă să an- 
cheteze va estima numărul morților la 1 000. 

Ulterior, comisia: de anchetă condusă de lordul Peel 
publică, la 7 iulie 1937, un raport realist precizînd cau-. 
zele tulburărilor care au agitat mandatul de la instaurarea 
sa. Astfel, se menţiona că atit în ce privește dezordinele 
din 1920, 1921, 1929, 1933 ca şi cele din 1936, cauzele erau 

două: dorința arabilor de a se bucura de independenţă 
naţională şi ostilitatea. lor față de stabilirea în Palestina 
a unui cămin naţional evreiesc. Remarcind faptul că. „De- 
claraţia Balfour şi mandatul sub care ea trebuia să fie 
aplicată, comportă, din plecare, refuzul independenţei 
naţionale“, raportul comisiei de anchetă sublinia, totodată, 
că dacă căminul naţional evreiesc continuă să se dezvolte, 
la sfîrşitul mandatului independența Palestinei ar putea 
conduce spre un guvern autonom al unei majorităţi de- 
venită evreiască. Raportul Peel arăta că în cazul în care 
Palestina devine un stat evreiesc împotriva voinţei arabilor 
„aceasta va constitui o violare evidentă a spiritului şi li- 
terei mandatului“ adăugiînd că „recunoașterea interna- 
țională a dreptului_evreilor de a reveni în vechea lor patrie 
nu implică recunoașterea dreptului evreilor de a-i guverna 
pe arabi împotriva voinţei acestora“. În continuare rapor- 
tul nota că: „Un conflict latent care este imposibil de 
a fi stăpinit s-a ivit între două comunităţi naţionale în 
interiorul frontierelor înguste a unei mici țări. Aproape un 
milion de arabi sînt în luptă împotriva a 400 000 de evrei 
şi nu există nici un punct comun între ei“, 


Concluziile raportului Peel sugerau partajarea Pales- 
tinci urmind să fie creat un stat evreu care să cuprindă 
Galileea, valea Jezreel şi cîmpia litoralului mediteranean, 
pînă la jumătatea drumului dintre Jaffa și Gaza, aproxi- 
mativ 20 la sută din teritoriul Palestinei sub mandat iar 
restul suprafeţei să fie alipit Transiordaniei. Settorul 
Ierusalim şi Bethleem și un coridor legind aceste orașe cu 
țărmul Mării Mediterane ar fi urmat să rămînă sub man- 
dat britanic. Cel de-al 20-lea congres sionist, care s-a ţinut 
în august 1937 la Ziirich, n-a respins principiul partajării 
dar n-a acceptat frontierele propuse de comisia Peel, De 
partea arabă refuzul a fost categoric și o conferință pan- 
arabă reunită la Bloudane în Siria, la 8 septembrie, va: 
declara că „Palestina este arabă și nici una din regiunile 
sale nu poate fi detașată de la națiunea arabă“, 

Rebeliunea reciștigă în intensitate după respingerea 
propunerilor comisiei Peel și prima victimă va fi Lewis 
Andrews, comisarul districtului Galileea, asasinat la Na- 
zaret. Reacţia “britanică se dezlănţui imediat : Înaltul Co- 
mitet Arab cît şi comitetele de grevă au fost dizolvate. 
Membrii Înaltului Comitet — cu excepția muftiului Haj 
Amine al Husseini și a vărului său Jamal al Husseini, care 

_reuşiră să scape, unul la Beirut, altul la Cairo — vor fi 
deportaţi în insulele Seychelles. Alţi resporsabili arabi au 
fost arestați. Dar aceste măsuri drastice n-avură darul să 
pună capăt rebeliunii ci dimpotrivă o accentuă atingînd 
punctul maxim al violenţei în decursul anului 1938 şi de- 
terminînd întărirea puternică a dispozitivului militar 
britanic. Pînă în 1937, forţele armate britanice din- Pales- 
tina nu cuprindeau decît două brigăzi de infanterie. În 
iulie 1938, fuseseră întărite cu două batalioane de infan- 
terie, două escadrile ale lui Royal Air Force, o unitate de 
blindate şi alta de cavalerie, un crucișător de bătălie. La 
sfîrșitul lui octombrie 1938 se aflau în Palestina : 18 ba- 
talioane de infanterie, două regimente de cavalerie, o 
baterie de obuziere, unităţi de blindate — în total 20 000 
de oameni plus aproape 3 000 de polițiști auxiliari. Pentru 
a împiedica sprijinirea din afară a forțelor arabe de ghe- 
rilă, de-a lungul frontierelor libaneze, siriene și transior- 
daniene a fost instalat-un gard de sîrmă ghimpată, botezat 
„linia Teggard“. Tribunalele militare pronunțară 58 de 
condamnări la moarte numai pînă la sfîrşitul anului 1938, 
plus nenumărate condamnări la închisoare pe viață. Re- 
beliunea nu se stinse decît în 1939 şi bilanţul celor trei 
“ani de violenţă se ridică la 3 000 de arabi şi 300 de evrei 
uciși. 

La 17 mai 1939, guvernul britanic dădu publicităţii o 
nouă „Carte Albă“ privind problema Palestinei. În acest 
document-program se anunţa că în decurs de zece ani Pa- 
lestina va deveni un stat independent, în întregul ei, fără 
a mai fi partajată. Un stat unitar, în care arabii și evreii 
urmau să participe la guvernare astfel ca interesele ambe- 
lor comunităţi să fie salvgardate. Pînă la independenţă, 
țara va fi guvernată de Marea Britanie+și în această pe- 
rioadă de tranziţie „poporul Palestinei va participa în 
mod crescînd la guvernarea ţării sale.“ Imigrarea evre- 
iească era limitată la 75 000 de persoane în următorii cinci 
ani astfel ca să nu depășească o treime din totalul popu- 
lației. Dincolo de această perioadă imigrarea se va opri 
definitiv dacă arabii nu o vor mai accepta. 

Promisiunile făcute de englezi erau de data aceasta mai 
convenabile pentru arabi, dar aceştia, după trei ani de 
luptă erau epuizați iar şefii lor lipseau fiind în exil sau 
arestaţi. Mișcarea naţională palestiniană avea nevoie să se 
reconstituie. Declanșarea celui de-al doilea război mondial 

și apariţia pericolului unei operaţiuni hitleriste în zona 
Orientului Mijlociu, îndeosebi după intrarea în acţiune a 
lui Afrikakorps în deșertul libian, avu darul să liniștească 
pentru moment spiritele, toată atenţia fiind concentrată 
în vederea cîștigării bătăliei pentru Levant care se con- 
tura la orizont. Problema Palestinei va îi reluată la sfirși- 
tul războiului, de pe alte poziţii, dar violența va răscoli 
din nou tulburatul pămînt al acestei ţări, perpeiluînd o 
lungă stare de tensiune asupra întregii regiuni a Orientului 
Mijlociu. 


- 


= Capitolul al VI-lea 
BĂTĂLIA PENTRU LEVANT 


FR 


_Neașteptata descoperire a unui avion 
de recunoaștere 


De două săptămîni, pe linia nedefinită a frontului din 
zona El Agheila domnea acalmia, nefiind nimic deosebit 
de semnalat în afara unor schimburi sporadice de focuri 
în deșert între patrulele de cercetare ale celor două părți 
beligerante. 


Aici, la El Agheila — localitate plasată în , extremita- 
tea sudică a Golfului Sirta, unde deșertul se află în cel 
mai apropiat punct al său faţă de mare, de pe întreaga 
lungime de 1 800 km a litoralului libian al Mediteranei — 
se oprise, la 9 februarie 1941, înaintarea coloanelor moto- 
rizate ale generalului Archibald Wavell, comandantul şef 
al trupelor britanice din Orientul Mijlociu, după ce ele 
fugăriseră timp de două luni, fără întrerupere, rămăși- 
tele nefericitei armate a mareșalului italian Graziani pe 
care o zdrobise, în lupte succesive, pe ‘parcursul acestei 
scurte campanii. 

Atacul britanic fusese declanșat în noaptea de 7 spre, 
8 decembrie 1940 din dreptul lui Sidi Barrani, localitate 
situată pe ţărmul mediteranean, la 80 km în interiorul 
Egiptului, unde italienii ajunseseră, în septembrie ace- 
lași an, la începutul războiului din Africa, cînd în zona 
de frontieră nu se aflau decit unităţi subţiri de acoperire. 

„Armâta Nilului“, comandată de Wavell, dispunînd, în: 
momentul contraofensivei din decembrie, de 30 000 de 
combatanți și 225 de blindate, era într-o vădită inferio- 
ritate numerică față de armata mareșalului Graziani cu 
un efectiv de 200 000 de oameni. Dar pregătirea militară 
a britanicilor se va dovedi net superioară. atît în privinţa 
instruirii trupei cît şi a calităţii comandamentului iar 
tancurile de tip „Valentine“, „Mathilda“ și „Crusader“, cu 
tunuri în turele mobile, vor surclasa, pur și simplu, carele 
de luptă ușoare M 33 şi M 11 ale italienilor, armate doar 
cu mitraliere grele în turele fixe. , i 

După opt zile de ofensivă, britanicii atingeau fron- 
tiera libiană, avansînd, apoi, într-o lună și jumătate, peste 
800 km în adincime, de-a lungul litoralului, cucerind, rînd 
pe rînd, porturile Tobruk, Derna, Benghazi și măturînd 
din calea lor întreaga concentrare de trupe inamice. Ita- 
lienii pierduseră, în acest scurt răstimp, 130 000 de oa- 
meni, 400 de tancuri, 1200 de tunuri, în timp ce forţele 
britanice nu înregistraseră decit un bilanţ negativ in- 
signifiant — 2 000 de morţi, răniţi şi dispăruţi. 

Marșul triumfal al „Armatei Nilului“ trebuise, pînă la 
urmă, să ia o pauză pentru refacere și aprovizionare, li- 
niile sale de comunicaţii depărtindu-se extrem de mult 
de bazele din Egipt. Continuarea ofensivei generalului 
Wavell necesita pregătiri adecvate și acestea odată ter- 
minate, forțele destrămate ale italienilor, ajunse la capă- 
tul puterilor, ar fi putut cu greu să menţină ce mai ră- 
măsese din posesiunile lor de pe țărmul african al Medi- 
teranei. În tabăra britanică, părerea dominantă era că 
vietoria totală în Libia se contura cu tot mai multă sigu- 
ranţă și n-avea cum să-i scape. Dar, la 21 februarie 1941, 
un avion britanic de recunoaștere, efectuind o misiune 
de rutină deasupra deşertului, în apropiere de El Agheila, 
va face o descoperire neașteptată marcînd o etapă cu totul 
nouă în războiul ce se desfăşura de opt luni, în Africa de: 
Nord, între englezi și italieni, 

În momentut în care pilotul tocmai vira aparatul, pen- 
tru a se reîntoarce la baza de decolare, observatorul i-a 
cerut să facă încă un tur pentru a lua cîteva fotografii 
de la o altitudine mai mică. Pe o pistă, folosită obișnuit 
de caravanele de cămile, șerpuind. printre dunele de 'ni- 
sip, observatorul zărise, rulind, un vehicul neobişnuit ce 
nu semăna cu niciunul din mijloacele auto ale armatei 
italiene : un transportor de trupe cu opt roţi aflat doar 

în dotarea Wehrmachtului hitlerist. Developarea clișeului, 
la baza aeriană britanică, va confirma, cu precizie, iden- 
titatea acestui vehicul, crucea germană de pe portiere 
distingîndu-se destul de clar. 

Citeva zile mai tirziu, agenţii britanici din Tripoli 
semnalau, centralei lor de informaţii de la Cairo, că în 
portul libian debarcase o unitate de care blindate cam de 
efectivul unui regiment, aparţinînd diviziei a 5-a uşoare 
a Wehrmachtului ce avea să se afle, foarte curînd, în în- 
tregime, pe solul african. La scurtă vreme vor sosi alte 
două divizii hitleriste Panzer echipate cu tancuri Mark IV, 
dispunînd de un tun de 75 m/m şi un blindaj apreciabil, 
mult superioare tuturor mașinilor de luptă aflate în do- 
tarea armatei britanice din nordul Africii. La 8 martie, 
agentura engleză de la Tripoli comunica numele coman- 
dantului noii grupări militare hitleriste botezată „Afrika- 
korps“ : generalul Erwin Rommel, în vîrstă de 50 de ani, 
care se remarcase pe parcursul campaniilor din Polonia și 

„Franţa în fruntea celei de a 7-a Panzerdivision. Sfirşitul 
lui februarie:1941 consemna, astfel, începutul intervenţiei 
lui Hitler în Africa, Wehrmachtul fiind prezent, pentru 
prima oară de la declanșarea celui de-al doilea război 
mondial, dincolo de graniţele continentului european. Al 
III-lea Reich intra acum direct în bătălia pentru Levant, 
zonă geografică cuprinzind bazinul răsăritean al Mării 
Mediterane cunoscută mai mult sub denumirea engle- 
zească de Middle East (Orientul Mijlociu). 

În accepțiunea strategică generală privind desfăşura- 
rea războiului, noţiunea respectivă se referea la ansam- 
blul geopolitic format din : Egipt, Libia, insulele grecești, 
Siria, Liban, Transiordania, Palestina, Irak, Peninsula 
Arabică şi Iran, denumirea de Orientul Mijlociu fiind tot 
mai des uzitată în limbajul comunicatelor militare și al 
acţiunilor politico-diplomatice întreprinse de puterile be- 
ligerante în această parte a lumii. it 

Levantul — care interesase atît de mult Reichul kai- 
serului Wilhelm al II-lea înaintea şi în timpul primului 
război mondial, cînd cohorte întregi de spioni și ofiţeri 
instructori germani împînziseră regiunea aflată atunci 
sub stăpînirea Imperiului otoman — nu s-a plasat în sfera 
preocupărilor regimului hitlerist în primii ani de la ve- 
nirea la putere, nefiind deloc inclus în planurile sale po- 
litico-militare. Fusese neglijat, de asemenea, şi în „Mein 

Kampf” a lui Hitler, biblia orientării strategico-militare 
a nazismului. 

Primele semne de interes în această direcţie au în- 
ceput să se manifeste, -debil, începînd din 1936, cînd la 
universitățile din Berlin, Hamburg, Gottingen, Leipzig, 
Bonn, München fusese înființată o reţea de „cursuri co- 
loniale“ cu un număr apreciabil de profesori specializaţi 
în probleme arabe. Mai tirziu, guvernul hitlerist, în în- 
cercarea de a-și face prozeliți, avea să ofere burse stu- 
denţilor egipteni, sirieni, irakieni, palestinieni pentru a se 
înscrie la școlile tehnice din Darmstadt, Brunschweig, Stut- 
igart şi va crea o serie de asociaţii și cercuri de studii, în 
diverse oraşe universitare, sub denumiri semnificative : 
„Deutscher Orient Verein“ (Uniunea germană pentru 
Orient) sau „Deutscher Kolonia] Dientst* (Serviciul celo- 
nial german). În același timp geologii şi arheologii ger- 
mani erau cuprinși, subit, de pasiunea pentru săpături în 
Orient — cale comodă, uzitată, încă de la începutul seco- 
lului, de serviciile de spionaj ale diverselor puteri pentru 
a-și implanta agenţi în zonă. Abwehrul amiralului Canaris 
va acţiona astfel, din vreme, creîndu-şi agenturi în punc- 
tele cheie din Orient și lăsîndu-le în conservare pînă la 
momentul potrivit. 

Urmează la rind o serie de firme și bănci germane care 
își instalează filiale la Cairo, Alexandria, Bagdad şi Ieru- 
salim. Cam în aceeaşi perioadă, Baldur von Schirach, șe- 
ful Hitlerjugend- -ului, întreprinde un% turneu de propa- 
gandă în Orienţul Mijlociu fiind reperat la Cairo, Damasc, 
Bagdad, Teheran, unde ţine numeroase discursuri pe tema 
„asemănării dintre renașterea panarabă şi deşteptarea 
germană“. Ciracii lui Goebbels nu se lasă nici ei mai pre- 
jos şi împinzesc bazarele Orientului cu ediții populare, în 
limba arabă, ale cărţii „Mein Kampf“ și portrete ale lui 
Hitler, subvenţionează ziare locale, plătesc emisiuni radio- 
fonice, creează societăţi sportive şi invită tineri egipteni, 
sirieni și libanezi să asiste la congresele de la Nürnberg 
ale partidului nazist. 

Dificultăţile britanice din Palestina sub mandat — în 
special în perioada 1936—1939, cînd incidentele dintre 
populația arabă și cca evreiască se întind luînd pro- 
porții — facilitează pătrunderea spionilor germani, care 
năpădesc regiunea încercînd să pescuiască în apă tulbure. 
La 15 ianuarie 1933, ziarul englez „Manchester Guardian“ 

publica documente revelatoare descoperite întîmplător, în 
Spania, de unul din trimișii săi speciali. Acestea menţio- 
nau prezenţa unor spioni hitleriști la Ierusalim şi Jaffa, 
cu sarcina de a distribui în Palestina broșuri antibritanice 
și antievreiești, subsidii și arme. Era clar că noile planuri 
naziste aveau în vedere slăbirea Imperiului britanic în 
zona Canalului Suez şi în Peninsula Arabică, visurile Ger- 
maniei împăratului Wilhelm de implantare în Orientul 
Mijlociu fiind nutrite acum, cu și mai multă asiduitate, 
de Reich-ul hitlerist, ţinînd seama și de faptul că, în răs- 
timp, mirosul petrolului ţişnit în cantităţi sporite, în di- 
verse puncte ale regiunii, ar fi putut deveni foarte ade- 
menitor pentru  ţelurile de dominație mondială ale 
dictatorului de la Berlin. 

Declanșarea războiului în Europa, campaniile din Po- 
lonia, Norvegia, Danemarca, Belgia, Olanda, Luxemburg 
şi Franța, plasează, deocamdată, pe un loc secundar pre- 
ocupările lui Hitler pentru regiunile din afara Europei. 
După încheierea, în vara lui 1940, a operațiunilor mili- 
tare în vestul continentului,  Wermachtul și Luftwaffe 
pregătesc din ordinul lui ` Hitler invazia insulelor bri- 
tanice. 

La 8 august 1940, Luftwaffe începea bătălia aeriană 
împotriva Angliei în timp ce Wermachtul executa exer- 
ciţii de desant pe coasta Mării Nordului şi Canalului Mi- 
necii în porturile cărora se adunase o adevărată Armada 
de debarcare formată din mii de nave de toate mărimile. 
Rămiînea doar ca aviația lui Goering să nimicească apă- 
rarea antiaeriană engleză, așa după cum lăudărosul ma- 
reșal a promis că o va face, într-un timp extrem de scurt, 
pentru ca invazia să pornească. Dar leul britanic, care în 
campania din Franța s-a ales cu răni serioase pierzînd 
pe plăjile de la Dunkegque un preţios material de război, 
reuşind totuși să reîmbarce şi să salveze 337000 de 
oameni (225 000 englezi şi 112 000 francezi) nu înțelegea 
să se dea bătut. Într-un timp record se efectuează ample 
lucrări de apărare de-a lungul întregii coaste a insulei și, 
alături de trupele regulate, 1 200 000 de luptători impro- 
vizaţi ai lui Home Guard — înarmaţi cu tot ce-i posibil 
de la armament obişnuit aflat în dotarea trupelor de in- 
fanterie și pînă la puşti de vinătoare sau arme de mu-, 
zeu — sînt gata să-i întimpine așa cum se cuvine, pe 
invadatorii hitlerişti. Iar în aer, avionul de Vînătoare 
„Spitfire“, cu o viteză de 585 km la oră și opt mitraliere 

Înstatate în aripi, se dovedeşte superior lui ,Messen= 
schmitt-09“ cu 530 'km la oră și numai patru mitraliere 
la borul de atac. Introducerea în luptă a-_bimotorului 
` „Messerschmitt-110“ cu două tunuri, patru mitratiere şi 
aceeași viteză ca a rapidului aparat de vinătoare britanic 
monomdtor, dar mult mai puţin manevrabil decît acesta, 
nu reuşeşte :să-i aducă Luftwaffe-ului superioritatea nece- 
sară. Bilanțul celor patru faze succesive ale marei bătăiii 
aeriene, desfăşurată între 8 august și 31 octombrie, este 
net defavorabil aviatorilor hitleriști. Royal Air Force a 
pierdut, în unsprezece săptămîni, 733 de aparate (dar nu- 
mai 375 piloţi).iar Luftwaffe — 1 733 avioane, exact cu o 
mie'mai mult, şi foarte puțini piloți şi membri ai echipaje- 
lor sale au mai putut fi recuperaţi. În același timp bimotoa- 
rele ‘şi -cvadrimotoarele lui „Bomiber Command“ au scu- 
Yundat sau împrăștiat, în mare parte, concentrările hitle- 
riste de -cargouri, remorchere, șlepuri, vedete rapide din 
Le Havre, Rotterdam şi celelalte porturi de pe continent, 
de unde urma să pornească invazia. 

La 17 septembrie — după ce, cu două zile înainte, din 
500 de avioane germane -care atacaseră Londra, 56, adică 
mai muit de o zecime, nu se mai întorseseră la bazele 
lor — Hitler 'hotăra aminarea „sine die“ a invaziei în An- 
glia, corul propagandei lui Goebbels grăbindu-se să dea 
vina pe „timpul nefavorabil“. Fihrerul înțelesese însă că 
tactica blitzkrieg-ului era inadecvată împotriva insulelor 
britanice apărate de o flotă puternică și de o aviaţie ieșită 
întărită din apriga confruntare. 

Prin urmare, Imperiul britanic trebuia să fie lovit în 
altă parte și alegerea lui Hitler se oprise, în continuare, 
asupra stîncii Gibraltarului ce controla trecerea în Me- 
diterană şi asupra insulelor din largul coastei africane a 
Atlanticului, pentru a închide această cale maritimă de 
legătură cu posesiunile Angliei din Africa şi Asia. La 
12 noiembrie 1940, Hitler va semna directiva nr. 18 care 
fixa linia generală de a duce în continuare războiul, pre- 
văzînd atacul Gibraltarului. "Numită în cod operațiunea 
„Felix“, directiva specifica următoarele : „a) Gibraltarul 
va fi ocupat:şi strîmtoarea închisă ; b) Se va interzice en- 
glezilor să stabilească un cap de pod în Peninsula Iberică 
şi în insulele Atlanticului ; c) Insulele din Atlantic, și în 
primul 'rînd Canarele și. cele ale Capului Verde, vor avea 
o mare 'importanță după ocuparea Gibraltarului. Coman- 
danţii șefi ai marinei şi aviaţiei trebuie să studieze mij- 

loaeele de a întări apărarea. spaniolă a Canarelor și posi- 
bilitatea de a ocupa pe cele ale Capului Verde. Problema 
ocupării Maderei și. Azarelor (portugheze — n.n.) trebuie, 
de asemenea, să fie studiată ; rezultatul acestor studii îmi 
vor fi supuse cît mai repede posibil...“. 

După cum se poate vedea din această directivă, Hitler 
nu dădea nici două parale pe neutralitatea Portugaliei pe 
care intenţiona: s-o încalce fără nici cel mai mic scrupul, 
în caz de necesitate pentru planurile sale, nu numai în 
Madera, Azore şi Capul Verde dar chiar şi pe continent 
(conform altor documente germane). 

Atacul Gibraltarului urma să fie întreprins cu çon- 
cursul Spaniei franchiste, acesteia rezervîndu-i-se doar un 
rol secundar. Rolul principal îi era atribuit aviaţiei şi 
trupelor de parașutiști germane. În paralel, planul tactic . 
prevedea o puternică concentrare de submarine în jurul 
Gibraltarului cu misiunea de a torpila navele britanice 
în cursul evacuării portului. Pentru cucerirea insulelor 
Capului Verde, amiralul Raeder, comandantul șef al ma- 
rinei hitleriste din acea vreme, considera indispensabil 
să obţină utilizarea portului Dakar din Senegal, aflat sub 
stăpînirea autorităților franceze de la Vichy. 

Șase zile după semnarea directivei de război „Felix“, 
Hitler convocă la reședința sa de la Berchtesgaden, din 
Alpii bavarezi, pe Serrano Suner,-ministrul de externe al 
Spaniei franchiste. Şeful acestuia, generalul Franco, îl în- 
tilnise pe Hitler cu trei săptămîni mai înainte, la poalele 
Pirineilor, în stațiunea balneară franceză Hendaye, de la 
frontiera cu Spania. Cu acest prilej, Franco promisese. că 
va intra în război alături de puterile Axei, fără însă a pre- 
ciza data și emițind o serie de pretenţii pe care Hitler 
le-a considerat excesive. Înaintea plecării lui Suner la 
Berchtesgaden, acesta împreună cu Franco, ţinuse o con- 
ferință cu toţi șefii militari spanioli. Participanţii fuse- 
seră, cu toţii, de acord ca șeful diplomaţiei franchiste să 
facă tot ce-i va sta în putință pentru a evita intrarea Spa- 
niei în război. 

În cursul întrevederii de la Berchtesgaden, Hitler l-a 
anunțat pe ministrul. spaniol că are de gînd să atace Gi- 
braltarul : „Operaţiunea este pregătită cu minuţiozitate. 
Din 239 de divizii germane, 186 sînt în acest moment in- 
active“. Amenințarea era prea străvezie ca să nu fie pri- 
cepută de Suner. Dar conform consemnului primit la ple- 

carea din Madrid, ministrul spaniol replică că ocuparea 
Gibraltarului ar fi inoportună pînă ce Axa nu va cuceri 
Canalul Suez, menţionînd totodată că Spania nu este pre- 
gătită de război. 

« La 7 decembrie 1940, amiralul Canaris, șeful Ab- 
wehrului, poposi la Madrid într-o nouă încercare de a-l 
convinge pe Franco. Dar dictatorul spaniol se eschivă din 
nou. De-abia teșit dintr-un război civil ce durase trei ani 
şi cu o opoziţie în rîndul populaţiei pe care o înăbușise 
temporar doar pe calea armelor, Franco se temea să trans- 
forme din nou Spania în cîmp de luptă, mai cu seamă că 
avea în vedere o posibilă intrare în conflictul mondial și 
a Statelor Unite. După cît se pare, vizita făcută la Madrid 
de un trimis al lui Roosevelt, colonelul Donovan, care va 
deveni curind șeful serviciilor secrete americane, jucase 
un anumit rol în ezitările lui Franco. 


La 11 decembrie, conform instrucțiunilor date de 
Hitler, generalul Keitel, şeful O.K.W. semna următorul 
ordin : „Operaţiunea Felix nu va mai fi întreprinsă. 
deocamdată, condiţiile politice dorite nefiind încă înde- 
plinite. Studiile vor continua... Pregătirea va fi aminată“. 
La 31 decembrie, Hitler îi scria lui Mussolini : „Toate dis- 
poziţiile noastre erau date pentru a fi intrat în Spania la 
10 ianuarie şi a ataca Gibraltarul la începutul lui fe- 
bruarie. Sînt foarte afectat de decizia lui Franco care nu 
corespunde deloc ajutorului pe care noi — dumneavoastră” 
Duce şi eu — i l-am dat cînd se găsea în dificultate“ (în 
timpul războiului civil — n.a.). 

De ce a renunţat Hitler la operaţiunea „Felix“ și nu 
şi-a împins trupele, deja masate la Hendaye, dincolo, peste 
frontiera spaniolă, în ciuda esohivării lui Franco, rămîne 
unul din misterele istoriei. Scrupule faţă de un aliat ideo- 
logic ? Mai puţin de crezut dat fiind caracterul Fiihreru- 
lui. Conservarea unui potenţial aliat total la caz de 
nevoie ? Discutabil. Mai plauzibil ar fi că Hitler era in- 
iluenţat, în acel moment, de necazurile prietenului său 
Mussolini a cărui armată abia își mai trăgea suflul printre 
nămeţii de zăpadă din munții Albaniei și în nisipurile 
deșertului libian, unde continua să sufere înfrîngere după 
înfrîngere, una mai umilitoare decît alta, în fața unor. 
adversari cu mult inferiori numericește. Abandonînd pla- 
nul „Felix“ de ocupare a Gibraltarului,- Hitler va hotărî 
să-și trimită armatele în Balcani și în Africa pentru a 

salva cit de cit prestigiul terfelit al nevoiașului său aliat, 
apropiindu-se astfel, totodată, de zona Orientului Mijlo- 
ciu și sperind să poată da aici o lovitură nimicitoare Im- 
periului britanic, 


Il Duce avea nevoie de... niște morţi! 


Italia lui Mussolini intrase oficial în cel de-al doilea 
război mondial, la 10 iunie 1940, după multe ezitări și 
tergiversări influențate de şefii militari care considerau 
că nici armata și nici ţara nu sînt pregătite pentru a par- 
ticipa la un conflict de asemenea proporţii. Generalii în- 
țelegeau destul de bine că un.război modern era cu totul 
altceva decit măcelărirea soldaţilor desculți ai Negusului 
cu ajutorul aviaţiei, tancurilor și gazelor asfixiante sau 
decit debarcarea într-o mică ţară, ca Albania, în care re- 
gele ei, lipsit de o armată cit de cît, a luat-o la fugă, în 
momentul apariţiei în largul mării a primului crucișător 
italian, lăsînd cale liberă invadatorilor. Experienţa din 
Spania războiului civil se dovedise edificatoare : „Cămă- 
şile negre“, unitățile de tancuri și escadrilele de aviaţie 
italiene trimise în sprijinul lui Franco fuseseră decimate 
din primele zile, fiind puse pe fugă de armata și milițiile 
republicane mult mai slab înarmate. 

Dar fostul institutor şi ziarist obscur, aflat la putere 
de optsprezece ani, — perioadă în care regimul său de 
teroare, dublat de extravaganţe ale grandomaniei în de- 
cor de operetă, adusese destule nenorociri poporului ita- 
lian — se credea tot mai mult cuprins de chemarea geniu- 
lui militar ce abia aștepta să se manifeste prin fapte de 
arme. În definitiv, cu ce ar fi fost el mai prejos decit ca- 
poralul de la Berlin, ajuns șef peste o cohortă de generali 
ai vechii școli de război prusace şi care obținea succese 
după succese de la începutul celui de-al doilea război 
înondial ? Si 

Gelos pe gloria Fiihrerului, il Duce ar fi dorit să aibă 
și el o parte din ea, dar regele, generalii, însăşi anturajul 
său și, în primul rînd, ginerele Ciano, căutau tot timpul 
să-l tempereze încercînd a-l face să înţeleagă că războiul , 
este contrar voinței poporului şi urmările sale n-ar putea 
să fie decît catastrofale pentru Italia. 

Ezitările sale se destrămau însă după fiecare campa- 
nie victorioasă a lui Hitler promiţindu-i acestuia, de fie- 

care dată, intrarea: grabnică: în război. La 18 martie 1940, 
în cursul întrevederii sale cu Hitler la Brenner, Musso- 
lini îi declara. că va. ataca: „imediat după o primă victorie 
a Germaniei“. La 11 aprilie, a doua ;zi după invadarea 
Norvegiei de către armata nazistă, Ducele îi scria Fihreru- 
lui : „Aprob complet decizia dvs... Vă confirm, că miine 
12 aprilie,. flota italiană va fi în întregime pe picior de 
război şi voi accelera timpul în ceea ce privește celelalte 
arme“, adăugînd „cu: toate că poporul italian, ar dori să 
amîne lucrurile pentru a se pregăti mai bine, el este acum 
convins că nu poate evita intrarea în conflict“. Discutînd 
în aceeași zi cu ginerele său, Mussolini îi spunea : „Re- 
gele ar vrea ca noi să nu intervenim decît pentru a strînge 
cioburile. Esenţialul este ca să nu le spargem mai înainte 
pe capul nostru ; în afară de asta, este umilitor să rămii 
cu mîinile în buzunar, în timp ce alţii scriu istoria“. 

La 2 mai, Mussolini îi comunica, din nou, lui Hitler: 
„Evenimentele din Norvegia ne umplu de entuziasm. Am 
chemat sub drapel contingentul 1916. Alte contingente 
vor fi chemate succesiv, astfel ca două milioane de oameni 
să fie pregătiţi pentru luptă, în cursul acestei veri“, A 
doua zi Ciano nota în jurnalul său intim : „Noutăţile din 
Norvegia îl exaltă, pur și simplu pe Duce, care afirmă, cu 
o energie crescîndă, certitudinea sa în victoria germană“. 

O săptămînă mai tîrziu, coloanele de tancuri hitleriste 
treceau frontiera olandeză, belgiană și luxemburgheză, în 
timp ce trupele de parașutiști ocupau punctele strategice 
din ţările invadate. Bătălia Franței începuse. La 13 mai, 
Mussolini îi menţiona lui Ciano : „De mai multe luni am 
spus că aliații au pierdut victoria. Astăzi spun că ei au 
pierdut războiul. Noi, italienii, sîntem deja dezonoraţi. 
Orice întirziere este de neconceput : n-avem timp de pier- 
dut. Înainte de sfîrşitul lunii, declar război. Vom ataca 
Franța și Anglia pe mare și în aer. Nu mă mai gîndesc 
la o acţiune împotriva Iugoslaviei, pentru că aceasta n-ar. 
fi decît un expedient umilitor“. (Iniţial Mussolini plănuise 
un atac împotriva Iugoslaviei dar fusese sfătuit de Hitler 
să rămînă liniștit, deoarece acesta intenţiona s-o atragă 
în orbita sa — n.a.). În aceeași zi el va scrie lui Hitler: 
„Marina este gata și la sfîrşitul lui mai vom avea două 
grupuri de armate pregătite, în vest şi în est, precum şi 
formaţii de aviaţie şi apărare antiaeriană“ Dar şi acum 
ezita să fixeze data intervenţiei sale. i 

În stirșit, la 26 mai, ducele convoca'pe mareșalii Pietro 
Badoglio și Italo Balbo. Acesta din urmă, ;guvernator -àl 
Libiei și mareșăl al aviaţiei, ce avea să fie ucis o lună mai 
tirziu la Tobruk, doborit, din greșeală, de propria anti- 
aeriană, preciză că armata de sub comanda sa nu este pre- 
gătită pentru o-confruntare în Africa de Nord. Mussolini 
le-a spus atunci răspicat celor doi mareşali : „Ieri, i-am 
trimis lui Hitler o declaraţie scrisă pentru a-l înștiința 
că n-am intenția să rămîn cu braţele încrucișate și că în- 
cepînd de la 5 iunie, voi fi gata să declar război Angliei“, 
Răspunzind, Badoglio a considerat că acest act „ar fi o 
sinucidere, deoarece Italia nu este încă pregătită“, Mus- 
solini a ţinut să pună imediat punctul pe i : „În septem- 
brie, totul va fi terminat și am nevoie doar de cîteva 
mii de morți pentru a mă așeza, în calitate de beligerant, 
la masa păcii“. - 

Intrînd în război, Italia avea să înregistreze peste 
400 000 de morţi și'nu doar cîteva mii cum preconiza 
Mussolini că i-ar fi fost necesari. Ea va pierde întregul 
imperiu colonial de care era atit de mindru il Duce şi va 
suferi distrugeri grave în cursul operaţiunilor militare 
desfășurate pe propriu-i teritoriu. Ciţ' despre Mussolini, 
în loc să se instaleze victorios într-un fotoliu confor tabil 
la ospăţul de la masa păcii, el se va așeza; docil, la un-zid 
din satul Dongo, în regiunea lacului Como, pentru a primi 
o rafală de gloanțe din pistolul mitralieră al colonelului 
de partizani Valerio, care executa astfel sentinţa de con- 
damnare la moarte a dictatorului fascist pentru crimele 
săvîvșite împotriva poporului italian. Acest lucru avea să 
se petreacă însă cy aproape cinci ani mai tirziu de la ho- 
tărîrea sa de a intra în război. Dar, să nu anticipăm.., 

În iunie 1940, ducele vedea încă 'viitorul în supra-roz, 
entuziasmat de succesele facile -ale prietenului său Hitler, 
ale cărui armate blindate după ce ocupaseră Belgia, 
Olanda, Luxemburgul, înaintau fără stavile serioase pe 
pămîntul Franței, derutată şi trădată de o conducere slabă, 
înfricoşată de puterea militară a: adversarului, orientată 
mai mult spre capitulare, incapabilă să organizeze o rezis- 
tență adecvată în calea invadațorilor. Orice ezitare, după 
părerea sa, nu mai avea nici un rost acum. Reunind pe 
șefii de stat major, în sala Mappemonde din Palazzo Ve- 
netto, la 29 mai, Ducele, în plină euforie, declamase cu 
obișnuita sa demagogie : „Astăzi două sentimente animă 

poporul italian : primul, teama de a sosi prea tîrziu într-o 
situaţie care ar devaloriza intervenţia noastră ; al doilea, 
o anumită emulaţie eare îl stimulează și îl incită să sară 
cu parașuta, să tragă împotriva tancurilor... Este un lucru 
ce ne face.plăcere, pentru că demonstrează stofa solidă 
din care este croit poporul italian“. 

Hitler, sigur de victorie, și fără sprijinul aliatului său 
de la Roma, cu care nu dorea deloc să-și împartă laurii 
gloriei, îi scrie, la 1 iunie, sfătuindu-l să nu se grăbească 
şi să mai amine cu cîteva zile intervenţia italiană. Musso- 
lini, decepţionat, este nevoit să se supună, influenţat și de 
generalii săi care îi aduceau mereu noi argumente de- 
monstrînd că stadiul pregătirii armatei pentru a intra în 
război nu este încă corespunzător. Dar neastîmpărul său 
va eluda orice judecată de bun simț și la 10 iunie declara 
război Franței. 

Participarea Italiei lui Mussolini la campania împo- 
triva Franţei a fost 'mai mult simbolică, în ciuda faptului 
că mobilizase, de-a lungul frontierei, 32 de divizii cărora 
generalul francez Olry le va face faţă cu succes dispunînd 
doar de efectivele a 6 divizii, în parte batalioane de vînă- 
tori alpini însărcinate cu asigurarea apărării punctelor 
fortificate din munţi. Campania n-a durat decît patru zile 
şi s-a terminat printr-un eșec spectaculos al armatei ita- 
liene, aceasta nereușind să depășească în nici un punct 
frontiera franceză. Abia după ce Franţa a cerut armistițiu 
Germaniei, grupul de armată al prinţului Umberto, cu o 
superioritate numerică zdrobitoare, a ajuns să ocupe două 
mici orășele franceze de graniță, Mondane și Briançon. 
Iar în extremitatea sudică a frontierei dintre cele două 
ţări, în cursul unei lupte de stradă în localitatea Menton, 
italienii, fiind respinși, au lăsat pe teren 150 de morți în 
timp ce francezii nu pierduseră nici un singur om. În rest, 
doar cîteva slabe atacuri ale aviaţiei italiene asupra por- 
turilor Calvi și Bastia din Corsica, la Tulon și Marsilia 
și împotriva bazei navale de la Bizerta (Tunisia), ceea ce 
a provocat drept represalii un bombardament al flotei 
franceze, la 14 iunie, în zona Genova, precum şi mai multe 
raiduri aeriene împotriva porturilor Savona, Genova, Li- 
vorno, Cagliari şi Palermo. 

Armistițiul cu Franţa — încheiat în seara de 24 iu- 
nie 1940 la Villa Incisa din Roma și intrat în vigoare la 
miezul nopții, două zile după ce o delegaţie franceză, con- 

dusă de generalul Huntziger, semnase la Rethondes, în 
regiunea Compiègne, acordul similar cu Germania na- 
zistă — prevedea demilitarizarea unei zone largi de 50 km 
de la frontiera franceză spre interior, a cîtorva porturi din 
sudul metropolei și nordul Africii, precum şi dreptul pen- 
tru Italia de a folosi liber portul Djibouti şi linia ferată cu 
Addis-Abeba. După cum se vede, Mussolini nu se alesese 
cu mare lucru de pe urma intervenţiei sale împotriva 
Franței și, în plus, reuşise să demonstreze concret inca- 
pacitatea armatei sale de a face faţă războiului. Dar dic- 
tatorul fascist, neţinînd seama de lecţia primită, se avîntă 
imediat spre noi aventuri, considerînd că este momentul 
să dea marea lovitură în Africa unde adversarul britanic, 
rămas singur în luptă, dispunea de forţe terestre reduse. 


La sfîrșitul lui iunie 1940, cînd războiul încetase pe 
continent, Mussolini avea concentrată în Etiopia, cucerită 
în 1935—1936 și încorporată imperiului colonial al Ita- 
liei, o forță militară estimată la peste 200 000 de oameni, 
400 de tunuri şi 200 de avioane. Alţi 200 000 de soldaţi 
italieni, sprijiniți de cîteva sute de tancuri și 400 avioane 
moderne’ se aliniau, gata de luptă, la frontiera dintre Li- 
bia și Egipt. 

În fața acestor mari grupări militaře, generalul Archi- 
bald Wavell, comandantul şef al forțelor terestre brita- 
nice din Orientul Mijlociu, al cărui stat major își avea- 
sediul la Cairo, dispunea doar de 82 000 de oameni îÎmż 
prăştiați într-o zonă uriașă : de la frontiera libiană pină 
în Zona Golfului, de la țărmul Mediteranei la cel al 
Oceanului Indian. Unitățile sale din Egipt numărau 
36 000 de oameni; încă 27000 staționau în Palestina; 
9 000 în Sudan ; 8500 în Kenya ; 1500 în Somaliland. Îi 
lipsea armamentul greu, nici-o formaţie n-avea echipa- 
ment complet, apărarea antiaeriană și antitanc era slabă, 
aviația se reducea la o sută de aparate de model perimat ; 
întăririle din metropolă soseau cu dificultate. Convoaiele 
de aprovizionare trebuiau să treacă prin Strîmtoarea Si- 
ciliei puternie minată de italieni, zonă primejdioasă și da- 
torită bombardierelor, amplasate pe aerodromurile din 
insulă, acestea avind de parcurs o distanţă extrem de 
mică pentru a ataca. O bună bucată de timp, convoaiele 
de aprovizionare au fost nevoite să împrumute o altă cale 
de acces, ocolind întregul continent african, pentru a 
ajunge în Egipt. Distanţa Londra-Alexandria creştea ast- 

fel de la 3097 mile, prin Gibraltar și Mediterană, la 
11 608 mile pe la Capul Bunei Speranţe. Ulterior, englezii 
au organizat o cale aeriană numită „Tokaradi“. Avioanele 
erau transportate din Anglia cu navele pină la Tokaradi, 
în: Coasta de Fildeş, unde erau montate, iar de aici, tăind 
continentul, cu escale la Accra, Lagos, Kano, Fort Lamy, 
Khartum, Wadi Half, ajungeau la Cairo. 

Italienii au început atacul împotriva britanicilor mai 
întîi în Africa Orientală. În iulie 1940, trupele lui Musso- 
lini din Eritreea au trecut în Sudan ocupînd cîteva posturi 
de frontieră dar s-au oprit repede din înaintarea progra- 
mată spre Khartum, datorită apropierii sezonului ploios, 
Pentru a compensa acest prim insucces, 25 000 de soldaţi 
italieni au fost trimiși împotriva Somaliei britanice. Apă- 
rată de o garnizoană însumînd doar 2 000 de oameni, din 
„Somaliland Camel Corps“, care nu puteau rezista prea 
mult unei asemenea superiorități numerice, Berbera, ca- 
pitala coloniei,.va fi ocupată la 17 august de italieni, tru- 
pele şi materialul britanic fiind evacuat, fără mari pier- 
deri, pe mare. Cu ocuparea Berberei s-au încheiat și ope- 
raţiunile ofensive italiene din Africa Orientală, foarte 
curind avînd să urmeze contraofensiva britanică care-a 
eliberat într-un timp destul de scurt toate posesiunile 
italiene din această parte a lumii : Eritreea, Somalia Ita-! 
liană, Etiopia. Întreaga campanie se încheia la 27 noiem- 
brie 1941, cind odată cu capitularea citadelei de la Gon- 
dar, în nordul Etiopiei, ultimii soldaţi italicni din Africa 
Orientală erau făcuţi prizenieri. Mussolini pierduse, în 
această regiune a continentului african pe parcursul a. 
citeva luni, 300 000 de oameni și un imens material de 
război. 

A doua linie strategică de atac a armatei italiene îp 
Africa, a constituit-o litoralul mediteranean, în direcţia 
Egiptului, unde mareșalul Graziani, care îl înlocuise pe 
Italo Balbo, declanșa la 13 septembrie 1940 o ofensivă cu 
toate forţele de care dispunea, intrînd, trei zilei mai tîr- 
ziu, în Sidi El Barrani, prima localitate mai importantă de 
peste frontieră. Obiectivul următor era Marsa Matruh, 
unde ajungea calea ferată de la Alexandria (290 km). Dar 
trupele italiene n-au reușit să treacă mai departe, conti- 
nuînd să bată pasul pe loc la Sidi El Barrani. 

Hitler privea cu indiferenţă eforturile infructuoase ale 
aliatului său pe fronturile din Africa și nu se gîndea 
deocamdată să intervină, lăsîndu-l pe Mussolini să se 

descurce singur. Într-o instrucțiune de război dată de dic- 
tatorul nazist, în noiembrie 1940, se specifica : „Inter- 
venţia forţelor germane nu se are în vedere decît după 
ajungerea italienilor la Marsa Matruh. Luftwaffe nu va 
fi folosită decît atunci cînd italienii vor pune la dispozi- 
ţia noastră bazele necesare. În vederea acțiunii germane 
vor fi efectuate următoarele preparative. Armata : va ţine 
la dispoziţie o divizie blindată ; marina : echiparea nave- 
lor comerciale germane refugiate în Italia ; aviația : pre- 
gătirea atacării aeriene a Alexandriei și Canalului Suez“. 

Mussolini, atîta vreme cît acţiunile sale militare pe 
fronturile din Africa nu se transformaseră în catastrofă, 
nu se grăbea nici el să solicite intervenţia germană dorind 
'ca sprijinul aliatului său să se limiteze îndeosebi la trimi- 
terea de materiale şi echipament de război. „Dacă ger- 
manii vin la noi, ei nu vor mai pleca niciodată“ spunea el 
și, conform instrucţiunilor sale, mareșalul Badoglio avea 
să refuze oferta lui Keitel, șeful statului major al O.K.W. 
de a trimite în Africa unităţi germane constituite. 

Ambiguitățile de acest gen între partenerii din Axă 
se manifestau în momentul cînd la Berlin tocmai se sem- 
nase (la 27 septembrie 1940) Pactul tripartit prin care 
Germania, Italia și Japonia își împărțeau „sferele de in- 
fluență“ în Europa, Africa și Asia. Sfera japoneză se în- 
tindea pînă în India ; sferele germane și italiene îi veneau 
în întîimpinare traversînd Orientul Mijlociu. Deși prin ar- 
ticolul 5, cele trei țări declarau că pactul nu afectează 
statutul politic existent între fiecare din ele și Uniunea 
Sovietică, Hitler anunţase generalilor săi, încă din iu- 
lie 1940, intenţia sa de a ataca în răsărit și O.K.W.-ul în- 
cepuse să elaboreze planul „Otto“, care va fi rebotezat 
„Fritz“ apoi „Barbarossa“, prevăzînd detaliile războiului 
antisovietic. Aplicarea lui va fi puţin întîrziată datorită 
intervenţiei germane din primăvara anului 1941 în Bal- 
cani, unde, pe frontul grecesc, armata lui Mussolini su- 
ferea întrîngeri umilitoare de mai multe luni. 

În octombrie 1940, cînd ducele hotăra să dezlănțuie 
războiul împotriva Greciei, el nu se arătase deloc pre- 
ocupat să se sfătuiască în prealabil cu Hitler. Fusese o de- 
cizie personală luată într-un cádru restrîns. (Mareșalul 

raziani care comanda frontul din Africa va declara că a 
auzit doar de la radio de invazia în Grecia). Campania 
avusese răgaz de` pregătire numai două săptămîni de la 
adoptarea hotăririi de război. 

La 28 octombrie, ora 3 dimineaţa, ministrul plenipo- 
tenţiar italian la Atena, îl scula din somn pe generalul 
Metaxas, primul ministru şi omul forte al regimului mi- 
litar ce conducea ţara, pentru a-i remite un ultimatum dir, 
partea lui Mussolini. Documentul respectiv aducea Gre- 
ciei acuzaţia că marina britanică se servește. de porturile 
acesteia și Intelligence Service s-a instalat pretutindeni în 
țară. În consecinţă, pentru a fi sigură de neutralitatea 
grecească, Italia cerea să ocupe pe toată durata războiu- 
lui, insulele Corfu şi Creta, Epirul și portul Pireu. Me- 
taxas a respins, fireşte, insolentul ultimatum, decretînd 
imediat mobilizarea generală. Două ore mai tirziu, arma- 
tele a 9-a și a 1l-a italiene invadau teritoriul grecesc,. în 
timp ce Salonic, Patras, Pireu şi alte oraşe erau supuse 
bombardamentelor aeriene. Dar euforia primului moment 
avea să dureze foarte puțin. 


Armata greacă, luată la început prin surprindere, se 
regrupează, stăvileşte atacul și, peste cîteva zile, respin- 
gîndu-i pe agresori, trece frontiera, în Albania, aplicîn- 
du-le o usturătoare corecție. Aventura grecească a ducelui 
se transforma în catastrofă. Într-o lungă scrisoare remisă 
la Viena lui Ciano, pentru socrul său, la 20 noiembrie, 
Hitler reproşează că „n-am fost informat decît vag“ despre 
atacul împotriva Greciei.  Răspunzîndu-i, Mussolini în- 
cearcă să-și justifice înfrîngerea : „Înaintarea armatelor 
italiene în Grecia, care la început a fost rapidă și încuraja- 
toare, s-a oprit și forţele grecești au putut lua iniţiativa“, 
În continuare dă vina pentru eșec pe „timpul urît“, cu 
ploi violente, ce i-au blocat în noroi diviziile motorizate ; 
pe bulgarii care „au permis gecilor să-și retragă o parte 
din trupele aflate în Tracia“; pe „defecțiunea aproape 
totală a forțelor albaneze, care s-au răsculat împotriva 
unităților noastre“. Hitler, cu o puternică doză de ironie, 
se arată mîhnit de pățaniile ducelui, manifestîndu-și com- 
pasiunea, dar îl avertizează să nu se aștepte la o inter- 
venție germană în Balcani înainte de martie 1941.. Pînă 
atunci va trebui să se descurce singur. Noroc de căderile 
abundente de zăpadă din munţii Albaniei care încetinesc 
ofensiva grecească și împiedică astfel aruncarea în mare 
a armatelor italiene... 

Dar cum o nenorocire nu vine niciodată singură, în 
decembrie 1940, generalul Wavell, ce și-a întărit între timp 
forțele, contraatacă pe frontul din Libia înaintînd vijelios 


244 


de-a lungul litoralului mediteranean. Este momentul în 
care Hitler hotărăște intervenţia directă în bazinul medi- 
teranean, trimițindu-l pe Rommel cu „Afrikakorps“ în Li- 
bia, în timp ce O.K.W. pregăteşte intens planul „Marița“ 
de invazie germană în Balcani. 


Paraşutiștii atacă în Creta 


La 6 ianuarie 1941, un convoi britanic, format din pa- 
tru mari cargouri rapide, transportind material de război 
și întăriri pentru armata din Orientul Mijlociu, ridica an- 
cora din Gibraltar în direcţia Malta și Egipt, fiind escor- 
tat de forța H : cuirasatele „Renown“ și „Malaya“, port- 
avionul „Ark Royal“, patru crucișătoare și o flotilă de 
torpiloare. Forţa H, cu bază permanentă la Gibraltar, va 
conduce convoiul cam pînă la jumătatea drumului, în 
apropierea Maltei, de unde misiunea însoţirii îi revenea 
flotei din Mediterană cu baza la Alexandria. În seara de 
9 ianuarie, cuirasatele şi portavionul forţei H se reîn- 
torceau la Gibraltar lăsînd convoiul să-și continue dru- 
mul escortat de crucișătoarele „Southampton“, „,Glou- 
cester“ şi „Bonaventure“. De la intrarea în Mediterană și 
pînă în momentul respectiv, în jurnalele de bord nu se 
înscrisese nimic demn de semnalat. În cursul nopţii, după 
depășirea insulei Pantelleria, dintre Sicilia și coasta tu- 
nisiană, două torpiloare italiene încercară să atace con- 
voiul. Prins în cîmpul de tragere al tunurilor de pe cruci- 
şătorul „Bonaventure“, unul din torpiloare, „Vega“, avea 
să dispară, la scurt timp, în adincul valurilor. Convoiul 
nu suferise nici cea mai mică pagubă. 

Dimineaţa, la orizont, își făceau apariţia navele flotei 
de la Alexandria, preluînd, în continuare, paza celor pa- 
tru mari vase de transport. La amiază, matrozii de cart 
sunară alarma aeriană. În zare, pe fundalul senin al ce- 
rului, se distingeau siluetele unor avioane cu care flota 
britanică din Mediterană nu mai avusese de-a face pînă 
atunci : pe aripi și fuselaj, în locul fasciilor italiene acestea 
aveau pictate crucea germană şi zvastica. Atacul a 40 de 
„Junkers-87“, faimoasele „,Stukas“, monomotoare, de 
bombardament în picaj, însoţite de o puternică escortă de 
avioane de vinătoare, constituia prima acțiune de luptă 
întreprinsă de Luftwaffe în bazinul Mării Mediterane, de 
la începutul războiului. 

Cel de-al X-lea corp aerian german, numit de italieni - 
X.CAT (corpo aero tedesco) se instalase de curînd în Si- 
cilia, pe aerodromurile de la Catania, Comiso, Trapani, 
Palermo şi în extremitatea sudică a peninsulei, la Reggio ` 
Calabria. El avea în dotare bombardierele în picaj „Ju-87“, 
monomotoare și „Ju-88“ bimotoare, bombardiere rapide 
„Heinkel-111*, avioane de vinătoare ,,Messerschmitt-110“, 
în total aproape. 500 de aparate. Aviatorii hitleriști pri- 
miseră misiunea să apere comunicațiile cu Libia, să inter- 
zică trecerea convoaielor britanice spre Orientul Mijlociu 
prin Mediterană și să participe la atacul împotriva Maltei, 
bastion britanic care sta ca un spin în drumul navelor ita- 
licne spre porturile africane. 

Acest prim atac .al aviației germane în Mediterană va 
provoca pierderi serioase britanicilor, Primul lovit a fost 
portavionul „Illustrious“ aparţinind flotei de la Alexan- 
dria. O bombă de 500 kg, traversînd puntea blindată și 
explodind la pupă, i-a avariat grav cîrma, marea navă 
tirindu-se cu greu spre Malta și primind, în drum, alte lo- 
vituri. Reparat aici provizoriu „Illustrious“ a reuşit să 
ajungă cu dificultate, la 23 ianuarie, în rada de la Alexan- 
dria de unde va fi trimis, pentru reparaţii, în Statele 
Unite. Timp de citeva luni, flota britanică din Mediterană 
va rămîne astfel fără nici un portavion, fapt atîrnind 
grcu în balanţă pe parcursul campaniei din Grecia și a 
apărării Insulei Creta. În plus, convoaiele de aprovizio- 
nare trebuiră să renunţe, o bucată de vreme, la ruta prin 
Mediterană, tocmai cînd „Afrikakorps“ a lui Rommel de- 
clanșa prima sa ofensivă pe frontul libian. . 

Ofensiva germană din Libia a început la 31 martie 
1941 de la El Agheila, punctul limită unde ajunsese în 
februarie înaintarea armatei lui. Wavell. Fără a cere per- 
misiunea O.K.W-ului, care îl avertizase să nu riște, Rommel 
atacă pe trei direcţii : de-a lungul,litoralului, cu o parte: 
din divizia a 5-a ușoară şi divizia italiană Prescia ; prin 
zona înaltă Djebel Akdar, cu un regiment german de 
tancuri ; prin deşert, cu restul diviziei a 5-a ușoară și di- 
vizia italiană Ariette. Comanda nominală a trupelor Axei 
în Libia o avea generalul Gariboldi care îl înlocuise pe 
mareșalul Graziani după înfringerea din decembrie-fe- 
bruarie, dar Rommel nu dădea prea multe parale pe pä- 

„rerile aliaţilor italieni și acţiona după cum îl tăia capul. 
Însăși dezlănțuirea ofensivei condusese la controverse 

grave cu generalul italian Gariboldi ; acesta :considerînd 
planul de atac o pură aventură ameninţase că își dă de- 
misia. 

În timp ce „Airikakorps“ s se pregătea de atac, guver- 
nul britanic ceruse lui Wavell să disloce o parte din uni- 
tăţile sale în Grecia unde, conform estimării serviciilor de: 
informaţii, intervenţia hitleristă se profila ca foarte apro- 
piată. Comandamentul de la Cairo al forţelor britanice 
din Orientul Mijlociu, neavind în vedere o acţiune ofen- 
sivă imediată pe frontul libian, nu ridică obiecţii la această 
solicitare. La 4 martie, un corp expediționar britanic în- 
cepea să debarce la Pireu. El va îi format din două divizii 
neozeelandeze, © divizie australiană şi o brigadă poloneză. 
În totalul 58 000 oameni susținuți de 80 de avioane de 
vînătoare. Cum în Etiopia campania fusese încheiată în 
linii mari, rămînînd doar centre izolate de-rezistenţă ale 
italienilor (la 10 aprilie, generalul Cunningham, fratele 
amiralului comandant al flotei din. Mediterană, venit cin 
Kenya, va intra în fruntea trupelor sale în Addis-Abeba) 
Wavell :considera -că diviza a 4-a indiană și o divizie sud- 
africană, care luase parte la războiul din Africa Orientală 
și se aflau acum pe drum, vor avea tot timpul să ajungă- 
pe frontul libian înaintea unei eventuale ofensive a lui 
Rommel. Dealtfel, generalul englez, informat probabil 
eronat despre potențialul de luptă al lui „Afrikakorps", 
sosit numai cu o parte din efectiv în Libia şi acela consi- 
derat neexperimentat pentru războiul în deşert, nu își făcza 
deloc griji. Atacul lui Rommel a reușit în primele mo- 
mente tocmai datorită surprizei. La 6 aprilie, după ce cu 
două zile mai înainte reocupase Benghazi, avangarda sa 
avea să surprindă trei generali englezi dormind în auto- 
mobilele lor de campanie, care odată treziți nu înțe- 
legeau deloc cum au, ajuns prizonieri. În decurs 
de două săptămîni ,Afrikakorps“ va atinge frontiera 
egipteană, unde armata engleză întărită, în sfîrşit, cu uni- 
tăţile venite din Etiopia și Palestina îi va bloca înaintarea, 
această a treia fază a „războiului din deşert“ încheindu-se 
în același punct de unde, în septembrie 1940, începuse 
prima ofensivă italiană. 

Între timp, în bazinul mediteranean fusese deschis un 
nou front prin declanșarea, la 6 aprilie, a invaziei Wehr- 
-machtului în Grecia, simultan cu atacul împotriva lugo- 
slaviei. Războiul din Balcani se va încheia în decurs de 
trei săptămîni prin ocuparea întregii Grecii continentale 

după ce mai înainte fusese înfrîntă rezistenţa armatei iu- 
goslave. Royal Navy reușise să reîmbarce cea mai mare 
parte a corpului expediționar, amiralul Cunningham, co- 
mandantul flotei din Mediterană anunţind, la 3 mai, că 
43 000 de oameni din totalul de 58 000 au fost scoși din 
Grecia. Dar britanicii pierduseră toate blindatele și arti- 
leria corpului expediționar. Ocupînd, în scurt timp, o parte 
din insulele arhipelagului grecesc, hitleriștii se pregăteau 
acum pentru un ultim atac menit să le întărească poziţiile 
lor în Mediterana răsăriteană. Obiectivul îl constituia cea 
mai mare insulă grecească, Creta, situată la 320 km, în 
linie dreaptă, de coasta libiană şi constituind astfel un 
punct strategic important în contextul general al războiu- 
lui ce se purta în Africa. 

Ținînd seama de prezența flotei britanice din Medi- 
terană, care anihilase flota italiană în cursul bătăliei din 
Golful Tarento — 11 februarie 1940 (trei cuirasate şi două 
crucişătoare scoase din tuptă) — şi de la Cap Matapan, 
în sudul Greciei continentale, la 28—29 martie 1941 (trei 
crucișătoare. sefundate și un cuirasat avariat) pentru cu- 
corirea Cretei comandamentul hitlerist a decis să între- 
prindă o operaţie bazată în special pe transportul aerian 
al trupelor de invazie. 

Insula era apărată, în momentul atacului, de 32 000 de 
militari englezi, neozeelandezi, australieni şi 14 000 greci, 
tot acest dispozitiv, comandat de.generalul neozeelandez 
Froyberg. posediînd ca artilerie doar cinci baterii antiae- 
riene și... două avioane „Hurricane“, de vinătoare. For- 
tele naziste de debarcare aveau ca' susținere aeriană : 
280 de bombardiere și 180 aparate de vînătoare, plus 
530 avioane de transport, 40 de recunoaștere și 100 de 
planoare. La 20 mai, în prima zi a atacului, trimotoarele 
grele „Ju-52* deversară, în zona Golfului Sude, 3 000 de 
parașutiști. Un transport maritim, de 1500 de oameni, 
plecat în cursul nopţii din Insula Milos spre Creta, fusese 
surprins pe drum și distrus complet de flota britanică. De 
asemenea, un alt transport de 4 000 de infanteriști germani 
acroșat de o escadră a flotei britanice a fost nevoit să se 
reîntoarcă în porturile de unde plecase. Dar alți 3 000 de 
paraşutiști aterizară în aceeași zi în alte puncte ale Cretei, 
avind ca obiectiv principal ocuparea  aerodroamelor, 
“punctul cheie al apărării insulei. Întărite cu un regiment 
de asalt și o divizie de vînători alpini, ambele unităţi 
transportate în cea mai mare parte pe calea aerului, for- 

tele hitleriste, susținute puternic de bombardiere și de 
vînătoare, reușiră să înainteze înfrîngiînd rezistenţa dirză 
a britanicilor în netă inferioritate tehnică. 

Cucerirea Cretei se încheia la 31 mai, dar pierderile 


suferite de trupele hitleriste — peste 10 000 de oameni 


și 170 de avioane — se dovediseră mai mari decît cele din 
întreaga campanie în Balcani. Cind generalul Student, 
comandantul paraşutiștilor, chemat de Hitler să-i rapor- 
teze despre campania din Creta, propuse să se organizeze 
o nouă operaţie aeropurtată asupra Ciprului, führerul 
respinse cu brutalitate ideea subliniind că „era parașu- 
tiștilor este terminată“. litarea sa apărea cu atit mai 
mare cu: cît în acel moment tocmai eșuase operațiunea 
din Irak, pe care contase mult pentru a întoarce.și a dezor- 
ganiza întregul dispozitiv britanic din regiunea Orientu- 
lui Mijlociu. 


„Careul de aur“ pierde partida = 


Staţia de pompare H 4 — situată la extremitatea de 
nord-vest a emiratului Transiordaniei, pe traseul conduc- 
tei lui „Irak Petroleum Company” (1.P.C.) ce lega, în acel 
timp, cîmpurile „aurului negru“ din Kirkuk de portul 
palestinian Haiifa — cunoștea, la începutul lui mai 1941, 
o animație puţin obişnuită pentru un asemenea punct 
izolat din deșert. Se adunaseră aici, de cîteva zile, subuni- 
tăți ale brigăzii motorizate britanice din Palestina, 350 de 
soldați ai „Legiunii arabe“ (armata emiratului) sub co- 
manda maiorului englez John Glubb, cunoscut, în zonă, 
mai mult sub numele de Glubb Pașa, iar pe aerodromul 
din vecinătatea stației de pompare debarcase o companie 
din regimentul 1 Essex, fiind adusă pe calea aerului pen- 
tru a grăbi pregătirile de constituire a coloanei de luptă 
și a-i întări efectivul. Ă 

La 5 mai, coloana, comandată de generalul englez 
Kingstone, de unde şi denumirea codificată — Kingcol 
porni la drum trecînd granița irakiană. Primul popas îl 
va constitui punctul Rutba, tot pe traseul pipe-line-ului 
I.P.C. În mod obișnuit, la Rutba se afla o mică garnizoană 
engleză. Ea fusese însă alungată, cu cîteva zile mai înainte, 
de elemente ale armatei irakiene. Dar oamenii lui Glubb 
Pașa, plasați în- avangardă, restabiliră repede situaţia şi 
Kingcol își va continua înaintarea pe traseul de circa 

500 km în direcţia Habbaniya, pe Eufrat, şi mai departe 
spre capitala irakiană — Bagdad, de pe fluviul Tigru. 
Traversarea deșertului va dura două săptămîni, în condi- 
ţiile unei clime greu de suportat, cu temperaturi trecînd, 
în luna mai, de 40 grade Celsius, și cu vîrtejuri de nisip 
ridicate de hamsin (vîntul celor cincizeci de zile) ce astu- 
pau respiraţia oamenilor și blocau motoarele vehiculelor, 
lăsîndu-le în pană, unul după altul, la fiecare zece-două- 
zeci de kilometri parcurși. Între timp, la Habbaniya, baza 
militară britanică din apropierea Bagdadului, se dădeau 
lupte înverşunate fiind folosite blindatele, artileria, avia- 
ţia. La 16 mai, cu două zile înainte de sosirea coloanei 
Kingstone, deasupra aerodromului evoluase pentru prima 
oară, trei ,,„Messerschmitt-109“, cu crucea germană pe fu- 
selaj, atacînd de la mică înălțime poziţiile engleze. . 

„Afacerea irakiană“ — nume sub care sînt cunoscute, 
în istoria celui de-al doilea război mondial, evenimentele 
petrecute în primăvara lui 1941 pe teritoriul ţării dintre 
Tigru şi Eufrat — demarase la începutul lunii aprilie prin- 
tr-o lovitură de stat condusă de patru colonei ai armatei 
irakiene formînd așa-numitul „careu de aur“ (organizaţie 
secretă cu caracter naţionalist). Aceştia oferiseră conduce- 
` rea guvernului lui Raşid Ali Gaylani, de profesie avocat, 
în vîrstă de 49 de ani, vechi politician ce deținuse în re- 
petate rînduri portofolii ministeriale, iar în 1935 ocupase 
și postul de prim ministru. Între aprilie 1940 și ianuarie 
1941, Gaylani se aflase din nou în fruntea guvernului dar 
la presiunea britanicilor, nemulțumiți de orientarea sa 
spre puterile Axei, fusese înlocuit rămînînd în opoziţie. 

Conform tratatului încheiat la 30 iunie 1930 cu Marea 
Britanie, care exercitase pînă atunci mandatul asupra 
acestei ţări, Irakul devenise, de la acea dată, stat indepen- 
dent, fiind primit peste doi ani, la 3 octombrie 1932, ca 
membru în Societatea Naţiunilor. Respectivul tratat, ce 
recunoaştea independenţa Irakului, o condiţiona de men- 
ținerea pe o perioadă de 25 de ani a unor importante pri- 
vilegii pentru Marea Britanie, priâtre. care şi două baze 
militare, la Habbaniya, aproape de Bagdad, și la Shuiba, în 
apropierea portului Bassra, pe Shatt El Arab. 

Primul rege al Irakului, Feisal I, unul din eroii revoltei 
arabe antiotomane din timpul primului război mondial și 
întemeietorul casei domnitoare hașemite de la Bagdad, 
decedase la 2 septembrie 1933 în urma unui atac de cord, 
în Elveţia, unde venise să asiste la lucrările Societăţii Na- 

ţiunilor. Îi urmase, la tron, fiul său, Ghazi, în vîrstă de 
21 ani, mort, șase ani mai tîrziu, într-un accident de auto- 
mobil care suscitase anumite speculaţii privind participa- 
rea serviciilor secrete engleze, nemulțumite de orientarea 
prea independentă a tinărului rege. Noul suveran, Feisal 
al II-lea, avea în 1939 doar patru ani, regența fiind exerci- 
tată de fratele tatălui său, Abdulillah, cunoscut pentru ati- 
tudinea sa probritanică și al cărui om de bază era Nuri 
Said, personaj omnipotent în istoria tînărului stat ira- 
kian, fost, ca și regele Feisal I, tovarăș de luptă și prieten 
apropiat al celebrului colonel Lawrence, în timpul revol- 
tei arabe antiotomane. Ca urmare a loviturii de stat con- 
dusă de coloneii „careului de aur“, regentul, împreună cu 
micuțul rege şi întreaga camarilă filobritanică, trecuse în 
grabă granița, căutindu-şi adăpost în Transiordania unde 
domnea o altă ramură haşemită, a emirului Abdallah, fra- 
tele primului monarh al Irakului. 

Ajuns la putere, în primăvara anului. 1941, cînd mașina 
de război hitleristă se apropiase ameninţător de regiunea 
Orientului Mijlociu, blindatele lui Rammel înaintind prin 
deșertul libian spre frontiera egipteană iar steagul cu zvas- 
tica filfiind deasupra Acropolei, noul regim irakian al lui 
Rașid Ali Gaylani, influenţat şi de cohorta de agenţi na- 
ziști infiltrați în ţară, va începe, la scurt timp, să-şi în- 
drepte privirile spre cel de-al treilea Reich cu ajutorul că- 
ruia spera să-i scoată complet din ţară pe englezi. În spri- 
jinul lui Gaylani, venise și fostul mare muftiu al Icrusa- 
limului, Hadj Amin al-Husseini, intrat clandestin în Irak, 
înaintea loviturii de stat, personaj controversat cu orien- 
tare net antiengleză și, ulterior, progermană (după lichi- _ 
darea „afacerii irakiene“ găsindu-și refugiu la Berlin), 
acesta predicînd „războiul sfint“ şi incitînd pe toate căile 
populaţia la revoltă împotriva englezilor. 

În paralel cu evenimentele din Irak, în extremitatea es- 
tică a regiunii Orientului Mijlociu, britanicii se pomeniră 
confruntaţi cu o nouă defecţiune : Riza Șah Pahlevi, suve- 
ranul Iranului, decisese să abroge tratatele cu Anglia, în 
timp ce, la Teheran, agenții serviciilor naziste de spionaj 
își făceau apariţia în număr tot mai mare. 

Cam în acteași perioadă serviciile de informaţii brita- 
nice lansau un semnal de alarmă privind o posibilă înţe- 
legere între Berlin şi Vichy pe tema debarcării de trupe ale 
Axei în Siria şi Liban, teritorii aflate sub controlul regi- 
mului capitulard al mareșalului Pétain. Nu era exclusă nici 


251 a 


ocuparea în prealabil a Insulei Cipru, aflată doar la 70 km 
de ţărmul sirian. Toate aceste: ipoteze, mai mult sau mai 
puţin reale, 'provocau o vădită îngrijorare guvernului bri- 
tanic, confruntat astfel cu perspectiva sumbră de a-i îi 
întors întregul dispozitiv din Orientul Mijlociu, intlusiv 
cel de pe Canalul Suez pe direcţia căruia înaintau blinda- 
tele lui Rommel ajunse, în prima parte a lunii aprilie, la 
frontiera egipteană. : 

Istoricii celui de-al doilea război mondial sînt de părere 
că după încheierea campaniei din Balcani, Hitler n-a avut 
în vedere o invazie masivă, şi deschiderea unui nou front 
în Orientul Mijlociu. Desigur, orice cap de pod stabilit în 
spatele dispozitivului britanic fără participarea efectivă a 
trupelor naziste, i-ar fi fost binevenit, mai cu seamă dacă 
s-ar fi întîmplat să fie_scoase castanele din foc cu mîinile 
allora. 

Aceasta este dealtfel interpretarea ce ar putea fi dată 
dispozițiilor cuprinse în directiva nr. 30, semnată de Hitler : 
„Orientul Mijlociu. Mişcarea de eliberare arabă este în 
Orientul Mijlociu aliata noastră firească împotriva 'An- 
glici. Din acest punct de vedere, este deosebi de important 
să provocăm o rebeliune în Irak. Această rebeliune se va 
extinde dincolo de frontierele irakiene și va avea drept 
clect să palvanizeze forțele ostile Angliei, să taie căile de 
comunicaţii britanice, îm detrimentul altor teatre de ope- 
raţiuni. Din aceste motive, am hotărît să înlesnesc dezvol- 
tarea unor acțiuni în Orientul Mijlociu, printr-o intervenţie 
în favoarea Irakului. Oare ar fi posibil ca mai tirziu, și 
în ce condiţii, să ruinăm definitiv poziţia Angliei între Me- 
diterână şi Golful Persic, printr-o ofensivă împotriva Ca- 
nalului Suez ? Acesta este secretul zeilor... !“ 

Motivul principal al ezitării lui Hitler de a organiza o 
intervenție masivă în Orientul Mijlociu îl constituia planul 
„Barbarossa“, de invazie împotriva Uniunii Sovietice, că- 
ruja O.K.W.-ul tocmai îi făcea ultimele retușuri și a cărui 

aplicare, dictatorul nazist nu dorea s-o întîrzie cu nimic 
peste data stabilită. 

În plus, se pare că Hitler, în acel moment, nu lua în 
seamă cum trebuia importanţa deosebită a exploatărilor 
petroliere din Orientul Mijlociu, factor de bază în ducerea 
războiului motorizat, considerînd că polul mondial al au-. 
rilui negru cra regiunea Baku spre care s-a străduit cu 
încăpăţinare să pătrundă în prima parte a campaniei din 
Uniunea Sovietică. El nutrea convingerea că odată ajuns 

acolo întregul Orient Mijlociu îi va cădea în mînă ca un 
fruct copt, deschizîndu-i-se totodată drum liber spre India. 
Așa se explică faptul că odată încheiată campania din 
Balcani, trupele hitleriste, rămase disponibile, în loc să fie 
„debarcate în Orientul Mijlociu, unde, dat fiind situaţia 
existentă, britanicii cu greu ar fi putut să stabilească o. 
linie de rezistenţă, ele aú fost transferate spre zonele de 
pornire a atacului împotriva Uniunii Sovietice. 
Conducindu-se după logica firească a strategiei războiu- 
lui și ignorînd planurile fanteziste ale caporalului de la 
Berlin, britanicii aveau toate motivele să se preocupe de 
lichidarea grabnică a defecțiunilor deja ivite sau posibile 
să apară în regiunea asiatică a Orientului Mijlociu. 
Obiectivul prioritar, în această direcție, l-a constituit, 
în. perioada aprilie-mai, rezolvarea neîntirziată a „afacerii 
irakiene“, ținînd seama de faptul că petrolul din cîmpurile 
de la Kirkuk, transportat prin pipe-line-ul I.P.C. pînă în 
portul palestinian Haifa, aproviziona atit flota din Me- 
diterană cît și toate mijloacele motorizate britanice de pe 
frontul libian. În acest scop, Churchill dădea indicaţii co- 
mandamentului britanic din Orientul Mijlociu să ia toate 
măsurile adecvate, inclusiv de ordin militar, pentru a pune 
capăt defecţiunii irakiene. Generalul Wavell, conștient de 
lipsa rezervelor — în acele momente critice de pe frontul 
african și în față cu perspectiva apropiatei invadări a 
Cretei de către naziști — era înclinat mai mult spre o so- 
luţionare pașnică. „Consider de datoria mea — îi transmi- 
tea el lui Churchill — de a vă avertiza în mod categoric, 
că după opinia proprie prelungirea luptei în Irak ar com- 
promite grav apărarea Palestinei și Egiptului. Repercu- 
siunile politice ar fi incalculabile și ar putea provoca ceea 
ce mă străduiesc să evit de aproape doi ani, producer ea de 
serioase tulburări în interiorul țărilor unde noi posedăm 
baze. În consecinţă, insist din nou, cu un ultim efort, pen- 
tru ca un aranjament să fie negociat cît mai curînd posibil“. 
Premierul britanic nu se lăsă însă impresionat de argu- 
mentele generalului Wavell și ordonă măsuri energice pen- 
tru rezolvarea „afacerii irakiene“. „Îmi face impresia — îi 
spunea Churchill generalului Imay, şeful statului-major 
imperial — că el (Wavell) se lasă doborit de oboseală“. În 
consecință îl însărcină pe generalul Clark să ia în mînă 
dispozitivul de luptă al bazei de la Habbaniya, trimițind în 
grabă, ca întărire, cîteva escadrile de bombardiere „Wel- 
lington“ şi ordonă generalului Auchinleck să debarce un 

corp expediționar din armata Indiilor în zona Shatt El 
Arab de unde să urce pe cursul fluviului spre Bagdad. De 
asemenea, dădu dispoziţie generalului Kingstone din Pa- 
lestina să formeze o coloană motorizată cu care să pătrundă, 
prin Transiordania, în Irak, străbătind deșertul în direcţia 
capitalei de pe Tigru. 

Între timp, primul ministru Rașid Ali Gaylani, care ob- 
ținuse puteri depline şi dizolvase parlamentul, hotărî să 
se opună cu forța armelor, contînd şi pe faptul că inter- 
venţia britanică va stîrni indignare atit în rîndul armatei 
cît și al poporului irakian. Totodată, el apelă la cel de-al 
treilea. Reich pentru a-i veni în ajutor. Dar Hitler care nu 
avea în vedere, așa cum menționam anterior, să participe 
masiv la o operaţiune în zonă, se mulţumi să-i trimită 
— via Rhodos și Alep — o unitate de aviaţie cuprinzînd 
circa 30 de aparate și ceva armament din stocurile armatei 
franceze a Levantului, depozitate în Siria, după armistițiul 
din iunie 1940, sub controlul unei comisii mixte germano- . 
italiene. i 

La 2 mai, armata irakiană — care număra în total patru 
divizii de infanterie și o brigadă motorizată, dispunind de 
treizeci de care de luptă şi două batalioane autopurtate, 
precum și de șaizeci de avioane — înconjura baza brita- 
nică de la Habbaniya, în timp ce unităţile diviziei a 10-a 
indiene, sub comanda generalului Auchinleck, debarcate 
în sudul Irakului la 18 aprilie, înaintau anevoios pe dru- 
murile blocate de inundaţii, iar coloana Kingstone nu ple- 
case încă din Transiordania. Lupte extrem de violente s-au 
dat la Habbaniya între 2—6. mai, tehnica superioară de 
luptă a englezilor şi în special aviația avînd să-și spună 
un cuvint decisiv, pierderile irakiene ridicîndu-se la 500 
de morţi, 400 prizonieri, 72 de vehicule distruse. Iniţial, 
la Habbaniya se aflau 80 de avioane ale școlii a 4-a de` 
antrenament aerian, în general aparate de modele peri- 
mate; 18 autoblindate de tip vechi şi circa 1.000 de mer- 
cenari asirieni (populaţie creştină din nordul Irakului) 
care asigurau paza bazei. După declanşarea ostilităților, 
dispozitivul britanic a fost întărit cu cîteva escadrile de 
bombardiere „Wellington“, plus două batalioane aduse pe, 
calea aerului : un batalion din regimentul 1 Essex și un 
batalion din regimentul 4 Gurkhas (soldați profesionişti 
originari din Nepal): La 18 mai, brigada palestiniană făcea 
joncțiunea cu unitățile aflate la Habbaniya ceea ce a per- 
mis trecerea neîntirziată la ofensivă împotriva Bagdadului. 

Întăririle aeriene hitleriste ajunse pe aerodromul de 
la Mossul, n-au reuşit să intre decit parţial în luptă, ma- 
joritatea avioanelor avînd defecţiuni tehnice la motoare, 
iar maiorul Axel von Blomberg trimis să coordoneze ope- 
raţiunile acestei unități a Luftwaffe va fi ucis, la aferizare, 
de un proiectil tras, din eroare, de antiaeriana irakiană. 
La 2 iunie, un batalion Gurkhas aerotransportat ocupind 
prin surprindere aeroportul de .la Mossul va captura, 
aici, mai mulţi piloţi germani împreună cu aparatele lor. 

" Brigada din Palestina și celelalte întăriri britanice 
după ce au despresurat rapid baza de la Habbaniya vor 
determină, în continuare, dezorganizarea armatei irakiene 
şi încetarea oricărei acţiuni ofensive din partea ci. La 29 
mai, o delegaţie formată din notabilităţi irakiene, cunos- 
cute pentru sentimentele lor probritanice — fiul lui Nuri 
Said, un fost prim ministru și aghiotantul regentului Ab- 
dulillah — sosiră la „Hotel Imperial Airways“ din Hab- 
baniya fiind primiţi de generalul Clark, pentru a solicita 
încheierea unui armistițiu care odată acceptat va intra în 
vigoare la miezul nopții. Bagdadul era evacuat la. 1 iunie 
de armata irakiană, securitatea orașului urmind să fie 
asigurată de patrule mixte de poliţie arabo-britanice. Un 
rol important în vederea încheierii ostilităților: îl jucase 
Glubb Pașa, comandantul Legiunii arabe, abilitat în. nego- 
cieri cu localnicii şi avînd ample legături printre perso- 
“nalităţile politice din regiune. 

Regentul Abdulillah, împreună cu partizanii săi, va re- 
intra a doua zi în capitală instalînd un noų guvern ce se 
va angaja să „faciliteze prin toate mijloacele“ activitatea 
armatei britanice în lupta ei împotriva Germaniei și Ita- 
liei. Dar, ţinînd seama de atmosfera din țară, guvernul 
irakian, avînd acum în fruntea sa pe Nuri Pașa Said nu 
va declara război puterilor Axei decît la 13 ianuarie 1943. 

Raşid Ali Gaylani, condamnat la moarte în contumacie, 
s-a refugiat, în iunie 1941, mai întîi în Turcia, apoi în 
Germania iar la sfîrşitul războiului în Arabia Saudită și 
Egipt. El se va reîntoarce în Irak în toamna lui 1958. Acu- 
zat de a fi pus la cale un complot, va fi arestat împreună” 
cu doi colaboratori ai săi și condamnat la moarte. Dar sen- 
tința n-a fost executată fiind amnistiat patru ani mai 
tîrziu. 

Cît despre „careul de aur“, care ` pierduse partida în 
mai 1941, el va sfirşi tragic. Cei patru colonei — Salah 
Eddin al Sabagh, Mahmug Salman, Fahmi Said și Naji 

Shahib — organizatorii loviturii de stat anti-britanice, 
refugiaţi în Iran după eşecul acțiunii lor, vor fi ulterior 
extrădaţi, traduși în fața unei curţi marţiale şi executaţi. 
„Afacerea irakiană“ se încheiase pînă la urmă în fa- 
voarea Angliei. Dar pericolul ce plana peste poziţiile bri- 
tanice din Orientul Mijlociu nu era considerat ca fiind în- 
lăturat. Va urma la rînd Siria, Libanul și Iranul iar apoi 
dătălia victorioasă a deșertului pentru ca Londra să poată 
răsufla ușurată. : i i 


Un război fratricid 


Sub aripile avionului cu însemnele lui Royal Air Force, 
coborînd la 'aterizare, se derula, impunătoare, panorama 
celui mai mare oraș de pe continentul african, cu sutele 
sale de minarete sfredelind albastrul obișnuit al cerului şi 
cu linia verde a Nilului purtindu-și molcom apele prin 
mijlocul vechilor cartiere ale ` bătrînului Cairo, în drum 
spre apropiata sa resfirare în braţele și canalele celebrei 
Delte. În stînga, la marginea nordică a capitalei de pe Nil, 
grupul celor trei piramide de la Giza, ale lui Keops, Khe- 
fren, Mikerinos, străjuite de silueta monumentală a 
Sfinxului, în umbra căruia se bătuse cîndva armatele fran- 
ceze de sub comanda lui Napoleon Bonaparte, sublinia mă- 
reţia civilizaţiilor antice ce împodobiseră cu nestematele 
lor nemuritoare, în multe locuri, străvechiul pămînt al 
Egiptului, e 

În cabina avionului, sosit din direcția Khartum, un ge- 
neral în uniforma armatei franceze aștepta cu nerăbdare 
întilnirea cu capitala egipteană, unde, în acea vreme se” 
concentrase firele conducătoare ale tuturor operaţiunilor 
militare aliate din zona Orientului Mijlociu. Generalul, 
de o statură impresionantă, comandase, la începutul celui 
de-al doilea război mondial, cu grad de colonel, mai întîi 
regimentul 507 tancuri, apoi divizia a 4-a blindată frant 
ceză care dăduse, în sectorul Abeville, o neașteptată lo- 
vitură înaintării Wehrmacthului hitlerist, pînă atunci 
puţin stiînjenit în rapidul său marș pe s6lul martirizat al 
Franţei. Ulterior, -cu puțin timp înainte de încheierea ar- 
mistiţiului, proaspăt avansat general de brigadă, recunos- 
cîndu-i-se calitățile și justețea ideilor privind ducerea 
războiului modern, fusese numit — e adevărat, tardiv — 
subsecretar de stat la ministerul apărării din guvernul 

Paul Reynaud, Iar în zilele sumbre ale lui iunie 1940, cînd 
negura deznădejdii se întindea cumplită peste Franţa tră- 
dată şi lăsată pradă cotropitorilor nazişti de spiritul capi- 
tulard al unei conduceri înspăimintate şi debusolate, gla- 
sul acestui general, înalt de statură, răsunase pe calea 
undelor, de la Londra, ca un adevărat clopot al speranţei, 
chemiîndu-i pe francezi să nu părăsească armele și să con- 
tiriue lupta oriunde s-ar fi aflat ei. Așa se născuseră forțele 
combatante ale Franţei Libere în frunte cu generalul, 


atunci, în vîrstă de 50 de ani, ce purta numele Charles 


de Gaulle, devenit foarte curînd simbolul renașterii fran- 
ceze. Lui i se alăturaseră, la scurt timp de la istorica che- 
mare, o serie de teritorii ale imperiului colonial francez ; 
la 18 iulie 1940 şi-au dat adeziunea autorităţile din Noile 
Hebride, în 26 august — Ciad, la 27 august — Camerun, 
la 29 august — Congo Mijlociu (Brazzaville), la 30 au- 
gust — Oubangui, la 31 august — Tahiti, la 9 septem- 
brie — enclavele franceze din India (Pondichery, Kari- 
kall, Mahe, Chandernagor), la 24 septembrie — Noua 
Caledonie ; între 27 octombrie — 12 noiembrie 1940, for- 
țele franceze libere au ocupat Gabonul. 

Cea mai mare parte a autorităţilor imperiului conti- 
nuau însă să dea ascultare regimului de la Vichy, resem- 
nat cu ideea înfrîngerii și alunecînd treptat spre o ruși- 
noasă colaborare cu învingătorii hitleriști. Deocamdată, 
forțele militare naziste nu apăruseră în teritoriile de din- 
colo de mări controlate de guvernul de la Vichy. Dar un 
asemenea pericol începea să se contureze și punctul ne- 
vralgic, spre jumătatea anului 1941, îl constituia regiunea 
Orientului Mijlociu, îndeosebi Siria și Liban, unde hitle- 
riștii ajunși în bazinul răsăritean al Mediteranei puteau 
orcînd să-și instaleze un cap de pod. O astfel de perspec- 
tivă era extrem de gravă, aerodroamele de la Beirut, Ra- 
yak şi Damasc găsindu-se doar la o oră și jumătate, două, 
de zborul unui bombardier, pînă la Canalul Suez și Cairo, 
O d&barcare a Wehrmachtului pe litoralul siro-libanez, ar 
fi prins între două focuri întregul dispozitiv militar bri- 
-tanic din Orientul Mijlociu, ducînd, mai mult ca sigur, la 
lichidarea sa rapidă. 

„Zburam către complicatul Orient cu o idee limpede 
— mărturisea generalul de Gaulle în memoriile sale. 
Ştiam că aici, în vălmășagul unor factori incilciți, se juca 
o partidă tare. Trebuia deci să luăm și noi parte la ea. 
Ştiam că pentru aliați cheia acţiunii era Canalul Suez şi 

că pierderea lui echivalează cu abandonarea Asiei Mici și 
a Egiptului, pe mîna Axei. Și, dimpotrivă, deținerea lor 
oferea aliaților posibilitatea de a acţiona într-o bună zi de 
la est spre vest, asupra Tunisiei, Italiei și sudului Franţei“. 

De Gaulle sosea la Cairo în ziua de 1 aprilie 1941, cînd 
generalul Archibald Wavell, commander in chief Middle 
East (comandantul șef al forțelor terestre din Orientul 
Mijlociu) nu-și mai vedea capul de griji. Cu o zi înainte 
Rommel dezlănțuise prima sa ofensivă pe frontul din Libia; 
în Irak se produsese lovitura de stat anti-britanică a „ca- 
reului de aur“ ; antenele Intelligence Service-ului din Bal- 
cani anunțau concentrări masive de trupe germane la fron- 
tierele iugoslave și grecești și iminența unei invazii naziste; 
bombardierele în picaj ale corpului 10 aerian al Luftwaffei, 
staționate în Sicilia, atacau fără întrerupere Malta și fă- 
ceau aproape imposibilă trecerea oricărei nave britanice 
dinspre Gibraltar la Alexandria. Or, tocmai atunci, şeful 
Franţei Libere venea la el să discute un subiect complicat 
și nu prea agreat nici de militarii și nici de diplomaţii bri- 
tanici : ralierea Levantului francez, aflat în acel momeni 
sub controlul guvernului de la Vichy. 

Comandamentul britanic de la Cairo, care avea și așa 
destule probleme greu de rezolvat, nu era deloc tentat de 
perspectiva deschiderii unui nou front în Orientul Mijlociu 
'şi prefera să se arate cît mai îngăduitor față de autorită- 
tile vichyste din Siria şi Liban, permițînd trecerea navelor 
lor de aprovizionare spre porturile Beirut și Lattakia. Iar 
diplomaţia britanică, considerînd că prezența Franţei în 
Levant după destrămarea: Imperiului otoman fusese doar 
urmarea nefericită a unor concesii de conjunctură făcute 
de Londra la sfîrșitul primului război mondial, nu avea 
deloc în vedere să accepte, în anul 1941, schimbarea unei 
administrații franceze șubrede cu alta de aceeași naţiona- 
litate avînd perspectiva de a dăinui la încheierea victo- 
rioasă a acestui război. Așa că insistenţele lui de Gaulle, 
care venise la-Cairo cu un plan detaliat de acţiune, se lo- 
viră aici de ezitări și tergiversări vădite lăsînd să se des- 
lușească intenţii nefavorabile orientărilor Franţei Libere, 
britanicii continuind jocul cu. autorităţile vichyste din 
Levant și Djibouti (Somalia franceză). 

Întors la Brazaville, principalul centru al Franţei Libere 
pe continentul african, generalul de Gaulle ţinu să dea un 
avertisment duplicităţii autorităților militaro-politice bri- 
tanice, decizind să retragă de la Cairo pe înaltul comisar 


258 


francez pentru Orient, generatul Catroux. Fermitatea de 
care a dat dovadă de Gaulle în această afacere este ex- 
primată clar în telegrama sa adresată de la Brazaville, în 
12 mai, delegaţiei Franţei Litere din capitala britanică : 
„Avind în vedere politica negativă adoptată faţă de noi de 
englezi îr ce privește Siria și Djibouti, am hotărît că ge- 
neralul Catroux va trebui să părăsească Cairo, unde pre- 
zența unui Înalt Comisar nu mai este în prezent justi- 
ficată“, 

Apropierea forțelor Reichului hitlerist de coastele Le- 
vantului, după încheierea campaniei din Balcani, și spec- 
trul unei eventuale debarcări germane în Siria și Liban, au 
condus la reconsiderarea poziţiei Londrei în această re- 
giur:e. Patru zile mai tirziu, de Gaulle trimitea o nouă tele- 
gramă delegaţiei Franţei Libere : „Dat fiind schimbarea, 
satisfăcătoare de atitudine a aliaţilor noștri englezi în legă- 
tură cu Siria și Djibouti, am amiînat rechemarea genera- 
lului Catroux. Voi pleca în curînd la Cairo“. Schimbarea 
fusese determinată de informaţia primită de centrala In- 
telligence Service-ului de la Cairo, conform căreia, la 
12 mai, pe aerodromuri din Siria aterizaseră avioane ale 
Luftwaffe, în drum spre Bagdad unde „afacerea irakiană“ 
nu fusese încă lichidată și se afla chiar în plină efervescenţă. 
În același timp, se primise informaţii că autorităţile vi- 
chyste din Levant, la cererea Berlinului, trimiteau material 
de război spre frontiera irakiană. Armele erau destinate, 
evident, protagoniștilor loviturii de stat anti-britanice. Ce- 
rîndu-li-se explicaţii de către englezi, autorităţile franceze: 
din Levant, dădură un răspuns evaziv fără a nega faptele, 
adăugînd că dacă vor primi ordin de la Vichy de a lăsa 
trupele germane să debarce, se vor supune ordinului. Ge- 
neralul de Gaulle va remarca, în Memoriile sale, că aceasta 
„echivala cu a spune că ordinul era deja dat“, în plus aflin- 
du-se.„că plajete pe care trebuia să debarce inamicul fu- 
seseră dinainte stabilite“. 

Exacte sau Woar prezumțţii, aceste ultime considerente ’ 
*au determinat o cotitură bruscă în atitudinea guvernului 
de la Londra care se decise să adopte punctul de vedere al 
francezilor liberi pregătind: acțiunea în Siria și Liban. Un 
rol important în direcţia respectivă l-au jucat şi proaspe- 
tele concesii făcute lui Hitler de amiralul Darlan, şeful ca- 
binetutui de la Vichy, la întîlnirea cu dictatorul nazist, de 
la Berchtesgaden, în cursul căreia se presupunea că a fost 

abordată și problema unei eventuale prezenţe. germene pe 
teritoriile din Levant. Lucrurile luînd o întorsătură favo- 
rabilă, de Gaulle va sosi din nou în capitala egipteană, 
la 25 mai, pentru a pregăti și urmări direct acţiunea. 

Înalt comisar al Vichy-ului pentru Levant era, în mai 
. 1941, generalul Henri Dentz, în vîrstă de 60 de ani, fost 
guvernator militar al Parisului în momentu! ocupării sale 
de către Wehrmachtul nazist. În decembrie 1940, mare- 
șalul Pétain numise în acest post pe Jean Chiappe, prefec- 
tul poliţiei din Paris, dar avionul care îl transporta spre 
Beirut fusese doborit în largul Insulei Creta, fără să se afle 
vreodată de cine. Îi urmase generalul Dentz, admirator fer- 
vent al mareșalului Petain,.un militar cu orizont mai în- 
gust, fanatic al disciplinei față de autorităţile superioare. 
Ajuns în capitala libaneză, unde în corpul ofițeresc și în 
aparatul administrativ, spiritul „gaullist“ avea mulți adepți, 
Dentz se puse imediat pe treabă făcînd „ordine“ și expedi- 
ind în Franţa sute de militari și funcţionari ce nu se îm- 
păcau cu politica capitulardă a Vichy-ului. Fără să fie filo- 
german, Dentz, după toate aprecierile istoricilor, ar fi fost 
gata să deschidă porţile trupelor hitleriste dacă superiorii 
săi i-ar fi ordonat sau invers s-ar fi împotrivit cu toată 
fermitatea dacă i s-ar fi cerut așa ceva. Forțele sale în- 
sumau 27 de batalioane, majoritatea militari de profesie 
— Legiunea străină, trupe coloniale, unităţi indigene etc. — 
în total peste 30 000 de oameni, susținuți de 84 de tunuri, 
90 de care de luptă și 90 de avioane de diferite tipuri. Su- 
portul naval era însă ir:signifiant : două contratorpiloare și 
trei submarine. 

Ceneralul de Gaulle, sperînd raiierea cetei: mai mari 
părţi a armatei lui Dentz în cursul acţiunii dir Siria și 
Liban, consideră însă că acest lucru nu se va produce decit 
în cazul în care Marea Britanie și Franţa va alinia, încă 
de la inceput, forţe net superioare. Altfel existină riscul 
să se trânsforme într-un război sîngeros în care se vor 
înfrunta francezii, lui Dentz, francezii liberi şi britănicii. 
Ceea ce pină la urmă s-a și întîmplat. 

Comanda militară a acţiunii a fost încredinţată gene- 
ralului Wilson, șeful forţelor aliate din Palestina şi Trans- 
iordania, care dispunea pentru operaţiunea proiectată de 
divizia a 7-a australiană (cu două brigăzi), de brigada a 5-a 
indiană și de divizia I uşoară a Franţei Libere, în totăl 
15 batalioane, 40 de tunuri, 12 care de luptă, 70 de avioane. 

În schimb,- forţa navală de sprijin era net superioară (trei 

"crucișătoare și șase distrugătoare). Cu cîteva zile mai îna- 
inte, colonelul Collet venind din Siria, trecea frontiera 
emiratului Transiordaniei aducînd ca întărire diviziei I (ce 
număra 5 400 de oameni sub comanda generalului Legen- 
thilhomme) escadroanele sale de cerchezi (populaţie mu-. 
sulmană minoritară din Orientul Mijlociu, originară din 
Caucaz de unde a emigrat în secolul 19) — în total 36 de 
ofițeri, 65 subofiţeri şi 352 cavaleriști, hotărîţi să se ra- 
lieze Franţei Libere. 

La 8 iunie 1941, comandamentul forţelor franceze libere 
comunica din Cairo : „În cooperare cu aliaţii noștri brita- 
nici, trupele noastre au intrat, în această dimineață, în Siria 
şi Liban“. Totodată generalul Catroux, delegat al generalu- 
jui de Gaulle pentru Orientul Mijlociu, dădea, în numele 
acestuia, o proclamație de independenţă a statelor din Le- 
vant — Siria și Liban. Desfăşurînd o largă campanie pro- 
pagandistică, radio Cairo transmitea apeluri după apeluri 
francezilor din Levant îndemnîndu-i să se alăture cauzei 
aliaților, iar aviația lansa nori de manifeste deasupra tru- 
pelor franceze din Siria şi Liban. Dar generalul -Dentz şi 
ofițerii de sub comanda- sa, dînd o interpretare eronată dis- 
ciplinei și onoarei militare, hotărîră să rămînă credincioși 
mareșalului Pétain și regimului său de la Vichy, conducînd 
astfel la o tragică confruntare între soldaţii francezi aflați 
în tabere diferite. Un război în toată regula începea în 
vara lui 1941, în Levant... 

Generalul australian Lavarak, responsabilul operațiu- 
nilor terestre, își împărți forțele în două grupe : una franco- 
britanică (divizia I franceză și brigada a 5-a indiană) urma 
să-și desfășoare acţiunea în Siria în timp ce brigăzile 21 
şi 25 australiene aveau ca misiune un atac pe două axuri 
în Liban, înaintarea începînd simultan în dimineața zilei 
de 8 iunie: De fapt, ostilitățile începuseră ceva mai înainte: 
de trei săptămîni, aviația britanică ataca aerodromurile 
din Siria și Liban pe care staționaseră, în pasaj, avioane 
ale Luftwaffe. Primii răniţi ai războiului din Levant au fost 
militarii francezi din trupele de întreţinere ale aerodromu- 
rilor şi servanţi de la antiaeriană ; primii morți — membrii 
echipajului unui bombardier britanic interceptat în apro- 
piere de Alep și doborit de aviația de vînătoare franceză. 
- Între 8 şi 15 iunie, trupele aliate înaintară pe tot fron- 
tul întîmpinînd însă o rezistență care le întîrzia deplasarea. 
Brigada a 21-a australiană, ce avea ca misiune ocuparea 

șoselei litoralului libanez, progresa extrem de lent ; cu tot 
sprijinul primit prin tirul puternic al crucișătoarelor și dis- 
trugătoarelor lui Royal Navy, „brigăzii i-au trebuit 20 de 
zile ca să parcurgă 120 km, dēla Haifa, de unde plecase, 
pînă la porţile Beirutului. Brigada a 25-a australiană fusese 
oprită în partea de mijloc a sudului Libanului, în zona 
Marjayoun—Nabatieh. Înc Siria, brigada a 5-a indiană și 
divizia I uşoară a Franței Libere înaintau dinspre sud și 
sud-vest pe' axurile șoselelor Deraa—Damasc (100 km) și 
Kuneitra— Damasc (65 km) avînd ca prim obiectiv ocupa- 
rea capitalei siriene. Dar la 15 iunie, trupele generalului 
Dentz, susținute de aviaţie, declanșară o contraofensivă pe 
tot frontul sirian, provocînd pierderi însemnate aliaţilor. 
Cartierul general al diviziei I ușoare, suferi trei atacuri ae- 
riene în aceeași zi și însuși generalul Legentilhomme fu 
rănit, continuînd însă să-şi conducă trupele. Conştienţi de 
pericolul 'situaţiei, britanicii își luară riscul să retragă bri- 
gada a 16-a australiană de pe frontul din Egipt — nici 
acolo lucrurile nu mergeau prea bine — pentru a o trimite 
în Siria, spre a evita o eventuală respingere dincolo de fron- 
tiere, de unde începuseră operațiunile militare. La 21 iu- 
nie, „Legiunea arabă“ a lui Glubb Pașa și elemente moto- 
rizate ale diviziei | de cavalerie britanică, venind din Irak, 
“pătrundga în Siria, înaintînd pe direcţia Palmyra, la nord- 
est de Damasc și ameninţind astfel, din flanc, poziţiile tru- 
pelor vichyste care opuneau rezistență forțelor franceze 
libere ajunse în capitala siriană. (Un episod straniu l-a 
constituit, în acel moment, apariţia, nu se ştie de unde, a 
unui bombardier german, care a aruncat patru bombe, la: 
întîmplare, asupra Damascului). Ceva mai tirziu, alte trupe 
britanice (divizia a 10-a indiană venită de la Bagdad) ocu- 
pau nordul Siriei, tăind retragerea armatei lui Dentz spre 
frontiera turcă. Acesta, dat fiind atacul concentric la care 
erau supuse trupele sale, a fost. silit să ceară. armistițiu. 
În urma negocierilor desfășurate între 9 şi 14 iulie, la 
Saint Jean d'Acre (Palestina), războiul din Levant lua sfîr- 
şit. Generalul Dentz, care primise ordine exprese de la 
Vichy de a nu trata cu forțele Franţei Libere, transmise 
Marii Britanii mandatul asupra ţărilor din Levant, obți- - 
nînd repatrierea militarilor şi civililor de sub comanda sa, 
în Franţa, pe navele franceze ce le avea la dispoziţie. În 
„scurt timp; 37 563 de oameni, militari și funcționari civili, . 
părăseau Levantul îndreptîndu-se spre porturile franceze 
din metropolă. Printre ei se afla și generalul Henri Dentz 


a cărui obtuzitate condusese la vărsarea sîngelui francez 
de către francezi. Judecat în 1945 și condamnat la moarte, 
pedeapsă preschimbată în detenţiune pe viaţă, Dentz avea 
să decedeze, la scurt timp, în închisoarea Fresnes din Paris. 

Politica britanică nutrind de mult timp dorinţa de a-și 
exercita dominaţia și asupra Siriei și Libanului, consideră 
că- facilitînd repatrierea membrilor fostei autorități mili- 
tare şi civile franceze va lipsi pe generalul de Gaulle de 
personalul calificat necesar viitoarei administrații. Dar era 

„clar că acordul de la Accra şi modul său de aplicare nu pu- 
tea fi acceptat de generalul de Gaulle și britanicii trebuiră, 
pînă la sfîrşit, să semneze, împreună cu francezii liberi, la 
25 iulie, un act interpretativ care reglementa relaţiile 
franco-britanice în Levant. Utilizind personalul pe care-l 
avea la dispoziţie, generalul de Gaulle și-a asumat toate 
responsabilităţile mandatului privind Siria și Liban, exe- 
cutarea sa încredinţind-o generalului Catroux, delegat al 
său pentru Orientul Mijlociu. 

Pînă la urmă, 127 de ofiţeri și 6 000 subofiţeri și trupă 
din fosta armată a lui Dentz (a cincea partea a efectivului) 
se alăturau generalului .de Gaulle. De asemenea, la scurt 
timp au fost reconstituite unităţi siriene şi libaneze tota- 
lizînd 290 de ofiţeri şi 14 000 soldați. 

“Bătălia pentru Levant luase sfîrşit prin victoria aliați- 
lor care, operînd rapid, îi împiedicase pe hitleriști să inter- 
vină și să se instaleze în regiune, cu sprijinul regimului 
de la Vichy, să transforme Siria și Libanul într-un even- 
tual cap de pod pentru planurile lor expansioniste de vii- 
tor. Dar acest război de 36 de zile, în care francezii lupta- 
seră Împotriva francezilor, provocase pierderi sîngeroase 
de o parte și de alta : trupele de sub comanda lui Dentz 
aveau 1 066 de morți și 5 400 de răniţi ; numărul morţilor 
și răniților din rîndurile trupelor aliate se ridica la 3 740, 
dintre care 1 160 australieni, 1 900 englezi şi indieni şi 
650 francezi liberi; La 14 iulie, în momentul încheierii ope- 
rațiunilor militare din- Siria și Liban, generalul de Gaulle, 
vorbind despre participarea noii armate a Franţei Libere 
pe tîmpurile de bătălie din Africa și Levant, declara : „În 
Siria, această armată a susținut lupte nu mai puţin dure, 
dar infinit mai dureroase. Echivocul creat de Vichy a tre- 
buit să fie tranșat cu sabia. Lupta nemiloasă care ne-a fost 
impusă era necesară. Dar noi nu putem să ne bucurăm de 
succesul obținut împotriva fraţilor noștri. Chiar și după 
victorie, vom continua să purtăm. doliu pentru cei ce au 

căzut în Siria, fie că aceștia au luptat în rîndurile noastre, 
fie în cele ale adversarilor, victime ale trădării cîtorva oa- 
meni care au sacrificat Franţa pentru a servi mai bine pe 
Hitler“. 

Trupele aliate au rămas în Siria și Liban pină ; la sfîr-. 
şitul celui de-al doilea război mondial întărind flancul fron- 
tului din Africa de Nord, unde operaţiunile militare se vor 
încheia, în mai 1943, prin zdrobirea completă a armatelor 
fasciste germano-italiene de pe acest continent ; în conti- 
nvare dispozitivul anglo-francez din Orientul Mijlociu va . 
asigura pînă la izgonirea hitleriștilor din Balcani și insu- 
lele grecești, controlul bazinului răsăritean al Mediteranei. 
Evacuarea ultimilor soldaţi aliaţi din această regiune se va 
produce abia în 1946, consfințind atunci independența 
completă a tinerelor state din Levant — Siria și Liban. 


Ultima rundă din deșertul libian 


În vara anului 1941, după lichidarea „afacerii irakiene“ 
şi încheierea campaniei din Siria și Liban, poziţiile bri- 
tanice din Orientul Mijlociu se întăriseră considerabil per- 
riițind concentrarea forţelor pe frontul din Africa de Nord. 
Rămăsese încă de rezolvat defecțiunea iraniană care -se 
agrava tot mai serios printr-o adevărată invazie de agenţi 
naziști la Teheran și atitudini tat mai inamicale ale guver- 
nului șahului faţă de Anglia. Defecţiunea iraniană căpă- 
tase proporții deosebite în condiţiile războiului declanşat 
de Hitler împotriva Uniunii Sovietice şi a înaintării arma- 
telor sale spre Caucaz. Ea punea, astfel, în mare primejdie 
legătura dintre sovietici și aliaţii lor britanici în zona 
Orientului Mijlociu împiedicînd transporturile de echi- 
pament militar destinate Uniunii Sovietice prin Oceanul 
Indian, Golf și pe calea ferată Transiraniană— Caspica. 

De comun acord britanicii și sovieticii hotăriră să pä- 
trundă simultan în Iran, pentru a pune capăt activităţilor 
îndreptate împotriva lor. Ei prezentară șahului, la î august, 
o notă cerîndu-i expulzarea agenţilor germani, închiderea 
oficiilor diplomatice ale puterilor Axei, încetarea activită- 
ţilor împotriva aliaţilor. Neprimind un răspuns satisfăcă- 
tor, guvernul sovietic, bazindu-se pe tratatul de alianță 
încheiat în 1921, care-i dădea posibilitatea să intervină în 
cazul în care această ţară n-ar fi putut să-și apere singură 

neutralitatea, trimise trupe pe teritoriul Iranului. Două 
coloane motorizate sovietice, sub comandă generalului No- 
vikov, înaintară din nord — una de-a lungul țărmului Mării 
Caspice, de la Lekoran spre portul Pahlevi, cealaltă din 
dreptul frontierei turce spre Urmia şi Tabriz. Concomi- 
‘tent, din sud, două coloane britanice, pătrunzînd în Iran, 
sub comanda generalului Quinan, ocupară porturile de la 
Golf și regiunea petrolieră, în continuare îndreptîndu-se 
spre Teheran. La sfîrşitul lui august, începutul lui septem- 
brie, sovieticii și englezii făcură prima joncțiune mai im- 
portantă la Kazvin. Două săptămîni mai tîrziu, șahul ab- 
dica în favoarea fiului său Mahomed Reza Pahlevi; ultimul 
monarh iranian, izgonit de pe tron de revoluţia islamică 
din 1979. Un tratat anglo-sovietic-irahian fu atunci ne- 
gociat, stabilind condiţiile prezenţei armatelor aliate pe te- 
ritoriul Iranului în tot decursul războiului. 

Ocuparea militară a Iranului permise aliaţilor să evite 
dificultățile din această regiune atît de importantă în stra- 
tegia generală a războiului. Porturile iraniene de la Golf : 
Abadan, Bender Shapur, Bushir fură modernizate ; o şo- 
sea asfaltată a fost construită între Bushir și Teheran ; 
Transiranianul va fi reechipat în întregime cu vagoane și 
locomotive, toate acestea permiţind ca aprovizionarea 
Uniunii Sovietice prin sud, cu material de război, să poată 
funcţiona din plin. 

Dar pericolul potenţial al infiltrării hitleriste, ce pla- 
nase în toată această perioadă peste poziţiile britanice din 
Oriehtul Mijlociu, nu era complet înlăturat, după cum va 
arăta, în vara următoare, a anului 1942, ultima ofensivă 
de anvergură a lui Rommel ce și-a adus blindatele pînă la 
o sută de kilometri de Alexandria făcînd ca statele majore 
din Cairo să se grăbească să împacheteze arhivele pentru 
cazul în care Panzerdivisionen n-ar fi putut fi stopate. 

După prima ofensivă a lui Rommel, din aprilie 1941, 
oprită de britanici la frontiera libiano-egipteană, stabilin- 
du-se pe linia Sollum-Sidi Omar, cele două tabere au 
căutat să-și întărească cît mai rapid dispozitivele și apro- 
vizionarea în vederea unor noi acţiuni de atac. Dar Hitler, 
angrenat în pregătirea și declanșarea agresiunii împotriva 
Uniunii Sovietice, va lăsa pe planul doi războiul din 
Africa, ocuparea Capalului Suez și destrămarea pozițiilor 
aliate din Orientul Mijlociu. El nu înţelesese, după cum 
remarcă mulţi istorici, nici importanţa strategică excep- 
ţională a Canalului și nici a cîmpurilor petroliere din Pen- 

insula Arabică pentru ducerea războiului. Deci în vara 
lui 1941, Rommel rămăsese să se descurce singur cu efec- 
tivele pe care le avea la dispoziție „Afrikakorps” : două 
divizii blindate şi o divizie de infanterie ușoară, la care se 
adăugau șapte divizii ale aliaţilor italieni. El dispunea în 
total de : 412 tancuri, 194 tunuri anticar și aproape 900 
de avioane. În fața sa, generalul britanic Cunningham, 
proaspătul învingător din Etiopia, alinia două corpuri de 
armată, plus circa 30 000 de oameni care rezistau la To- 
bruk, înconjurați într-o enclavă rămasă în spatele frontu- 
lui inamic, în cursul ofensivei germano-italiene din pri- 
măvara acelui an. Tehnica de luptă britanică însuma pe 
frontul din Africa 455 de tancuri inferioare lui „Mark IV“ 
german în ce privește distanţa eficace a tunurilor cu care 
erau echipate (800 metri faţă de 1 500 metri). Cit despre 
artileria anticar, numărul pieselor din dotarea trupelor 
britanice era doar de 72. Timp de peste șapte luni linia 
frontului rămase aproape nemişcată la frontiera dintre 
Egipt și Libia. 
Noua rundă a bătăliei din deșertul libian începu la 
18 noiembrie 1941, printr-un atac surpriză al diviziei a 7-a 
britanică, în direcţia nord-vest, urmată de angajarea ime- 
diată a corpului 13 de armată. Două zile mai tîrziu, brita- 
nicii capturară aeroportul de la Sidi-Razegh și garnizoana 
asediată la Tobruk organiză o ieşire puternică ajungînd la 
orturile Gambut și Bardia de pe litoralul mediteranean. 
n sfîrșit, divizia a 4-a indiană, ocupind Sidi Omar, se va 
gerea. După patru zile de încleștare, cîmpul de luptă pre- 
zenta o dezordine greu de descris. La 100 km de coastă, în 
deşertul învolburat de puternice furtuni de nisip, se desfă- 
șurau o multitudine de mici bătălii între unităţi adverse, 
care, și unele și altele, nu mai ţineau legătura cu statele 
majore. Generalul Cunningham pierduse controlul opera- 
țiunilor, blindatele sale dispersîndu-se pe diverse tronsoane 
de atac. În acel moment, Rommel procedă la o concentrare 
a forţelor sale blindate intenționînd să nimicească pe rînd 
brigăzile engleze și să înainteze spre est dincolo de fron- 
tiera egipteană pentru a tăia comunicațiile și aproviziona- 
rea armatei britanice. Și dacâ planul îndrăzneţ al lui Rom- 
mel nu va reuși, aceasta se va datora în primul rînd lui 
Royal Air Force, avioanele sale atacînd fără întrerupere 
blindatele hitleriste şi forţindu-le, la rîndul lor, să se dis- 

perseze, să se fragmenteze. Pierzind un mare număr de 
tancuri fără rezultat, Rommel va bate în retragere ; en- 
glezii vor reuși să facă joncțiunea cu garnizoana To- 
bruk-ului şi să stabilească un coridor de-a lungul litoralului 
libian, pe o distanță de circa 150 km de la frontiera egip- 
teană. Ei vor încercui garnizoanele inamice din Bardia, 
Gambut, Halfaya, Solum ce se vor. preda rînd pe rînd. 
După o nouă încercare eșuată de contraofensivă, Rommel 
hotări să se retragă în adîncime, pe o distanţă mai mare, 
pentru a-și putea reface liniile de aprovizionare şi a putea 
relua atacul în condiţii favorabile, la momentul oportun. 
Englezii înaintară din nou pînă la El Agheila de unde por- 
nise în primăvară contraofensiva germano-italiană ; ei stră- 
bătuseră în decurs de o lună circa 900 km, luînd 36 000 de 
prizonieri şi ocupînd numeroase porturi de aprovizionare 
pe litoralul libian. Ofensiva lor se încheie la începutul anu-. 
lui 1942 pentru o pauză de aprovizionare, 

În timp ce armata britanică își refăcea rîndurile și li- 
niile de comunicaţii, OKW-ul speriat de retragerea preci- 
pitată a lui „Afrikakorps“ îi trimise întăriri substanţiale” 
prin Tripoli astfel ca în a doua jumătate a lui ianuarie 
1942, Rommel era din nou în stare să preia iniţiativa. Spri- 
jinit de flota aeriană a mareșalului Kesserling, instalată în 
Sicilia, el forță pe englezi să se retragă, reocupînd unul 
după altul orașele de pe șoseaua litoralului mediterenean 
și împingîndu-i înapoi pe britanici cîteva sute de kilo- 
metri. După două săptâmîni armata a 8-a britanică, cum 
s2 numea acum principala forţă de luptă de pe frontul Ii- 
bian, reuși să reglementeze situația oprind noua ofensivă 
inamică pe linia Gazala-Bir Hakeim, în apropierea portu- 
lui Tobruk. Operațiunile se vor întrerupe din nou pentru 
cîteva luni. Cele două armate aflate faţă în față erau de 
forţe aproape egale : 100 000 de oameni fiecare. Britanicii 
aveau o oarecare superioritate aeriană ; germanii dispu- 
neau de tancuri cu performanţe mai bune decit cele aflate 
în dotarea adversarilor. Gruparea trupelor Axei, coman- 
dată de Rommel, cuprindea „Afrikakorps“ (două divizii 
blindate şi o divizie de infanterie ușoarâ) plus șase divizii 
de infanterie și două de blindate italiene. Armata a 8-a bri- 
tanică era formată din două divizii sud-africane, o divizie 
engleză, o divizie indiană, o divizie a forţelor franceze li- 
bere, două alte divizii blindate și cîteva regimente inde- 
pendente. 

În ultima săptămînă a lui mai 1942, cînd se pregăteau 


ei înşişi de ofensivă, britanicii primiră informaţii, prin 


agenţii din spatele frontului inamic și de la zborurile de 
recunoaștere ale aviaţiei, privind iminenţa unui atac al 
armatei comandate de Rommel. Dealtfel, de o lună, Insula 
Malta care constituia punctul principal de sprijin și apro- 
vizionare al frontului african, fusese supusă unor bombar- 
darnente masive și permanente ale aviaţiei hitleriste urmă- 
rindu-se anihilarea ei completă, înainte de declanşarea 
noii ofensive a lui „Afrikakorps“. 

Atacul blindatelor lui Rommel începu la 27 mai, pe o 
căldură de plus 60 de grade Celsius, în sectorul Bir Hakeim 
apărat de divizia de infanterie franceză comandată de ge- 
neralul Koenig. Dispuşi pe o suprafaţă de 16 km? cei 5 500 
de soldați francezi trebuiră să facă față, din prima zi, ava- 
lanșei a 100 de tancuri din care distruseră 40. 

În următoarele două zile ei mai scoaseră din luptă 15 
tancuri inamice și luară 200 de prizonieri. Hitleriștii con- 
centrară împotriva eroicilor apărători ai poziţiilor de la 
Bir Hakeim piese de artilerie de 155.și 220 mm, în timp 
ce bombardierele „Junkers“ atacau, de patru-cinci ori pe 
zi, în grupuri de cîte 100 de aparate. La 3 iunie, Rommel 
adresă un ultimatum luptătorilor francezi de a depune ar- 
mele „căci altfel vor fi nimiciţi ca brigăzile engleze de ļa 
Got-el-Skerab“. Francezii continuau să reziste cu toate că, 
la 7 iunie, Bir Hakeim era complet încercuit şi două di- 
vizii inamice sprijinite de 20 de baterii de artilerie și peste 
100 de tancuri se pregăteau de asaltul final. La 11 iunie, 
divizia generalului Koenig încercă o străpungere reușind 
să se desprindă de inamic. După 14 zile de luptă, din cei 
5 500 de oameni, ce se aflaseră la Bir Hakeim, 1 109 lip- 
seau la apel fiind ucişi, răniţi sau dispăruți. Sacrificiul lor 
permise armatei britanice epuizate, care nu mai dispunea 
decit de 70 de tancuri intacte, să se retragă organizat scă- 
pînd din cleștele ofensivei inamice. Comandamentul bri- 
tanic hotări însă să păstreze Tobrukul, considerînd că gar- 
nizoana acestui port fortificat, bine aprovizionată și sus- 
ținută de artileria flotei va reuși să reziste cu succes așa 
cum făcuse și mai înainte cînd rămăsese izolată. Dar. pre- 
viziunile optimiste se dovediră de data. aceasta neînteme- 


iate. La 21 iunie, după numai două zile de luptă, generalul 


sud-african Klopper și cei 30 000 de oameni de sub co- 
manda sa capitulară. Rommel pusese acum stăpînire nu 

numai pe un port excelent dar și pe o mare cantitate de 
muniții și tot felul de bunuri necesare aprovizionării unei 
armate. Căderea rapidă a Tobrukului provocă mare emo- 
ţie în Angliă și Churchill va pronunţa, cu această ocazie, un 
discurs explicativ în Camera Comunelor la sfîrșitul căruia 
deputaţii î îi vor reînnoi întreaga lor încredere. 

Generalul Ritchie, câre comanda armata 8-a britanică, 
hotărî după căderea Tobrukului să continue retragerea 
dincolo de frontiera egipteană.pentru a se putea instala pe 
o linie de apărare mai solidă, pregătită din timp. Dar Rom- 
mel, în ciuda pierderilor provocate de'neîncetatele atacuri 
ale aviaţiei britanice, trecu linia frontierei la 24 iunie, 
căutînd să-şi valorifice avantajul obţinut pînă atunci. Ge- 
neralul Auchinleck, comandantul șef al armatei britanice 
din Orientul Mijlociu hotărî să-l înlocuiască pe generalul 
Ritchie luînd el însuși în mină, direct, conducerea opera- 
țiunilor. La 26 iunie, o nouă bătălie de blindate avi loc 
la Marsa Matruh ; germanii, dispunînd î încă de circa 200 de 
tancuri „Mark- IV“, reuşiră să-şi impună avantajul. Ne- 
vrînd să riște distrugerea armatei a 8-a, generalul Auchin- 
leck o retrase pe ultima linie de apărare a Egiptului : pozi- 
ţia El Alamein, situată la 104 km de marele port Alexan- 
dria și la circa 200 km, în linie dreaptă, de Cairo. Totul 
părea pierdut și propaganda hitleristă anunţa deja intrarea 
blindatelor lui Rommel în capitala egipteană, iar Musso- 
lini își comandase o uniformă de paradă pentru festivi- 
tăţile ocupării orașului de pe Nil. 

Situaţia nu era însă așa de gravă cum apărea la prima 
- vedere. Retragerea armatei a 8-a nu se dovedise o fugă ci 
o acţiune destul de bine organizată. Întărită cu o bri- 
gadă neozeelandeză și sprijinită din aer de o puternică 
aviaţie, ea se va instala pe un front de 65 kilometri, în 
istmul care separă mica localitate El Alamein, de pe ţăt- 
mul Mediteranei, de depresiunea sărată El Quettara, de 
necirculat pentru tancuri și imposibil de întors prin sud, 
datorită terenului impracticabil și distanței de parcurs. În 
cursul lunii iulie, pozițiile engleze au fost substanţial în- 
tărite, frontul fiind ţinut de opt divizii contra a șapte di- 
vizii inamice în timp ce R.A.F. devenise stăpîn absolut al 
cerului. La 21 iulie, generalul Auchinleck, dădu la rîndul 
său semnalul unei ofensive generale precedată de un pu- 
ternic baraj de artilerie. Atacul dură cinci zile fără rezul- 
tate palpabile, blindatele britanice neputind să străbată 

prin câmpurile de mine și tragerile artileriei anticar ger- 
mane. Peste citeva zile, se operă o nouă schimbare în con- 
ducerâa frontului britanic. Generalul Alexander — eroul 
retragerilor de la Dunkerque și din Birmania — fusese 
numit comandant șef în locul lui Auchinleck, iar genera- 
ly] Montgomery va lua conducerea armatei a 8-a. 

La 30 august, Montgomery respinse un ultim atac de 
anvergură al lui Rommel care aruncase în luptă 600 de 
tancuri, din totalul cărora va pierde, pînă la 3 septembrie, 
jumătate. Marșul spre Cairo luase sfirșit. În curînd, se va 
derula, în sens invers, marșul spre Tunis, care se va în- 
cheia, cîteva luni mai tîrziu. Războiul de pe continentul 
african și pregătirea lui va începe prin acțiunea conjugată 
a forţei R.A.F. comandată de mareșalul aerului A.W. Ted- 
der și a 9-a Air Force americană a generalului Lewis Brere- 
ton, împotriva porturilor de aprovizionare ale lui Rommel: 
Tripoli, Benghazi și Tobruk, care vor fi bombardate siste- 
matic, fără întrerupere. 

Armata a 8-a, comandată de Montgomery, primise în- 
tre timp noi întăriri, ajungînd să numere 195 000 de oa- 
meni şi un corp de rezervă compus din două divizii blin- 
date şi o divizie de- infanterie neozeelandeză, unităţi 
antrenate special pentru marșuri rapide, de-urmărire, în de- 
şert. Trupele Axei „aflate în fața sa pe linia frontului de 
la El Alamein aveau un efectiv total de 104 000 oameni din 
care: 50 000 germani și 54 000 de italieni. În ceea ce pri- 
veşte materialul de război din dotare, Rommel opunea 
439 de tancuri, 1219 tunuri și 350 de avioane la 1029 
tancuri, 2 311 tunuri și 530 de avioane cit dispunea 
Montgomery. i 

Marea ofensivă britanică va fi dezlănţuită, prin sur- 
prindere, în seara de 23 octombrie 1942, în lipsa lui Rom- 
mel care se afla într-o permisie în Germania. Peste trei: 
zile cînd acesta: se întoarse, armata sa suferise deja pier- 
deri ireparabile, fiind nevoită să se retragă precipitat spre 
frontiera libiană care fu atinsă de avangarda armatei a 
8-a la 11 noiembrie. În mai puţin de trei săptămîni „Afri- 
kakorps“ și aliații săi italieni pierduseră 59 000 de oameni 
în timp ce pierderile britanice nu se ridicau decît la 13 600 
de oameni. În continuare se va desfășura o cursă de urmă- 
rire de-a lungul întregului litoral libian pînă dincolo de 
frontiera tunisiană ; în 80 de zile, armata a 8-a va străbate 
nu mai puţin de 2 800 km. Pierderile totale germano-ita- 

liene pe parcursul acestei retrageri dezordonate se ridicase 
la 80 000 morţi, răniţi şi prizonieri. La 13 noiembrie, bri- 
tancii ocupaseră Tobrukul, urmînd unul după altul, în de- 
curs de șase zile, porturile Bardia, Derna, Benghazi. La 
23 ianuarie 1943, Montgomery intra în capitala libiană Tri- 
poli. Trei zile mai tîrziu, bătălia pentru Libia era terminată, 
rămășițele armatei lui Rommel făcînd joncțiunea în Tu- 
nisia cu trupele generalului von Arnim ce comanda tru- 
pele germane din singurul loc pe care-l mai dețineau pe 
continentul african. 

Cu două luni în urmă, la 8 noiembrie 1942, aliaţii anglo- 
americani declanșaseră operațiunea „Torch“ debarcînd în 
Maroc şi Algeria. Această acţiune va avea două consecinţe 
imediate. La 10 noiembrie, Hifler dădu ordin să se execute 
operaţiunea „Attila“ : invadarea zonei încă libere de pe 
teritoriul francez ; în aceeași zi, dictatorul nazist decise 
stabilirea unui cap de pod în Tunisia. Dacă aliaţii ar fi 
debarcat în aceeași zi nu numai în Maroc și Algeria ci şi 
în Tunisia, probabil că războiul din Africa s-ar fi scurtat 
cu cîteva luni evitîndu-se pierderi destul de substanţiale. 
Omiţind Tunisia din planurile operaţionale imediate, co- 
mandamentul aliat a-permis trimiterea și stabilirea pe so- 
lul acestei țări a unui puternic corp expediționar german 
(în primele zile ritmul debarcării trupelor hitleriste. a fost 
de 1 500 de oameni în 24 de ore) care unindu-se cu râmă- 
șițele armatei lui Romme] a opus apoi o dîrză rezistenţă 
americanilor şi englezilor sosiți cu întîrziere. Luptele s-au 
prelungit pînă în mai 1943, cînd, surclasat de superiorita- 
tea zdrobitoare aeriană și în tancuri a aliaţilor, întregul 
angrenaj hitlerist din Tunisia s-a prăbuşit, fiind luaţi pri- 
zonieri 252 000 de oameni — germani și italieni — dintre 
care 16 generali germani, inclusiv von Arnim ce avea co- 
manda supremă după rechemarea lui Rommel în Germz- 
nia, precum şi zece generali italieni. Războiul din Africa 
se încheiase definitiv, pe parcursul desfășurării sale, pier- 
derite armatelor Axei însumînd 827 000 morţi, răniţi şi 
prizonieri față de 227 000 cît au pierdut aliații. 

Victoria completă în Africa înlătura definitiv orice pe- 
ricoł pentru pozițiile aliate din Orientul Mijlociu. Germa- 
nia hitleristă încetase să mai aibă vreun soldat dincolo de 
hotarele continentului european unde începea acum ul- 
tima rundă a celui de-al doilea război mondial, conducînd 
la prăbușirea totală a Reichului nazist, 


271 


Zorile independenţei arabe 


La 22 noiembrie 1943, spre orele prînzului, un impre- 
sionant. cortegiu de automobile părăsea piața centrală a 
localităţii Rachaya, din sud-estul Libanului, îndreptîndu-se 
cale de optzeci de kilometri, spre Beirut, unde întregul 
oraș, ieșit în stradă, îi aştepta sosirea într-o atmosferă 
entuziastă, de mare sărbătoare. În prima maşină — peste 
care flutura noul-drapel libanez roşu-alb-roșu, în benzi 
orizontale cu un cedru verde în mijloc, ce fusese instituit, 
cu cîteva zile mai înainte, de parlamentul ţării întrunit 
clandestin într-o casă particulară — se afla Bechara £l- 
Khoury, președintele republicii, împreună cu delegatul 
francez pe lingă guvernul libanez, fiind urmaţi de primul 
ministru Riad Solh și de alți membri ai guvernului. 

Rachaya, aşezare de druzi, creștini și musulmani,culti- 
vatori de viță de vie și măslini, la poalele muntelui Her- 
mon, profilat în spate ca un uriaș ecran înalt de aproape 
trei mii de metri, a fost în Evul Mediu, reședința emirilor 
Chehab, aceştia ocîrmuind de acolo, începînd din secolul 
al XI-lea, regiunea văii numită, în arabă, Wadi Taym. 
Mai tîrziu, spre sfîrșitul 'secolului al XVII-lea, după stin- 
gerea ultimului emir din familia adversă a Maanilor, Che- 
habii au ajuns să guverneze întregul Liban autonom din 
cadrul Imperiului otoman. De pe urma familiei Chehab, în. 
fieful lor din Wadi Taym, la Rachaya, a rămas o puternică 
fortificație medievală, citadelă ocupată, rînd pe rînd, de 
garnizoane militare ale emirilor libanezi, sultanilor oto- 
mani și apoi de trupe ale autorităţilor regimului manda- 
tar.. De această citadelă, cu profundă rezonanţă în istoria 
Libanului, este legat și ultimul episod al luptei pentru 
dobindirea independenţei sale de stat, aici fiind purtate 
negocierile între președintele republicii și membrii guver- 
nului, reţinuţi ca ostateci de autoritățile mandatare, și ge- 
neralul Catroux, trimis al Comitetului de Eliberare Fran- 
cez de la Alger, pentru a soluţiona o situaţie ce devenise 
explozivă, datorită atitudinii arogante şi metodelor de tip 
colonialist ale delegatului general francez în Levant, Hel- 
leu. Printr-o acţiune de forță acesta provocase o gravă în-. 
cordare între autorităţile sale şi cercurile politice autoh- 
tone sprijinite de intreaga populaţie a ţării. 

Problema independenţei statelor din Levant, aflate sub 
mandatul francez acordat de Societatea Naţiunilor după 
primul război mondial, dăinuia încă din 1936, cînd guver- 
nul Frontului Popular de la Paris hotărise să recunoască 

„existenţa suverană a Siriei și Libanului încheind cu aceste 

țări tratate bilaterale. În virtutea tratatelor amintite, 
Franța acorda indepedenţă celor două state și promitea 
să recomande admiterea lor ca membre ale Societăţii Na- 
'ţiunilor după o perioadă pregătitoare de trei ani. Siria şi 
Libanul deveneau aliate ale Franţei „atit în timp de pace 
cît şi în timp de război“ şi misiunile diplomatice franceze 
din străinătate trebuiau să se ocupe de interesele libanezi- 
lor și sirienilor oriunde ar fi fost ele. Se preconiza, tot- 
odată, să se procedeze la organizarea armatelor libaneză 
şi siriană cu ajutorul Franţei, acordul cuprinzînd și alte 
provederi compiimentare privind regimul monetar, drep- 
turile străinilor, privilegiile instituţiilor străine ete. În- 
cheierea acestor acorduri fusese determinată în mare mă- 
sură de mişcările populare anterioare : greva generală si- 
riană, din ianuarie-februarie 1936, cerînd încheierea unui 
tratat cu Franţa care să confirme independența: ţării ; pe- 
tițiile libaneze din martie acelaşi an, solicitau negocieri 
anâloge. à 

Datorită presiunilor şi agitației cercurilor politice de 

. dreapta din Franţa, ratificarea tratatelor de către puterea 
mandatară trena, în timp ce ele primiseră, imediat, asen- 
timentul unanim al forurilor parlamentare sirian .și. liba- 
nez. Tergiversarea a durat pînă la declanșarea celui de-al 
doilea război mondial cînd Franţa, care nu ratificase tra- 
tatele, a amiînat executarea prevederilor acestora pentru 
o dată nedeterminată. Dealtfel, chiar din a doua jumătate 
a anului 1939, Gabriel Puaux, înaltul comisar francez în 
Levant, suspendase constituţiile libaneză și siriană, moti- 
vînd acest act prin situaţia deosebită existentă. Se înţe- 
lege că după capitularea Franţei, cele două tratate fuse- 
seră complet îngheţate pe tot parcursul stăpinirii vichyste, 
profilindu-se, în plus, şi pericolul ca în cele două ţări să 
debarce trupe germane pentru a le transforma într-o po- 
sibilă bază a agresiunii hitleriste în Orientul Mijlociu. 

Acţiunea militară aliată din vara anului 1941 a avut 
darul să dejoace astfel de planuri ; în Liban ca şi în Siria 
s-au instalat trupe britanice și ale Franţei Libere, după 

lupte singeroase cu armata vichystă, incheiate prin capitu- 
larea acesteia. Odată cu intrarea trupelor lor în Siria .și 
Liban, aliaţii au anunţat, prin declaraţii repetate la postul 
de radio Cairo şi în manifestele împrăștiate de aviația bri- 
tanică deasupra ţărilor în cauză, acordarea imediată a in-. 
dependenţei lor naţionale. 

La 26 noiembrie 1941, generalul Georges Catroux, fos- ' 
tul guvernator general al Indochinei, care se raliase, din 
primul moment, acțiunii generalului de Gaulle de a con- 
tinua lupta împotriva Germanici naziste, proclama so- 
lemn — în. calitatea sa de proaspăt delegat general al 
Franței Libere în Levant — independența Libanului. O 
declarație similară fusese făcută, încă din luna septem- 
brie a aceluiași an, cu privire la independenţa Siriei. Două 
zile mai tirziu, generalul de Gaulle, încunoștința pe se- 
cretarul general al Societăţii Naţiunilor precum și guver- 
nele Statelor Unite și ale altor ţări, de hotăririle Franţei 
Libere de a acorda independenţa țărilor din Levant. Pri- 
mul care l-a felicitat pe preşedintele de atunci al republicii 
libaneze, Alfred Naccache, pentru independenţa obţinută, 
a fost regele George al VI-lea al Angliei, urmat imediat de 
Statele Unite ce au delegat un ministru plenipotenţiar pe 
lingă guvernul libanez, de Uniunea Sovietică, de ţările 
arabe şi asiatice. i 

Independenţa răminind, în continuare, pur formală, re- 
prezentanţii opoziţiei naționaliste libaneze întruniţi în ziua 
Crăciunului lui 1941, la reședința patriarhatului maronit 
de la Bkerke, în apropierea Beirutului, au cerut în mod 
ferm reîntoarcerea la viața constituțională și în acest sens 
organizarea 'neintirziată de alegeri parlamentare, forul le- 
gislativ desemnat de scrutinul popular urmînd să aleagă 
președintele republicii și să stabilească, în deplină liber- 
tate şi în spirit de egalitate, viitoarele raporturi dintre” 
Liban și Franţa. . 

Dar intenţia noii administrații franceze era de a face 
cît mai puţin posibil pentru a se achita de promisiunile 
anterioare, încercînd să păstreze ansamblul drepturilor, 
instituţiilor şi privilegiilor Franţei, să garanteze continua- 
rea lor în viitor ; să transfere astfel, pînă după război, 
rezolvarea problemei, căutînd un moment propice -pentru 
realizarea unui compromis care să-i salvgardeze intere- 
sele. Tensiunea creștea și, în vara lui 1942, generalul de 
Gaulle sosi în Liban, unde rămase două luni, încercînd să 

ralieze populaţia la punctul său de vedere ce preconiza, 
la fel, amiînarea discutării problemei relațiilor franco- 
libaneze și franco-siriene pînă după sfîrşitul războiului. 
Înșelat de unele elemente francofile şi de funcţionarii ad- 
ministraţiei franceze, de Gaulle ţinu un discurs, la clubul 
„Uniunii Franceze“ din Beirut, afirmînd că independenta 
Libanului şi a Siriei era o afacere pur franceză și nici o 
putere străină n-avea dreptul să intervină în această pro- 
blemă. El sublinia, de asemenea, că momentul alegerile 
legislative nu sosise, încheind prin a afirma că Franţa își 
va „păstra“ drepturile sale în Liban și Siria. Se crea ast- 
fel un echivoc, generalul considerînd mandatul francez 
ca fiind valabil în continuare. 


De Gaulle, făcînd respectiva declaraţie, ce a provocat 
o vie agitaţie în rîndurile naționaliștilor libanezi, își ex- 
prima, în acest mod, şi iritarea faţă de manevrele diplo- 
maţiei britanice care ar fi vrut să dea satisfacție elemen- 
telor naţionaliste atit din considerente de ordin tactic 
(situația nefavorabilă, în acel moment, de pe cîmpul de 
operațiuni din Africa de Nord solicita asigurarea spatelui 
frontului) dar şi din dorinţa de a elimina Franţa din Le- 
yant pentru a-i lua locul.. Va urma o. înverșunată bătălie 
“diplomatică între cei doi aliaţi, precedind independenţa 
Libanului şi a Siriei, bătălie continuată, o bună bucată de 
vreme, și după încheierea celui , de-al doilea război 
mondial. 

Principalul pion al politicii britanice în Levant a fost, 
în acei âni, generalul Edward Spears, omul care, încă din 
primele zile ale acţiunii generalului de Gaulle, în 1949, 
fusese repartizat ca ofiţer de legătură pe lingă viitorul 
conducător al Franţei Libere pentru ca mai tirziu să fje 
numit în punctul cel mai spinos al relaţiilor anglo-fran- 
ceze, ca trimis extraordinar al Marii Britanii la Beirut și 
Damasc. De Gaulle îl caracteriza în „memoriile“ sale ast- 
fel : „Ierarhia conformistă nu se încredea în această per- 
„soană care, în calitatea sa de membru al parlamentului, 
ofițer, om de afaceri, diplomat și scriitor făcea parte în 
“același timp din mai multe categorit, fără a se clasa în 
nici una... În ciuda a tot ce a făcut, la început, să ne 
ajute, generalul -Spears avea să se îndepărteze într-o zi 
de mișcarea noastră și să o combată. În pasiunea cu care 
s-a ridicat împotriva ei nu era oare regretul că nu putuse 
să o conducă el, precum și tristețea de a o fi părăsit ?“ 

Spears a jucat un rol important în determinarea 
cursului evenimentelor din acea perioadă în Liban și. Si- 
ria, sprijinind, mai mult sau mai puţin deschis, direct 
sau subteran, lupta forțelor naţionaliste din cele două ţări 
pentru dobîndirea independenţei, în detrimentul intere- 
selor pe care aliaţii francezi considerau că le aveau, de 
drept, în Levant. Diplomaţia britanică a fost sprijinită în 
această bătălie şi de prezenţa în regiune a trupelor sale, 
mult mai numeroase decît ale Franţei Libere, precum şi de 
faptul că din punct de vedere operaţional comanda arma- 
telor aliate din Orientul Mijlociu, inclusiv din Siria şi Li- 
ban, aparţinea englezilor. 

Pentru a potoli manifestaţiile antifranceze ale 
populaţiei libaneze, tot mai frecvente, delegatul Franţei 
Libere în Levant, gencralul Catroux, a admis pînă la urmă, 
în primăvara lui 1943, revenirea la viaţa parlamentară. 
El a încercat, în primul moment fără succes, să restabi- 
lească parlamentul libanez ce ratificase. acordul cu 
Franţa în 1936 şi care fusese dizolvat la începutul răz- 
boiului de Gabriel Puaux. Generalul Catroux spera pro- 
babil ca acest parlament: să reconducă, pur şi simplu la 
reînvierea vechiului tratat. | f 

Dar intervenţiile sale eşuară, naționaliștii libanezi de- 
clarînd că. parlamentul dia 1936 a fost dizolvat cu mulţi 
ani în urmă de însuși reprezentantul guvernului francez 
și că, dealtfel, nici nu cra reprezentativ, deoarece o treime 
din membrii săi (21 de deputaţi) nu fuseseră aleși ci nu- 
miţi de autorităţile mandatare. Catroux cedă atunci, eli- 
berîndu-l din funcţie pe preşedintele republicii, Alfred 
Naccache şi numindu-l pe Ayoub Tabet ca șef de stat în- 
sărcinat să organizeze alegeri legislative în decurs de trei 
luni. Acesta, fidel unei politici confesionale desucte, răs- 
turnă, printr-un decret-lege (17 iunie 1943), echilibrul con- 
fesional din compunerea parlamentului hotărînd ca din 
totalul de 54 deputaţi, 32 de mândate să aparţină comu- 
nităţilor creştine şi doar 22 celor musulmane. Datorită 
protestelor cercurilor politice musulmane, Ayoub Tabet a 
fost înlocuit, pînă la urmă, din funcţia de şef al statului, 
în locul său fiind numit Pedro Trad, care a anulat decre- 
tul-lege al predecesorului său, a stabilit o repartiție a man- 
datelor ceva mai apropiată de raportul numeric real dintre 
comunitățile libaneze (30 de locuri pentru creștini şi 

25 pentru musulmani) și a fixat ținerea scrutinului la 29 au- 
gust și 5 septembrie 1943, desfășurarea sa fiind urmărită, 
indeaproape, de ofiţeri francezi şi englezi îmbrăcaţi civil. 

Noul parlament a ales, la 21 septembrie 1943, în func- 
ţia de președinte al republicii libaneze pe Bechara El- 
Khoury, jurist, financiar și om politic, lider creștin al 
partidului constituţional, adversar al regimului mandatu- 
lui. Acesta însărcină cu formarea guvernului pe Riad 

. Solh, personalitate politică musulmană, vechi luptător pen- 
tru independenţa arabă încă din timpul Imperiului otoman, 
și el adversar deschis al mandatului francez, atitudinea 
sa aducîndu-i în anii dominaţiei străine exilul și o con- 
damnare la moarte în contumacie. Prima sarcină a guver- 
nului de uniune naţională prezidat de Riad Solh a fost 
consolidarea pe plan intern și extern a independenţei li- 
baneze, lichidarea, în acest scop, a prerogativelor ce le 
aveau autorităţile mandatului : suspendarea constituţiei, 
dizolvarea parlamentului, revocarea preşedintelui republi- 
cii şi a miniştrilor. Toate aceste prerogative acordate unei 
puteri străine și care erau prevăzute în vechea constitu- 
ţie, trunchiau independenţa, ultimul cuvînt în stat avin- 
du-l înaltul comisar francez. 

Pregătind proclamarea independenţei reale, Riad Solh 
anunţă, în prima sa conferinţă de presă ţinută în calitate 
de premier, că Libanul trecea „într-o nouă etapă în lupta 
sa pentru suveranitate“ repetînd apoi, la toate ocaziile, 
că un „sătuc independent valorează mai mult decît un 
imperiu dominat“. Prima acţiune de frondă faţă de auto- 
ritățile mandatare a constituit-o faptul că noul prim-mi- 
nistru nu s-a dus să-i facă o vizită protocolară delegatu- 
lui general francez, cum se obișnuise pînă atunci, ci a 
considerat că acesta, în calitate de ambasador, trebuie să 
aibă iniţiativa de a veni să-l felicite, la sediul guvernului, 
la fel cu ceilalți diplomaţi străini acreditaţi la Beirut. 
Atitudinea guvernului cra larg sprijinită de toate forţele 
politice naţionaliste şi se bucura de adeziunea maselor ce 
aşteptau proclamarea neîntirziată a independenţei și su- 
veranităţii totale a Libanului. 

La 7 octombrie 1943, Riad Solh, prezentînd parlamen- 
tului programul guvernului său, dădu citire cu acest pri- 
lej unei adevărate Carte a independenţei -libaneze în 
aplauzele deputaţilor cu ochii împăienjeniţi de lacrimile 
bucuriei. „Cunoaşteţi că în Constituţia libaneză se găsesc 
dispoziţiuni care sînt în contradicţie cu suveranitatea na- 

ţională ; unele dintre ele recunosc altora decit poporului 
libanez și reprezentanților săi legali, dreptul de a gira 
treburile țării. Guvernul a decis, pentru a face să înce- 
teze această contradicţie, de a cere -onorabilei dv. Adu- 
nări să modifice Constituţia şi s-o. epureze de restricţiile 
pe care le conţine la adresa suveranității noastre, astfel 
ca ea să devină legea fundamentală a unui. stat pe deplin 
independent“. În coâtinuare, Riad Solh a cerut remiterea 
în: miinile autorităţilor libaneze a serviciilor vamale, si- 
guranţei generale, radiodifuziunii și a altor servicii deţi- 
nute. şi controlate, pînă atunci, de autorităţile mandatare. 

Comitetul de la Alger al Franței Libere nu se arăta 
însă prea grăbit de a accepta aceste cereri. El solicita, în 
prealabil, semnarea unui tratat menit să recunoască „drep- 
turile“ Franţei în Liban. Guvernul libanez- a replicat că. 
modificarea Constituției n-avea ca scop decit eliberarea 
Libanului de echivocul în care se găsea, dispoziţiunile 
constituționale. existente pină atunci acordind reprezen- 
tantului unei ţări străine puteri care normal trebuiau să 
revină președintelui republicii, ceea ce încălca suverani- 
tatea naţională. Cit priveşte solicitarea remiterii unor ser- 
vicii administraţiei libaneze, aceasta se făcea tocmai în 
scopul afirmării suveranităţii țării. 

Comitetul de la Alger continuind să tergiverseze, gu- 
vernul şi parlamentul libanez hotăriră să acţioneze proce- 
dind conform. regulilor unui stat suveran. Lå 8 noiembrie 
1943, într-un entuziasm general, cu 48 de voturi pentru şi 
nici unul contra, Camera deputaţilor modifică Constituţia 
suprimînd articolele care se refereau la puterile și pre- 
rogativele înaltului comisar al mandatului. Președintele 
republicii devenea șeful executiv, deținind întreaga pu- 
tere constituţională rezervată pînă atunci înaltului comi- 
sar, în timp ce parlamentului îi revenea, singur, puterea 
legislativă. Limba arabă .era recunoscută ca limbă ofi- 
cială a ţării. Independenţa . țării devenea astfel un fapt 
implinit, populația capitalei libaneze sărbătorind cu un 
entuziasm de nedescris istorica hotărire atit de mult aş- 
teptată. Dar bucuria libanezilor a fost de scurtă durată. 
Autorităţile mandatului, ignorînd voinţa forţelor politice 
libaneze și ale poporului, întreprinseră o sălbatică lovi- 
tură de fopță încercînd, astfel, să-și perpetueze dominaţia. 

În acel moment, delegat al Franţei în Levant era, de 
puțin timp, Jean Helleu. (Generalul Catroux fusese che- 

mat la Alger spre a îndeplini sarcini ministeriale in ca- 
drul Comitetului Naţional de Eliberare). Helleu, care se 
aflase la Alger pentru: consultări, se reîntorsese precipi- 
tat, chiar a doua zi după ce Parlamentul libanez decisese 
modificarea Constituţiei. Intrat. în panică, delegatul gene- 
ral trecu imediat la măsuri drastice în vederea înăbușirii 
nesupunerii autohtonilor. 

La 11 noiembrie, locuitorii capitalei libaneze, ascul- 
tind ştirile programului de dimineaţă al postului de radio 
local, aflară cu stupoare că președintele republicii, pri- 
mul-ministru și “alţi membri ai guvernului fuseseră ares- 
taţi, Constituţia suspendată și Parlamentul revocat. Lo-. 
vitura de forţă avusese loc în cursul nopţii, detaşamente 
franceze şi ale trupelor coloniale senagaleze, înconjurînd 
-domiciliile înalților demnitari libanezi, ridicîndu-i şi în- 
temnițindu-i în citadela de la Rachaya, în celălalt capăt 
al ţării. Această veste neașteptată tulbură profund ma- 
sele populare care ieşiră cu curaj în stradă cerind elibe- 
rarea imediată a celor arestaţi și nerecunoscînd autorita- 
tea noului preşedinte de republică, Emile Edde, om politie 
filo-francez, ce mai ocupase în trecut aceaștă funcţie (între 
1936—1941) numit, acum, de autoritățile mandatului, ca 
şef al statului libanez lipsit de independenţă reală. O ade- 
vărată stare de revoltă începu să domnească la Beirut. 
Fracţiunile, divizarea, separatismul pe care guvernul oto- 
man şi apoi autorităţile mandatare le cultivase cu con- 
stanță și rafinament, dispărură ca prin minune. Unitatea 
poporului libanez devenise o realitate determinantă în 
fața noii primejdii ce-i ameninţa libertatea. Emile Edde 
se dovedi incapabil să formeze un nou guvern. Înalţii 
funcţionari libanezi refuzară să colaboreze cu el. Presa, 
comercianții, intrară în grevă. Rezistenţa se organiza, jur- 
nale clandestine fiind imprimate şi distribuite în toată 
ţara. 

Deputaţii încercară să se întrunească în clădireu Par- 
lamentului dar fură expulzați: cu forţa. Populaţia, mani- 
festind şi încercînd să-i sprijine, se trezi sub focul trupe- 
lor mandatului înregistrindu-se, cu acest prilej. mai multe 
victime. Întruniţi în clădirea lui College de la Sagesse și 
apoi la reședința familiei Salam, deputaţii exprimară în- 
treaga lor dezaprobare faţă de lovitura de forţă a autori- 
tăților mandatului, proclamară solidaritatea cu guvernul 
legal şi adoptară un nou drapel naţional, acela al Libanu- 
lui independent. Doi miniștri scăpaţi nearestaţi, Habib 

Abichala şi Magid Arslan, se refugiară în satul Bchamoun 
din zona muntoasă de la sud-est de Beirut-unde, sub pro- 
tecţia a o mie de războinici druzi, formară un guvern pro- 
vizoriu proclamindu-l deţinător al autorităţii legale în stat 
atîta vreme cît preşedintele republicii și primul ministru 
se vor afla în detenţie. Deasupra satului Bchamoun fu 
înălţat, pentru prima oară, noul drapel al independenţei 
libaneze. i i : 

Între timp, englezii — înţelegiînd că marea greşeală a 
delegatului general francez care întreprinsese nesocotita 
lovitură de forţă nu făcea decît să aducă apă la moara po- 
liticii lor în Levant — începură să se agite grâbindu-se să 
apară în postura de sprijinitori ai independenţei libaneze. 
La 11 noiembrie, adică la citeva ore de la arestarea dem- 
nitarilor libanezi, generalul Edward Spears adresă o scii- 
soare delegatului general francez în termeni ultimativi : 

„Ministrul de stat din Cairo (reprezentantul perma- 
nent al Marii Britanii în Orientul Mijlociu pe perioada 
războiului — n.a.) cu care am luat legătura, mi-a dat in- 
strucțiuni să vă informez că a aflat, cu extremă neliniște 
şi cu puternică indignare, de măsurile întreprinse de au- 
torităţile franceze în primele ore ale dimineţii... Amintesc: 
Excelenței Voastre că nu mai tîrziu de miezul nopții tre- 
cute, insistam asupra importanţei vitale de a evita tot 
ceca ce ar putea fi susceptibil de a tulbura ordinea pu- 
blică. Mi-aţi dat cuvîntul dv. de onoare, repetiînd ceea ce 
aţi spus în numeroase rînduri : că nu se avea în vedere 
nici o măsură care ar fi fost susceptibilă de a tulbura 
ordinea publică sau de a jena în vreun mod efortul de 
război... E 

Sînt nevoit să las altora grija de a judeca interpretarea 
ce trebuie dată acţiunii dv. de a face această promisiune 
cu cîteva ore înainte de a întreprinde ce s-a întreprins. 
Este greu de imaginat măsuri mai aparte să tulbure ordi- 
nea. şi să împiedice efortul de război în aceste ţări decît 
ceca ce dv. aţi făcut... i 

Deja, conform informaţiilor cc mi-au parvenit, -cel 
puţin trei persoane au fost ucise, printre care şi un copil, 
în cursul manifestaţiilor care au avut loc în faţa clădirii 
Parlamentului. Nu numai că aceste acţiuni ale subordo- 
naţilor dv. au provocat cea mai profundă indignare în rîn- 
durile populațiilor acestor state, dar ele vor antrena, ine- 
vitabil, consternaărea și miînia întregii lumi arabe. Indig- 

narca şefilor religioși, creştini cît şi musulmani, mi-a fost 
deja exprimată, mie și colegilor mei, în termenii cei mai 
aspri posibili... 

Vă las să vă imaginaţi efectul pe care aceste măsuri 
dictatoriale şi inadmisibile, luate împotriva unui mic popor 


fără apărare, îl va avea asupra opiniei publice luminate 


de marile democraţii care au declarat public că țelul lor 
este tocmai de a combate ferm asemenea măsuri“. 

Spears încheia scrisoarea prin a preciza că autorităţile 
sale superioare își rezervă întreaga libertate de acţiune în 


“legătură cu situaţia creată. 


Lucrurile luînd o întorsătură dramatică, Comitetul 
Francez de Eliberare Naţională de la Alger, hotărî să-l 
trimită la Beirut pe generalul Catroux pentru a găsi o so- 
luţie onorabilă, misiunea sa fiind inspirată atît de solici- 
tările guvernului britanic cît şi ale celui american. Ajun- 
gînd în capitala libaneză, generalul Catroux traversă un 
orâș mort, cu toate prăvăliile închise, fără pic de anima- 
ție, pe străzi nevăziîndu-se decît patrule ale armatei fran- 
ceze și jandarmeriei. De pe ziduri, doar portretele lui 
Churchill nu fuseseră rupte. 

În cartea sa „În bătălia Mediteranei“, apărută la Paris 
după război, Catroux povesteşte pe larg întimplările 
trăite în acele zile în Liban, descriindu-le cu mult realism: 

„Am sosit la Bcirut, în ziua de 16 noiembrie, dimi- 
neaţa, fiind primit la aeroport de dl. Jean Helleu, încon- 
jurat de colaboratorii săi civili și militari, carc, în cea mai 
mare parte, fuseseră și ai mei. Aceștia, oricare ar fi fost 
sentimentele lor personale față de mine, nu le făcea acum 
nici o plăcere să mă revadă, căci majoritatea lpr îl aproba 
pe dl. Helleu. Era aceeași atitudine, în general ca a colo- 
niei franceze și o astfel de stare de spirit nu mă șoca, fiind 
foarte explicabilă. Toţi acești oameni păstrau nostalgia 
Mandatului şi a autorităţii lor. Le era penibil să se desis- 
teze, în favoarea libanezilor, de prerogativele pe carc le 
exercitaseră iar maniera dezinvoltă şi pe undeva oarecum 
insolentă în care guvernul lui Riad Solh marcase schim- 
barea regimului le era foarte dureroasă. La fel cu dl. Hel- 
leu, ei o considerase ca un fel de sfidare la adresa Fran- 
fei, cerînd o ripostă răsunătoare. Martori direcţi sau 
indirecţi ai intervențiilor lipsite de scrupule ale lui Spears, 
ei le considerau la originea crizei și nu i le puteau ierta. 
Antibritanismul îi stăpînea, Judecata lor era orbită de 
acest spirit dominant care le voala realităţile și necesită 


281 


ţile. Ddar cîțiva francezi cu capul limpede rezistau acestui 
curent general de opinie și măsurau exact pericolele pe 
care inițiativa delegatului general le provocase interese- 
lor Franţei“. 

Catroux întreprinse, fără întîrziere, consultări, ajun- 
gînd la concluzia că actele delegatului general Helleu 
“constituiseră, pur şi simplu, un ultragiu la demnitatea na- 
țională a libanezilor, indiferent de confesiune, fapt ce-l 
va nota astfel : „Sub efectul acestei ofense, libanezii divi- 
zaţi prin rivalități confesionale s-au simţit solidari cu pre- 
şedintele republicii şi cu instituţiile lor constituționale. 
“Paradoxal, într-o noapte, Franţa realizase împotriva ei 
această unificare a Libanului în același sentiment naţional 
pe care ea îl căutase timp de douăzeci de ani pentru a crea < 
temelia poziţiei sale în Levant. Libanul devenise o naţiune 
care refuza să cedeze constrîngerii și purta la inimă inde- 
pendenţa sa“. 

La 17 noiembrie, a doua zi după sosirea sa la Beirut, 
generalul Catroux se  întilni cu colegul său britanic 
Spears, cu care avu o discuţie destul de neplăcută acesta 
cerîind în numele guvernului său rechemarea lui Helleu 
și restabilirea vechiului guvern :' „Spears mi-a spus atunci 
că se vede obligat să-mi ceară permisiunea de a-i putea 
vizita pe membrii întemnițați ai guvernului legitim pe 
lingă care era acreditat. I-am opus un refuz pe care l-am: 
justificat prin motive de  convenienţă și juridice, acest 
guvern încetînd de a mai fi legal după deciziile Delega- 
tului General. Spears. s-a -angajat atunci într-o discuţie 
privind drepturile noastre în această direcţie, ceea ce mi-a 
permis “să-i opun precedentele britanice din Egipt, Bir- 
mania și India, precum și legea suspecţilor în vigoare acum 
în țara sa“. | 

Observațiile generalului Catroux referitoare la politica 

„colonialistă britanică erau fără îndoială judicioase, în In- 

dia. Birmania, Egipt, aflindu-se, într-adevăr, numai trupe 
britanice. în timp ce în Levant situaţia era cu totul alta, 
pe lingă francezi fiind prezenţi, din vara lui 1941, şi en- 
glezii. cu contingente mai numeroase decit ale aliaţilor 
Jor, iar comandamentul tuturor trupelor din regiune le 
aparţinea. 

încercînd să deblocheze situaţia dificilă ce fusese creată, 
generalul Catroux îl vizită pe Bechara El-Khoury, la ci- 
tadela de la Rachaya unde era închis, încercînd să-l diso- 
cieze de membrii guvernului. Dar preşedintele republicii 

refuză compromisul şi comportîndu-se ca un şef de stat 
constituţional respinse orice amestec străin în treburile 
interne, declarîndu-se solidar cu primul ministru și guver- 
nul său. Catroux înţelese atunci că partida era pierdută și 
singura modalitate de a găsi o ieșire din situația dată ar 
fi fost aceea de a retunoaște faptul împlinit al indepen- 
denţei complete a Libanului. El telegrafie “în acest sens 
la Alger, explicînd că decizia lui Helleu „a creat un spirit 
comun în-orașul Beirut şi a unit omul de pe stradă cu in- 
telectualii şi tineretul. Ea a jignit pînă și pe oamenii de 
la ţară și a creat un climat de protest care are ca simpto- 
muri închiderea oraşelar și apariția, în interior, de mici 
centre de efervescenţă. Libanezii se simt umiliţi și înșiși 
amicii noștri mărturisesc că împărtășesc acest sentiment“. 

Între timp, la Beirut a sosit şi Casey, ministrul de stat 
britanic rezident la Cairo, care a înmînat un aide-memoire' 
generalului Catroux cerînd înlocuirea lui Helleu și elibe- 
rarea imediată a demnitarilor libanezi de la Rachaya. To- 
nul ultimativ era mult mai direct și ferm. Reprezentantul 
Franţei Libere era încunoștințat că dacă pînă la 22 noiem- 
„brie, ora 10, cererile britanice nu vor fi satisfăcute, minis- 
trul rezident în Orientul Mijlotiu are ordin din partea 
guvernului de la Londra să instituie de urgenţă legea mar- 
țială în Liban „din motive de necesităţi militare“. Aplicarea 
legii marţiale comporta preluarea .guvernării militare a 
ţării de generalul comandant-șef al forțelor britanice din 
Orientul Mijlociu sau de comandantul armatei a 9-a bri- 
tanică (din Levant) acţionînd ca delegat al său. Se mai spe- 
cifica, totodată, că în cazul în care, președintele republicii 
şi ceilalţi miniștri nu vor fi eliberaţi pină la data stabilită, 
trupele britanice vor efectua ele această operaţie. Pentru a 
îndulci totuşi puţin gravitatea ultimatumului, Casey 
adăuga : „Ținem să precizăm' din partea guvernului bri- 
tanic că dacă va fi necesar să proclamăm legea marţială în 
condiţiile indicate mai sus, această măsură nu va antrena 
nici-o consecință de ordin politic și, în particular, nu tre- 
buie să fie considerată ca reprezentind dorința sau inten- 
ţia guvernului Maiestăţii Sale de a substitui în Levant 
influenţa Angliei celei a Franţei“. 

Catroux, lecturînd documentul, îi menţionă lui Casey 
că numai Comitetul de Eliberare Naţională de la Alger 
poate să dea un răspuns. Interpretind „spiritul documen- 
tului“ generalul francez remarcă. că el reinvie epoca 
Fașhodei“ (punct din sudul Sudanului ocupat în 1895 de o 

expediție militară franceză care s-a aflat faţă în faţă cu 
armata britanică ce tocmai întreprindea cucerirea regiunii, 
episod ce era să dezlănţuie un război colonial între Anglia 
şi Franţa). Casey, care nu-și amintea sau poate nu vrea 
să-şi amintească acest episod neplăcut al istoriei relaţiilor 
anglo-franceze, s-a întors spre Spears întrebîndu-l ce a 
vrut să spună generalul Catroux prin „epoca Fașhodei”. 
Remarca reprezentantului francez n-a avut însă deloc darul 
să slăbească fermitatea atitudinii englezilor care se sim- 
ţeau în Levant tot mai stăpini pe situaţie. 

La 20 noiembrie, ” Catroux încunoștinţă Comitetul 
Francez de Eliberare Națională de desfăşurarea evenimen- 
telor. Răspunsul veni a doua zi noaptea, cînd postul de 
radio Alger anunţă hotărîrea autorităţilor Franţei Libere 
de a elibera pe președintele republicii libaneze și pe mem- 
-brii guvernului închiși în fortăreaţa de la Rachaya și re- 
punerea lor în toate drepturile, act ce echivala cu recu- 
noașterea de facto a deplinei independenţe a Libanului. 
A doua zi, liderii libanezi de la Rachaya plecară spre 
Beirut pentru a-și relua posturile. 

Iată cum descrie un publicist libanez ziua de 22 noiem- 
„brie 1943, care a marcat etapa finală a luptei seculare 
desfășurate de poporul libanez pentru cucerirea indepen- 
denţei sale naționale : 

„Dimineaţa devreme, dl. David, delegatul francez, s-a 
prezentat la fortăreaţa din Rachaya, împreună cu colonelul 
Naufal, comandantul jandarmeriei libaneze, comunicînd 
şeicului Bechara El-Khoury și tovarășilor săi hotărîrea 
conducătorilor Franţei Libere. Liderii eliberaţi s-au adunat 
în curtea interioară a citadelei și au intonat împreună, cu 
emoție nedisimulată, imnul naţional al țării lor indepen- 
dente. La ora 13, cortegiul oficial părăsea Rachaya în- 
dreptindu-se spre Beirut. Pe automobilul în care luase loc 
președintele El-Khoury, flutura noul drapel 'libanez. 
Atunci cînd cortegiul a ajuns în piaţa centrală din Rachaya, 
clopotele bisericilor au început să bată, în timp ce sătenii 
— druzi, creştini și musulmani — într-un singur glas, îl 
întimpinau cu aclamații delirante. Această scenă s-a repetat 
de o sută de ori de-a lungul parcursului dintre cîmpia 
Bekaa şi capitală. Ştirea trecerii cortegiului triumfal s-a 
răspîndit, cu iuţeala fulgerului, de la o localitate la alta. 
La Wadi Hammana, șeicul Bechara l-a rugat pe dl. David, 
fare îl însoțea în mașină, să-i cedeze locul primului mi- 

nistru Riad Solh. Și, astfel, într-un automobil deschis, 
unul lingă altul, cei doi lideri libanezi îşi făcură intrarea 
„în capitală, prin mijlocul unei adevărate maree umane, 
într-un entuziasm de nedescris“. 

Deasupra clădirii guvernului, de la balconul căreia li- 
derii libanezi salutară mulțimea imensă, filfîia învingător 
noul drapel de stat, cu cedru simbolic imprimat la mijloc, 
subliniind continuitatea istorică a luptei pentru libertatea, 
independenţa și suveranitatea naţională purtată de Liban, 
-cînd repetate ingerinţe străine, profilate pe fundalul luptei 
pentru dominație şi sfere de influenţă, au perpetuat tot 
felul de primejdii pentru unitatea ţării, încercînd s-o dez- 
membreze spre a o stăpini mai bine. Această neuitată zi de 
22 noiembrie 1943, va fi proclamată sărbătoarea naţională 
a Libanului fiind cinstită, de atunci, ca atare, în fiecare an. 

Reocupîndu-și locul, guvernul Riad Solh negocie, în 
continuare, cu autorităţile franceze, transferul serviciilor 
naționale autorităţilor libaneze precum şi evacuarea tru- 
pelor staționate în Liban. Aceste negocieri făcură ca sigu- 
ranța generală, vama, radiodifuziunea, serviciul antichi- 
tăţilor, oficiul de schimburi, P.T.T. și alte servicii să fie 
remise competenţei autorităților libaneze. 

În Siria, unde alegerile parlamentare din iulie 1943, 
consacraseră victoria forțelor naționaliste, ca președinte 
al republicii fiind ales, la scurt timp, liderul acestora 
Choukri Al-Kouatly, guvernul manifestase o atitudine de 
expectativă rezervată față de evenimentele din Liban, iar 
tonul moderat al presei din Damase contrastase vizibil 
comparativ cu virulența limbajului ziarelor de la Cairo. 
Cercurile naționaliste, satisfăcute de faptul că. autoritățile 
franceze àdmiseseră revenirea la un regim constituțional, 
nutreau speranța că transferul puterii se va desfăşura fără 
dificultăți. Blocul Național, care cîștigase alegerile, reven- 
dicase toate atributele suveranității naționale şi autorită- 
țile franceze după evenimentele din Liban se arătaseră 
comprehensive satisfăcînd solicitările siriene, fără una 
esențială : armata. Primul conflict se manifestă în pro- 
blema „trupelor speciale“, unități compuse din soldații 
sirieni și libanezi, pînă atunci făcînd parte integrantă din 
forţele franceze din Levant și care ar fi trebuit să devină, 
după ce ar fi fost plasate sub autoritatea guvernelor sirian 
și libanez, nucleele viitoarelor două armate naţionale. Un 
alt punct de dezacord îl constituia problemele securităţii 

interne, ex-puterea mandatară dorind să păstreze respon- 
sabilitatea acesteia pînă la sfîrşitul războiului şi al perioa- 
dei de transfer complet de atribuţii. În plus, Franţa consi- 
dera eă Siria ca şi Libanul trebuie să fie legate prin 
acorduri particulare privind „interese comune“ în dome- 
niul economic. De fapt; francezii sperau ca sfîrșitul efectiv 
al mandatului exercitat în regiune să fie marcat de sem- 
narea unui tratat între Siria și Franţa care să-i ofere aces- 
teia din urmă anumite privilegii. Siria susţinută de Liga 
Arabă nou creată în martie 1945 (cu participarea Egiptului, 
Arabiei Saudite, Irakului, Transiordaniei, Siriei, Libanului 
ar din luna mai şi a Yemenului) refuză o_ astfel de 
perspectivă. | 

Generalul Beynet, care îi succedase lui Helleu în func- 
ţia de delegat general şi plenipotenţiar al Franţei Libere în 
Levant, începu tratative, la Beirut, eu ministrul de externe 
libanez Henry Pharaon şi la Damasc cu primul ministru 
sirian Diimil Mardam Bey, în mai 1945, în vederea rezol- 
vării problemelor în suspensie. Dar sosirea, în Levant, 
chiar în acele zile, a unor trupe franceze, produse o vădită 
îngrijorare deși, pentru a linişti spiritele, se menţiona că 
scopul acestei prezenţe inoportune îl constituia crearea, 
aici, a unei „zone de etapă“ pentru participarea Franţei 
la războiul împotriva Japoniei. Noi incidente avură loc la 
Beirut între tr upele franceze şi libanezi, mai mulţi mani- 
festanţi fiind ucişi. În semn de protest, o grevă generală 
fu declanşată imediat în Liban ca şi în Siria, cele două: 
guverne întrerupind și ele negocierile cu generalul Beynet. 

Situaţia se calmă rapid în Liban unde începuse conflic- 
tul, pentru a se agrava în Siria, fiind semnalate ciocniri 
armate cu trupele franceze. Starea de încordare fusese 
provocată de ordinul de zi dat, la 22 mai, de generalul 
Oliva Roger, comandantul unităţilor franceze din-regiunea 
Damasc, prin care dispunea ca ttupele sale : să lichideze 
toate elementele „subversive” ce acționau pentru elimi- 
narea Franţei de pe teritoriul sirian ; să ocupe clădirile 
oficiale ale guvernului sirian : să întrerupă orice. contact 
între Siria şi ţările arabe vecine ; să interzică portul de 
arme de către civili, inclusiv cuțite şi pumnale ; să supună 
autorităţile locale jurisdicției guvernatorului militar 
îrancez. i 

Aceste măsuri arbitrare, împotriva autorităților şi 
populaţiei unui stat independent, prin care se încerca să se 

întoarcă, cu mult înapoi, roata istoriei, nu puteau să suscite 
decit o ripostă firească din partea sirienilor hotăriţi să-și 
apere libertatea. Grupurilor armate ale populaţiei li se ală- 
tură şi poliţia siriană. La 29 mai 1945, adică la trei săptă- 
miîni după încheierea războiului în Europa, la Damasc și 
în întreaga Sirie se desfășurară lupte singeroase. În capi- 
tala siriană, un atac de anvergură a fost declanşat împo- 
triva clădirii.parlamentului. consitlerat ca un bastion al 
mișcării de eliberare naţională. Un martor ocular, sergentul 
Ibrahim Shallah, descria aslfel atacul dezlănțuit de trupele 
franceze : 


„Comandantul francez al Damascului adresă un aver- 
tisment, în seara de 29 mai, detașşamentului de jandarmi 
ce păzea Parlamentul, cerîndu-i să se predea și să ridice 
drapelul francez deasupra clădirii. Detașamentul de jan- 
darmi sirieni refuzînd să se supună, forțele de ocupaţie, 
susținute de tancuri, trecură la atac. După un schimb de 
focuri, care a durat o oră şi jumătate, întregul detaşament 
a fost nimicit cu o singură excepţie : persoana mea. În con- 
tinuare, forţele de atac întreprinsctă distrugerea bazarului 
Sarouja şi bambardară citadela orașului (sediul jandar- 
meriei siriene). Se trăgea chiar și asupra ambulanţelor : 
un medic, Mousalem Baroudi îşi găsi moartea în momentul 
cînd tocmai venea să îngrijească răniții ce zăceau pe stră- 
zile orașului“. 

Şi alte oraşe siriene avură de suferit de pe urma unor 
acte asemănătoare de apresiune. La Deir-Ez-Zor, artileria 
franceză, bombardînd oraşul, provocă numeroase pierderi 
în rîndurile populației civile. La Hama, se desfășurară 
lupte extrem de violente, orașul fiind bombardat de aviaţie. 
Două avioane franceze fură doborite și șase tancuri captu- 
rate de forţele de rezistenţă. La Alep, ofiţerii și soldaţii 
sirieni părăsiră cazărmile pentru a se ralia cu forţele jan- 
darmeriei naţionale în vederea apărării concetăţenilor 
lor. La Deraa, în sudul ţării, toate poziţiile cheie căzură 
în mîinile luptătorilor naționaliști după lupte înverșunate 
cu forţele franceze. i 

Acţiunile militare franceze din Siria produseră o pu- 
ternică indignare în lumea arabă și dezaprobarea întregii 
opinii publice internaţionale. Marea Britanie interveni din 
nou împotriva aliaţilor francezi ca şi în cursul evenimente- 
lor din noiembrie 1943, în Liban. La 30 mai 1945, guvernul 
britanic ceru guvernului francez să dispună încetarea ne- 

întîrziată a focului și transmiterea comandamentului din 
Siria şi Liban forțelor armate britanice. Ordinul de înce- 
tare a focului va fi adus la îndeplinire la 31 mai. În aceeaşi 
zi, la orele 16 și 30 de minute, generalul de Gaulle primi un 
mesaj din partea lui Churchill. „În vederea evitării unei 
coliziuni dintre forţele britanice și franceze“, de Gaulle 
era invitat să ordone trupelor franceze din Siria să se re- 
tragă în cazărmile lor. Guvernul francez se văzu nevoit 
să cedeze ultimatumului englez. , 

La 21 iunie, guvernele sirian și libanez publicară la 
Damasc un comunicat comun prin care anunțau hotărîrea 
de a concedia funcţionarii francezi din serviciile admi- 
nistraţiilor celor două ţări, de a obţine plecarea tuturor 
trupelor franceze și de a trece sub autoritatea lor „tru- 
pele speciale din Levant“ recrutate din rîndurile autohto- 
nilor şi supuse pînă. atunci comandamentului francez. 

Citeva zile mai tîrziu, Foreign Office declară că „inter- 
venţia trupelor britanice devenise indispensabilă deoarece 
evenimentele locale din Siria și Liban ar fi putut să tulbure 
întregul Orient Mijlociu și să prejudicieze efortul de răz- 
boi aliat“. În continuare ministerul afacerilor externe de 
la Londra găsea necesar să dezmintă, din nou, å priori, orice 
posibilă interpretare a acţiunii britanice în Levant : „Tre- 
buie să se înţeleagă clar că intervenția trupelor britanice 
nu implică intenţia, din partea britanică, de a înlocui pe 
francezi în Siria și Liban“. Se pare că o astfel de preci- 
zare apărea ca foarte oportună pentru diplomaţia engleză 
în momentul cînd sc făceau auzite tot mai numeroase voci 
afirmînd că guvernul britanic, urmînd sfaturile generalului 
Spears, prietenul personal al lui Churchill, profita de slă- 
biciunea Franţei pentru a o exclude din Orientul Mijlociu. 
Ceea ce, la drept vorbind, hu era chiar așa departe de 
adevăr. 

La 8 iulie, guvernul francez anunţa că „trupele spe- 
ciale“, vor fi transferate în termen de patruzeci şi cinci de 
zile autorității guvernelor sirian și libanez. Relaţiile franco- 
britanice vor cunoaște, îh continuare, o ameliorare, după 
ce în Anglia victoria în alegerile parlamentare adusese la 
conducerea ţării partidul laburist şi Churchill părăsise 
scena puterii. La 13 decembrie 1945, va fi realizat un acord 
anglo-francez privind evacuarea trupelor franceze şi en- 
gleze din Levant, prevăziînd că, în așteptarea asigurării: 
securităţii în regiune, acestea se vor regrupa în anumite 
zone stabilite. 


288 


Siria şi Libanul adresară, la 5 februarie 1946, o seri- 
soare Consiliului de Securitate al O.N.U. prin care protestau 
împotriva încetinelii evacuării și cereau retragerea ime- 
diată a tuturor trupelor străine de pe teritoriile lor. Plîn- 
gerea lor va fi susținută de U.R.S.S. şi alte ţări membre 
dar Consiliul de Securitate nu luă nici o hotăriîre imediată. 
Pînă la urmă, trupele străine fură retrase din Siria la 
17 aprilie 1946 — dată sărbătorită de atunci ca Ziua Naţio- 
nală a acestei țări — și la 31 decembrie în același ari, ultimii 
militari francezi părăsiră Libanul. Așa se încheia o etapă 
dramatică din istoria luptei de eliberare a popoarelor din 
Orientul Mijlociu. După secole de stăpînire străină, sirienii 
şi libanezii reușiscră să-şi dobîndească independenţa na- 
țională. 


Premisele unor noi zile fierbinți 


Franţa care deținuse, o bună bucată de vreme, unul din 
rolurile principale în acerba competiție pentru acapararea 
“de sfere de influenţă şi dominație în Orientul 'Mijlociu, 
fusese eliminată din joc, într-o anumită măsură, după cum 
am văzut, și datorită sprijinului binevoitor al aliaţilor bri- 
tanici. Anglia va continua să păstreze, o bună perioadă 
după cel de-al doilea război mondial, importante poziţii în 
această regiune mehnținînd baze militare în Transiordania, 
Palestina, Aden, Irak, Oman, în emiratele de pe coasta ră- 
săriteană a Peninsulei Arabice. Dar treptat, pe măsura 
dezintegrării imperiului, odată cu prăbuşirea generală a 
vechiului sistem colonial, cînd metodele de guvernare de 
pînă atunci deveniseră falimentare în faţa uriașului aviînt 
al luptei de eliberare a popoarelor, britanicii vor fi nevoiţi 
să renunţe definitiv la tradiționala lor politică de „la est 
de Suez“. 

Desistarea nu s-a produs imediat și simultan. Încercînd 
să prelungească anacronica dominație colonialistă, diplo- 
maţia engleză s-a bizuit, în continuare, fie pe baionetele 
trupelor sale rămase încă în mai multe puncte strategice 
ale regiunii, fie pe vechea politică de încurajare şi adeseori 
chiar de finanţare a animozităţilor interne, de ordin etnic, 
comunitar, religios sau politic. 

Administraţia britanică mandatară a purtat un adevărat 
război în Palestina anilor 1946—1947, combătînd deopo- 
trivă pe naționaliștii arabi și organizaţiile clandestine 

sioniste, nu numai prin spînzurători și întemniţări, dar și 
prin alimentarea perfidă a disensiunilor, inclusiv cu arme, 
dintre cele două comunităţi aflate într-un conflict acerb, 
creat şi el artificial, de mai multă vreme, de același cu- 
noscut principiu al politicii colonialiste : dezbină și stă- 
pînește ! Iar în 1948, odată cu retragerea trupelor britanice 
din Palestina, au' rămas plantate în urmă, nenumărate 
bombe cu explozie întîrziată, ce au stat, în mare măsură, la 
baza prelungitei tensiuni care avea să zdruncine încă multă 
vreme viața popoarelor din această parte a lumii. 

Mai bine de un deceniu, autorităţile coloniale britanice 
s-au confruntat cu gherila din Aden luînd cele mai drastice 
măsuri împotriva populaţiei din această veche posesiune 
-a Angliei, în încercarea de a stăvili mișcarea de eliberare 
națională. Dar toate strădaniile englezilor, de a păstra 
importantul punct strategit, pe care îl deţineau de aproape 
130 de ani, s-au dovedit sterile, poporul Yemenului de sud 
reușind să-și cucerească în 1967, independenţa, naţională. 

Contenciosul egiptean, cu toate presiunile și acţiunile 
de forță întreprinse de politica britanică în anii imediaţi 
de după cel de-al doilea război mondial, s-a încheiat defi- 
citar, Anglia fiind nevoită să părăsească pînă la urmă, în 
întregime, teritoriul ţării Nilului ; ultimii săi soldaţi re- 
trăgîndu-se din zona Canalului Suez în 1956. 

Transiordania, vechi bastion al politicii britanice în 
Orientul Mijlociu şi-a dobiîndit şi ea independenţa de stat 
în mai 1946, transformîndu-se în Regatul Hașemit al Ior- 
daniei. Zece ani mai tîrziu, tînărul rege Hussein avea să 
elibereze Iordania de ultimele sechele ale trecutului colo- 
nial, concediindu-i pe faimosul Glubb Paşa şi pe ceilalţi 
ofițeri britanici aflaţi la comanda Legiunii Arabe, care 
constituise, multă vreme, principala forță armată a ţării. 

A urmat apoi părăsirea zonei emiratelor arabe de pe 
țărmul marelui Golf al petrolului cînd, în 1971, prin pro- 
clamarea independenţei acestora și evacuarea ultimilor 
soldaţi britanici din Peninsula Arabică avea să ia sfîrșit, 
în mod oficial, politica engleză „la est de Suez“. Din punct 
de vedere militar şi politic, Marea Britanie își înceta pre- 
zența sa activă în Orientul Mijlociu succedînd astfel 
Franţei pe care o ajutase, la timpul său, să-și piardă pozi- 
tiile din Levant. Pe scenă își vor face apariţia alţi pre- 
tendenţi la rolurile principale pentru dominarea regiunii, 

-pentru acapararea sferelor de influenţă. 

Anglia își pierduse nu numai poziţiile politico-militare 
dar în continuare le va pierde și pe cele economice, înde- 
osebi din domeniul petrolului, marea bogăţie naturală care 
avea să plaseze Zona Golfului, în perioada postbelică, pe 
primul plan al interesului mondial. Pe acest teren, Anglia 
a întîlnit un adversar de joc dotat nu numai cu forţă mj- 
litară dar și cu resurse financiare net superioare. Acest 
adversar acţionînd brutal, fără prea multe scrupule (chiar 
şi față de prieteni sau aliaţi), a reușit să se implanteze te- 
meinic în regiune și în mod special în exploatarea zăcămin- 
telor petroliere, contribuind. la îndepărtarea concurenţilor 
și în primul rînd a celor britanici ; influenţa sa în regiune, 
sprijinită şi de tunurile și portavioanele celei de a 6-a flote 
a lui U.S. Navy, va deveni, la un moment dat, determinantă. 
Americanii, pentru că despre ei este vorba, şi-au făcut . 
apariția pe terenurile de vînătoare ale intereselor britanice 
în Orient, la scurt timp după încheierea primului război 
mondial. 

În perioada respectivă, scăpind de concurenţa germană, 
Marea Britanie deţinea toate atuurile în domeniul pros- 
pectării și exploatării petrolului nu numai în Orientul 
Mijlociu dar aproape în întreaga lume. După cum menționa 
bancherul Edward Mackay Edgar, specialist în afaceri 
petroliere : „poziția britanică era inexpugnabilă, toate ba- 
zinele petroliere cunoscute, probabile sau posibile, în afara 
teritoriului Statelor Unite, fiind fie proprietate britanică, 
fie sub conducerea sau controlul britanic, fie finanţate de 
capitaluri britanice“. „Royal Dutch-Schell“ controla ex- 
ploatările din Indiile de Est (cum i se spunea Indoneziei) 
care erau primul producător petrolier asiatic ; aceeași so- 
cietate, cu capital britanic, împărțea. cu o altă societate en- 
gleză, „Anglo- -Iranian“, rezervele din Orientul Mijlociu şi 
Birmania ; ea era solid implantată în Mexic şi chiar și în 
Statele Unite ; în asociație cu alte societăţi britanice era 
pe cale să achiziţioneze concesiuni în America Centrală şi 
în Columbia. Un mijloc comod de noi achiziţii coloniale, şi 
îndeosebi în Orientul Mijlociu, îl constituise „mandatele“ 
acordate de Societatea Naţiunilor în teritoriile periferice 
ale fostului Imperiu otoman, adică tocmai acolo unde se 
descopereau, zi de zi, noi zăcăminte petroliere. 

În această situaţie, cercurile financiare şi industriale 
americane începură să se agite solicitind Administraţiei 
o politică de stat care să aibă în vedere o cît mai grabnică 

expansiune, peste hotare, în domeniul petrolier. „Tot ce ne- 
trebuie în prezent este o politică externă americană agre- 
sivă“ — declara A. C. Bedford, președintele marii socie- 
tăţi petroliere „Standard Oil“ din New Jersey. Susţinind 
această idee, Comisia federală a comerţului, recomanda 
la rîndul ei „întregul sprijin diplomatic convenabil pen- 
tru achiziţionarea și exploatarea terenurilor petroliere“ 
dincolo de hotarele S.U.A. 

Cimpurile petroliere din Orientul Mijlociu se aflau 
încă. în stadiul prospectării. Singura regiune unde uurul 
negru văzuse lumina zilei înainte de primul război mon- 
dial era Masjid-i-Sulaiman, la poalele Munţilor Bakhtari, 
din sudul Persiei, în zona de influenţă britanică stabilită 
prin acordul încheiat în 1907 între Londra și Petersburg 
pentru împărţirea dominaţiei în Orient. Prospecţiunea 
aparţinea lui „Burmah Oil“, o companie cu capital sco- 
țian şi evenimentul se petrecuse la 26 mai 1908. Un an mai 
tîrziu, unirea drepturilor lui „Burmah Oil“ cu ale unui 
întreprinzător” canadian de origine franceză, Wiliam Knox 
d'Arcy, care obținuse în 1901, din partea șahului, pentru 
o sumă modică, concesiunea pe şaizeci de ani a unei su- 
prafețe de 750 000 kilometri patraţi, va consfinţi nașterea 
lui „Anglo-Persian Oil Company“, viitoarea „Anglo-lra- 
nian“ (după ce în 1935 Persia îşi schimbase numele în 
Iran) și apoi „British Petroleum“ (B.P.) după naționali- 
zarea petrolului iranian în 1951. „„Anglo-Persian Oil 
Company“ producea și exporta deja în 1912 o cantitate 
de 43 000 tone petrol ; Marea Britanie n-avea decit să se 
felicite pentru neașteptatul punct de aprovizionare cu lu- 
brilianți în apropierea drumului maritim spre posesiunile 
sale din Peninsula Indiană și sud-estul asiatic. Și pentru 
a fi la adăpost de surprize, guvernul de la Londra hotă- 
răște în 1913, anul în care era pusă în funcţiune rafinăria 
de la Abadan, să preia controlul companiei „Anglo-Persian 
Oil“, achiziţionind un mare pachet de acţiuni, decizie 
aprobată, în primăvara anului următor, de Camera Co- 
munelor, cu o majoritate covirşitoare de voturi. În acel 
an, producţia lui ,„Anglo-Persian“ ajungea la 275 000 tone 
asigurînd în mare măsură necesarul consumului de război 
al armatei și flotei britanice. 

Miza cea mare, petrolul irakian, nu ajunsese încă la 
suprafaţă pînă la declanșarea primului război mondial. 
Concesiunea prospecțiunilor aparţinea lui „Turkish Pe- 

troleum Co.“ (T.P.C.), societate: înfiinţată din inițiativa 
unui întreprinzător armean, cetăţean otoman, Kalust Sarkiz 
Gulbenkian, care pentru început deţinea, împreună cu 
Banca Naţională a Imperiului otoman, jumătate din ac- 
țiuni, în timp ce britanica „Royal Dutch-Schell“ şi 
„Deutsche Bank“, interesată în lucrările liniei ferate 
Istanbul—Bagdad, își împart cealaltă jumătate. Ulterior, 
la încheierea unei conferințe care a reunit la Londra pe 
toţi cei interesați, în martie 1914, trei sferturi din capita- 
lul lui T.P.C. este preluat de englezi, „Deutsche Bank“ 
vămînînd în continuare cu un sfert din acţiuni. Declan- 
şar&a războiului face inoperantă înțelegerea, capitalul 
aflindu-se într-o tabără iar terenurile presupuse a con- 
ține zăcăminte "petroliere, în altă tabără. Afacerea va fi 
reluată la sfîrşitul războiului, în aceeași formaţie, minus 
„Deutsche Bank“, partea acesteia trecînd în mîinile fran- 
cezilor noi sosiți în regiune. Forajele se desfășoară pe scară 
largă, cu multă risipă de energie şi bani, dar de-abia în 
1927, „Irak Petroleum Co“. (I.P.C.), cum se numește acum 
societatea petrolieră prospectoare, dă în zona Kirkuk de 
un bogat zăcămînt. La festinul triumfal, americanii intraţi 
cam pe ușa de din dos, reușesc să ocupe și ei citeva scaune, 
spre colțul mesei. Dar un picior fusese pus în marea auru- 
lui negru din regiune şi în anii următori avansul va con- 
tinua devenind din ce în ce mai extins şi solid. 

Imediat după primul război mondial, „Standard“ din 
New Jersey și „Socony“, marile societăţi petroliere ame- 
ricane, încercînd să se infiltreze în Orient, găsiseră porţile 
închise, refuzîndu-li-se pînă și dreptul de a trimite echipe 
de prospecţiuni în Irak. Departamentul de Stat protestă, 
prin note diplomatice ferme, solicitînd libera intrare pen- 
tru capitalul american în teritoriile fostului Imperiu 
otoman. Foreign Office făspunse cu politeță evazivă și 
dilatoare. Americanii organizară, la scurt timp, „Near East 
Developement Company“ — (Societate pentru dezvoltarea 
Orientului Mijlociu), care reunea șapte din cele mai mari 
societăţi petroliere, în intenţia de a fi folosită ca un cal 
troian al penetraţiei în zonă. În 1922, cînd pentru englezi 
devenise clar că americanii nu vor accepta să rămînă per- 
soane non grata în Orientul Mijlociu, Charles, Greenway, 
din partea lui „Anglo-lranian“, începu negocieri cu 
A.C. Bedford reprezentînd interesele lui „Jersey“ și „,So- 
cony“. După şase ani de manevre complicate se ajunse, în 

fine, la un acord între cele două părți, americanii primind 
o părticipare de 23,75 la sută în exploatarea petrolului ira- 
kian. Astfel „Irak Petroleum“ se afla în mîinile a cinci so- 
cietăţi : “două engleze, două americane și una franceză. 

Buna înțelegere din cadrul „confreriei internaţionale a 
negustorilor de petrol“ va fi însă tulburată, în curînd, de 
disputele privind depăşirea așa-numitei „linii roşii“ ce 
despărțea Turcia propriu-zisă de fostele posesiuni ale Im- 
periului otoman, dincolo de care membrii lui „Irak Petro- 
leum Co“ se angajase să nu obțină concesiuni, de unul 
singur. Or, prin 1927, o societate americană „Gulf“ angajase 
6 concesiune în insulele Bahrein. Impotriva acesteia va fi 
dezlănțuit un adevărat război al nervilor determinînd-o 
pînă la urmă să adere la cartelul petrolier din Irak. 

Pasul următor îl va constitui instalarea lui „Standard 
Oil“ din California, la începutul anilor '30, pe ţărmul saudit 
al Golfului, compania americană obţinînd, din partea rege- 
lui Abdel Aziz Ibn Saud, o concesiune în regiunea Hassa 
pentru modesta sumă de 30 000 lire sterline-aur. În 1933, 
„Standard“ formă împreună cu „Texas Oil“, ce dispunea 
deja de o rețea de comercializare a produselor petroliere ` 
în Indii, o nouă societate : „California Arabian Standard 
Oil Co.“ cunoscută sub numele de C.A.S.O.C. care, începînd 
din 1944, va lua numele de „Arabian American Oil Com- 
pany“ (Aramco). 

Iniţial, englezii deţineau toate atuurile instalării lor. în 
Arabia Saudită pe care o susțineau financiar, este adevărat 
_modest, de multă vreme. În plus agentul lor, maiorul John 
Philby, alias şeicul Abdullah, avea o influență determi- 
nantă la curtea regelui Abdel Aziz al cărui principal con- 
silier devenise cu ani în urmă. Dar suveranul saudit, ne- 
putind uita unele umilinţe ce le cunoscuse din partea aro- 
gantei politici colonialiste engleze în Peninsula Arabică, se 
arătă greu manevrabil. El îi prefera în locul englezilor, cu 
care mai avusese de-a face, pe americanii necunoscuţi, lip- 
siţi pe atunci, de orice sprijin politico-militar în regiune. 

De-abia în cursul celui de-al doilea război mondial, ame- 
ricanii vor reuşi să se instaleze şi militar în regiunea Gol- 
fului, aeroportul lui „Afamco“ din regiunea Hassa fiind 
transformat, cu asentimentul autorităţilor saudite și contra 
unei plăți substanţiale, într-o puternică bază aeriană a. 
Statelor Unite. . 

Cam în același timp, americanii puneau piciorul şi în 
Iran, stabilindu-şi puternice baze și preluînd organizarea 
transporturilor de materii strategice și armament, pentru 
frontul sovietic, prin teritoriul iranian. După cel de-al 
doilea război mondial cînd toate trupele străine au fost 
retrase din Iran, americanii au păstrat mult timp o in- 
îluenţă puternică în această ţară furnizînd cantităţi uriaşe 
de arme și intervenind subteran în anumite situaţii, de 
pildă la inceputul anilor '50 împotriva premierului Mossa- 
.degh care naţionalizase petrolul iranian. 

Prezenţa americanilor în Orientul Mijlociu fusese sta- 
bilită solid la 14 februarie 1945 în cursul întilnirii pe care 
preşedintele Roosevelt, întors de la Conferinţa ce se des- 
Kăşurasc la Yalta, a avut-o cu regele Abdel Aziz al Arabiei 
Saudite, la bordul crucișătorului „Quincy“, ancorat la ie- 
şirea din Marea Roșie. 

În cursul ultimei seri a conferinţei de la Yalta, Roosevett 
îi spuse, printre altele, lui Churchill, că a doua zi va călă- 
tori cu avionul pînă în Egipt, unde se va întilni cu regele 
“Abdel Aziz Ibn Saud al Arabiei Saudite și cu împăratul 
Haile Selassie al Etiopiei pe care i-a invitat să se vadă 
cu el pentru a purta cânvorbiri. Churchill fu vizibil șocat 
la aflarea acestei informaţii sumare dar cum președintele 
american era înconjurat de o numeroasă asistenţă nu reuşi 
să găsească un moment propice pentru a-l aborda şi a ob- 
tine amănunte asupra intenţiitor sale. Contactindu-l pe 
Harry Hopkins, eminenţa cenușie a Casei Albe, și intre- 
bîndu-l ce urmărește Roosevelt prin întilnirile proiectate, 
acesta îi răspunse că este în totală necunoştinţă de cauză 
ceea ce-l va face pe premierul britanic „să se convingă 
că noi urzim tenebroase comploturi, pentru a săpa Impe- 
riul britanic în aceste regiuni” după cum va menţiona 
diplomatul american în Memoriile sale. 

La întîlnirea de pe „Quincy“, cei doi şefi de stat s-au 
înţeles asupra instalării militare a S.U.A. în zona Hassa 
pînă la sfirșitul războiului (închirierea acestor terenuri 
armatei americane era făcută pe o perioadă de cinci ani) 
precum și asupra monopolului american în domeniul ex- 
ploatării petrolului saudit, obţinindu-se ca Abdel Aziz Ibn 
Saud să accepte extinderea concesiunii lui „Aramco“ pe un 
teritoriu de un milion și jumătate de kilometri pătraţi, 
pînă în anul 2005. În acest fel, orice concurenţă era elimi- 
nată definitiv din Arabia Șaudită. 

În continuare, americanii vor căuta să preia intreaga 
„moştenire“ britanică din zona Orientului Mijlociu folosind, 
în noile condiţii istorice, diverse şi sofisticate metode de pe- 
netraţie în scopul stabilirii influenţei lor politico-economice 
și a deschiderii unui larg cîmp de acţiune pe plan strate- 
gic general. 


= 


Vechile animozităţi de ordin comunitar, social și politie 
— în bună parte urmare nefastă a lungii perioade de stă- 
pîniri şi dominaţii străine — speculate și încurajate co- 
pios din afară de cei interesaţi, au generat, în Orientul 
Mijlociu, după cel de-al doilea război mondial și după con- 
stituirea statelor independente din zonă, o situaţie extrem 
de complicată marcată de permanente momente de ten- 
siune cu implicaţii grave în. destinul popoarelor regiunii. 
Orientul Mijlociu a devenit, în ultimele patru decenii, un 
adevărat vulcan în neîntreruptă erupție manifestată prin 
numeroase lovituri și contralovituri de stat, sîngeroase 
confruntări interne și distrugătoare războaie între statele 
din zonă. Întortocheate. manevre diplomatice şi uneltiri 
perfide ale serviciilor secrete, afluenţa extraordinară de 
arme ultramoderne, în condițiile ostilităţii crescînde din- 
tre noul stat, Israel, creat în 1948 pe teritoriul Palestinei 
de sub mandat, și ţările arabe vecine, conflictele armate, 
invaziile şi ocupațiile militare, intervenţiile directe ale 
unor flote și corpuri expediţionare străine au îngrămădit 
noi nori de furtună pe cerul Orientului, proliferînd o per- 
manentă stare de insecuritate pentru toate ţările din zonă. 
Au urmat alte și alte zile fierbinţi în volbura stirnită ade- 
seori de interese din afara regiunii dar a căror notă de 
plată a revenit popoarelor din Orientul Mijlociu, întreţi- 
nîndu-se astfel un focar de încordare și conflict care din 
păcate dăinuieşte pînă în zilele noastre. 

Experienţa istorică a celor patru decenii de încordare și 
confruntări sîngeroase a demonstrat că dramaticul con- 
flict din Orientul Mijlociu nu poate fi în nici un caz re- 
zolvat pe calca armelor, vărsările de sînge provocînd noi 
vărsări de. singe, distrugerile continuîndu-se prin noi dis- 
trugeri. Singura modalitate viabilă de soluționare a situa- 
ţiilor conflictuale din Orientul Mijlociu, ca dealtfel din 
întreaga lume, rămîne masa tratativelor ce își propun ca 
scop instaurarea unei păci juste şi durabile, în interesul 
tuturor popoarelor din regiune, al liniștei și securităţii fie- 

căruia dintre ele. Desigur, complexitatea problemelor din 
această zonă a lumii face să subziste o serie de xbstacole 
în calea unei astfel de păci. Bunăvoinţa reciprocă, respin- 
gerea ingerinţelor străine şi spiritul raţiunii pot determina 
însă ca orice obstacol să fie înlăturat făcînd să prevaleze 
înțelegerea, respectarea independenţei și suveranității ţă- 
rilor Orientului Mijlociu și favorizînd întronarea unui cli- 
mat de pace propice dezvoltării tuturor popoarelor din 
acest colţ de lume. 

